\NormalFont\ShortTitle{Titus}

{\MT TITUS

\par }{\MTB HENGA

\par }{\MTC PAUL LEKHATHOT

\par }{\IS Kipana Thupha agomlam'a kisei

\par }{\IS Hinkhoa napha tong dinga lungset mana kilhatdoh

\par }{\IS Titus lekhathot sung thu

\par }{\IP Hiche Lekhathot chomchan avetsah chu Houbung pha umdohsah ding hi a'itih a dingin chouna ahijing e, tihi ahi–Thulhun Thah nikholai jengin jong. Hiche hin, khangthah lamkai Houbunga thuhil dihlouho kinelpi jou thei, Titus chun Houbung sunga mitoh kilung tohlou ho suhdihna a, chule lamkaipha semdoh thei ahina ding ahil'in ahi. Pathen Lhagao mapuina jenga jong, Houbung hinkho hi kiphal thengna tampi ngaicha ahi. Solchah Paul in jong thohhat tah a natong dingin atilkhouvin ahi. Aman, “Hiche thu kisei hi ginchat umtah ahi chule nangman hiti thudol ahin thu akichehje chu seiyin Pathen tahsanho chun thilpha bolna lama makai jing ding gelleu kalung ahi,” ati
3:8.

\par }{\IP Solchah Paul in hiche alekhathot chomcha leh thahat tah a kon hin kithuhilna le anatoh achekop dan agomkhom in, tonsot thutah le nitin kisemthahna achekhom sah in ahi. Hiche lekhabu hi koitobang Kipana Thupha ngaicha tuntun, atahsa tah a sodoh goho dinga ahi. Hiche ahin, houbung sunga lamkaiho lhinna alhangpin akimudoh theijin ahi. Pathen ngaisah ho dinga lampi kilhung, achungchon'a, Pathen phatthei boh insung, gol le pai, chule kiloikhomna jong ahopthan ahi.

\par }{\IS Lekhathot jihpa chule ajih kum

\par }{\IP Hiche Lekhathot hi solchah Paul leh Titus Missionary kholjin'a Juda ho leh chidang namdang ho kom'a Kipana Thupha phutdoh a achena lhon thusim in akipan in ahi. Hiche kholjinna thu hi Luke lekhasut na a ajaokhah loujeh in, mi atamjo lunggel in hiche Lekhathot hung kisutna hi, Luke thusimbu kisut jou, AD 63 le 65 kikah, Paul Rome songkul atan masat, ahung kilhadoh jouva akholjin laiya anasut hitei dingin agingcha uve.

\par }{\IS Koi henga chule ipi jeh a ajih ham?

\par }{\IP Titus henga Paul in athot ahi. Paul in hiche kihilchahna lekhathot hi Titus kithopi dinga, Chidang namdang Christian lamkai len khat ahung hidohna ding le, Crete twikol a Houbung thahho puihoi theina dinga asut ahi.



\par }\ChapOne{1}{\SH Salam thu
\par }
{\PP \VerseOne{1}Hiche Lekhathot hi Pathen soh chule Jesu Christa solchah, Paul'a kon ahi. Keima Pathen'in alhendohsa ho lah a tahsan thudol seiphong ding le Pathen mite hindan ahetthem theina diu thutah chu hil dinga eikisol ahi.

\VS{2}Chuche thutah, jou seitheilou Pathen'in vannoi bul kiphudoh masanga ana tepsa, chun tonsot hinna aneiyu chu kiskonna apeh ahi.

\VS{3}Chule tua aphat alhintah a hiche thu hi aman ahin phondoh a, keihon mijouse lah a kasei phongleu ahi. Hiche hi eihuhhing uva Pathen a konna thupeh, ama natong dinga keima eikinganse ahi.

\VS{4}Keiman, kakikoppi tahsanna jal'a kachapa dihtah, Titus henga kasut ahi. Pa Pathen chule eihuhhing uva Christa Jesun chamna le lungmon nape tahen.\XREF{✡}{{\XO 1:4 }{\XT{2 Crth 8:23; Gal 2:3; 2 Tim 4:10}}}


\par }{\SH Crete mun'a Titus natoh
\par }
{\PP \VS{5}Keiman nangma Crete twikol a ka dalhah chu, inatoh lhon nasuh bulhit a chule kahilna banga khopi tinchenga upaho na pansahna dinga kadalhah nahi.

\VS{6}Upa khat chun nolnabei hinkho aman ding ahi. A inneipi dinga kitahna neimi hi ding, chule achate chu atahsan chon chatvaina lam le thua nunlouna lama seiset changlou hi ding ahi.\XREF{✡}{{\XO 1:6 }{\XT{1 Tim 3:2-7}}}

\VS{7}Upa khat chu Pathen insunga gouching ahi, hijeh a chu nolna beiya hinkho aman ding ahi. Ama chu kichamsah, lungsabai, ju a loplou hi ding, alam louva sum ngailu mi hilou ding ahi.

\VS{8}Maljin phatbol mi, a-in'a jin alhun le kipah, chule Pathen ginga, chondihtah a hinkho mang mi hi ding, thilpha ngailu, lunglimgeh, chondih, amachang kitimthei, Pathen ging mi hi ding ahi.

\VS{9}Tahsan umtah thu ana kihilna ho detchet a tuhchah mi hitei ding ahi; chutileh aman midang ho chu kihilna hoitah a atilkhou thei ding chule minelkal hat ho jong athemmo nau akomu peh thei ding ahi.

\VS{10}Ajeh chu adoudal ah mi tamtah panna bei thuseiya thanom chule milhemlha tamtah aum'e. Hiche hi ahideh a cheptan vanga sochatna um ahi tia seiho lah a aum nom e.

\VS{11}Amaho chu suhthip ding ahiuve, ajeh chu athuhil dihlou uva kon chun insung tamtah apuimangun ahi. Chule hiche athilbol u chu sum ngailut jeh a bou abol'u ahi.

\VS{12}Amaho lah jenga jong, mi khat, Crete a konna themgao khat in amaho thudol hitin aseiyin, “Crete miho hi abon'uva mijou, gam sahang, chule mithase nehlop ahiuve” ati.

\VS{13}Hiche hi adihtah mong ahi. Chuti ahijeh chun amaho hi tahsan kicheh mi ahina dingun hatah in phohsal in.

\VS{14}Thutah a konna mi puikon thei, Juda ho moh thusim le miho thupeh ah lunglut dauhen.

\VS{15}Alungtheng dinga ima jouse theng sohkei ahi, ahinlah akisuboh atahsanlou ho ding vanga athenga khatcha umlou ahi, ajeh chu alunggel ule se le pha hetna alungsungu bohji a ahi.

\VS{16}Hitobang miho chun akamsung uva Pathen kahenai tin aphongdoh nauvin, ahinlah ahinkho mandan uvin aseilep un ahi. Amaho chu thet umtah, thungailou ahiuvin, thilpha bolna lama panna bei ahiuve.




\par }\Chap{2}{\SH Pathen thu kihilna det
\par }
{\PP \VerseOne{1}Titus, nangman vang, kithuhilna dihtah dungjuiya hinkho man ding dan domsangin.

\VS{2}Upa lang jep ho chu mi kitim them, ja umtah, lung limgeh cha a hing, ahi theina diuvin hil'in. Amaho chun tahsan dettah aneiyuva chule ngailutna le thohhatna a adimset diu ngai ahi.

\VS{3}Chutobangma chun, nupi tehse lang jep ho jong chu Pathen jatah a hinkho mang din hil'in. Amaho chu mihehse hat le ju a lop hilouva, chusanga midang thilpha ipi ahi ahil diu ahi.

\VS{4}Hiche nupi tehse lang jep ho chun nutil khangdongho chu a inneipu te chengu ngailut leh achateu ngailutje ahil diu,

\VS{5}Lung limgeh le thengsel'a um ding, ama in'a natong mi hi ding, chule naphatong le a inneipu teu noiya kun ahina diuva ahil diu ahi. Chuti le Pathen thu chu jachatna a asosah lou diu ahi.

\VS{6}Hitobang machun, khangdong ho chu limgeh cha a hing din tilkhouvin.

\VS{7}Chule nangma tah jong imalam jousea ama hon thilpha bolna lama avettoh a ajuina dingun um'in.

\VS{8}Thutah chu hilin, chutileh na thuhil chu adem theilou dingu ahi. Chuteng eiho dem'a pang ho chu jahcha uva chule ichung uva seiding ima aneilou dingu ahi.

\VS{9}Sohho chun apakaihou thuphat jousea angai jing dingu chule ajochan uva alunglhai sah diu ahi. Ama hon nelkal dauhen,

\VS{10}ahilouleh guhchat bol dauhen, amavang imalam jouseah ginchat thei le apha ahinau vetsah uhen. Chuteng eihuhhing uva Pathen chung changa kithuhilna chu dei umtah asodoh dingu ahi.

\VS{11}Ajeh chu Pathen mihepina hung kilah a mijouse huhhingna chu ahin lhut ahitai.

\VS{12}Chuleh eiho Pathen ngaisah louna le chonset nopsahna a konna kiheimang dinga kihilchah ihiuve. Hiche gitlouna leiset a hi lunglima, chondihna a chule Pathen ngaisahna neiya ikhosah dingu ahi,

\VS{13}chutia kinep umtah chuche nikho loupitah Pathen hatchungnung le eihuhhing uva Jesu Christa loupina hung kilah ding ni chu katjinga um ihiu ahi.

\VS{14}Aman chonsetna jousea kon eisoptheng diu, i-ontholna diu, chule ama mitea eisem uva napha tong dinga apumpia kiphaltheng ihina ding uva ahinkho manbeiya eipeh u ahi.\XREF{✡}{{\XO 2:14 }{\XT{Labu 130:8;
}}{\XT{Potdohbu 19:5; Danbu Ni Na 4:20; 7:6; 14:2; 1 Pet 2:9}}}

\VS{15}Nangman hichengse hi nahil'a chule tahsan chate chun abol diuva natilkhou ding ahi. Angaikhoh dungjuiya nangman amaho suhdihna tha nanei ahi, hijeh chun koimacha nathusei nahsahmo bolsah hihhel in.




\par }\Chap{3}{\SH Natohpha tohjom jing ding
\par }
{\PP \VerseOne{1}Tahsan chate chu solkal le avaipoho thunoiya um dingin geldohsah in. Amaho chu seingai, thilpha bol dia phat jousea kigosadema um jing hidiu ahi.

\VS{2}Ama hon mi seiset le kinah abollou diu ahi. Chusanga nunnemna le kineosahna dihtah chu mijouse avetsah diu ahi.

\VS{3}Eiho jong, khatvei chu, lungthimbei le seingailou inahiu ahi. Eiho lamdihlou lama puilonlea inaum uva chule tahsa lung ngaichat le nomsahna tamtah soh a inaum'u ahi. Ihinkhou chu gitlouna le kithangsetto na a dima, chule khat le khat kihotoa inaum u ahi.

\VS{4}Ahinlah–“Eihuhhing uva Pathen chun amingailut na le khotona ahin tahlang phat chun,

\VS{5}aman eihuhhing tauve, eiho chonphat vang le natoh vang hilouvin amihepina vang'in. Aman ichonset nau jouse asoptheng in, penthahna eipeuvin, Lhagao Theng vang'in hinkho thah eipeuvin ahi.

\VS{6}Aman hongphal tah in Jesu Christa vang'in ichung uvah Lhagao Theng chu abunglhan ahi.

\VS{7}Amihepina vang'in michonphan eisimun chule tonsot van goulo dia kiskonna eipe tauve.”

\VS{8}Hiche hi tahsan umtah a kisei ahi, chule nangman hiche thuhil hi hatah a nadop sang ding kadeiye chutia chu Pathen tahsan ho chun thilpha bol ding agelkhohna dingun. Hiche thuhil ho hi pha a chule mijouse dinga phachom tah ahi.

\VS{9}Ngol hoi thua kihoulimna ho leh khanggui thua kinel baotam Judaho danthu dola kinah, hichenga kon chun kikhindoh in, hitiho chu phatchomna ding ahipoi, phat mansah bep ahi bouve.

\VS{10}Mihon nalah uva kibung khenna asem uleh, amaho chu khatvei nivei gihsal in. Akalse limsah tahih in.

\VS{11}Ajeh chu chutobang miho chu lamvaija chule chonsejia ahiuvin, amaho le amaho achonset nauvin themmo achan ahi.

\VS{12}Keman Artemas ahilouleh Tychichus nahenga kahin solgot ahi. Khat pen pen ahunglhun lhon tengleh Nicopolis a ahithei chanin kimupi ding neigon, ajeh chu, chukom'a chu phalbi sungsea umdia kakigel lhah ahitai.\XREF{✡}{{\XO 3:12 }{\XT{Act 20:4; Eph 6:21,22; Col 4:7,8; 2 Tim 4:12}}}

\VS{13}Dan thusun Zenas le Apollos chu akholjinna lhon'ah nabol thei chan'in kithopin. Angaichat lhon jouse bolpeh a aumna dingin vesuiyin.\XREF{✡}{{\XO 3:13 }{\XT{Act 18:24; 1 Crth 16:12}}}

\VS{14}Imiteu jong chun midang ngaichat khohtah tah neiho chunga thilpha bolna lamah kiha bol uhen, chutileh gaso louva umlou diu ahi.

\VS{15}Hikom'a kaum khompi chengsen nasalamui. Lungsettah in, tahsan chate eingailuho jouse salam einapeh peh un. Pathen mihepinan na boncha uvin naumpi jing tauhen.


\par }