\NormalFont\ShortTitle{Hosea}

{\MT HOSEA

\par }{\MTB THEMGAO LEKHABU

\par }{\MTC Hosea Lekhabu Sung Thu Umdan

\par }{\IP Jonthanhoi! Nupi kitah lou chu ajipa dinga manthahna ahi. Hinlah Hosea dinmun a sei dingin, aguh a athoh lalna chu japi angsunga suhjumna aji notinu jeh ahi. Hosea le ajinu Gomer thusim akon hin thil chombeh lungsetna dihlou ana sohdoh tai. Ahivangin Hosea chun kitah jing pum le Pathen thutoh kitoh in ana chonkhel tajongleh ajinu chunga ngailutna ana neijin ahi.

\par }{\IP Bung khat apat bung thum sung hin Hosea insung thudol aseijin, adeh in ajinu jonthanhoi na thudol—hichun Israel te Pathen ansunga akitah lounau toh atekah ahi. Adang bung hose hin, Pathen'in mihemte achonset nauva kon Ama lam’a ahung kile diu adeisahna thudol aseijin ahi. Hiche lekhabu nasim akon, suhkhel neija lungthim tongkha thei thil ijat hamkhat akon Pathen mi ngailutna jal’a ngaidamna tha nanei ding ahi. Ajeh chu Pathen'in amite angailun akhohsah jingin, hichea hin ngamdam natha aumin ahi.

\par }{\IS Lekhabu Jihpa Chule Akijih Kum

\par }{\IP Israel te solam lenggam adin Hosea themgao chun 750 BC apat in gaovin thu anaseijin, chule Assyria te khutna solam lenggam akipehdoh kum 722 BC geijin gaothu anaseijin ahi. Hosea in thempu kin atoh sung chun Israel te chunga Pathen beijin leng gup jengin vai anahom e. Chule Israel te achaina alosap-u kipatna chu Jeroboam II, ama chu leng phalou nei le gou jeng khohsah, chonchat veina, japi chunga sihnei langneija natong ahi. Ama nungjuia natong chan chun Israel lhuhna ding jeng anasosah tan ahi. Hiche lekhabu hi Israel te chunga manthahna alhun jou 722 BC a kijih hidin ginchat ahi.



\par }\ChapOne{1}{\SH Hosea In Numei Kijoh Akichenpi
\par }
{\PP \VerseOne{1}Pakaiyin hiche thu hi Beeri chapa Hosea anapeh ahi. Hiche hi Uzziah, Jotham, Ahaz, chule Hezekiah ho Judah lenga anapanlaiyu chule Jehoash chapa Jeroboam Israel te lenga anapanlai ahi.
\XREF{✡}{{\XO 1:1 }{\XT{2 Lengte 15:1-7; 2 Thusimbu 26:1-23;
}}{\XT{2 Lengte 15:32-38; 2 Thusimbu 27:1-8;
}}{\XT{2 Lengte 16:1-20; 2 Thusimbu 28:1-27;
}}{\XT{2 Lengte 18:1—20:21; 2 Thusimbu 29:1—32:33;
}}{\XT{2 Lengte 14:23-29}}}

\VS{2}Hiche hi amasatah-a Pakaiyin Israel mite kom'a Hosea anamanchaha thu anasei pat chu ahi. “Chenlang noti khat kichenpin, chutileh achate phabep khat noti cha-a hungkijil ding ahiuve. Hiche chun Israel chate Pakaiya konna akiheimanguva, gamchom mite milim doi ahou-u chun noti chonna achonna o chu avetsah ahi.”

\VS{3}Hijeh chun Hosea in Diblaim chanu Gomer akichenpin ahile, chuin ahung gaiyin Hosea dingin chapa khat ahinpeh in ahi.

\VS{4}Chule Pkaiyin aseiyin, amin “Jezreel nasah ding ahi, ati, ajeh chu keiman phat chomkhat jouleh Jezreel thisan kiso jeh a Jehu lengpa alenggam talen kamat saha, Israel mite chamlhatna lenggam kasuhbei ding ahitai.
\XREF{✡}{{\XO 1:4 }{\XT{2 Lengte 10:11}}}

\VS{5}Hiche niteng chuleh Jezreel phaichama Israel galhatna kasuhbei ding ahi.

\VS{6}Gangtah in Gomer in nao ahinvop kitin, chanu khat ahing kit in, chuin Pakaiyin Hosea jaha aseikitin, nachanu hi amin, “Dipdamna-bei, ‘Ngailutna–bei’ (Lo- ruhamah) - ajeh chu keiman Israel mite hi kangailut tah louhel ding ahitai ahilou le ka ngaidam louding ahitai, ati.

\VS{7}Ahinla Judah mite chunga kangailutna kavetsah ding, Pakai Pathen thahatna jal'a kahuhdoh ding ahi, galhat mite galmanchah jeh, sakol le sakol kangtalai thahatna jeh hilouva Pakai Pathen thahatna jal'a kajosah ding bou ahi.”

\VS{8}Ngailutna beiyin anoichep aban phatin- Gomer in nao ahin vopkit in chapa ani channa ahing kittai.

\VS{9}Pakaiyin aseiyin, “Amin chu-‘Kamite-hilou’ tin min sahin, ajeh chu Israel mite hi kamite ahitapouve, chule a Pathen-u jong kahi tapoi,” ati.

\VS{10}Ahivanginla Israel chate twikhanglen panga neldijat le simjou lou hung hitei ding ahiuvin, ajah uva ‘kamite nahitapouve’ Katina laitah a chu “hingjing Pathen chate “Kati ding ahiuve.
\XREF{✡}{{\XO 1:10 }{\XT{Rm 9:26}}}

\VS{11}Hitia chu Judah mite le Israel mite thakhatna hung kikhom kimsohkeijuva, alamkaidiu jong mihem khat seh akilhendiu gamsunga konna kitou tol ding ahiuve. Ajeh chu Jezreel nikho hi loupi ding ahiye.




\par }\Chap{2}{\SH Kitahna Bei Israel, Pakaiyin Angailut
\par }
{\PP \VerseOne{1}Hicheni teng chuleh, nasopipa chu Ami- ‘Kamite’ chule nasopinu chu-Rahamah- ‘Kangailut khat’ nati ding ahi.

\VS{2}Nahingnu chu dondauvin, Dondauvin hitobang numei hi kaji ahipoi, keijong amadin aji kahipoi, ajon maiput hi kheldohhen, anoiteni kaha ajon na thangnam jong chu sutheng hen.

\VS{3}Achuti louva ahile keiman avon jouse kahodoh’a akeoseh’a kaum sah ding ahi.

\VS{4}Achate jouse jong kangailut louhel ding ahi, ajeh chu ahung kigil’uva kon’a notia hung kigil ahi tauve

\VS{5}Ahingnu-u jong jachatna nei louva notia kijoh ahin, anaovop’a jong chu jumle ja helouva chon ahi.


\par }{\SH Pathen In Israel Thu Atan
\par }
{\PP \VS{6}Amanun aseijin, eingailu midang ho kom'a lhaitange, kaneh ding an, kadonding twi eipeho chule kasilding samul le tupat ponnem eipeho kom'a chetange ati.

\VS{7}Angailu ho kom’a lhai jongleh, anungu aphah jou louding ahitai, amaho chu holle le jongleh mujong amujou louding ahitai. Chule amanun jong asei ding, tun chengting kaji masapa henga kilekit tange, ajeh chu tulai kaumchan sangin chulaija kaumchan anomjoi.

\VS{8}Hiche numeinu hin kana thilpeh ho anei jouse, sana, dangka, lengpiwi thah, olive thao, kathilpeh ho jouse Baal doi apegam tan ahi.

\VS{9}Ahinlah kachang jong a atphat le kakilelah kit ding, lengpitwi thah jouse jong, kakilelah ding ahi. Asagoh keu hupna dinga kanapeh samul ponsil le tupat ponnem jong kanung lah kit ding ahi.

\VS{10}Tua hi akideipi ho mitmu changtah a, ajamo kahodohpeh ding ahi, ahin kakhut’a konna koiman amanu hi eichulhah jou louding ahi.

\VS{11}Agolnop kut hihenlang, a lhathah kut hihenlang, akumlhun kut hijongleh kasuhbei ding ahi.

\VS{12}Alengpi gui jouse kavohsetna, chule atheichang phung jouse jong kavoh heo ding ahi.

\VS{13}Baal doi masanga gimnamtui ahalna ho kasuhset peh’a chule a sana jempah chengsea akivkonna, adongma akideipi hotoh kei suhmilna dinga akijepna jeh a talen kapeh ding ahi, tin Pakaiyin aseiye.


\par }{\SH Kihou Champi Kit Dinga Pathen In Kitepna Asem
\par }
{\PP \VS{14}Ahin keiman hichenu hi kanung jollhah kitna, gamthip noiya kapui mang ding, chule awnem heuva kaki houlimpi ding ahi.

\VS{15}Alengpi leiya kahin lepui kitna, Achor phaicham jong kinepna kotpi phung kasosah ding, hikom'a chu amanun jong anungah lai banga adonbutna, Egypt gam'a ahung potdoh til banga eidonbut ding ahi.
\XREF{✡}{{\XO 2:15 }{\XT{Joshua 7:24-26}}}

\VS{16}Hiche nikho chu ahunglhun nile Pakaiyin aseiye, Ka Pakai tilouva “Kajipa tia neikou ding ahi”.

\VS{17}O Israel, namuha konna Baal min tamtah ka suhmanga chule naminphah kittahlou ding ahi chule

\VS{18}Hiche nikho chule gam'a gamsa jouse le chunga leng vacha jouse toh kitepna khat kasema, thalpi kasuh beija chemjam kalensah louding, chuteng nakichat tahlou dingu, cham le lungmonga naimut dingu ahi.

\VS{19}Keiman atonsot’a kajinua kasem ding nahitai, chutengleh Chondihna le thutah kavetsah ding nahi.

\VS{20}Hitia chu ken kitahna neitah-a jia kanei ding nahin, nangin jong Pakai chu nahetdoh ding ahiye.

\VS{21}Hicheni chule, keiman nadonbut inge, Tin Pakaiyin aseiye. “Hiche nikho tengleh keiman van mun ho jouse kahouva thu kasei ding, ama hon jong, van mun jousen jong leiset jaha gojuh puma thu asei diu ahi.

\VS{22}Chutenglehiset in jong awgin puma penga asapma adonbutna, chang, lengpitwi, chule olive thaovin jong adonbut ding, Jezeel jaha thu aseidiu ahi.

\VS{23}Hiche phatteng chule keiman Israel dinga muchi katu ding, keima dinga kakhansah ding. Keiman ‘kangailupoi’ katiho kom'a ngailutna kavetsah ding, chule kami nahitapouve tia kaseiho kom'a ‘tun nangho kamite nahi tauve’ tia kasei ding ahi. Chule ama hon eidonbutnuva, ‘Nangma ka Pathen-u nahi’ eitidiu ahi.
\XREF{✡}{{\XO 2:23 }{\XT{Rm 9:25; 1 Pet 2:10}}}




\par }\Chap{3}{\SH Hosea Jinu Kijoh
\par }
{\PP \VerseOne{1}Chuin Pakaiyin kakom'a aseiye, “Chenlang nainneipi ngailukittan, amanun michom dang toh jonthanhoina neijeng jongleh ngailukitin. Hichun vetsah chu Israel mite pathen dang ho kom'a kiheimangu henlang, hou jonglehu, Pathen'in angailu jing nalaijuve.

\VS{2}Keiman amanu chu dangka som le nga chule butun pocha nga a kakile choh kit ahitai.

\VS{3}Chuin amanu kom'a kaseiyin, tuphat laihin, nangma midangtoh chule keima toh jong nakitimat hihlaiye.

\VS{4}Hiche hin avetsah chu, Israel hi lengnu le lengpa nei louva chule gan kilhaina nei louva le thempu theng ahilou le milim doi jeng jong, phat sottah aneilou diu ahi.

\VS{5}Ahin khonung leh, hung kilehei kitun tin, Pakai Pathen hengle alengpau David alhangaidiu; khonung tengleh, Pakai a Pathen’u phatna agin diu ahi.




\par }\Chap{4}{\SH Mihemte Chonsetna Ho Jeh’a Pathen Thutanna Ho
\par }
{\PP \VerseOne{1}Pakai thusei ngaiyuvin, O Israel mite! Ajeh chu Pakaiyin gamsunga chengte toh kinelna khat aneiye. “Kitahna aumpoi, kikhotona jong aumpoi, na gamsung uva Pathen hetna jong aumpoi.

\VS{2}Kihahselna jeng alengin, jouthu jeng akiseiyin, na kithatun chule naguchauvin, jonthanhoi nabollun, muntin jousea nakisatun, khat le khat nakithat touvin ahi.

\VS{3}Hijeh chun na gamsungu hi mihem lunghem bangin alunghemtan, gamsunga cheng miho jong alunggimsoh tauve. Chule mijousen phat namoh mansahuvin, gamlah a gamsaho jeng jong alunghem sohtauvin, chunga leng vachate jeng jong alunghem gam tauve. Twilah a nga ho jeng jong, aum gam tapouve.

\VS{4}Koimacha nakhutjungin koh hihin, chule akiheh tojong koima umda jenghen! Ajeh chu keitoh kinelkal, nangjoh nahi, vo thempu.

\VS{5}Hijeha chu sunlai changa jong nakipal lhuh ding, jan tengleh themgao pa jong nakipal lhuh tha ding ahi.

\VS{6}Kamite chu hetna alhahsam jeh un amang gam tauve.

\VS{7}Thempu atam chenin, chonse kei douding atame.

\VS{8}Miten chonset thilto ahin pohlut chanin, thempuho athaouve.

\VS{9}Chule thempun bolkhat aneile, mipiten jong abolluve.

\VS{10}ama hon neuvin tin, ahijeng vanga gilkel ding ahiuve. Notin panguvin tin hinlah pungthei louding ahiuve. Ajeh chu Pakai dalhan notia pang dingin, donlouvin akoitauve.

\VS{11}Ju jeng, juthah jeng adonuvin, jun kamite aguhmang ahitai.

\VS{12}ama hon thing khat pou adongun, molkang khat touvin akhonung thu-u aseipeh theiding atahsanun ahi. Milim doihou angaichat chun, angolsah-u ahitai. Ama hon noti hi akichepnauvin, pathen dang ajenun ahi.

\VS{13}ama hon molsangvumah, kilhainan gan athatuve. Amaho lhangvumah akaltouvun, gimnamtui ahaluve.

\VS{14}Ahinlah ibola kagimbol dingham natia apanu leh ajonthanhoi jeh a? O hetna lhasam mingol ho! thil hetkhanna nanotthap tauve. Namiten jong amaho bol bang bang abolluvin ahi.

\VS{15}Israel, nang notin pangjeng jongleh chun, Juda vang themmo chansah loujenin. Gilgal khopia hunglut dan, Beth-aven a jong hung lutdan.

\VS{16}Bongla gol louchal bangin Israel hi alou challe. Pakaiyin hamhing gam lentah a kelngoi avah banga, Israel te hi avah jing jeng ding hinam ong?

\VS{17}Israel hi achangin dalhan, ajeh chu ama hi jonthanhoi toh kicheng ahitai.

\VS{18}Jukham hon khat chu noti ho toh alumkhomtauve. Aloupi diu sangin ajachat diu adeijouve.

\VS{19}Khoppi huijin alhaving tenin achun chah kheh in Maicham hijat asemthu jouse jeh a hi kijumso diu ahi.




\par }\Chap{5}{\SH Israel In Pathen Ahetlou Jeh’a Gimna Amu Ding
\par }
{\PP \VerseOne{1}Hiche hi ngaiyin, nang thempuho. Lunglutin ngaiyin, nang Israel te lamkai. Nangho leng insung mite jousen jong ngaichehuvin. Ajeh chu nachung uva thutanna hi kingam sohkei ahitai. Nanghon Mizpah le Tabor khoa dingin kipalna thang nakamuve.

\VS{2}Kotong thuhtah in nachouvun thang nakampehuvin ahi. Ahinlah nathil bol hi kenjong kahin vetjing ahiye.

\VS{3}O Ephraim, keiman nang koitobang nahi kahenai. Nang keiya kon'in kisel thei pon nate, O Israel, notinun ajipa adalhah bangin, kei neidalha tai, nangma thanghoitah-a kisubohdeh nahi ahitai.

\VS{4}Nachon nauvin Pathen henga nakilesah thei tapouve. Ajeh chu nalahuva noti dinga lunggel jeng nagel jeh un, Na Pathen-u umna lam nagel phatapouvin ahi.

\VS{5}Israel chu akiletsahnan achunga aheh jingin, Ephraim chu aphatlouna-a kipal lhu ding ahin, Juda jong Israel le Ephraim toh kipal’a lhukhom tha ding ahi.

\VS{6}Akelngoi jouseu le abong jouseuvin pumgo thilto Pakaiya hungbol jonglehu, amu loudiu ahitai, ajeh chu amahoa konna kikhin gamla ahitai.

\VS{7}ama hon Pakai chu kitahna beiyin anabol tauvin, hibangtah in jatdng mitoh cha anahing tauvin ahi. Tua hi mi sumongpa chun amaho jong aloumunu jong asuhmongtha ding ahi.

\VS{8}Gibeah khoa kelki mutuvinlang! Ramah khoa sumkon mutuvin, Beth-aven khoa galkondingin kiginna lhang samuvin. Vo Benjamin kiti hot hotin!

\VS{9}Ephraim dinga talen kapeh nikho leh ahomkeuva kijam ding, Israel phung lah a thon louhel la ka phondoh ding ahi.

\VS{10}Juda gam'a milen milalho jong gucha bangdiu, achung uva kalung hanna twilhabom bang ding ahi.

\VS{11}Ephraim hin thu adiha katan jeng jong asunoh phahtai. Ajeh chu ama hi panna beiya kipedoh-a vahthaile ahitai.

\VS{12}Hijeh a chu keijong Ephraim dinga nget tobanga kahi ding, Juda insung dinga jong agotlhahsah-a pang ding kahi.

\VS{13}Ephraim chu adammona akimu doh phat in, Judah chun amaha akimudoh phatin, Ephraim chu Assyria gam'a achen lenglenpa henga mi asole. Ahinlah aman hom naboldam theilou ding, amaha jong asuhdam thei louding ahi.

\VS{14}Keima Ephraim dinga keipi kabah ding, Judah dinga keipi golpai hattah kabah ding ahi. Kei mong mong in kabotel jengjung ding ahi. Keiman kalhoh manga koiman eichulhah jou louding ahi.

\VS{15}Chuteng kagam langa kakile kit ding, ama hon athemmo nau akihet dohuva, keima angsung'ahinhol kit kahseu, kachenna mun'a kache ding, agenthei behseh tengule eihin holdiu ahi.




\par }\Chap{6}{\SH Pakai Kitepna Israel In Donse Lou
\par }
{\PP \VerseOne{1}Hungun, Pakai henga kilekit tau hite. Aman ahal hallin eimal teldeh jonglehu, tua hi ei-damsah kit diu ahitai. Aman eimavou ahitan, tua hi imaha hou eitompeh dingu ahitai.

\VS{2}Chomlou kahin ei-kiledohsah kituvin tin, chuteng eiho ama umna-a iumdiu ahi.

\VS{3}Chuteng eihon Pakai ihetdiu ahitai! Kihetthemu hitin, Pakai chu hettei tei ding gouhite. Ahung kumlhah ding teng eihetsah tei nauvinte. Ahiloule leiset chapkotna pangji khalgo banga hung Lenglha jeng ding ahi, tia asei dingu ahi.”

\VS{4}“O Israel le Juda, Ipi kabolpeh ding nahim?” tin Pakaiyin adonge. “Nangin nei ngailutna hi jingkah meibol bep ahin, nisan asahgot loi jeng daitwi bep ahi bouve.

\VS{5}Ka themgao ho nasatan tan din kasolin, Kakamsung thuseiya konna thatgam din kasol’e. Kathutan khovah banga kikhodoh tothon kasol’e.

\VS{6}Keiman kithoina sangin nei ngailutdiu kadeijon, Pumgo thito sanga, Keima neihetdiu kadeijon ahi.
\XREF{✡}{{\XO 6:6 }{\XT{Matt 9:13; 12:7}}}

\VS{7}Ahinlah Adam bangin, kakitepna nasukehun, katahsan nasubei uve.

\VS{8}Gilead jong hi michonseho khopi ahin, Thisan sote kengto ngapna ahi bouve.

\VS{9}Michom hon mihem achanlhih banguvin, Thempuho jong ahon hon in akikhomuvin, Shechem jotna lampia mi athatuvin hitobang-tah in chonset thil jeng abolluvin ahi.

\VS{10}Keiman Israel le Ephraim insunga tijat umtah thil khat kamudoh’e, Kamite noti in apangun, gamchom mite indoi hou nan akisaboiuve.

\VS{11}Kami Israel themmona le doumah abolnao hi keiman hamphatnaa athahbeh-a semphat ding gojonglehng; O Judah nang dingin jong chang atding tepsa a kikoi ahitai.




\par }\Chap{7}{\SH Israel Chonsetna Ho
\par }
{\PP \VerseOne{1}Keiman Israel kasuhdam nome, ahinlah achonset nao asang behsehe. Samaria hi jou le nal jeng seinaa dimset jeng ahiuve, Gucha insunga alut tan, michom ho polama ading jingui!

\VS{2}Ken kamu sohlam koiman ahedeh pouve. Achonset nauvin alonvuh dimu, kamusohkeiye.

\VS{3}Gitlouna thil abolluvin, lengpa geiyin akipasahuvin, Lengpa chate jengin jong ajou thilbolu chu akipapiuve.

\VS{4}Abonchauva hi mitoh kisubohsa jeng ahiuvin, Meilhum sunga kihulsa tobang jeng ahiuvin, Amaho hi tapkonga meilhum asat kingah tobang chol kiso changbong akichankah kingah tobang ahiuve.

\VS{5}Cholngah nin leng chapten ju adonun, tot chavai hotoh totnan mi anuisat khom.

\VS{6}Alungsungu jong lhummei salai abangin, jan khovahin lungdam mon aum’un. Jingkah leh mei salah lah bongin adiu jeju jiuve.

\VS{7}Lhumphung salai abangun, alamkai hou jong avallhum sohun, Alenghou jong aban banin athat-un, ahinlah koima chan kakom'a panpina athum pouve.

\VS{8}Israel te namtin vaipi pathen helou hotoh akihal sohtan, Changlhah kikang min sohlou tobangbep ahi tauve.

\VS{9}Gamchom mite pathen ahou-uvin, atha alhalhop sahin, nahinlah ama hon akihet pouve. Aluchunga asamjeng jong kangsoh ding ahitan, ahinlah akihet polaiye.

\VS{10}Israel kiletsahna chu amaho hehin apangin ahinla amaho Pakai henga ahung kiledeh pouvin, holding jong agong pouve.

\VS{11}Israel mite hi vakhu banga lungthim bei le nuijat umtah ahiuve. Egypt mitepou akouvin, Assyria gamsung lam pouva akitoluve.

\VS{12}Chule achung uva len kikhu khum ding, chunga leng vacha banga kamat ding ahiuve, athilse bol chengseu jeh a kabolgim dingu ahi.

\VS{13}Ohe ada ahiuve, ajeh chu kakom'a kon'in akihei manguvin, eidouvin apanguve.

\VS{14}Lung thengsellin kakom'a akappouve, hiche sang chun, ajalkhun chung dunguva atouvun, angahun ahi. Amaho leh amaho akisun chan chanun semthu milim pathen kom'a henga ju akithum un, kakom'a imacha athum nompuve.

\VS{15}Keiman kahiluva kahatsah nom vanguvin, kei dounan thilse agong gonguve.

\VS{16}ama hon Chungnungpen velouvin, muntin avele leuvin ahi. Amaho panabei thalpi chang lengkoi lebep ahiuve, agalmi te hon alamkaihou athading. Chuteng Egypt miten anuisat diu ahi.




\par }\Chap{8}{\SH Israel In Milim Ahou, Pathen In Aphosal
\par }
{\PP \VerseOne{1}“Pakai mite douna-a, galmite muvanlai banga hung ding ahi. Ajeh chu ama hon kakitepna asukehun ahi. Chule ka danthu dounan asukhel taove.

\VS{2}Ka Pathen keihon nangma kaheuve, tia Israel chu kaheng lama hungpeng ding ahi.

\VS{3}Ahinlah tun ageisangtai, kami Israel ten thilpha adeipouve.

\VS{4}Keimaa kon hilouvin, ama hon lengho akitun dohuvin, apipuiho akisemun, hichu keiman kahephapoi. Paiduha aum nadiuvin, adangka le a sana houvin , milim akisemun ahi.

\VS{5}Vo Samaria nabong nouvin nangma napampai ahitan, Ka lunghanna nangma douna-a koudoh ahitai. Monabei ahina dingu chu itihchan hinalai dingham?

\VS{6}Ajeh chu Israel a konna jong chuti ahi, khutthem miho thilsem ahin, Hijeh chun Pathen ahipoi, chuleh Samaria bongnou chu ahal halla kisuchip ding ahi.

\VS{7}ama hon hui chu muchi tua atu-u ahin, chimpei akiat dingu ahi. Hichun kung aneipon, adon jong chun neh ding agadoh sah theilou ahi.

\VS{8}Israel mite vallhumin aumtai, tun amaho chu vannoiya chi ding namdang ho lah-a lunglhaina umloubeh tobang hi ding ahi tauve.

\VS{9}Ejeh inem itile amaho gamlah a sangan chang lhat bangin Assyria mite heng lama achetouvun ahi. Ephraim in kideipi din aki thalahe. Israel mite hi ama le ama kijoh ahiuvin, angailut miho kom'a kijoh ahiuve.

\VS{10}Ahinlah mi tamtah ho kom'a kijoh jonglehu, nikhat le ka puikhom ding ahi.

\VS{11}Israel in chonset pomang dingin maicham tampi asem jeh'in, maicham ho chu ama dinga chonsetna ding joh ahung hitai.

\VS{12}Dan tamtah kapeh vang'in, hiche ho chu hepha lou bangin angaitoi.

\VS{13}Israel miten gan-kilhaina thilto angailuvin, ahinlah hichu keidin panna bei ahi.

\VS{14}Israel in asempa asumilin, in thupitah tah asan, chule Judan kulpi nei khopi apunsah in ahi. Hijeh a chu keiman khopi ho chunga mei kasol ding, hichun, aleng inpihou akah chai ding ahi.




\par }\Chap{9}{\SH Tanglouva Israel Kitahna Bei, Gimna Chang Ding
\par }
{\PP \VerseOne{1}O Israel mipite, Namdangte ho bangin kipah hihun. Ajeh chu na Pathen a dinga tahsan umtalou, notia pang dinga nangmatah kijoh nahitai. Changphol chung jousea gamchom mite pathen- nahoutai,

\VS{2}Abonchauva changphola chang in avah va louding. Lengpithei konga lengpi thei in jong ato loudiu ahi. Lengpitwithah kichilin jong abonchauva ato louding, chang louding ahiuve.

\VS{3}Hijeha chu Pakai gamsunga chengden lou diu, Ephraim vang chu Egypt gam'a kile kit ding ahi. Chujongleh Assyria gam'a jong chu ama hon an thenglou aganeh diu,

\VS{4}Pakai houna dinga juning jong alhit lou dingu, kilhaina gantha ijat bol jonglehu alungu lhai lou dingu ahitai. Aneh dingu changlhah jong chu kap le lunghema aneh diu ahi. Hitobang an ho chu abohkhat in atohkhah a boh bonga bohsoh ahitan, nehthei hijeng jongleh Pakai Hou-In'a ato thei lou diu ahiye.

\VS{5}Phat neiya kibol kut chu, iti naboldiu ham, Pakai dia golvah nikho leh ipi boltauvin natem?

\VS{6}Ajeh chu amaho kisuhgamna jeh a chemang ahi tauve, Egypt in akhop khom dingu, Memphis in avui dingu ahi. Adangka kholnao mun nom ho chu ling dimding chule ahoubuh sung uva jong ling ho keh ding ahi.

\VS{7}Gotna kipehna ding nikho ho ahunglhungtan, kilethuhna nikho ho ahunglhungtai. Israel in hichu ahet ding ahi, nakhan gitlounao adimset jehle hotna lentah umho jeh chun “Themgao chu mingol ahin, chule lhagao mi chu michavai ahi.” tin naseiye.
\XREF{✡}{{\XO 9:7 }{\XT{Lk 21:22}}}

\VS{8}Themgao chu Israel pumpi Pathen dinga khongahpa ahin, ahijeng vanga chu achena chan-a thang kikampeh ahin, Pathen Hou-In sunga jong hotna adimset tai.

\VS{9}Kamite natoh ho chu, tumasang Gibeah nikho laiya bangin asetnau anasabeh seh jengtai.
\XREF{✡}{{\XO 9:9 }{\XT{Thutan Vaihom Ho 19:1-30}}}

\VS{10}Pakaiyin aseiye, “O Israel, amasapen-a kanamu chun, gamgo lah-a lengpi theiga hingset bangin kamun ahi. Napu napa teu kanamu chun, aphat laiya theichang agamasa amin banga kanamu ahin, ahivanginla ama hon Baal-peor lampia acheuvin, amahotah akipelutun, jachat umtah milim houna mun'ah akiheilut tauve. Hetman loukah in thet umtah chondihlou asohtauve. Chondihlou ahiphat un chonna dihlou milim ahou tauvin ahi.
\XREF{✡}{{\XO 9:10 }{\XT{Minbu 25:1-5}}}

\VS{11}Israel aloupina ho chu vacha banga leng mang ding, chahing jong umlou ding, agaijong umlou ding, naovop jong bei ding ahi.

\VS{12}Cha neimong mong jonglehu, kasuh beiya pul kadousah ding ahiuve. Keiman kakiheimanga nachanga kadalhah tengleh, hichu hahsatna nikho hi ding ahi.

\VS{13}Keiman Israel kavetlhih jing ahin, Tua a hoi banga hoi ahi. Ahinlah tua hi achate tha gamna dinga Israel kipuidoh ding ahi.

\VS{14}O Pakai namite dinga ipi iti kathum peh ding ham? Kathum ding chu nao penlhah louna dinga naobu, nao-an atwi beina ding ham!

\VS{15}Pakaiyin aseiye, “Achon phatlou nau jouse hung kipatna hi Gilgal ahi. Hichea patna chu kavetda nau hung kipan ahitai. Kagamsunga konna amaho hi katheh ngim ding ahi, ajeh chu ama hon kadeilou chonset aboldoh jeh uva. Keiman kangailut kittah houhel dingu ahitai. Ajeh chu alamkai hou jong gucha ahi bouve.

\VS{16}Israel mite chu akigotdan danu alhasamun, Ajungu jong agolhagam tan ahi, Chule athingphung jong gatalou ding ahi. Chule cha hing namao jongleh katha ding ahi.”

\VS{17}Ka Pathen'in Israel mite chu apaidoh ding ahitai. Ajeh chu ama hon kathu ngaipovintin, nitpouvinte. Amaho chu innei louva namdang mite lah a vahkoi leding ahiuve.




\par }\Chap{10}{\SH Israel Lengpi Twi Moun Tobangbep
\par }
{\PP \VerseOne{1}Israel hi iti khanna khangtou hiuvem? Kihoithosahna lengpi gui, aga bohkeng konga ga. Agamsungu ahao jep jepleh, gamchom mite indoi jong atamcheh chehin ahi.

\VS{2}Alungthimu jong jou le nal jeng adimset in, hijeha chu tua hi athemmo nau mo akipoh teidiu ahi. Alungthimu hoitalou hijeha chu gotna chang dinguahi. Pakaiyin amaicham jouseu jong asuhsetna, aphuh lhuh ding, adoikhom joseu jong asuhmang sohkei ding ahi.

\VS{3}Chutengleh ama hon seijuntin, “Keihon leng kanei pouve, ipi jeh-inem itileh keihon Pakai kaging tapouve, ahinlah kaneijuvin jong, ipi eibol peh behuvem?”

\VS{4}Thu homkeo asei seijuvin, jouva kihahsel abol boljengun, kitepna asem semjengui. Hijeh chun loulaiya tucha nunga dumom keh dondoh bangin thinathei thu kitan chu ahung sohdohjinge.

\VS{5}Samaria khopia chengte chu, Beth-aven a bongnou lim kisem jeh'in abonchauvin akihot lhul gam tauve. Hiche milim kisem chung chang jeh a hi amite lungkham diu, Amilim houna'a thempua pang ho jong hung kap diu ahi. Aloupina akitol mang jeh a lunghem diu ahiye.

\VS{6}Hiche milim doi jong hi Assyria gam'a kitol mang ding, Chule leng lenpa henga kai apeh diu ahi. Ephraim jong milim doi ahou jeh a ajumin van ahol ding, Israel jong kijum soa jachatna akimu ding ahi.

\VS{7}Samaria lengpa jong mangthah ding, twi chunga thinghal kilap bang ding ahi.

\VS{8}Israel chonsetna jouse kisubei hel ding, aven khoa khomol doiphung jouse jong kisubei ding, amaicham phung jouseu a jong lingle khao hung keh doh ding ahi. Molsang jouse jaha jong neikhu khumuvin atiuva, lhangsang jouse jaha jong neile’uvin ati dingu ahi.
\XREF{✡}{{\XO 10:8 }{\XT{Lk 23:30; Rev 6:16}}}

\VS{9}Pakaiyin hitin aseiye, “Vo Israel, Gibeah nikho laiya pat nangma chonse jingjeng nahin, Khantoubena imacha naboldohbe ima aumpoi. Hiche jeh a hi Gibeah khopi gallin alonkhum louding ham?
\XREF{✡}{{\XO 10:9 }{\XT{Thutan Vaihom Ho 19:1-30}}}

\VS{10}Themmona avelvella anei jeh uva, hil lel pho lehl mite doudinga keima kahunga amaho dou dia namtin vaipi kakhop ding ahi.

\VS{11}Ephraim hi phatea kihil themsa chang chil ding thanom jing bongnou gol tobang ahin, Angong chang jolsilsel chu kadep dep ahin, Ahin Ephraim namkol kabupeha, Judan jong, lou akai teitei ding, Jacob jengin jong louva thingtum akitah ding ahi.

\VS{12}Nangma ding chehin chondihna muchi tun kitu sohkeiyuvinlang lungset longlou chu aga kilo sohkeiyuvin lang, nalung tah chu kikhoikeh in, tuhi Pakai holphat ahitai. Pakai ahunga huhhingna nachung uva goju banga ajuhsahna dinga, tuphat tah hi Pakai hol phat ahi.
\XREF{✡}{{\XO 10:12 }{\XT{Jeremiah 4:3}}}

\VS{13}Ahilah nang hon gitlouna chu lou kaijin nakaiyun, khan gitlouna na tun, lepchena ga naneove. Ajeh chu nang hon nangho lampi seh sehle nami hat tamtah hobou na tahsan un ahi.

\VS{14}Tua hi namite chunga galkhoh tah hunga nakulpiu kisuse ding, Minu chu achate chunga ahel hela kitatkeh ding ahi.???

\VS{15}Nakhan gitlouna alet jeh a, Bethel in na chunga na atoh ding ahi. Jingkah lamleh Israel lengpa chu kisumang hel ding ahi.




\par }\Chap{11}{\SH Chapa Phalou Toh Israel Kite Kah
\par }
{\PP \VerseOne{1}Israel chu aneolaiyin kangailui, chule kachapa chu Egypt gam'a kon'in kakoudoh’e. Kaha kouva ahile, gamla cheh cheh in eidalhauvin. Baal doiho ahouvin, kilhaina gantha abolluvin ahi. Milim doi kisemthu ho pou chu ahouvun Gimnamtui alhutun ahi.
\XREF{✡}{{\XO 11:1 }{\XT{Potdohbu 4:22; Matt 2:15}}}

\VS{3}Keima tah in Israel alamjot ding dan kahil ahi, kakhutah-a katua kana lamkaiyu ahi. Ahinla aman ima ahepon, donin jong eiseppoi. Hitiho chu keima kanahi lam jong ahepouve.

\VS{4}Keiman ngailutna khaoguile voujang natna khaovin kana lamkaiyin, angonguva namkol kibut lahdohpeha pangpa tobang kanahin chule anehdiu kana luipehe.

\VS{5}Ahinlah hichan geijin kamite kahenglama ahung kile pouvin ahi. hijeh chun Egypt gamah kinungle uvin tin, hunam in Assyria jennauvinte.

\VS{6}Akhopi hou chunga gal kisat um ding, kelkot phunga kotgol jouse ataboh sohkeija kulpi phungdunga chemjam alapdiu ahi.

\VS{7}Kamite keiya konna kinungtol kit diu, Chunung Penpa tia eikoudiu, Ahinlah jana tahbeh eipenom hihunte.


\par }{\SH Ami Vah Chaveite Pathen In Angailut
\par }
{\PP \VS{8}O Israel keiman nangho iti kadop sang thei diu ham? Keiman nangho hi iti kasoldoh thei dingu ham? Keiman nangho hi Admah banga iti ka suhmang thei dingu ham? Ahiloule Keiman nangma hi iti Zeboiim tobanga kakoi ding ham? Kalungchangsunglamah akibotkehin chule kami khotona aletlhatai.
\XREF{✡}{{\XO 11:8 }{\XT{Danbu Ni Na 29:23}}}

\VS{9}Kalungnat tijat chu boldating, Israel suhmang kitdin gong taponge. Ajeh chu keima Pathen kahin, mihem kahipoi. Keima Atheng, nalahuva um chu kahin, nangho hung suhmang ponge.

\VS{10}Itihham nikho leh mipiten kanung ahinjui dingu ahi. Kei, Pakai, Keipi banga kitum ding, Kakitumteng, kamite kitihot puma lhumlam-a konna hung kile diu ahi.

\VS{11}Vacha honte banga amaho Egype gam'a konna hung diu ahi. Vapalte banga, ti-kiling dingu, amaho Assyria gam'a konna hung kinung lediu ahi. Chule keiman inpia kapui lutkit dingu ahi, tin Pakaiyin aseiye.

\VS{12}Israel in jou le nalin ei umkimvelin Ahinlah Judah in Pathen thusei angai nalaiyuvin chule amaho Athengpa dinga tahsan umtah ahiuve.




\par }\Chap{12}{\SH Pathen Natoh Thilbol Ho, Miten Donse Lou
\par }
{\PP \VerseOne{1}Israel mite huiyin akivahin, chule solam hui lhi chu nilhum lhumin anung ajuiyuve. Ama hon jou le gitlouna akan khomun, Assyria mite toh akikhut jop’un Egypt gamsunga thao apolut’un ahi.

\VS{2}Tun Pakaiyin Judah mite dounan ahin nokhumin ahi. Jacob chu achonna dungjuiya talen apeh ding, anatoh dungjuiya alethuh ding ahi. Ana tohdohsa jouse anung lesohkei ding ahiye.

\VS{3}\XREF{✡}{{\XO 12:3 }{\XT{Semtilbu 32:24-26}}}Anu oisung a kipanin asopipa asuh gentheiyin, Mihem khat banga ahung pen phatin, Pathen jeng jong akibotpin ahi.
\XREF{✡}{{\XO 12:3 }{\XT{Semtilbu 25:26}}}

\VS{4}Henge, aman vantil akibotpin, aman ajouvin ahi. Chule kap pumin akom'a phattheina akithumin ahi. Hiche-a Bethel a chun Pathen kimaiton akimupin ahi. Chule Pathen'in akihoulim pin ahi.
\XREF{✡}{{\XO 12:4 }{\XT{Semtilbu 28:10-22}}}

\VS{6}Pakai Pathen van gam sepaite Pakai kiti hi ama min chu ahi. Hijeh chun tun, na Pathen henga hung kile kittan. Ngailutna le thutah toh gomin sodohin chule aphat jousen ama jengah kingai jingin,

\VS{7}Ahinlah chutiponte, mihem ho hi sumkolvei tobang ahi bouve. Akhuttah a thil tejia kiveipan mi abol genthei dingbou adeiye.

\VS{8}Israel akiletsahin, keima kahou nai, Keima dingin vang kakisane! Koiman ka jou bol eimandoh ponte, Ka chung thu hi nolna umlou ahi” ati.

\VS{9}Ahin keima hi Pakai na Pathen chu kahi, Egypt a soha natana konna nahuhohpa chu kahi. Chule keiman ponbuh sunga kahindohsah kitthei nahi. Kum kiheisih leh golnopma nabol tobanga chu,
\XREF{✡}{{\XO 12:9 }{\XT{Thempu Dan 23:42,43}}}

\VS{10}Nangho gihna dinga kathemgao ho kahinsolin, gao thilmu tamtah le thulem tamtah tothon kahin sol’e.

\VS{11}Ahinlah Gilead miho chu panna bei ahiuve. Ajeh chu milim houvin apang uvin ahi. Ama hon Gilgala bongchalin ganlhaina abollun, amaicham semhou chu loulaiya songtum kigoltoh abange.

\VS{12}Jacob chu Ram gamsunga ajamlut in Ram gam'a chun Jacob in ajiding kelngoi vah'in akiloi.
\XREF{✡}{{\XO 12:12 }{\XT{Semtilbu 29:1-20}}}

\VS{13}Themgao khat amanchan, Pakaiyin Egypt a kon'in Jacob le achilhah ho ahin puidoh tan ahi. Themgao khat jeh a Israel mite hi imacha boilouva hungdoh thei ahiuve.
\XREF{✡}{{\XO 12:13 }{\XT{Potdohbu 12:50,51}}}

\VS{14}Pathen'in Israel mite khacheh in aphoh in ahi, ajeh chu amaho achonset puma athi dingu jong chu ahet ahitai.




\par }\Chap{13}{\SH Milim Semthu Houho Mangthah Ding
\par }
{\PP \VerseOne{1}Ephraim in thu aseiya mipi lungsung atongkhah teng, akicha jiuve. Ahinlah Ephraim mite chonsetna chu Baal doihou hi ahin, Hiche chun hahsatna le gentheinaa apuilut’u ahi.

\VS{2}Tunjong chonset aboljom jingun adangkau ho chu akhengun milim doi in tamtah tah asemun ahi. Hitobang milim doi ho hi mihem khut themho semdoh jeng ahi bouve. “Hichea hi kithou jiuva” Kapjiuva, “chule bongnou lim chu achopjiu ahi!”

\VS{3}Hiche jeh a chu, jingkah meibol banga mangthah diu, ni asotengleh mangthah tobang jingkah daitwi hidiu, Changsi huiyin amut teng alenmang tobang, Meikhu, apotna a hungpotdoh tobangbep hidiu ahi.

\VS{4}Keima hi na Pakai na Pathen chu kanahi. Egypt gam'a kon nanapuidoh pa chu kahi. Nangman nahet ding chu kei tilou Pathen dang umlou ahi. Hiche jeh a chu huhhingpu adang umlou ahi nahet ding ahi.

\VS{5}Gamthipgama chu kachintup nahiuve, Gamgolah kel leh dangchah nagama chun,
\XREF{✡}{{\XO 13:5 }{\XT{Danbu Ni Na 8:11-17}}}

\VS{6}Ahinlah naneh tengule nalung lhaijun, nakipa tengu leh nakiletsahun nei sumil ji tauve.

\VS{7}Hijeha chu tua hi keipi bahkai kabah ding, Lutnu banga lampama kakisel-a kanga diu,

\VS{8}Vompin acha akichom doh banga kachom ding, Nalungchang kabokeh ding, Keipi bahkai gilkel in abotal banga

\VS{9}Nangma ka suhmang dingkon cha nahitai. O Israel, Henge, napanpi jing keimat ahin ka suhmang ding nahi.

\VS{10}Tua hi nahuhhing ding na lengpa hoiya umtam? Tuhin nahuh hing tahtao!
\XREF{✡}{{\XO 13:10 }{\XT{1 Samuel 8:5,6}}}

\par }{\PP Tua hi gamsunga milen milal ho chu hoiya umgam hitauvem? Na lengpaule na milen ho chun kei eiholluve.


\par }{\PP \VS{11}Kalunghan laitah in leng kana peuvin, Kalungat phatin abonchan kaladoh soh tai.
\XREF{✡}{{\XO 13:11 }{\XT{1 Samuel 10:17-24;
}}{\XT{1 Samuel 15:26}}}

\VS{12}Ephraim phatlouna cheng akidong khomin, Chule achonset jouse gotna a dingin akikoi khome.

\VS{13}Mipite chunga natna chu hung ding ahitan Nao sonat tobang hi ding ahi. Amaho chapang tobang ahiuve. Alethuhna ding chu apengtai, Apettah a penna chu ahunglhung tai. Ahinlah amaho chu oisunga umnalai ahiuve.

\VS{14}Lhankhuha konna kalhadoh ding ham? Amaho thina-a konna kalhat doh ding ham? Vo thina mamidena chu hoi baham? Vo noimigam, namisuhmangna hoiba hitam? Achunguva lungsetna kakoi louding ahiye.
\XREF{✡}{{\XO 13:14 }{\XT{1 Crth 15:55}}}

\VS{15}Ephraim chu asopi te ho jouse lah a gaso pentah ahi, ahinlah Pakaiya konna hung, neldi gam'a kon hui chun asem gotding ahi. A twisam jouse kangin tin, anei agou jouse jong mangthah ding ahi. Thil manlu anei jouseu chu min achoma akipoh mong ding ahi.

\VS{16}Samaria miten athemmona akipohdiu ahi.

\par }{\PP Ajeh chu ama hon Pakai chu adoudallun ahi. Amaho chu galmi hon atha diu ahi, Achasen jouse jong tollhanga kichil goi ding, Anumei agai jouseu jong agaiju kikhedoh ding ahi.




\par }\Chap{14}{\SH Pathen Henga Kile Kit Dinga Israel Ngehna
\par }
{\PP \VerseOne{1}Kilekitin O Israel, na Pakai na Pathen hengah. Ajeh chu nathemmona jeh a lhu nahitai.

\VS{2}Nasuhkhel ho chu ponlang Pakai henga kilekittan. Akom'a seiyin “Kachonsetna jouse neingaidamin, hepitah in nei lalut in.

\par }{\PP Chutengleh keihon, nangma kachoisang dingu ahi.


\par }{\PP \VS{3}Assyria in eihuh jou pouve. Keiho jong sakolte chunga toupovinge,

\par }{\PP Tukalla lhah keihon jong kakhutsoh-u milim doi jah ah ‘ka Pathen’ katikit louhel dingu ahi. Nachunga hin nulou palouten hepina akimujin ahiye” tiuvin.


\par }{\PP \VS{4}Pakaiyin aseiye, “Tahsan um nahijeh a kadamsah ding nahiye, Kangailutnan gamgi aneipoi, Kalunghan najouse a imatihchana dingin mangtahen.

\VS{5}Keima Israel a ding hitange, Van'a kon-a hunglha daitwi chimset tobang hinge. Israel chu Lily pah tobang hi ding ahi, ajung jong leipha laiya thuh tah a keh hihen, Lebonan lhanga Cedar tobang hin.

\VS{6}Abah lha jong olive thing bangin, namtui sellin Lebonan-a Cedar phung tobang hihen.

\VS{7}Kamite kalim noiya umkit ding ahi.

\VS{8}O Israel, milim doi a kon'in gamlauvin! Keima nataonau donbutpa chu kahi chule navengtup pao chu kahi. Keima thingphung dum jing jeng chu kahi. Nathingga jouse chu keija kon ahiye.”

\VS{9}Jite jousen hitiho hi hethemuhen, Thil hetkhenna nei jousen phate chan ngaijuvin. Pakai lampi chu adihin chule ajange, Chule midih ho jouse ama toh umkhom ding ahiuve. Ahilah Michonse ho kiseplhuva kijam dan ding ahiuve.


\par }