\NormalFont\ShortTitle{2 Thessalonica}

{\MT THESSALONICA

\par }{\MTB MITE HENGA

\par }{\MTC PAUL LEKHATHOT NINA

\par }{\IS Tuhchah in

\par }{\IS Christa hungkitna ding hin mi pengthah ho thohhat ding atilkhouve

\par }{\IS 2 Thessalonica sung thu umdan

\par }{\IP Kikhel jing leiset a um hijonglehuhen, hiche lekhathot hin tonsot thu ding akikhel thei louding thudol aseiye. Hiche lekhathot sunga Paul in vannoi kichai ding kimano phat ahijeng vanga, tonsot a hin ding kinepna nei hon Christian dou ho lah a nitin hinkho kinepna neiya hinthei ahi thudol eihil uve.

\par }{\IP Bung khat sung hin Christian gimbol hesoh thoh hon, hahsatna athoh sung uva tilkhouna Solchah Paul in aneina akisunin ahi.

\par }{\IP Bung ni le thum sung hin ninunung chu hunglhunga chule hichu kichaiya ahitai, tia thuhil dihlou choiho thusei imudoh un ahi. Hiche bung teni hin Pakai Jesu hungkit masanga thilsoh ding phabep umho chu aseidoh in, chule Pathen'in ahuhdohna tohgon chu thon louva ahin suh bulhit ding ahi ti aseichen in ahi. Hijeh chun Houbung chu thohhat ding chule lungneng dinga tilkhouna anei ahi. Pakai Jesu hungkit masang sea tahsan umtah a gunchu le thanom'a Pakai na itohjing diuvin, eitilkhou un ahi.

\par }{\IS Lekhathot jihpa chule ajih kum

\par }{\IP Solchah Paul'in 2 Thessalonica hi AD 50 ahilouleh 51 kum kichaikon lam'a ajih ahi.

\par }{\IS Ipi dinga ajih ham?

\par }{\IP Paul'in Thessalonica khopia mipengthah ho chu atahsan u lung lhadah a aum louna diuva Pakai nikho thu ahilchet peh ahi. Hiche Thessalonica lekhathot nina sim jousen Pakai ngailutna le thohhat tah a Pakai hungna ding kat-jinga umna eihil'u thudol kihoumatna a thu kisei kingailha tobanga kisun ahi.



\par }\ChapOne{1}{\SH Lemna Thu
\par }
{\PP \VerseOne{1}Hiche lekhathot hi Paul, Silas chule Timothy a kon ahi. Keiho hin I-Pau Pathen le Pakai Jesu Christa a hiho Thessalonica houbung henga kahinsut u ahi.\XREF{✡}{{\XO 1:1 }{\XT{Act 17:1}}}

\VS{2}I-Pau Pathen le Pakai Jesu Christa chun lungsetna le cham-lungmon napeuhen.


\par }{\SH Christa hungkit teng thutanna
\par }
{\PP \VS{3}Sopi deitahte ho, keihon nangho jal in thangvahna kanei jingui, ajeh chu na tahsan u akhangtou jingin chule nangho khat le khat na kingailut nau akhangtou cheh cheh in ahi.

\VS{4}Keihon nangho gimbol hesoh nathoh nau jouseuva tahsan naum nau thu chule hahsatna natou thudol'a thohhat le tahsan naum nau thu chu kisonpi tah in Pathen houbung dang ho kom'a kaseiyuve.

\VS{5}Chule Pathen'in hiche gimbol hesoh thohna hi athutan dihna avetsah nom hintin, chule a Lenggama dinga loma nasem uva, hichena dinga chu thoh hahsa nathoh u ahi.

\VS{6}Athutan dihna jal a aman gim hesoh a nabol hou chu alethuh ding ahi.

\VS{7}Chule Pathen'in nangho gimbol hesohna thoh ho le keiho dinga I-Pakaiyu Jesu van'a konna ahung kilah tengleh kicholdona eipeh dingu ahi. Ama Avantil thahat tah ho to hung kilang ding ahiuve.

\VS{8}Pathen sei ngai louva chule I-Pakaiyu Jesu Christa Kipana Thupha joplou ho chunga meikou jejua thutanna ahin lhut dingu ahi.

\VS{9}Amaho chu Pakaiya konna kikhendoh dingu chule aloupina thaneinaa konna a-itih a dinga tonsot gimbolna a mahthah dingu ahiuve.\XREF{✡}{{\XO 1:9 }{\XT{Isa 2:10}}}

\VS{10}Ama chuche nikhoa ahung teng chuleh Aman amitheng tea konna loupina amu ding-atahsan ho jousea konna vahchoina akimu ding ahi. Chule hichea hin nangho jong najao uve, ajeh chu nang hon Ama thudol ka seipeh u chu na tahsan tauve.

\VS{11}Hitia hi i-Pathen u chun Ama kouna totoh a hinkho na mansahna ding uva keiho hi nangho dinga taojoma kahiuve. Nanghon na tahsan Pau chun thilpha natohsah jouseu chu na bulhit molsona ding uvin thaneina napeuhen.

\VS{12}Chutengleh I-Pakaiyu Jesu chu nahinnau dungjuijin jabolin umintin, chule ama toh jabol a naumtha dingu ahitai. Hiche ho jouse hin hisah theiya um chu i-Pathen u lungsetna le Pakai Jesu Christa jal ahi.




\par }\Chap{2}{\SH Danbei mihem
\par }
{\PP \VerseOne{1}Sopi deitahte, tun keihon I-Pakaiyu Jesu Christa hungna ding thu le Ama kom'a ikikhop khom dingu thudol'a seichetna hinnei uvinge.\XREF{✡}{{\XO 2:1 }{\XT{1 Thes 4:15-17}}}

\VS{2}Pakai nikho chu ahunglhung'ah ahitai tiho jeh in nangho bailamtah in suhlongin ahilouleh lung tijan umhih un. Amaho chun lhagaova vetsahna eikineiye, phondohna eikipei ahilouleh keihoa kon'in lekhathot kaneiye tijonglehu tahsan hih un.

\VS{3}Ama hon ipi thu aseiyun nathujo dauhen. Ajeh chu hiche nikho chu ahunglhun masanga Pathen douna nasatah hunglhung ding chule dan beipa \_\_\_ manthaina mihempa kiti chu hung kilangdoh ding ahi.

\VS{4}Ama kichoisang ding, chule mihon pathen atiuva aumsah u tapou chu ajahda ding chule ama tah Pathen kahi tia hung ki Pathen sah ding ahi. Ama Pathen Hou-In'a lut a, keima Pathen kahi ahungti ding ahi.\XREF{✡}{{\XO 2:4 }{\XT{Daniel 11:36; Ezekiel 28:2}}}

\VS{5}Keiman nangho kaumpi pet uva hiche thu ho jouse hi ka seipehsau chu nageldoh lou u hitam?

\VS{6}Chule nang hon ama chu ipin atuh tang denham ti naheuve, ajeh iham itileh ama aphat lhin tengleh bou hung kilang doh ding ahi.

\VS{7}Ajeh chu hiche danbeipa hin guhthima na atoh pat ahitai chule atuhtangpa hi lampia konna akiheidoh masangsea hitia hi umthim ding ahi.

\VS{8}Chujoutah leh mihem dan neiloupa hung kiphong doh ding, hinla Pakai Jesu chun akama ahaidoh hua chu amapa atha ding chule ahungna aloupina chun asuhmang ding ahitai.\XREF{✡}{{\XO 2:8 }{\XT{Isa 11:4}}}

\VS{9}Hiche pa hin Satan natoh ama thaneina hilou chu ahinpat ding chule melchihna ho le thil kidang dang boldoh theina tha anei ding ahi.\XREF{✡}{{\XO 2:9 }{\XT{Matt 24:24}}}

\VS{10}Aman mahthahna lampia cheho chu duha lheplhahna pana angolbol ding ahi, ajeh chu ama hon huhhing achan theina ding uva ngailutna le thutah chu akisan nomlouvu ahi.

\VS{11}Hitia chu Pathen'in amaho chu hatah a lheplhahna a achuhsah ding, chule hiche jouthu ho chu ama hon atahsan dingu ahi.

\VS{12}Chutengleh ama hon thutah chu tahsan tah sanga agilou chu athanoppi jeh uva themmo chang diu ahi.


\par }{\SH Huhhing'a um dinga lhenchom
\par }
{\PP \VS{13}Sopite, keiho dingin vang nangho Pakai ngailut ho jal a bou Pathen chu thangvahna kapeh dingu tailou adang kahe pouve.

\VS{14}Aman huhhing'a naumna ding uva nakouvu ahi thua keihon Kipana Thupha ka seipeh nahiuvin; tua hi nang hon I-Pakaiyu Jesu Christa loupina a chu chan nanei khom theiyu ahitai.

\VS{15}Hiche ho jouse gel pumin, sopi deitahte, keihon nangho tahsa a kaumpi pet u hihenlang ahilouleh lekhathot a kon hijongleh nangho dingdet un lang chule ka thuhil u chu kolchah jing uvin.

\VS{16}Tun I-Pakaiyu Jesu Christa Ama tah le eingailu uvah I-Pau Pathen le alungsetna jal a tonsot lhamkonna chule kinepna kidangtah eipeuva chun,

\VS{17}Thilpha nabolna le naseinau jousea nalhamonu henlang chule nahat dohsah tauhen.




\par }\Chap{3}{\SH Keiho dingin nei taopeh un
\par }
{\PP \VerseOne{1}Achainakeiyin, sopi deitahte, keiho dingin hung taovun tia kangeh nahiuve. Nangho henga anahung tobanga chu Pakai thuhil hi alhunna chan a gangtah a akithejala chule jabol'a aum theina dingin taovun.

\VS{2}Chujongleh amitakip tahsan nei ahilou jeh uvin, keiho migilou le miphalou hoa konna huhdoh kachan theina ding uvin taovun.

\VS{3}Hinlah Pakai hi tahsan umtah ahin, Aman na thahat sah uvin tin, chule agiloupa a kon'in nahuhbit nauvinte.

\VS{4}Chule keiho Pakaiya kakiskonnau chu–nang hon kathupeh u chu nabol uva chule naboljom dingu ahi ti kakisonpiu nahiuve.

\VS{5}Pakaiyin nalungthimu Pathen ngailutna hetkhenna le phondohna bukim keiyin chule Christa a konna thohhatna lama napuiyu hen.


\par }{\SH Natohna dinga batnei
\par }
{\PP \VS{6}Chule tun, sopi deitahte, Pakai Jesu min'a hiche thupeh hi kapeh nahiuve: tahsan nei sopiho jouse thasea hinkho mangho chule keihoa konna ka thuhil u juilou hoa kon'in kikhindoh un.

\VS{7}Ajeh chu nang hon keiho umchan najom diu adol ahi. Keiho nangho toh kaumkhom laiyun kathase khapouve.

\VS{8}Keihon kaneh manu pelouvin koima an kane pouve. Keihon koima kapohgih sah louna ding uvin sun le jan in katong gim uve.

\VS{9}Keihon neivah ding uva thupeh kapeh thei nahiuve, hinla keihon najui ding uvin vetsahna kapejo bou uve.

\VS{10}Keihon nangho kaumpi pet jeng uva jong, hiche thupeh hi kapeh u nahi, “Natong nomlou hon neh ding kimu louding ahiuve,” tihi.

\VS{11}Ahijeng vang'in nangho phabep thasetah in hinkho namang uvin, natoh nanom pouve chule midang natohna chunga kikum naum uve.

\VS{12}Keihon hitobang miho chu thu kapeuvin, chule Pakai Jesu Christa minin amaho chu kangeh uve, amaho chun ageltoh uva chule akihinsona diuva na atoh diu hi ahi.

\VS{13}Sopi deitahte, nangho lah a adangse dinga kasei chu, thilpha bolnaa chim hihbeh uvin.

\VS{14}Hiche lekhathot a keiho seingailou ho chu melchih uvin, amahoa kon'in kichom khindoh leu chun amaho jahcha tauvinte.

\VS{15}Amaho chu melma ho gelin gel hih un, hinla sopi nabolna bangun sosalun.


\par }{\SH Tao khumkhana
\par }
{\PP \VS{16}Tun cham-lungmon konna Pathen chun cham-lungmon imatih chanin chule phat jousen nape jingu hen. Pakaiyin naumpi jingu hen.

\VS{17}Hiche hi keima Paul in ka khuttah a kajih chibai bohna ahi. Hitia keima tah in lekhathot kajihna ho photchenna a hitia hi kabolji ahi.

\VS{18}I-Pakaiyu Jesu Christa milungsetna chun na boncha uvin naumpi tauhen.


\par }