\NormalFont\ShortTitle{Mark}

{\MT MARK

\par }{\MTB KIPANA THUPHA

\par }{\MTC Hahsatna dinmun a umho dinga Kipana Thupha

\par }{\IS Jesu kineosahna le thaneina hin tahsan le thohhatna asodoh e.

\par }{\IS Gospel Mark lekhabu sung thu umdan

\par }{\IP Radio le TV station ho hin minute somthum sunga vannoi thu le la ho alhangpin akila khom ho ahin phongdoh theiyin ahi. Hitobang chun, Gospel Mark jong hin Jesu Christa Pathen Lhachapa ahina thudol jong hi thuchomcha ajih sunga hi kihesoh jeng ahi. Thusim kisei lah a thusim kidang pen: Jesu thuhil, thil kidang abol ho, ahung minchena le Ama dou ahung pun cheh cheh thudol ho akisun sohkeiyin ahi.

\par }{\IP Hiche Gospel jihpa hi ngaman a ana pang, Peter toh kivop ahin, Pakai seijui pipuho lah a khat nungjui ahina a Pakai Jesu leiset hinkhoa gunchu tah, panpi ngaicha ho panpina pea chule adamlou ho boldama, kinepna neilouho tilkhouva, sohchang ho lhadoh a chule muthim'a umho vah loupi tah pepa chu ahi.

\par }{\IS Lekhabu jihpa

\par }{\IP John Mark kiti gollhang khat Jerusalem khopia meithai, amin Mary kitinu chapa ahi.
Act 12:12. Mark hi Peter dia akithopi phatah pao ledoh a pang ahin, Jesu chung chang thu kichentah a Peter hin aseipeh ahi. John Mark hi ajih in pang jongleh hiche Gospel hi Gospel Peter (Gospel John kiti tobanga) minvo thei ahi.

\par }{\IS Koi henga chule itih kum a ajih ham?

\par }{\IP Lekhabu kijih kum hi, Rome khopi kihal jou leh Jerusalem ki suhmang masang hidin ginchat ahijeh in AD 64 don hinte, tihi alhangpia pomdan ahi. Hichu Rome khopia cheng tahsan ho kom'a ajih ahi. Mark hin tahsan ho gimbol hesoh Rome Gamvaipoa kon'a thoh ahiu chu tilkhouna a ajih ahi.



\par }\ChapOne{1}{\SH Twilutsah John in thu ahil lhang
\par }
{\PP \VerseOne{1}Hiche hi Messiah Jesu, Pathen Chapa thudol'a Kipana Thupha chu ahi.

\VS{2}Isaiah Themgaovin anasei: “Veuvin, keiman na masang uva thupole kahin sol e. Aman lampi nagonpeh diu ahi.\XREF{✡}{{\XO 1:2 }{\XT{Malachi 3:1}}}

\VS{3}Ama chu ahi gamthip a aw sam ginga, ‘Pakai hung na ding lampi semtoh-un!'” Amadin lampi sutheng un!’ tia chu,” anati banginahung kipan in ahi.\XREF{✡}{{\XO 1:3 }{\XT{Isa 40:3}}}

\VS{4}Hiche thupole chu Twilutsah John chu ahi. Ama chu gamthip ah aumin chule mihon achonset kisih nau chule ngaidam channa dia Pathen anga akiheilut nau vetsahna dinga baptize achan diuvin thu ahil in ahi.

\VS{5}Juda gam jouse, Jerusalem mite jouse chutoh, John mu ding le thusei ngai dingin acheuvin ahi. Chule ama hon achonset nau aphondoh phat un, aman Jordan Luiyah baptize achansah in ahi.

\VS{6}Akivkonna chu sangongsang mul pon ahin, savun konggah in akong ageh in, chule a anneh chu khaokho le gam khoiju ahi.\XREF{✡}{{\XO 1:6 }{\XT{2 Lengte 1:8}}}

\VS{7}John'in, “Koi ham khat hungvah ding ahitai, Ama chu keima sanga lenjo kei sanga lenjo cheh hi ding, keima akengchot khao sutlham dinga jong lom kahipoi.

\VS{8}Keiman twiya baptize kachansah nahiuvin, ahivangin Ama chun nangho Lhagao Thenga baptize nachansah diu ahi!” ati.


\par }{\SH Jesu twilut
\par }
{\PP \VS{9}Nikhat Galilee gamsunga Nazareth khoa kon'in Jesu ahungin, Jordan vadung'ah John khut a baptize achang tan ahi.

\VS{10}Chuin Jesu twi lah a kon'in ahungdoh in, van akikehson Lhagao Theng vakhu bangina chungah ahung chu e.

\VS{11}Van'ah aw ahung gingin: “Nangma ka chapa deitah nahi, na chungah kalung alhai tangeiye,” ati.\XREF{✡}{{\XO 1:11 }{\XT{Semtilbu 22:2; Labu 2:7; Isa 42:1; Matt 3:17; 12:18; Mk 9:7; Lk 3:22}}}


\par }{\SH Jesu lhep patep a aum
\par }
{\PP \VS{12}Chuin Lhagao chun gamthip'a apuimang paiyin,

\VS{13}Chua chun ni somli Satan lhep patep in aum in, gamsa ho lah a aumin, vantil hon avekol un ahi.


\par }{\SH Jesun Galilee gam a Pathen na atoh patna
\par }
{\PP \VS{14}Phat chomkhat jouvin John songkul'a akhum jou un, Jesu Galilee gamah achen, Kipana Thupha ahil lhanglen,

\VS{15}“Pathen phattep ahunglhungtai!” tin asam peh in, “Pathen Lenggam chu anaitai! Chonsetna kon kisih unlang, Kipana Thupha hi tahsan un!” atin ahi.\XREF{✡}{{\XO 1:15 }{\XT{Matt 3:2}}}


\par }{\SH Jesun ngaman pasal li akou
\par }
{\PP \VS{16}Nikhat Jesun Galilee Dillen pang ajotpa na ah ngaman'a kivah le nehhol, Simon le asopipa Andrew chun dillen a ngamatna len anase lhon aga tohkhan ahi.

\VS{17}Jesun akoudoh in, “Kanung hinjui lhonin, keiman miho matje nahil lhon inge!” atin ahi.

\VS{18}Chuin amanin alen adalha lhonin anung ajuipai jeng lhontai.

\VS{19}Chuin twipanga kon themkhat ache chon jep leh Jesun Zebedee chapa teni, James le anaopa John chun kong sunga len ana khuiphat pet lhon amun,

\VS{20}amani chu akouvin ahileh, amanin apau Zebedee toh kong sunga um thaloa agoihou chu adalha lhonin ajui lhontai.

\VS{21}Jesu le akilhonpiho Capernaum khopiah achelut un ahi. Cholngahni ahung lhun chun Hou-In'ah acheuvin, hia chun thu ahilpan tan ahi.

\VS{22}Aman dan thusunho banga hil louva, thunei tah banga ahil jeh in miho chun athuhil chu kidang asa lheh un ahi.\XREF{✡}{{\XO 1:22 }{\XT{Matt 7:28,29}}}


\par }{\SH Pasal lhagao boh voppa
\par }
{\PP \VS{23}Chuin hetlou kah in lhagao boh vop mikhat Hou-In'ah anaum in, ama chun ahin sampaiyin,

\VS{24}“Nazareth Jesu, ipi dinga kalah uva hung kikum nahim? Keiho suchimit dinga hung nahim? Nangma koi nahi kahenai—Pathen Theng chu nahi!” ati.

\VS{25}Jesun ama chu aphoh in, “Thip in! Ama a kon chun hungdoh in,” tin thu apen ahi.

\VS{26}Chuin lhagao boh chun mipa chu aheh-in, hapen in apengin ahung potdoh tai.

\VS{27}Mijousen kidang asauvin, thilsoh chung changa chun khat le khat akidong un ahi. “Hiche hi ipi kihilna thu thah hikit hitam? Itobang thuneina hitantem! Lhagaoboh jengin jong athupeh angaiye!” atiuvin ahi.

\VS{28}Jesu thu chu Galilee gamsung pumpiah aki thangsoh pai jeng tan ahi.


\par }{\SH Jesun Peter jinu anu adamsah
\par }
{\PP \VS{29}Kikhopna in chu Jesun James le John toh adalhah jouvin Simon le Andrew in'ah alut un ahi.

\VS{30}Chua chun Simon nupanu chu khosih dammon analum e. Ama hon adammo thu chu Jesu ahetsah paiyun ahi.

\VS{31}Hichun amanu kom'a chun achepheiyin akhut in atuh-in, akai thouvin atousah tai. Hichun akhosih chun alha tan, chuin amanu chu amaho neh ding sem in apangtai.


\par }{\SH Nilhah lam a Jesun mi tampi adamsah
\par }
{\PP \VS{32}Nilhum jou nilhah in mihon adamlou leh thilhavop ho chu Jesu kom'a ahin puiyun.

\VS{33}Kho mite jouse chu ave din kot khah phunga akitit dimsoh jeng uve.

\VS{34}Chuin Aman hivei chom chom veiya damlou mi tamtah adamsah in, chule thilha tamtah ma adeldoh in ahi. Hinla Ama Christa ahi chu thilha hon ahet'u ahijeh in thilha ho chu apaodoh sahpoi.

\VS{35}Khovah lhah masang ajing jingkah in Jesu athouvin, apotdoh in gamthip mun'ah achen, chua chun taona agamangin ahi.

\VS{36}Chomkhat jouvin Simon le aloiho apotdoh un, chuin aga mudoh tauvin ahi.

\VS{37}Amudoh phat un ajah a, “Mijouse hin la Nang nahol cheh un,” atiuvin ahi.

\VS{38}Jesun adonbut in “Khopi danga jong kahil lhang le theina din cheute. Hiche dinga chu hung kahi,” ati.

\VS{39}Chuin Galilee gam sungsea achelen, akikhop nau intin'ah thu ahil lhanglen chule thilha adeldoh peh in ahi.\XREF{✡}{{\XO 1:39 }{\XT{Matt 4:23; 9:35}}}


\par }{\SH Jesun miphah khat aboldam
\par }
{\PP \VS{40}Chuin miphah khat Jesu hengah kijen damsah dingin ahungin, adilsun, ajah a, “Nalung ahileh nei damsah a nei suhtheng thei ahi,” ahung titai.

\VS{41}Athusei chun alung atohkhah behseh jeh in, Jesun akhut alhaangin athamin, “Kalung ahi,” atitai. Chuin, “Damtheng tan!” ati leh,

\VS{42}Apetpet in aphah chu aphapai jengin, adamtheng tai.

\VS{43}Chuin amapa chu khamgahna aneiyin asoldoh tai.

\VS{44}“Hiche hi koima kom'ah seidoh hih in. Hisang chun thempu kom'a chen lang gakivetsah in. Mose dan thupehsa dungjuiya phah kijen dam hon maicham thilto apeh ding dol chu choiyin lang gape tan. Hichu nadam thengna mipi het a phondohna hi ding ahi,” tin thupeh aneiyin ahi.\XREF{✡}{{\XO 1:44 }{\XT{Thempu Dan 14:1-32}}}

\VS{45}Ahivangin amapa apotdoh in, thil umdol chu aseiphong le tan ahi. Hichea kon chun Jesu chu mipin aum kimvelle jeng tan, hijeh chun lhangphong in khopi sunga alut thei tapoi. Hichun munthip thip lah a aumjo tan, ahijeng vang'in muntin'a kon'in mipin ahin jonlut jing nalaiyun ahi.




\par }\Chap{2}{\SH Jesun langthi aboldam
\par }
{\PP \VerseOne{1}Nikho phabep jouva Jesu Capernaum'a akile kit chun, inlam'a akile kittai ti muntin'a ana thangsoh man kittan ahi.

\VS{2}Chomlou kah in aumna in achun mipi ahung kitit dim jengin, umna ding kotphung polam jeng jong onglou khop'in mi adimlha jeng tai. Mipi chu Pathen thu ahil jing laiyin,

\VS{3}Pasal li-in langthi khat pheh chunga ahin pulut un ahi.

\VS{4}Mipi atam behseh jeh chun Jesu kom alutthei tahih un, hijeh chun Ama luchung don tah a inchung alhong chu aphevang un, langthipa chu alupna pumin a angsunga akhailha jeng tauvin ahi.

\VS{5}Atahsan uchu Jesun amun, langthipa jah achun, “Chapa, na chonsetna ho kingaidam ahitai,” ati.

\VS{6}Ahinlah danthu sun phabep khat chua touho chun alungthim uva,

\VS{7}“Ibola hitia chu thu asei ham? Hiche hi kitaitomna ahi! Pathen bouvin chonset angaidam thei ahi!” tin agel un ahi.

\VS{8}Alung uva ipi agelu chu Jesun ahepai jengin ajah uvah, “Ibola lung opkai le lungboi nahiuvem?

\VS{9}Langthipa kom'a, ‘Na chonsetna ho kingaidama ahitai’ ti toh ‘Thouvin, nalupna pheh chu kichoi inlang lam jottan,’ ti chu hoijoh baijo ham?

\VS{10}Ahoi hita jongleh leiset chunga Mihem Chapan chonset ngaidamna thahat aneiye ti, nahetna diuva photchenna kavetsah ding nahiuve,” ati. Chuin langthipa lamah Jesu akiheiyin,

\VS{11}“Thouvin, nalupna pheh kichoiyin lang in lama chetan!” ati.

\VS{12}Chutah chun langthipa chu akichom in, alupna pheh akilah in japi lungdong ho mitmu tah chun achedoh tai. Amaho chun kidang asa lheh jengun, “Hitobang himhim kamu kha pouve,” atiuvin Pathen avahchoi avahchoi tauve.


\par }{\SH Jesun Levi (Matthew) akou
\par }
{\PP \VS{13}Chuin Jesu apotdoh in dillen pangah achekit tan, chuah mipi ahenga hung ho chu thu ahil e.

\VS{14}Chuin achephei leh, Alphaeus chapa Levi chu akaidkonna mun'a atou amun ahi. Hichun ajah a, “Neijuiyin lang kaseijui hitan,” atileh ama chu akipatdoh in anung ajuitai.

\VS{15}Chujouvin Levin Jesu leh aseijui te ain'a an nedin akouvin, chuleh kaidong ho le michonse ho tamtah jong akou than ahi. ( Jesu nungjui ho lah a hitobang mi chu tamtah um ahi).

\VS{16}Dan thuhil ho lah a Pharisee hon Jesun mi chonseho leh kaidongho toh an aneh khom chu amu phat un, aseijui te jah a, “Iti dan a kaidongho le mi chonseho toh an aneh khom ham?” ati tauvin ahi.

\VS{17}Hichu Jesun ajatan, hichun ajah uvah, “Atidam ten louthem angai pouve, adamlou ten bou angaiyui. Mi chonphate kouva hung kahipoi, lunghei dia mi chonsete kouva hung joh kahi bouve,” atipeh un ahi.


\par }{\SH An ngol thudol'a Jesu adoh u
\par }
{\PP \VS{18}Khatvei John seijui ho leh Pharisee hon an angol laiyun, mi phabep ahungun Jesu jah ah, “I-atileh John seijui ho le pharisee hon an angol jiuva, nangma seijui hon an angolji lou ham?” tin adong un,

\VS{19}Jesun adonbut in, “Mou loma che hon golnop anei laiyuva an angol jiuvem? Achutilou ding hetsa ahi. Moulang in aumpi laiseuva an angol lou diu ahi.

\VS{20}Amavang moulang chu akom uva kon'a aki puimang ni hunglhung ding ahi—chuche nileh an angol diu ahi.”

\VS{21}“Chujongleh, koiyin pon thah hal chu ponluiya abeh ngaiyem? Beh taleh abehna joh chun kai ehjo cheh intin, athah joh chun alui chu akaiset ding ahi.

\VS{22}Chule koiman Lengpitwi thah savun pengluiya akhum ngaipoi; achuti kibol leh alengpitwi chun asavun peng chu tumkeh intin, lengpitwi le savun peng akop a mang ding ahi. Lengpitwi thah chu peng thah a akhumji bou uve,” ati.


\par }{\SH Cholngah nikhoa seijui hon changvui asiu
\par }
{\PP \VS{23}Cholngahni khat hin Jesun buleilai ajot in ahileh, aseijui ten ache pum un changvui chu asih pan tauvin ahi.\XREF{✡}{{\XO 2:23 }{\XT{Danbu Ni Na 23:25}}}

\VS{24}Chuin Pharisee hon Jesu jah a, “Vetang, ibola Cholngah nia bolngai lou abol uham?” atiuve.

\VS{25}Jesun adonbut in, “David le aloiho alhahsam uva agilkel pet uva chu ipi abolu nasim khah hih uvem?

\VS{26}\XREF{✡}{{\XO 2:26 }{\XT{1 Samuel 21:1-6}}}Abiathar Thempu Chungnung ahilaiyin Pathen'in a alut in, Thempu tailou adangin aneh dia phal hilou changlhah ho chu anen, aloiho jong apen ahi,” ati.\XREF{✡}{{\XO 2:26 }{\XT{Thempu Dan 24:9}}}

\VS{27}Jesun amaho jah a aseipeh ben, “Cholngahni chu mihem dinga kisem ahi. Cholngahni dinga mihem kisem joh ahipoi.

\VS{28}Hijeh chun, Mihem Chapa chu Pakai ahin, Cholngahni Pakai jong ahi!” ati.




\par }\Chap{3}{\SH Khutlang thipa
\par }
{\PP \VerseOne{1}Jesu Judah ho Pathen houna in'a achekit leh hichea chun khutlang ngoi khat agamui.

\VS{2}Hichu cholngahni ahijeh in amelma ten ahehset theina diuvin achanglhi jing uvin ahi. Khutlang ngoipa chu cholngahnia adamsah a ahileh themmo channa ding tohgon aneiyu ahi.

\VS{3}Jesun khutlang ngoipa jah a, “Hungin lang mipi masanga hung dingdoh in,” atitai.

\VS{4}Chuin Ama doudal le nelkal ho lang ngan akiheiyin ajah uva, “Cholngahnia thilpha bol ding danthun aphal em ole ase bolna ding nikho ham? Hiche nikho hi hinna huhdoh nikho ham suhmang nikho joh ham?” tia adoh leh ama hon adonbut tapouve.

\VS{5}Hichun Aman lunghang tah in amaho chu avekim velin alungtah jeh uchun phamo asalheh in ahi. Hichun khutlang ngoipa jah a, “Nakhut lhaang in” atin chuin alhaang in ahileh, akhut chu adamtan ahi!

\VS{6}Chuin Pharisee ho chu apotdoh un Ama suhmang theina ding angaito uvin, Herod solchah ho toh akihou toh tauvin ahi.


\par }{\SH Mihonpin Jesu ajuiyu
\par }
{\PP \VS{7}Jesu aseijui te toh dil lama chun acheuvin, mihon tamtah in ajuiyun ahi. Amaho chu Galilee le Judah gam'a kon,

\VS{8}Chule Jerusalem, Idumia, Solam Jordan luigal'a kon, Tyre le Sidon chunglam gam'a kon jong ahiuve. Athil bol kidang thuthanga kon'in gamla tah tah a kipan in ahung veuvin ahi.

\VS{9}Jesun aseijui te asolin, mihonpin Ama lam ahin phutlouna din kong gotsa a akoi diuvin ahil in ahi.\XREF{✡}{{\XO 3:9 }{\XT{Mk 4:1; Lk 5:1-3}}}

\VS{10}Chuche nikho chun mi tamtah adamsah in, hijeh chun adamlou ho chun Ama atohkhah theina dingun Ama lam chu ahin no tentun jengun ahi.

\VS{11}Lhagaoboh vop ho vang chun Ama amu chan un, tolsenan akineiyun, a-angsunga abohkhup un, “Nangma Pathen Chapa chu nahi!” tin asam jiuve.

\VS{12}Ahin Aman lhagao phalou ho jah ah Ama koi ahi aphondoh louna diuvin agih in ahi.


\par }{\SH Jesun mi som le ni alhendoh
\par }
{\PP \VS{13}Chujouvin Jesu molchunga akaltouvin, alhonpi dinga angaichat chengse chu akouvin, ama hon jong ajuiyun ahi.

\VS{14}Chuin mi som le ni alhengdoh in, asolchah dingin apansah tan ahi. Amaho chu Ama kilhonpi ding le thu hillhang le asollea pang ding ahiuvin,

\VS{15}Chuleh thilha ho nodoh theina thuneina jong apen ahi.

\VS{16}Hiche som le ni alhen ho chu: Simon (Aman Peter asahpa chu),

\VS{17}James le John (Zebedee chapateni, ahin Jesun Van gin chapate tia asah)

\VS{18}Andrew, Philip, Bartholomew, Matthew, Thomas, James (Alphaeus chapa), Thaddaeus, Simon (mi kipum pehpa),

\VS{19}Judas Iscariot (Ama johdohpa); hicheng hi ahiuve.

\VS{20}Khatvei Jesu in khat a alut leh, mihonpi ahung kikhom kit tauve. Hijeh chun Ama le aseijui ten anneh phat tahbah jong anei thei tapouve.

\VS{21}Hichu a-inko ten ajah phat uvin apuidoh dingin ahungui. “Ama hi angol a hita hi,” ati tauve.

\VS{22}Jerusalem a kon'a hung danthu sunho ma jong chun, “Ama hi thilhate lengpa, Satan in avop ahi. Ama a kon'a chu thilhate nodoh theina tha anei ahi,” atiuvin ahi.\XREF{✡}{{\XO 3:22 }{\XT{Matt 9:34; 10:25}}}

\VS{23}Chuin Jesun amaho chu akouvin, ahilchetna dingin, “Satan in Satan iti anodoh thei ding ham?” tin adong'e.

\VS{24}“Lenggam khat amite kikhentel'a kidouto chu mahthah a lhutei ding ahi.

\VS{25}Hibang chun insung kikhentel chu chehchaova dingdoh theilou ding ahi.

\VS{26}Satan jong kisepkhen henlang ama le ama kidou taleh iti dingdet thei ding ham? Dingdoh joulouhel ding ahi.

\VS{27}Seichenbe inge. Satan tobanga hat mi khat in'a chu koiham thaneitah a galut a chule aneiho gachom ding chu? Ama sanga hatjoa bou chun ama chu akantum'a chutengleh bou athil achom thei ding ahi.”

\VS{28}“Chule tahbeh a ka seipeh nahiuve, itobang chonsetna le kitaitomna hijongleh kingaidam thei ding ahi.

\VS{29}Amavang koi hileh Lhagao Theng taitom vang chu imatih chan'a ngaidam changlou ding, hichu tonsot geiya ngaidam changlou ding chonsetna ahi,” ati.\XREF{✡}{{\XO 3:29 }{\XT{Lk 12:10}}}

\VS{30}Hiche ho aseina jeh pentah chu ama hon Ama chu, “Lhagao phalouvin avop ahi,” ati jeh u ahi.


\par }{\SH Jesu anu le asopite
\par }
{\PP \VS{31}Chuin anu le asopite ahungun inpoah ading un, Ama ahungdoh a kihoulimpi dingin thu athot un ahi.

\VS{32}Hipet chun mihonpi Jesu kimvel'a atou chahkheh un, thupopa chun ajah a, “Nanu le nasopi te polamah aumun, nahin hol uve,” ahung tin ahi.

\VS{33}Jesun adonbut in, “Koi ham kanu? Koi ham kasopi te ho?” ati.

\VS{34}Chuin akimvela touho chu avegol in, “Ven, amaho hi kanu le kasopi ho ahiuve,”

\VS{35}Koi hileh Pathen lunglama chon ho chu kasopipa, kasopinu chule kanu ahi,” ati.




\par }\Chap{4}{\SH Muchi thepa thulem
\par }
{\PP \VerseOne{1}Avelin dil panga thu ahilpan kit tai. Mipi tamtah akom'a ahung kikhom pai jengun, Ama kong sunga aluttan ahi. Kong sunga chun atouvin, mipite chu vaokama atouvun ahi.\XREF{✡}{{\XO 4:1 }{\XT{Lk 5:1-3}}}

\VS{2}Amaho chu thulem'in thu tamtah ahil'in,

\VS{3}“Ngaiyun! Muchi thepa muchi then achen ahi.

\VS{4}Athe athe leh abang lamsih ah achun, hiho chu vachaten ahungloh un anegam tauvin ahi.

\VS{5}Chule abang songlheo chunga leipatna lah a achun, alei asalou jeh in akehdoh jengin,

\VS{6}Ahivangin nisan ahin kah phat in asang gon, jung aneilou jeh in agoplha paitan ahi.

\VS{7}Chule abang linglah a achun, ling ho chu ahung khangin chang phung dong nalaiho chu adeplih tan, ahinga aum tapoi.

\VS{8}Adang ho chu leiphalaiya achun, ahung khangin aga tan, hiho chu ajat somthum, ajat somgup, ajat jakhat chengin apung tan ahi!”

\VS{9}Chuin Aman aseiyin, “Koi hileh khojahna ding nakhang neiyin ngaihen,” ati.


\par }{\SH Thulem kiseilona ajeh
\par }
{\PP \VS{10}Chomkhat jouvin aseijui som le ni ho toh akimvela midang ho toh aum khom pet in, ama hon athulem seiho chu ipi kiseina ham tin adong un.

\VS{11}Aman adonbut in, “Pathen Lenggam thuguh chu nangho kipea nahi tauve. Hinlah thulema kaseina jeh chu polam miho jah ding ahi,

\VS{12}Hichu Lekhabun aseisa agui lhunna ding: ‘Ka thilbol amu teng ule, ima jildoh hetdoh aneilou diu. Ka thusei ajah teng ule, ima hetdoh aneilou diu. Achutilou le keima lam'ah hung kiheiyun tin, ngaidam chang get unte,’ ” kiti chu ahi, ati.\XREF{✡}{{\XO 4:12 }{\XT{Isa 6:9,10}}}

\VS{13}Chuin Jesun akom uva, “Nanghon hiche thulem hi nahetlou mong uham? Achutile thulem dang jouse iti nahe tadiu vem?

\VS{14}Lou bolpan muchi athe chu Pathen thu midang kom'a kihil lhaang tobang ahi.

\VS{15}Muchi kithe lamsih a chu hon avetsah chu ahileh, Pathen thu ja a ahivanga Satan in ahung kilhoh mang pai toh tekah ahi.

\VS{16}Songlheo chung leipatna lah a chu hon avetsah chu, athu ajah jah a thanom tah a joppai jengho ahi.

\VS{17}Ahivangin amaho chu jung neilou ahijeh un, apangsot jouji pouve. Pathen thu tahsan jeh a boina le suhgimna ato tengule, jung aneilou jeh uvin alhupaiji tauve.

\VS{18}Ling lah a muchi kithe hon avetsah chu Pathen thu ja a,

\VS{19}ahivanga leiset hinkho lungkhamna ten alodimsetna, haona lungthim chule thil dang dang ngaichat nan thu chu adeplih jeh a ga sodoh joulou tobang ahi.

\VS{20}Chule leipha laiya chuhon avetsah chu athu ja a, hea jopte chu ahiuvin, abang ajat somthum, abang jat somgup chule abang ajatja a aga punsah beho ahiuve,” ati.


\par }{\SH Thaomei khom noiya thaomei vah
\par }
{\PP \VS{21}Chuin Jesun ajah uva, “Koiyin meivah khu lo sung le jalkhun noiya atun ngaiyem? Koiman bolponte! Meivah chu avah hoiselna ding mun'a aki tungjin ahi.\XREF{✡}{{\XO 4:21 }{\XT{Matt 5:15; Lk 11:33}}}

\VS{22}Ijeh-inem itileh thil kiselguh chengse chu achaina leh kiphongdoh ding, chuleh akiselguh jouse chu vahdoh ding ahi.\XREF{✡}{{\XO 4:22 }{\XT{Matt 10:26; Lk 12:2}}}

\VS{23}Koi hileh khojahna ding nakhang neiyin ngaihenchule hethem hen,” ati.

\VS{24}Chuin aman aseiben, “Najah chengseu chu lunglut tah in ngaiyun. Phatah a na ngai chan uva, hetgilna nakipe diu ahi—chule kipehbe ding bon nahiuve.\XREF{✡}{{\XO 4:24 }{\XT{Matt 7:2; Lk 6:38}}}

\VS{25}Koi hileh ka thuhil ngaiho chu hetbena kipehbe ding, ahinlah koi hileh ka thuhil ngailou chu ahetsa themkhat jong amahoa kon'a kilahmang peh ding ahi,” ati.\XREF{✡}{{\XO 4:25 }{\XT{Matt 13:12; 25:29; Lk 19:26}}}


\par }{\SH Muchi akedoh chule akhan dan thulem
\par }
{\PP \VS{26}Jesun ajah uva, “Pathen Lenggam umdol chu loubolmi khat in leiya muchi athe tobang ahi.

\VS{27}Asun ajan'a a-imut pet chuleh aha pet hijongleh, amuchi the chu ahung kehdoh in, akhanglen in, hinlah aman hitia chu thil iti hung umdoh ham ahepoi.

\VS{28}Leiset in achamin ahin gadohsah jin, amasapen in avui ahung dondoh in, chuteng achaina leh ahung gadoh in aminji tai.

\VS{29}Aga chu amin phat leh, a atphat ahitah jeh in loubolpa achen, koiten a atpaiji tai,” ati.\XREF{✡}{{\XO 4:29 }{\XT{Joel 3:13}}}


\par }{\SH Ankam mu thulem
\par }
{\PP \VS{30}Jesun aseiben, “Pathen Lenggam hi ipi toh kitekah ding hitam? Ipi thulema ka hilchet ding hitam?

\VS{31}Ankam mu leiya kithe tobang ahi, hichu muchi lah a aneopen ahi.

\VS{32}Ahivangin ahung kedoh tengleh hampa dang jouse sangin alenjon, abah lentah jong ahin sodoh jin, chuti chun chunga leng vachate abah lim noiya ahung geh jiuvin ahi,” ati.


\par }{\SH Jesun thulem jeng mangcha a thu asei
\par }
{\PP \VS{33}Chuin chutobang thulem tamtah mangchan ama hon ahetthei diu kham thu ahil e.

\VS{34}Mihonpi jah a thulem tilouvin imacha asei khapoi. Ahinla aseijui te chengse vang chu guhthimin ijakai ahilchen jinai.


\par }{\SH Jesun twipi kinong apho thip
\par }
{\PP \VS{35}Chuin nilhah in Jesun aseijui te kom'a, “Hungun, dil khu agal langa galkaiyu hite,” ati.

\VS{36}Chuti chun mihonpi chu adalha uvin, Jesu chu konga akitolpi tauvin, kong dang phabep in vang ahinjuiyun ahi.

\VS{37}Chuin khopi hui ahung nungin ahileh, twi kinong chu kong sunga ahung kinonglut matchet jeng tan, adimpai ding ahitan ahi.

\VS{38}Apet chun Jesu chu kong mei lama lukhap kikhap in ana ihmun, aseijui ten asukhang'un ajah-a, “Houhil, kalhummang gam dingu hi imalouva nagel ham?” ati tauve.

\VS{39}Jesu akhah phat in huipi chu aphoh in, twi-nong jah-a, “Thipmin! Thipchet in!” tia thu apeh leh, apettah in huipi chu athipchet jeng tan, kho aphasel tan ahi.

\VS{40}Chuin Aman ajah uva, “Ibola nakichat uham? Tahsanna nanei nailou uham?” atitai.

\VS{41}Seijui ho chu akithing jeng tauvin, “Hiche pa hi koi mongmong hiya, huipi le twi-nongin jong athu angai ahitadem!” tin aki dongto tauvin ahi.




\par }\Chap{5}{\SH Jesun Gerasene gam a thilhavop aboldam
\par }
{\PP \VerseOne{1}Chuti chun dil gal langkhat lama, Gerasene gam agalkai tauvin ahi.

\VS{2}Konga pat Jesu ahung pot leh, lhan'a kon'in lhagao boh vop khat in ahung kimupin ahi.

\VS{3}Ama chu lhanmol'a cheng ahin, koiman atuhtang joulou, thihkhaova jong ahen joulou'u ahi.

\VS{4}Bul atuhsah uva thihkhaova jong ahenji vangun thihkhao chu asattan jin, bul chu atumkeh jin, koima chan abolngoi jou louhel ahitai.

\VS{5}Sun le janin lhanmol a chun aumin chule molchunga a-aole a-aolejin, songhem in ama aki-at chen jin ahi.

\VS{6}Gal a pat in Jesu ahin mun, ahung lhaijel in a angah abohkhup in ahi.

\VS{7}“Pathen chungnungpen Chapa Jesu, ipi dinga neihung suhboi got ham? Pathen min'a nahenga katao ahi, nei bolgim hih in,” tin apeng jeng tai.

\VS{8}Hichun Jesun ajah-a, “Mipa a kon chun hung potdoh in, nang lhagao boh,” tin ano tai.

\VS{9}Chuin, “Namin ipi ham?” tia adoh leh, aman adonbut in, “Tamtah kahi jeh un kamin Janel ahi,” ati.

\VS{10}Chuin chuche gamkai sunga kon'a nodoh ahilouna dingun Jesu henga hataovin atao tan ahi.

\VS{11}Hiche mun lhang pang khat a chu voh hon tamtah kilha a ahi.

\VS{12}Janelte chun, “Voh hon lah a kalut theina dingun neisol un,” tin athum tauve.

\VS{13}Jesun jong aphalpeh tan, lhagao boh ho chu ahung potdoh un vohcha ho sunga chun alut tauvin, hichun vohcha sangni jen chu halhaiyin alhaiyun, kol ah alhai lhauvin dil ah alhailut un, twi lah a chun alhumgam tauvin ahi.

\VS{14}Chuin ganching ho chu ajam un, khopi sung le loujaovah athu chu aseile tauvin ahi. Mipi chun ipi tidan hitam tin ave dingin ahung lhai pheiyun ahi.

\VS{15}Chuin Jesu kom'ahung lhun un, thilha Janel voppa chun pon akisila chule lunglim'a ana tou chu amuvin akicha lheh jeng uve.

\VS{16}Chuin thilhavoppa leh vohcha ho umchan achen achaiya mua hetoh hon thil umje chu aseipeh tauve.

\VS{17}Hichun ama hon Jesu chu agamsung uva kon'a potdoh dingin ahenga atao uvin ahi.

\VS{18}Chuin konga alut kon'in masanga thilhavoppa chun ama toh kilhon khom dingin angeh tai.

\VS{19}Ahivangin Jesun ajadan ajah a, “Na in a chen lang na inkote henga Pakaiyin itobang thil loupi nabolpeh a, iti nakhoto em abonchan gasei tan,” atipeh tai.

\VS{20}Chuin amapa chu akipatdoh in Decapolis (Khopi som) jousea Jesun thil lentah abolpeh chu lhangphong tah in aseile pantai. Mijousen kidang asa lheh jengun ahi.


\par }{\SH Jairus chanu le Jesu ponsil thamkha numeinu
\par }
{\PP \VS{21}Chuin Jesu konga akitol in agal langkhat alhungin, hiche achun mihonpi tamtah ahenga ahung kikhom un ahi.

\VS{22}Hichun kikhopna in'a vaipoho lah a mi khat, amin Jairus chu ahungin, hiche achun amu phat in akengbul'ah abohkhup in,

\VS{23}“Ka chanu khangdongcha thi ding dinmun'in aum tan, lungset in hungin lang achunga nakhut hung ngam inlang, ahinna dingin neijen dampeh in,” tin ahung taove.

\VS{24}Chuin Ama chutoh akilhon pheiyin, mihonpin jong ahin juiyun, atom lellul jengun ahi.

\VS{25}Hiche kahlah chun numei khat jong kumsom le kumni athi longa damlou aum'inahi.

\VS{26}Louthem tamtah akivetsahna a sum le pai anei jouse sumang jouva ahitan, imala phachom louvin khoh chehcheh a um ahi.

\VS{27}Amanu chun Jesu thudol anajan, hijeh chun mihonpi lah achun ahungin Jesu pon mong chu ahung tham tai.

\VS{28}Amanu chu aki ngaiton, “Apon jeng jong hi thamleng dam nange,” ti atahsan ahi.

\VS{29}Chomloukah in athiput chu akangin atang jeng tan, anat thohlel a kon aol leh adamdoh dan chu atichunga akihet tan ahi.

\VS{30}Chutah chun Jesun atichunga kon'a amidamsahna tha apotdoh chu akihet in, hichun mipi lah a chun akihei kimvelin, “Kapon thama chu koi ham?” tin adongtai.

\VS{31}Aseijui ten ajah a, “Mipi hijat in naneh le jeng uva, iti dan'a, ‘Koiham eithama?’ tia dohna nabol ham?” atiuvin ahi.

\VS{32}Hinlah Aman chuche bol a chu mudohna dingin avelen ahi.

\VS{33}Amanu chun achunga thilsoh chu ahen, kicha sasan kihot pum in ahungin a angah abohkhup in, ama ahi akiseidoh tai.

\VS{34}Chuin Jesun ajah a, “Chanu, na tahsan in nadamsah ahitai. Lungmong in chetan. Na thoh natna chu kichai ahitai,” ati.

\VS{35}Amanu kom'a thu asei jing laiyin, thupole khat Jairus in'a kon'in ahungin, “Na chanu athitai. Houhil hi kisahboi sah ngai taponte,” tin Jairus kom'ah ahung seiye.

\VS{36}Aki hounau chu Jesun ajatan, Jairus kom'a chun, “Kicha hih in, tahsan poupou tan,” ati.

\VS{37}Chuin Peter, James le John (James naopa), hicheng tailou midang koiman ajui ding ajadan akijuisah poi.

\VS{38}Kikhopna in vaihompa, Jairus in alhun'u chun, mihonpi chu ana poh cheichoi jengun, kap le maova aum'u chu Jesun amun ahi.

\VS{39}Chuin ama alut in ajah uva, “Ibola hitia hi napo cheichoiyuva nakau ham? Chapangnu chu athi ahipoi, aihmu ahi bouve,” ati.

\VS{40}Thi op mihonpi chun anuisat uve. Hichun abonchauvin asoldohsoh in, chapangnu nu le pa toh chule ahin kilhonpi seijui thum ho chengse toh chapangnu umna'a chun alut un ahi.

\VS{41}Chuin chapangnu khut chu atuh in, “Talitha koum,” atin ahi. Hichu “Boinu, kithouvin!” tina ahi.

\VS{42}Chupet tah chun chapangnu chu ahung thouvin, adingin lam ajotpai jeng tai. Amanu chu kum som le ni bou ahina laiye. Chutah chun amaho chun kidang asa lheh jengun.

\VS{43}Hiche thu hi koima ahetsah louna diuvin Jesun akhamgah in, chule amanun aneh ding an apeh diuvin thu apen ahi.




\par }\Chap{6}{\SH Nazareth khoa Jesu asan lou u
\par }
{\PP \VerseOne{1}Chuin chua kon chun Jesu achedoh in, achenna Nazareth lama aseijui te toh ache tan ahi.

\VS{2}Cholngahni ahung hi phat in Judah ho kikhopna in'ah thu ahil pan in, chuin athuhil chu mi tamtah ajaho chun kidang asauvin, “Hiche pa hin hoiya kon'a chihna le thilbol theina hichengpi hi akilah ahi tadem?” atiuvin ahi.

\VS{3}Chuin nuisat toh atho uvin, “Ama hi thingthem bol maimai, Mary chapa, chule James, Joseph (Joses), Juda le Simon sopipa ahi bouve. Chule asopi numei ho jong ilah uva acheng uve,” atiuvin ahi. Amaho chu alung-u adongin ahivangin atahsan nom pouvin ahi.

\VS{4}Chuin Jesun adonbut in ajah uva, “Themgao chu achenna gamsung le a inkote lah chule ama insung tailouvin mun dang jousea jabolna achang jin ahi,” ati.\XREF{✡}{{\XO 6:4 }{\XT{Jn 4:44}}}

\VS{5}Chukom'a miten atahsan lou jeh un ana damlou phabep khat chunga, akhut angapma adamsah tailou chun thil kidang ima abol thei tapoi.

\VS{6}Atahsan lou dan'u chu adatmo lheh jeng e. Chuin kho anai dunga achelen thu ahil-le tai.


\par }{\SH Solchah som le ni kisol lona
\par }
{\PP \VS{7}Chuin aseijui som le ni ho chu akouvin, lhagao boh chunga thaneina apen, chujouvin mini-nin asoldoh tai.

\VS{8}Chule ajin nauva tenggol tailou ima dang, changlhah jong, sakhao jong, dangka dip sunga sum them jong—aken louhel diuvin thu apei.

\VS{9}Kengchot vang akise uva, sangkhol thoni vang aki ahlou diuvin aseipeh in ahi.

\VS{10}“Hoikom hijongleh nachena chan uva, nalhun lhunnau in'a chun, khosung na potdoh kahse uvin umun.

\VS{11}\XREF{✡}{{\XO 6:11 }{\XT{Lk 10:4-11}}}Ahinlah koi kho hileh nahin lhunsah lou uleh, nathu seiyu ngailou khomite na dalhah tengu leh, dalhah ahi tauve ti a hettohsah nan nakeng phang uva agam leivui chu thinglha uvin,” tin thu apei.\XREF{✡}{{\XO 6:11 }{\XT{Act 13:51}}}

\VS{12}Chuti chun akipatdoh un, mihem ten lunghei ding ahi ti chu ahil lhangle uvin,

\VS{13}Thilha tamtah jong anodoh'un, ana damlou tamtah jong thao anu uvin aboldam un ahi.\XREF{✡}{{\XO 6:13 }{\XT{Jac 5:14}}}


\par }{\SH Twilutsah John thi
\par }
{\PP \VS{14}Jesu min gamtin'a akithan tah jeh chun, Leng Herod Antipas in hiti thu chu ajatan, mi phabep in, “Ama hi John Baptist athia kon'a thoudoh kit hinte. Hijeh a chu thil kidang boltheina anei ahi,” tin aseiji uve.\XREF{✡}{{\XO 6:14 }{\XT{Matt 16:14; Mk 8:28; Lk 9:19}}}

\VS{15}Loikhat in, “Themgao Elijah ahi,” atiuvin, loikhat kit chun, “Malai themgao minthang ho banga themgao khat ahi,” atiuve.

\VS{16}Herod in Jesu chung thu ajah phat in, “Alu katansa John chu athia kon'a hung thoukit hinante,” ati.

\VS{17}Ijeh-inem itileh Herod in anaopa Philip jinu Herodias chu aki chenpi ahin, amanu jal'a chu ama tah in mi asol'a John chu amatsah a, akan'a songkula akhum ahi.\XREF{✡}{{\XO 6:17 }{\XT{Lk 3:19,20}}}

\VS{18}John chun Herod jah a, “Nasopi ji jia naneiya naki chenpi hi dan ngai ahipoi,” anatin ahi.

\VS{19}Hiche jeh a chu Herodias chun ama chu ha-hot in aho in, tha dingin atup in, ahivanginla Herod phalna louvin abol thei pon ahi.

\VS{20}Ijeh-inem itileh Herod chun John chu michon phatah le mithengtah ahi ti chu ahet jeh in ajabolin, chuleh avesuiyin ahi. Herod in John ahoulimpi teng ahimoji lheh in, ahijeng vangin, athusei angainom kit jin ahi.

\VS{21}Hinlah Herodias in phat gomkom anga jing chu Herod pen nikho chun ahunglhung tai. Chuche nikhoa chun gamvaipo natong alen alal ho, galsat-thalchoi lamkai ho chule Galilee gam'a milun ho chengse vahnan golvah abolin ahi.

\VS{22}Hiche achun achanu chu ahung lut in, alam in ahileh leng Herod le atou khompi chengse chu alung lhaisah sohtan, chuphat in lengpan nungahnu jah achun, “Nagot chan thum'in, keiman peng kate,”

\VS{23}“Nathum chan chu kapeh ding ahi, ka lenggam akeh khat geiya jong kapeh thei nahi,” atitai.

\VS{24}Chuin amanu apotdoh in, anu kom'ah, “Ipi kathum ding ham?” tia agadoh leh, anun, “John Baptist luchang thum in,” ahin titai.

\VS{25}Chuphat in amanu kintah in lengpa hengah ahung loiyin, “John Baptist luchang tutah in konglheng khat in neipe lechun kati penne,” tin athumtai.

\VS{26}Chuin lengpa alunggim lheh jeng tan, ahivanginla mi masanga athutep le akihahselna chule a-ankong umpiho jal chun, amanu thil thum chu nahsahmon akoithei tapoi.

\VS{27}Hijeh chun asolchah hemchoi ho khat chu John lu gala dingin asoltan, ama achen songkul sungah alu agatan dentai.

\VS{28}Chuin alu chu kong khat in ahin domin nungahnu chu apen, aman anu aga petai.

\VS{29}Chuin aseijui ten ajah phat un ahungun along chu ahung lauvin lhan'ah avui tauve.


\par }{\SH Jesun mi sangnga avahva
\par }
{\PP \VS{30}Chuin solchah ho chu anatohnauva kon'in Jesu henga ahung kile uvin, akimanchah dan'u le athuhil danho uchu aseiyun ahi.

\VS{31}Chuin Jesun ajah uva, “Hungun, munthip a chomkhat gakichol ute,” ati. Ijeh-inem itileh ahungle achele mi atam behseh jengin, an jeng jong nemanlou ahi tauve.

\VS{32}Hiti chun amaho munthip lam jonin kong in akitol phei tauvin ahi.

\VS{33}Hinlah mi tamtah in hitia akitoldoh uchu anamu uvin, hichun khopi mun chomchom a kon'in mi tamtah chu twipang achun ana che pheiyun, agal langa chun ana lhung masa kit tauvin ahi.

\VS{34}Kong sunga kon Jesun kal ahin sedoh leh hitia mihonpi anaum chu Jesun amun, achingbei kelngoihon toh abah jeh uchun alung asen, hichun amaho chu thil tampi ahil'in ahi.\XREF{✡}{{\XO 6:34 }{\XT{Minbu 27:17; 1 Lgt 22:17; 2 Thusimbu 18:16; Ezekiel 34:5; Matt 9:36}}}

\VS{35}Nilhah lam'in aseijui te ahungun ahenga, “Hikom hi gamthip ahin, phat hila agei lheh tan,

\VS{36}mihonpi hi ikimvel uva loujao le khosung hoa acheuva neh ding imathem aga kichoh diuvin soldoh tan,” atiuvin ahi.

\VS{37}Hichun Jesun adonbut in, “Nanghon aneh diu peuvin,” ati leh, “Ipi-em kapeh diu? Mi hijatpi vahna ding vang chu sum tampi kakilona diuvin lha tampi lut inte!” tin ahin donbut uve.

\VS{38}Chuin Jesun, “Changlhah pheng ijat naneiyum? Gave temun,” atin, hichun agave uvin, “Changlhah pheng nga toh nga ni aum'e,” atiuvin ahi.

\VS{39}Chuin mihonpi chu abonchauvin hamhing eng lah a chu ahon hon'a atousah diuvin aseijui te athuhil tan.

\VS{40}Chuin amaho agol golin—ja khat cheng, som nga chengin atou tauvin ahi.

\VS{41}Jesun changlhah pheng nga toh nga ni chu alan, vanlam aven, phatthei aboh in changlhah chu ahehbal bal in, a anguva luipeh dingin aseijui te apen, nga ni jong chu ahoppeh sohkeiyin ahi.

\VS{42}Hichu ama hon aneuvin, abonun aneva sohkei tauve.

\VS{43}Akivahva jouvun changlhah le nga aval chengse paipeh som le ni aloh dimun ahi.

\VS{44}Mihonpi kivahva chu numei le chapang ho sim louvin pasal cheh mi sang nga alhingin ahi.


\par }{\SH Jesun twi chunga lam ajot
\par }
{\PP \VS{45}Chuin Jesun mihonpi chu alhadoh jinglai chun aseijui te chu, gal langkhat lama Bethsaida ana galkai masa dingin konga chun alutsah in asoltan ahi.

\VS{46}Abon uva alhahdoh soh phat in, tao dingin mol chunga akaltou tai.

\VS{47}Jansot lamin aseijui te chu dil lailunga kong chunga aumun, Ama achangin tolgo chunga aum den e.

\VS{48}Chuin amaho dil chunga konga akitol uva, hui le twi nong in anuh uva alungdon uchu amun, khovah ding kon lamin akengin dil chunga lam ahinjot in, amaho chu khel ding agon ahi.

\VS{49}Ahin ama hon dil chunga kenga lam ahin jot amu phat un thilha hinte atiuvin, a aosot jengun ahi.

\VS{50}Aboncha uva Ama chu amu sohkeiyu ahin, atija lheh jengun, ahivangin Aman amaho chu ahin houpaiyin ajah uva, “Kicha hih un! Hangsan uvin! Keima hichea kaum nai,” ati.

\VS{51}Chuin kong chunga chun akaldoh in, hui jong athip jengtai. Amaho chu alungdong lheh jengui.

\VS{52}Ajeh chu changlhah kidang thudol jong chu hepha talou ahi tauve. Alungtah behseh nalam uva chuti ahi.


\par }{\SH Gennesaret khoa damlou pa Jesun aboldam
\par }
{\PP \VS{53}Chuin agalkaiyun Gennesaret gamsung alhungun, kong chu twipam chin'ah anga tauve.

\VS{54}Chuin konga kon'in apotdoh doh un, miho chun ana hepai tauvin ahi.

\VS{55}Agamsung uva alhai kimvel leuvin, chuah aum'e ti ahetna chan uvin ana damlou ho chu alupna pheh pumin ahinpu uvin ahi.

\VS{56}Achena chan khoneo, khopi chule loujao gamkochong alutna chan'ah adamlouho chu japi kititna kailhang mun'ah alupsah un, apon mongkai beh atham dingun ahenga ataovun ahi. Hichun athamkha chan chu adam jengun ahi.




\par }\Chap{7}{\SH Pupate chondan
\par }
{\PP \VerseOne{1}Nikhat hi Pharisee ho leh hou lamkai danthu sunho phabep Jerusalem a kipat in Jesu kimupi dingin ahungun ahi.

\VS{2}Aseijui te mi phabep khat in dan nitlou leh, khut soplouva an aneh uchu ahung mudoh tauve.

\VS{3}(Judah ho adehset'a, Pharisee hon akhang akhanga chonna dan dungjuiya khut phatea sopngim louva anehji lou u ahi.

\VS{4}Hitobangma chun, ama hon kailhanga kicho hijongleh twiya khut adelut louleh ima ane ngai pouve. Hiche chu chonna ngai tampi—khomho, belho, sum-eng chule jalkhun ho sopthengna kin-gun—hitobang chondan tampi anei lah uva khat ahi.)

\VS{5}Hiti chun, Pharisee ho leh hou dan thuhil hon adong un, “Ipi jeh a na seijui ten akhang akhanga ichonna ngaiyu banga khutsop louva an aneh uham?” atiuvin ahi.

\VS{6}Jesun adonbut in, “Isaiah Themgaovin miphalhem nangho chung chang thua, ‘Hiche nam mite hin akamsung uvin eichoian un, alungthim ula keiya kon'in gamla tah ahi.\XREF{✡}{{\XO 7:6 }{\XT{Isa 29:13}}}

\VS{7}ama hon eihou uhi moh ahi. Mihem semthu lungsuhto ho chu Pathen thupeh dan'a ahil u ahi,’ tin anaseiye.

\VS{8}Nanghon Pathen dan thupeh ahibang tah chu nahsahmon nakoiyun nangho chon namlhah joh natuhdetjo tauve.”

\VS{9}Chuin Aman, “Na chonna ngaiyu natuh det theina diuvin Pathen danthupeh tahbeh chu nahei lamdang uve.

\VS{10}Atekahnan, Mose'n Pathen'a hungkon danthu napeuve: ‘Nanu le napa jabolun,’ chule ‘Koi hileh anu le apa housea chu thi jeng hen,’ ati.\XREF{✡}{{\XO 7:10 }{\XT{Potdohbu 20:12; Danbu Ni Na 5:16;
}}{\XT{Potdohbu 21:17; Thempu Dan 20:9}}}

\VS{11}Hinlah mihon anu le apa kom'a, ‘Gelse hih un, kahin panhu joupoi, ajeh chu kahinpeh ding chu Pathen'a dia kapeh dingin kakitep tai,’ tia aseitheiyu jongleh aphatmona aumpoi natiuve.

\VS{12}Hiti chun nule pate agel thupitah diu angaikhohpoi natiuve.

\VS{13}Hitia hi nangho chon namlhah joh najui jing theina diuva Pathen thupeh ho chu juilouva nakahlhah jiu ahitai,” ati.


\par }{\SH Misuboh thei thil ho
\par }
{\PP \VS{14}Chuin mipite chu athuhil ngai din akouvin, “Nabon uvin ngaiyun, chule hetthem ding gouvin.

\VS{15}Polama kon asunga lut chun ima asuboh pon; lungsunga kon'a hung potdoh joh chun asuhbohji ahi bouve.”

\VS{16}Angaina ding nakhang neiyin ngaihen,” ati.

\VS{17}Chuin Jesun mihonpi chu adalhan insung alut leh aseijui ten thulem asei chun ipi lamdol akoa avetsah ham tin adongui.

\VS{18}“Nanghon jong nahet theilou laiyu ong?” tin adong'e. “Natahsa sunga lut an naneh ho chun nahin suhboh lou u ahi chu nahet theilou uham?

\VS{19}An nanehlut uchu lungsunga lut louvin oisungah alut in posona-ah ahungdoh jitai.” (Hitia kisei hi, Pathen mitmun an jouse hi santhei dol ahisoh keiye ti aphondohna ahi).

\VS{20}Chule Aman aseibe kit in, “Lungsunga kon'a hungpot chun mi asuhboh ahi.

\VS{21}Ijeh inem iti leh mihem lungsunga kon'in apolamah—lunggitlou, jonthanhoi, guchat, toltha,

\VS{22}midang toh jon, papset, gitlou, mi duhabol, huhna, kimitthipna, kitaitom, hoitho, ngolna kitiho hi ahung sohdoh ji'e.

\VS{23}Hiche thil phalou ho hi lungsunga potdoh ahin, mihem subohji chu ahiuve,” ati.


\par }{\SH Syrian Phoenicia numeinu tahsan
\par }
{\PP \VS{24}Chuin Jesun Galilee gam adalhan, sahlam'a Tyre gamsungah achetai. Hikom'a chun in khat a alhungin, aumna in chu koima hetsah anompoi, ahinlah akisel thei deh tapoi.

\VS{25}Hiche achun Ama thudol ana jakha numei khat ahungin, akengbula ahung bohkhup in ahi. Amanu chu achanu lhagao boh vop ahin,

\VS{26}Achanu a kon'a lhagao boh anodoh peh dingin ahung taovin ahi. Amanu chu Syrian Phoenicia tolkon, Gentile ho ahijeh chun,

\VS{27}Jesun ajah a, “Amasan keima insung, Judah chate kavah masat ding ahi. Chate an lahpeh a uichate selhah peh angai ahipoi,” ati.

\VS{28}Amanun jong, “Hichu ahinai, Pakai, hijongleh dokhang noiya um uichan jong chate lhengkonga konna an tolkhe anehkhah jiu khula em,” tin adonbut in ahi.

\VS{29}Chuin Jesun, “Nadonbut hoi lheh e! Tuhin na in'ah chetan, nachanu chu thilhan adalhatai,” atipeh tai.

\VS{30}Hichun Amanu jong a in'a ache leh achanu chu jalkhun'a analup amun, lhagao boh ana potdoh tan ahi.


\par }{\SH Jesun nangong le paomo khat aboldam
\par }
{\PP \VS{31}Galilee Dillen le Decapolis lhaanga akile masangin Jesun Tyre adalhan Sidon lam’a akaltouve.

\VS{32}Chuin anangong, pao jong paochen theilou khat hi ahenga ahin puiyun, achunga akhut angap dingin ataovun ahi.

\VS{33}Hichun Aman mipi lah a kon'in apuidoh in, akhutjungin akol sung akhoiyin,

\VS{34}Achil aset in, alei athamin, chuin vanlam aven akhoisan, “Ephphatha,” ati. Hichu “Kihongin!” tina ahi.

\VS{35}Chupet tah chun ana avongin, aleigui jong akilham tan, kicheh tah in apaothei tai.

\VS{36}Chuin Aman amaho chu koima jah a aseidoh lou diuvin akham tan ahi. Ahinla ama hon aha seiphong cheh un ahi.

\VS{37}Kidang asa behseh jengun, avel avelin, “Aman ijakai abol jouse hi akidang thei lheh jenge. Nangongla ana avonsah in, paomola apaosah e,” atiuvin ahi.




\par }\Chap{8}{\SH Jesun mi sangli avahva
\par }
{\PP \VerseOne{1}Hiche laichun mipi ho chu atamlheh jeng tan chule neh ding ima aneilou jeh un Jesun aseijui te chu akouvin ajah uva,

\VS{2}“Mihonpi hi kakom'a aumnau nithum ahitan, ama hon neh ding ima anei pouve,

\VS{3}Chule anne louvin a inlam chan uva solleng lampia lhasampa ding ahiuve. Akimkhat hi gamla tah a kon hung ahiuve,” ati.

\VS{4}Aseijui ten adonbut un, “Hikom gamthip laiya mi hijatpi hi lhingset a vahna ding changlhah kon hoiya alah ding ham?” atiuvin ahi.

\VS{5}Jesun adongin, “Changlhah pheng ijat naneiyum?” ati leh, “Pheng sagi aum'e,” atiuvin ahi.

\VS{6}Chuin Aman mihonpi chu tolla tou din asolin, changlhah pheng sagi chu alan, athangvah-in, chujouvin ahehbalbalin a-angsung uva luipeh dingin aseijui te chu apen, ama hon mipi anga chun aluipeh-ui.

\VS{7}Chule aseijui ten nga neochacha phabep khat jong aneiyun, hijong chu phatthei aboh in a-angsung uva luipeh dingin asoltan ahi.

\VS{8}Chuin ama hon aneuvin, avasoh keiyun, anehmoh-u anong aval chu longkai sagi alohdoh un ahi.

\VS{9}Amaho chu numei chapang simlouvin mi sangli jen ahiuvin, anehva jouvun Jesun inlam'ah asol tauve.

\VS{10}Phat chomkhat jouvin, Ama aseijui te toh konga alutpaiyun, Dalmanutha gam alhung tauve.


\par }{\SH Pharisee hon melchihna angeh u
\par }
{\PP \VS{11}Pharisee hon Jesu ahunglhung tai, ti ajah phatnun kinelkalpi dingin ahungun ahi. Athunei photchenna dingin van'a kon melchihna avetsah diuvin angeh un ahi.\XREF{✡}{{\XO 8:11 }{\XT{Matt 12:38; Lk 11:16}}}

\VS{12}Chuin alungsungah akhoisan, “Tukhang mite hin ibol a melchihna ahol uham? Tahbeh a kasei ahi, hiche tukhang mite hi imacha melchihna kipelou ding ahi,” atitai.\XREF{✡}{{\XO 8:12 }{\XT{Matt 12:39; Lk 11:29}}}

\VS{13}Chuin amaho chu adalhan, konga alut kit in, langkhat panga dingin akipatdoh tai.


\par }{\SH Pharisee ho chule Herod chol
\par }
{\PP \VS{14}Hinlah aseijui ten changlhah kipoh ding ahin haimil tauve. Konga chunla changlhah phengkhat tailou adang aum hihhel in ahi.

\VS{15}Chuin Aman amaho chu ahilchah in, “Chingtheiyun, Pharisee ho le Herod chol lah a kihongpha uvin,” ati.\XREF{✡}{{\XO 8:15 }{\XT{Lk 12:1}}}

\VS{16}Hiche aseiya kon chun changlhah ahin poh haimil jeh un amaho akihoulimun, akioimoto uvin ahi.

\VS{17}Akihou nau chu Jesun ahen, ajah uva, “Changlhah naneilou jeh uva ibola kioimoto nahiuvem? Tugeiya nalung uva hedoh loulai nahiuvem? Hetthemna dinga nalungu hibangloma tah lheh jeng ham?

\VS{18}'Mit nei uva—mutheilou nahiuvem? Nakhang nei uva—jatheilou nahiuvem?' Gel jong nageldoh lou mongu ham?\XREF{✡}{{\XO 8:18 }{\XT{Jeremiah 5:21; Ezekiel 12:2; Mk 4:12}}}

\VS{19}Mi sang nga changlhah pheng nga kahoppeh a chu amoh ahal paipeh ijat nalodimum?” atileh ama hon, “Som le ni ahi,” atiuvin ahi.

\VS{20}“Chule mi sangli lah a changlhah pheng sagi kihoppeh a chu nehmoh aval longkai ijat nalodimum?” atikit leh, “Sagi ahi,” atiuvin,

\VS{21}“Achutile tugeiya jong hedoh loulai nahiu ham?” tin adongun ahi.


\par }{\SH Bethsaida khoa Jesun mitcho khat kho amusah
\par }
{\PP \VS{22}Amaho Bethsaida alhun phat un, mi phabep in mitchopa chu Jesu henglam'a ahin puiyun, chule ama hon atohkhah a adamsah din angeh uvin ahi.

\VS{23}Jesun mitchopa chu akhut in atuh in, khosunga kon'in apuidoh tan ahi. Chuin amit a achil aset in achunga akhut angam in, “Tua hi kho namum?” tin adongin ahi.

\VS{24}Mipa chun akimvel dung aven, “Henge, miho kamun, ahinla kichentah in kamu theipoi, thingphungte chat lele tobangin kamui,” ati.

\VS{25}Chujouvin akhut in amit atham kit in, ave changmelin ahileh adamhel jeng tan, ima jouse kichentah in amu thei tan ahi.

\VS{26}Jesun ama asoldoh in, “Khosunga chun lutpa tahih in,” tin akham'in ahi.


\par }{\SH Jesu koi ahi Peter in aphondoh
\par }
{\PP \VS{27}Jesu le aseijui ten Galilee gam adalha uvin, Caesarea Philippi kom'a khoho a chun ache leuvin ahi. Lampia alamjot laiyun thu adongin, “Keima hi mihon koi ahi eiti uvem?” ati leh,

\VS{28}Aseijui ten, “Loikhat in John Baptist, loikhat in Elijah chule loikhat kit chun Nangma hi themgao ho lah a achom khat hinte atiuve,” tin adonbut uve.\XREF{✡}{{\XO 8:28 }{\XT{Mk 6:14,15; Lk 9:7,8}}}

\VS{29}Chuin Jesun, “Ahinlah nanghon kei hi koi ahi neiti uvem?” tia adoh leh, Peter in, “Nangma Messiah chu nahi,” ati.\XREF{✡}{{\XO 8:29 }{\XT{Jn 6:68,69}}}

\VS{30}Ahinlah Jesun koimacha kom'a aseidoh loubeh diuvin ahilchah tan ahi.


\par }{\SH Jesun athi ding asei masat
\par }
{\PP \VS{31}Chuin Aman amaho chu Mihem Chapan thohgimna tamtah athoh a, vaipo upaho le thempu pipuho chule dan thusun hon adoudal diu thu ho aseipeh e. Chule thalih a auma, nithum jouleh thoudoh kit tei ding ahi chu ahilpan tan ahi.

\VS{32}Aman hichu phongtah a aseijui te kom'a asei jing laiyin, Peter in apuidoh in hitobang thu ho chu aseilou din angeh in ahi.

\VS{33}Ahin Ama akiheiyin, aseijui te aven Peter chu aphoh in, “Kakoma konin chemangin, Satan! Nangman Pathen thulam gellouvin, mihem thulam jeng nagel'e,” atin ahi.

\VS{34}Chuin Aman aseijui ho le mihonpi chu ahenglam'a akouvin, “Nalah uva koi hijongleh eijui nom'a chun, nacham chonna uva kon'a nahung kiheiyuva, na thingpel nakiput uva, chule neijui dingu ahi.\XREF{✡}{{\XO 8:34 }{\XT{Matt 10:38; Lk 14:27}}}

\VS{35}Ijeh inem itileh koi hile ahinna huhhing nom'a chun alhaso ding ahi. Amavang koi hile keima jal le Kipana Thupha jal'a ahinna lhaso a chun akihuhhing joh ding ahi.\XREF{✡}{{\XO 8:35 }{\XT{Matt 10:39; Lk 17:33; Jn 12:25}}}

\VS{36}Ijeh-inem itileh min vannoi pumpi neihen lang ahinna chan taleh, ipi phatchomna anei ding ham?

\VS{37}Min ahinna khel'a ipi apeh ding ham?

\VS{38}Ijeh inem itileh koi hileh tulai chon thanhoina le chonsetna khanga keima le ka thuhil jachatpi chu Mihem Chapan jong apa loupinaa vantil thengte toh ahungni leh, amapa chu ajachatpi ding ahi,” ati.




\par }\Chap{9}{\PP \VerseOne{1}Jesun aseibe nalaiyin, “Keiman tahbeh a ka seipeh nahiuve, tua hichea ding ho kimkhat hi Pathen Lenggam thaneitah a ahung lhun amu kahseuva thina tepkhalou ding aum uve!” ati.


\par }{\SH Jesu avou kikhel
\par }
{\PP \VS{2}Nigup jouvin Jesun Peter, James chule John atumbeh in molsang chungah apui touvin ahi. Chuah amaho angsung laitah a Jesu avou akikhel tan,\XREF{✡}{{\XO 9:2 }{\XT{2 Pet 1:17,18}}}

\VS{3}Aponsil chu vah bangin aemleng jengin, leiya koiman pon hitobanga chu asop bang theilou khop in abangin ahi.

\VS{4}Chuin Elijah le Mose ahung kilah lhonin Jesu chu ahoulimpi lhonin ahi.

\VS{5}Chuin Peter in, “Houhil, hikom'a iumuhi eiho din anom ngeiye! Geldoh jingna din lhambuh thum song uhite—Nang ding khat, Mose ding khat chule Elijah ding khat,” atin ahi.

\VS{6}Hiche asei hi akichat behseh jeh a seiding hetmoa asei ahi.

\VS{7}Chuin meilhang khat in amaho chu ahin lekhun, meilah a kon'in aw ahung gingin, “Hiche hi ka Chapa deitah chu ahi, athu ngaiyun!” ati.\XREF{✡}{{\XO 9:7 }{\XT{Matt 3:17; Mk 1:11; Lk 3:22}}}

\VS{8}Chuin akimvelu avet uleh, koimacha amu hih un, Mose le Elijah chu ana chemang tan, Jesu changseh le amaho changbou aum tauvin ahi.

\VS{9}Molla kon'a ahung kumsuh jing laiyun, Jesun athilto'u chu Mihem Chapa athia kon'a athodoh kit kahsea koima jah a aseidoh lou diuvin akhamgah in ahi.

\VS{10}Athusei chu alung uva aching jingun, athia kon'a athodoh kit chu ipi aseina ahidem, tin akidongto jiuvin ahi.

\VS{11}Chuin ama hon “Ibola danthusun hon Messiah hung masanga Elijah hung kit masa ding ahi atiu ham?” tin adong uve.

\VS{12}Aman adonbut in, “Elijah chu hung masa a ijakai ahung semphat ding mong ahi. Ahinla Pathen Thubun Mihem Chapan gim hesoh tamtah athoh ding chule mite nahsahmoa um ding ati ham?

\VS{13}Ka seipeh nahiuve, Elijah chu hunga ahitai, chule thil hungsoh ding ana kisut bangtah in isahlou tah in anabol tauve,” atin ahi.

\VS{14}Chuin seijui dang ho henglam'a ahung kileuva ahileh, amaho chu mipin ana umkimvel uchu amu'vin, hou lamkai phabep khattoh jong ana kinel'un ahi.

\VS{15}Mihonpin Jesu amu phatnun, akipah thanomun ahengah ahung lhaiyun, ahung lamtouvin ahi.


\par }{\SH Jesun chapang lhagao boh voppa aboldam
\par }
{\PP \VS{16}Hichun Jesun, “Amaho khutoh ipi thua kinel nahiuvem?” tin adongtai.

\VS{17}Mipi lah a kon'in mi khat in ahin donbut in, “Pakai, ka chapa na damsah dingin nahenga kahin puiye. Ama hi lhagao boh in avop in, apao dohsah thei tapoi.

\VS{18}Hoikom hijongleh lhagao boh hin amat matna'ah aheh lhujin, chule achilphon alhan, aha ageljin chule alhasamdel jitai. Hijeh a chu na seijui te kom'a einodoh peh diuva kangeh leh abolthei pouve,” ati.

\VS{19}Hichun Jesun akom uvah, “Tahsanna neilou mite! Itih chan kaumpi ding nahiuvem? Kahenga chapangpa chu hinpui tangu,” atitai.

\VS{20}Hichun chapangpa chu ahin puiyui. Ahin lhagao boh in Jesu amu phatnin, chapangpa chu nasatah in aveingoiyin ahileh tolla alhun, achilphon akai letlut in akitel lelen ahi.

\VS{21}Chuin Jesun chapangpa apa jah a, “Ahitina hi itih a pat hitam?” tia adoh leh, apan, “Aneolaiya kipan ahitai.

\VS{22}Tha dingin abang leh meiya, abang leh twiyah alehlut jin ahi. Hijongleh Nangman alonaje nahet leh kachung uva khotona neipumin nei kithopin,” tin aseitai.

\VS{23}“'Alonaje nahet leh', nati chu ipi naseina ham?” tin Jesun adong'e. “Atahsanho dingin ijakai ahithei sohkeiye,” ati.

\VS{24}Hichun hetman louvin chapangpa apa chu ahung kapjah jengin, “Pakai, katahsan'e, katahsan lelna abeina din nei kithopin,” tin ataotai.

\VS{25}Chuin Jesun mi ahung kikhop tam chehcheh amu phatnin lhagao boh chu aphoh in, ajah a, “Ngaiyin, nang lhagao phalou, chapangpa paomosah le na ngonsahpa, thu kapeh nahi, chapangpa sunga kon'in hung Potdoh inlang lutkit tahih in!” ati.

\VS{26}Hichun lhagao boh chu apengjah jengin, chapangpa chu hatah in aveingoiyin, chuin adalha tai. Chapangpa chu athi bangin aum tan, mihonpi chu akihou lahlah un, “Athi hitakhu!” atiuvin ahi.

\VS{27}Ahin Jesun akhut in amanin, akaithouvin ahileh ahung thoudoh jeng tan ahi.

\VS{28}Chujou chomkhat jouva Jesu le aseijui te insunga aum laiyun aseijui ten, “I-atileh keihon kanodoh lel'u ahidem?” tia adoh ule,

\VS{29}Jesun adonbut in, “Hitobang hi taona thahatna a bou kinodoh thei ahi,” ati.


\par }{\SH Jesun athi ding asei masah
\par }
{\PP \VS{30}Chumun chu adalha uvin, Galilee gam ajot un, min ahetdoh diu chu Jesun adeipoi.

\VS{31}Ijeh-inem iti leh Aman aseijui te toh phat mankhoma thuhil ding phat angaichan ahi. Hichun Aman ajah uva, “Mihem Chapa chu melmate khut a pehdoh a um ding ahi. Ama hon atha dingu, ahivanga nithumni leh Ama thoudoh kit ding ahi,” ati.

\VS{32}Athusei chu ipi asei ham ti ahethei pouvin Ama doh dingla akichauvin adong ngam pouve.


\par }{\SH Alenpen koiham?
\par }
{\PP \VS{33}Amaho Capernaum ahunglhungun, chuin insunga aumpet un ajah uva, “Lam dunga chu ipi na ngaitou ham?” tin aseijui te adongin ahi.

\VS{34}Ahin, adonbut pouve, ajeh chu alah uva koi chu alenpen hintem tia kinel ahiuve.\XREF{✡}{{\XO 9:34 }{\XT{Lk 22:24}}}

\VS{35}Hichun Jesu atouvin som le ni ho chu akouvin, “Koi hileh amasapen hinom chu nukhah pen ding ahi, chule mijouse jenlea pang hi ding ahi,” ati.\XREF{✡}{{\XO 9:35 }{\XT{Matt 20:26,27; 23:11; Mk 10:43,44; Lk 22:26}}}

\VS{36}Chuin chapang neocha khat alaiyuva adinsah in, chuin apomin ajah uva,

\VS{37}“Koi hileh keima min'a hitobang chapang neokhat sanga chun keima eisan ahi, chule koi hileh keima eisang chan chun, keima bou eisan hilouvin eihinsolpa jong asan ahi,” ati.\XREF{✡}{{\XO 9:37 }{\XT{Matt 10:40; Lk 10:16; Jn 13:20}}}

\VS{38}Hichun John'in Jesu kom'ah, “Houhil, amin'a thilha nodoh mi khat kamu uvin, hinla ama chu eiho lah a pang ahilou jeh in kakham tauve,” ati.


\par }{\SH Eidoulou chu eipanpiu ahi
\par }
{\PP \VS{39}Jesun adonbut in, “Kham hih un! Kamin'a thil kidang bol a keima eiseise loi thei koima aumpoi.”

\VS{40}Koi hijongleh eidoulou pou chu eilama pang ahi.\XREF{✡}{{\XO 9:40 }{\XT{Matt 12:30; Lk 11:23}}}

\VS{41}Koi hijongleh Messiah nungjui mi ahi tia twi khon khat don ding napechan uchu, tahbeh a ka seipeh nahiuve, itinama jong le ama chun kipaman asan ding ahi.”\XREF{✡}{{\XO 9:41 }{\XT{Matt 10:42}}}

\VS{42}“Chule koi hijongleh keima eitahsan khangdong chaho jeng jong setna a kipallhuh sah chun angonga sumhei song lentah kikhai henlang twikhanglen'a kilehlut leh ama dingin aphajoi.


\par }{\SH Chonset bolnathei lhepna
\par }
{\PP \VS{43}Chule nakhut langkhat in na chonset sah a ahileh tanbong jengin. Khut ni neiya meikong mit theilou damun'a che sangin tibukimlou khut langkhat seh toh hinkemlouna a lut aphajoi.\XREF{✡}{{\XO 9:43 }{\XT{Matt 5:30}}}

\VS{44}Chu mun'a chu thanho thi deh louding, mei jeng jong mit talou ding ahi.

\VS{45}Nakeng langkhat in na chonset sah a ahileh tanbong jengin, keng ni neiya damun jot sangin keng langbeiya hinkem louna mun'a lut aphajoi.

\VS{46}Chumun'a chu thanho thi deh louding, mei jeng jong mit talou ding ahi.

\VS{47}Namit langkhat in nakipal lhuhsah a ahileh kaldoh jengin, mit ni neiya damun'a nakilelut sangin mit lang choa Pathen gam'a lut nangma dingin aphajoi.\XREF{✡}{{\XO 9:47 }{\XT{Matt 5:29}}}

\VS{48}'Chu mun'a chu thanho thi dehlou ding, mei jeng jong mit talou ding ahi.'”\XREF{✡}{{\XO 9:48 }{\XT{Isa 66:24}}}

\VS{49}“Ijeh-inem itileh mijouse meiya kipatep ding ahi.

\VS{50}Chi hi apha ahivangin a-alna bei tahen lang tam taleh ipia ki-alsah kit ding hitam? Chi bangin gun neiyun lang khat le khat chamdelin um uvin,” ati.\XREF{✡}{{\XO 9:50 }{\XT{Matt 5:13; Lk 14:34,35}}}




\par }\Chap{10}{\SH Nupa kida thudol'a Jesu thuhil
\par }
{\PP \VerseOne{1}Chuin Jesun Capernaum adalhan chua kon'in Judah gamkol sung leh, Jordan Lui solam gamkaiyah achesuh tan ahi. Mihonpi chu ahenga ahung kikhom kit tauvin, chuti chun Aman amaho chu thu ahilkit tan ahi.

\VS{2}Chua chun Pharisee ho mi phabep ahenga ahungun mochan theina dinga kipalsahna dingin, “Pasal in aji ada hi danngai hinam?” tin thudoh ahung neiyui.

\VS{3}Jesun athudoh'u chu adonbut in, “Mose'n nangho jida thua danthu itobang napeh uvem?” tia adoh leh,

\VS{4}ama hon, “Da ding aphalnai. Mi khat in aji adana dia lekhasut apehlut a, chule amanu chu asoldoh thei ahi, tin aseiye,” atiuvin ahi.\XREF{✡}{{\XO 10:4 }{\XT{Danbu Ni Na 24:1-4; Matt 5:31}}}

\VS{5}Chuin Jesun adonbutnan: “Nangho lungtah behseh jeh a hitia chu dan nahin ngaijang peh u ahi bouve.

\VS{6}Ahivangin semtila pat a 'Pathen'in Pasal le numei anasem' ahitai.\XREF{✡}{{\XO 10:6 }{\XT{Semtilbu 1:27; 5:2}}}

\VS{7}'Hichun ipi jeh a pasal in anu le apa adalhah a ajia beh ham ti avetsah in,\XREF{✡}{{\XO 10:7 }{\XT{Semtilbu 2:24}}}

\VS{8}chule amani chu pumni hita louva pumkhat,' tahsa khat hilhon ding ahitai.

\VS{9}Hijeh chun Pathen gopsa chu mihemin sukhen hih hen,” ati.

\VS{10}Phat chomkhat jouvin, aseijui te toh insunga amaho bou aumpet un, hiche thu hi ahin podoh kit'un,

\VS{11}Aman aseipeh in, “Koi hileh aji da a jidang nei chun ajinu chu ajonsan ahi.\XREF{✡}{{\XO 10:11 }{\XT{Matt 5:32; 1 Crth 7:10,11}}}

\VS{12}Numeiyin jong apasal ada a midang toh akichen leh amanu jong chu ajong ahi,” ati.


\par }{\SH Jesun chapang neo ho phatthei aboh
\par }
{\PP \VS{13}Nikhat hi minu mipate phabep khat in achateu chu Jesun atham'a phatthei aboh diuvin ahin puiyun ahileh, aseijui ten ana jadauvin ahi.

\VS{14}Jesun hichu ajah phat in aseijui te chunga alung phamon, ajah uva aseiyin, “Chapang neocha ho chu kahenga hung sah'un, jahda hih-un! Ijeh-inem iti leh Pathen Lenggam chu amaho tobang hoa bou ahi.”

\VS{15}Tahbeh a ka seipeh nahiuve, koi hileh chapang neoho banga Pathen Lenggam sanglou chu itinama jongleh hichea chu lutlou ding ahi,” ati.\XREF{✡}{{\XO 10:15 }{\XT{Matt 18:3}}}

\VS{16}Chuin chapangho chu apomin achung uva akhut angam'in phatthei abohtai.


\par }{\SH Khangdong mihaopa
\par }
{\PP \VS{17}Chuin Ama Jerusalem lang jon'a ache ding kon'in mi khat ahung lhaijelin a angsung'ah adilsun, ajah-ah, “Houhil pha, tonsot hinkemlou kanei theina dinga ipi kabol ding ham?” ati.

\VS{18}Jesun, “Ibola apha neiti ham?” tin adong'e. “Pathen khat seh tailou koima apha aumpoi,

\VS{19}Ahin, na thudoh donbutna dingin Thupeh chengse: 'Tolthat hih-in, Jonbol hih-in, gucha hih-in, duhan mi bol hih-in, nanu napa jabolin,'” ati.\XREF{✡}{{\XO 10:19 }{\XT{Potdohbu 20:13; Danbu Ni Na 5:17;
}}{\XT{Potdohbu 20:14; Danbu Ni Na 5:18;
}}{\XT{Potdohbu 20:15; Danbu Ni Na 5:19;
}}{\XT{Potdohbu 20:16; Danbu Ni Na 5:20;
}}{\XT{Potdohbu 20:12; Danbu Ni Na 5:16}}}

\VS{20}Hichun khangdong pan, “Houhil, hichengse chu ka chapan laiya pat kahin nitpeh ahitai,” ati.

\VS{21}Jesun ama chu aven, angailu lheh jenge. “Nabol loulai thilkhat aum nalaiye, chen lang nanei chengse gajoh inlang vaicha gentheiho gahoppeh tan, chutileh van gou nanei ding ahi. Chuleh hungin lang kanung juiyin,” ati.

\VS{22}Chucheng asei ajah phat in amai athim jeng tan, gou haotah ahijeh in lung nommo tah in achemang tan ahi.

\VS{23}Chuin Jesun aseijui te avekimvelin, “Mihao theiho hi Pathen Lenggam'a alut diu iti hahsat hitam!” ati.

\VS{24}Athusei chu aseijui ten adatmo lheh uve, ahinlah Jesun asei kit in, “Chate ho, Pathen Lenggam'a luttheina ding hi thil hahsa tah jong ahi,

\VS{25}Tahbeh in, mihao ho Pathen Lenggam alut sangin sangongsang heo-bil hom'a alut ding abaijoi!” ati.

\VS{26}ama hon kidang asa lheh jengun, “Chuti ahileh koi huhhing'a umjou ding ham?” atiuvin ahi.

\VS{27}Jesun amaho aven, “Mihem dingin hithei hih jongleh Pathen dingin ahimo aumpoi,” ati.

\VS{28}Chuin Peter ahung paodoh in, “Keihon ijakai ka dalhauvin nanung kahin jui tauve,” ati.

\VS{29}Jesun adonbut in, “Henge, ahinai. Chuleh tahbeh a ka seipeh nahiuve, keima jal le Kipana Thupha jal'a a-in, asopi pasal ho, asopi numei ho, anu, apa, achate chule anei-agou dalha hon,

\VS{30}Ajatja a in le lou, sopi pasal, sopi numei, nu le pa, chate chuleh nei le gou—bolsetna thohpum puma akisan ding ahi. Chuleh khonung hinkhoa tonsot hinkemlou anei ding ahi.

\VS{31}Amavang tua athupipen ho hung thupimo pen intin, tua thupimo penho hung thupipen tante,” ati.\XREF{✡}{{\XO 10:31 }{\XT{Matt 20:16; Lk 13:30}}}


\par }{\SH Athumvei na dia Jesun athi ding asei masat
\par }
{\PP \VS{32}Hichun Jerusalem jonin achetou tauvin, Jesu chu amasang uva achen ahileh aseijui ten adatmo lheh jeng uvin, chuleh anung uva cheho chu kichatnan adim uvin ahi. Aseijui som le ni ho apanga achesah in, hichun khonunga Ama chunga hunglhung ding thu ho aseipeh kittan ahi.

\VS{33}“Ngaiyun, Jerusalem jonin iche tauve, chukom'a chu Mihem Chapa hi thempu pipuiho le danthu sunho khut a pehdoh a um ding, chule amaho chun athina dinga themmo achansah uva namdang te khut a apehdoh dingu,

\VS{34}Chuleh amaho chun a-el ela abol uva chil asetkhum dingu, avoh uva chuleh atha dingu, chuleh nithum jouleh ama thoudoh kit ding ahi,” ati.


\par }{\SH James le John thil ngeh
\par }
{\PP \VS{35}Chuin James le John, Zebedee chateni ahung lhonin akihoulimpi lhonin, “Houhil, kathum lhon neibol peh tei lhonin,” ati lhon e.

\VS{36}Jesun, “Nathum lhon chu ipi ham?” atileh,

\VS{37}Amanin, “Naloupina'a natou tengleh khat najet lamah khat naveiyah nei tousah lhonin,” atilhon tai.

\VS{38}Hichun Jesun, “Nathum lhon nakihet lhon poi! Keiman chomkhat jou le kahin don ding thohgimna khon khachep'a chu nadon ngapchat lhon ding hinam? Thohgimna twilut a kachan ding chu nachan ngam lhon ding hinam?” tin adong tai.\XREF{✡}{{\XO 10:38 }{\XT{Lk 12:50}}}

\VS{39}Amanin jong, “Henge, kangam lhonne!” tin aseilhon e. Chuin Jesun adonbut in, “Kadon ding khon'a nadon lhon ding ahin, chule thohgimna twilut ka chan ding jong changngam lhon nan nate.

\VS{40}Ahivangin kajet le veiya tousah ding vang chu keima bolthei dol ahipoi. Pathen'in hichu alhendohsa ho dinga agotsa ahi tabouve,” ati.

\VS{41}Seijui som ho chun James le John thilthum ajah u chun athimah-un alung phamouvin ahi.

\VS{42}Jesun amaho chu akou khomin, “Nanghon naheuve, leiset mite lah a vaipo ho khu amite pakaiyin apangun chuleh gamvaipo milun milal hon anoidou ho'u chunga athunei nau asouvin vai ahom uvin ahi.\XREF{✡}{{\XO 10:42 }{\XT{Lk 22:25,26}}}

\VS{43}Nangho lah a vang chutilou ding ahi. Koi hileh nangho lah a alen hinoma chu na lhachauva pang ding ahi.\XREF{✡}{{\XO 10:43 }{\XT{Matt 23:11; Mk 9:35; Lk 22:26}}}

\VS{44}Chuleh nalah uva apipuipen hinoma chu mijouse soh ahi ding angaiye.

\VS{45}Ijeh inem iti leh Mihem Chapa tah jong chu jen dinga hung hilouvin mijenle ding le mitampi lhatdohna dinga ahinna tohdoh ding joh a hung ahi bouve,” ati.


\par }{\SH Mitcho Bartimaeus in kho amukit
\par }
{\PP \VS{46}Chuin amaho Jericho khopi alhungun, Jesu le aseijui ten khopi sung adalhah ding kon'un mihonpi tamtah in anung ahin juiyui. Chuti lai chun mitcho khat, Timaeus chapa Bartimaeus chu lampam'ah ana touve.

\VS{47}Nazareth Jesu chu nailam chan aumtai ti ahet phatnin, “Vo David chapa, nei lungset in!” tin ahin sam pantan ahi.

\VS{48}Mi tamtah chun, “Thipmin!” tin ama chu aphoh un, ahivangin aman ging cheh in, “David chapa, nei lungset in!” tin ahin sam kit'e.

\VS{49}Jesun ajah phatnin adingdenin, “Hilama hung din seipeh un,” atin, ama hon jong mitchopa chu aganai pheiyun, “Kipah thanomin! Hungtan, Aman nakouve,” atipeh un ahin pui tauve.

\VS{50}Hichun Bartimaeus chun asangkhol-tho chu asut in akoilhan, chuin akichom touvin Jesu heng ahin jon tai.

\VS{51}Jesun, “Ipi bolpeh leng nadeiyem?” tia adoh leh, mitcho pan, “Houhil, kho muleng kati,” ati.

\VS{52}Chuin Jesun ajah a, “Chetan, na tahsan in na damsah tai,” ati leh, chupet tah chun kho amupai jengin, lamlhungin Jesu ahin juitai.




\par }\Chap{11}{\SH Jesu loupi tah a Jerusalem alut
\par }
{\PP \VerseOne{1}Hiti chun Jesu le aseijui ten Jerusalem ahinjon tauvin, Olive Lhanga Bethphage le Bethany kho alhung tauve. Jesun aseijui mini ana che masa din asol masan,

\VS{2}“Chelhon inlang, namasang jon lhon'a khopi sunga khun lut lhonin. Nalut lut lhon leh sangan nou kihen, achunga koima touna khahlou lai khat namu pai lhon ding ahi. Hichu sutlha lhon inlang hin kaiphei lhonin.

\VS{3}Mi khat touvin, 'Ibola nasut lhon ham?' tia ahin doh leh, ‘Pakaiyin manna nom aneiye, chomkhat jouteng hinthah vah kit lhon nange,’ tilhon'in,” atipeh e.

\VS{4}Seijui teni ache lhonin, khopi sung lamlen'a inkot poa kotphunga sangan nou kihen agamu lhon tan ahi.

\VS{5}Chuin asut lhon leh akom'a ana ding ho loikhat in, “Ibola sangan nou chu nasut lhon ham?” atiuvin,

\VS{6}Chuin amanin Jesun asei bang chun amaho kom'ah asei lhonin ahile ahin phalpeh tauve.

\VS{7}Sangan nou chu Jesu henga ahinkai lhonin, achunga apon'u asep'un, Ama achunga atoutan ahi.

\VS{8}Mipi atama tamin lampiah apon'u aphauvin, mi abangkhat in loulaiya theoboh asat'un lampiah aphauvin ahi.

\VS{9}Jesu chu alailunga achesah'un, amasang lam le anunglama, “Pathen thangvah-in umhen! Pakai min'a hungpa chu anunnome!\XREF{✡}{{\XO 11:9 }{\XT{Labu 118:25,26}}}

\VS{10}Lenggam hunglhung ding Pu David gam chu phattheiboh chang hihen! Chungnungpen'a Pathen chu thangvah-in umhen!” tin asam asam'un ahi.

\VS{11}Chuin Jerusalem khopia Hou-In'a chun Jesu agalut in, ijakai avet kimvel sohkei jouvin, nilhah lam jong ahitan, apot in som le ni ho cheng toh Bethany'a akile kit tauvin ahi.


\par }{\SH Jesun theichang phung agaosap
\par }
{\PP \VS{12}Chuin ajing jingkah in Bethany'a kon'a ahung potdoh leh agil akel tan ahi.

\VS{13}Hichun theichangphung amun, aga aum khattou le tia agavet le theiga phat lhingjep nailou ahitoh lhonin ado tailou aga ima amu tapoi.

\VS{14}Jesun thingphung jah a chun, “Tukal lhah koiman natheiga nekit tahih hen!” atitan ahi. Chutia asei chu aseijui ten ana jauvin ahi.


\par }{\SH Jesun Hou-In asuhtheng
\par }
{\PP \VS{15}Chuin Jerusalem ahung lhun'un, Jesu Hou-In sunga alut in, asunga thiljoh ho leh thilcho ho anodoh pantan, chule sumlheng ho dokhang le vakhu johho touna chu alekhup peh tan ahi.

\VS{16}Hou-In sunga chun koiman thilkeo ajoh le ding ajanom tapoi.

\VS{17}Ajah uva aseiyin, “Thubua: ‘Ka-in chu namtin dinga taona in kiti ding ahi,’ tia kisun hilou ham? Ahin nang hon gucha michomho kokhuh in naso tauve,” atin ahouse tai.\XREF{✡}{{\XO 11:17 }{\XT{Isa 56:7;
}}{\XT{Jeremiah 7:11}}}

\VS{18}Hichu thempu pipuiho le hou danthu themhon ajauvin ahile, athimah tauvin, Jesu tha ding tohgon aneipan tauve. Hinlah mipin athuhil chu kidang asah uva angainom jeh u chun Ama chu akicha uvin ahi.

\VS{19}Hiche nilhah chun Jesu le aseijui ten khopi adalha tauve.


\par }{\SH Theichang phung kigaosapna thua kon kihilna
\par }
{\PP \VS{20}Ajing jingkah a theichang phung chu ahin jotpau leh ana goplhasa a aum chu amu tauve.

\VS{21}Chuin Peter in ageldoh in, “Vetan Houhil, theichang phung na gaosap chu agoptai!” ati.

\VS{22}Chuin Jesun adonbut in, “Pathen tahsanun,

\VS{23}Tahbeh a ka seipeh nahiuve, koi hileh hiche mol jah a, ‘Kichon doh inlang twikhanglen'ah kilehlut tan,’ ati leh chuti jeng ding ahi. Hinlah hichu tahsanna dihtah nei le lung opkaina beihel ahi angaiye.\XREF{✡}{{\XO 11:23 }{\XT{Matt 17:20; 1 Crth 13:2}}}

\VS{24}Hiche jeh a chu kasei ahi, nataova thil nathum chan chu namu sa'n ngaito leu chun namu dingu ahi.

\VS{25}Chule atao dinga na dinpet leh van'a na-Pauvin jong nasuh khelnau angaidam theina din koi hijongleh nadou uchu ngaidamun.\XREF{✡}{{\XO 11:25 }{\XT{Matt 6:14,15}}}

\VS{26}Nanghon mi suhkhel na ngaidam lou vangule van'a na-Pauvin nangho suhkhel jong angaidam louding ahi,” ati.


\par }{\SH Jesu thunei dol adoh u
\par }
{\PP \VS{27}Jerusalem ahunglhung kit tauvin, Jesu Hou-In sungah aga vahlen ahileh thempu pipuiho leh dan thusun ho ahenga ahungun,

\VS{28}“Ipi thuneina'a hiti ho hi nabol ham? Hitobang bolna dinga kon thaneina napeh ham?” atiuvin ahi.

\VS{29}“Keiman thukhat nadong uving ting nei donbut'un lang chuteng keiman jong ipi thuneina'a hiche hi kabol ham na seipeh nauvinge,” tin Jesun adonbut in ahi.

\VS{30}Hichun, “John chun twilutsah abol thuneina chu vanna kon ham, ahilouleh mihem a kon ham? Nei donbut un!” tin adongtai.

\VS{31}Amaho le amaho akidongto uvin, “Van'a kon ahi tileu hen achutileh ibola John natoh na tahsanlou uham tintin,

\VS{32}Mihem a kon ahi iti ngap diu baham?” akitiuvin ahi. Amaho akichauvin ahi—mijousen John chu themgao tahbeh a angaito cheh-u ahijeh chun.

\VS{33}Achainan adonbut un, “Kahe pouve,” ati tauve. Chuin Jesun adonbut in, “Achutile ipi thuneina'a hicheng hi kabol ham ti keiman jong na seipeh povinge,” atitai.




\par }\Chap{12}{\SH Lengpilei le alei lhouho thulem
\par }
{\PP \VerseOne{1}Chuin Jesun thulem in thu ahil pantan: “Mikhatnin lengpilei abolin, akimvel ah pal agenin ahi. Chuin achilna ding khuh alaiyin, insang asan, chuin alei lhouho khut ah lousan dingin apedoh in gam dangah achetan ahi.\XREF{✡}{{\XO 12:1 }{\XT{Isa 5:1,2}}}

\VS{2}Aga lo phat ahi phat in ama chan ding chu ladingin alei lhouho henga asoh ho khat asoltai.

\VS{3}Hinlah alei lhouho chun amapa chu amanun avouvin, khutgoh keovin ahin soldoh tauve.

\VS{4}Chuin lou neipan asohho khat asol kit leh ama jong chu ajumso uvin, alu ahin vohpeh uve.

\VS{5}Chujouvin achom khat asol kit in ahile ama chu ahin that tauve. Chule adang asol ho jong abang ahin vouvin, abang ahin that un ahi.

\VS{6}Asol thei ding khat bou aum tan, ama chu achapa deitah chu ahi. Lou neipan achaina keiyin, ‘Kachapa ahijeh in ana jabol nauvinte,’ tin ama chu asoltan ahi.”

\VS{7}“Ahinlah alei lhouho chu akihouvun, ‘Veuvin, agamngah ding, agoulo ding pa ahunge. Thatdoh utin agam hi eiho chang taute,’ akitiuvin ahi.

\VS{8}Chuin aman'un, athat un along chu lengpilei polam'ah alehdoh tauvin ahi.”

\VS{9}“Hichan gei chu ahitah leh lengpilei neipa chun alei lhouho chu ilotante tia nagel uvem?” tin adong'e. “Na seipeh unge—ama hungin tin alei lhouho chu sugam intin lengpilei chu midang pedoh tante.

\VS{10}Thubua kisun: ‘Insa hon adeimo uva apaiyu song chu inning songin apang tan,\XREF{✡}{{\XO 12:10 }{\XT{Labu 118:22,23}}}

\VS{11}hiche hi Pakai thilbol ahin, vet dingin avetlom lheh e,’ tia kisun chu na simdoh khah hih uvem?” tin adonge.

\VS{12}Chupet a um hou lamkaiho\FTNT{*}{{\FR 12:12 }{\FT{Greek amaho}}} chun—alei lhou migilou ho chu amaho toh kitekahna'a kisei ahi tin agel tauvin, Jesu chu mat ding ago tauvin ahi. Ahinlah mipi ho akichat kit jeh uvin, adalha uvin achemang tauve.

\VS{13}Chomkhat jouvin lamkaiho chun thua themmo chansah a mattheina dingin Pharisee ho phabep khat le Herod miho phabep chu Jesu thudoh bol dingin asol un ahi.


\par }{\SH Caesar kaipeh thudol
\par }
{\PP \VS{14}Hichun agacheuvin, “Houhil, Nangma midih nahin, koima gin na neipoi. Dihtah a Pathen lampi chu nahil ahi chu kaheuve. Ahile nei seipeh un—Caesar kai kapeh uhi dihthei ding hinam ahilou le dihlou ding ham?

\VS{15}Kapeh diu ham, kapehlou diu ham?” agati uve. Jesun aphatlhem nau chu amudoh in, adonbutnan, “Ibola nei lunglah uham? Romte dangka pumkhat hin choiyun lang nei vetsah un, chule na seipeh uvinge,” ati.

\VS{16}Ahin choi phat un, Jesun aven, “Hichea kinam hi koi lim le koi min ham?” tia adoh leh, ama hon “Caesar a ahi,” atiuvin ahi.

\VS{17}Chuin Jesun, “Chuti ahile aphai, Caesar a chu Caesar peuvin lang, Pathen'a chu Pathen peuvin,” atipeh tai. Adonbutna chu adatmo lheh jengun ahi.


\par }{\SH Mithisa thokitna thudol Jesu adoh u
\par }
{\PP \VS{18}Chujouvin Sadducee—mithi thokitna aumpoi tiho—chu ahengah ahungun, ajah a thudoh aneiyun,\XREF{✡}{{\XO 12:18 }{\XT{Act 23:8}}}

\VS{19}“Houhil, Mose’n eithupeh dungjuiyun mi khat touvin cha nei louva ajinu adalhah a, athi tah a ahile, asopipa chun ajinu chu vehen lang asopipa phunggui aman louna ding chun chi khaipeh hen tin akiseiye.\XREF{✡}{{\XO 12:19 }{\XT{Danbu Ni Na 25:5}}}

\VS{20}Achutile, tekahnan ucha pasal sagi aum'e. Amasapen pa chun ji aneiyin chikhai louvin athitai.

\VS{21}Aban'a pan amanu chu jin aneiyin chikhai louvin athin, athumna pa jong chutima chu ahin,

\VS{22}Hiti chun akitol suhpeh tauvin, asagi uvin chikhailou ahi tauve. Achainan numeinu jong chu athitai.

\VS{23}Ahileh tun nei seipeh un, thokit nia amanu chu alah uva koipen ji hitan tem? Ijeh-inem iti leh asagiuva amanu chu jia anei cheh u ahitai,” atiuve.

\VS{24}Jesun adonbut in, “Na suhkhel'u chu Pathen thubua thu kisei na hethem pouvin chule Pathen thaneina nahet lou uhi ahi.

\VS{25}Ijeh-inem iti leh mithiho athodoh tengu chule ji anei tahlou diu chujongleh kichensahna um talou ding ahi. Hiche thudol'a hi vanna Vantil te tobang hi ding ahi tauve.”

\VS{26}“Ahileh, mithiho kaithouva aum diu thudol hi—Mose'n hamboh meikou thudol asutna-ah, Abraham, Isaac chule Jacob thi jou khonungpeh a Pathen'in Mose kom'a, ‘Keima Abraham Pathen, Isaac Pathen chule Jacob Pathen kahi,’ tia asei thu chu sim khalou nahiuvem?\XREF{✡}{{\XO 12:26 }{\XT{Potdohbu 3:6}}}\XREF{✡}{{\XO 12:26 }{\XT{Potdohbu 3:6}}}

\VS{27}Chu dungjuiya chu ama ahingho Pathen ahin, athihoa ahipoi. Nanghon thu hettohlou suhkhelna lentah naneiyu ahitai,” ati.

\VS{28}Chua houdan thuhil ho lah a khat in akihou nau chu anajan, Jesun kichentah a ahil chu ahechen in, hijeh chun aman Jesu jah a, “Thupeh jouse lah a hoiche pen hi thupi pen ham?” tin adongtai.


\par }{\SH Thupeh pipen
\par }
{\PP \VS{29}Jesun adonbut in, “Thupeh pipen chu hiche hi ahi: ‘Ngaiyun, Vo Israel! Pakai Pathen hi khat seh bou ahi.\XREF{✡}{{\XO 12:29 }{\XT{Danbu Ni Na 6:4,5}}}

\VS{30}Nangman Pakai na Pathen chu, nalung pumpi, nahinna pumpi, na ngaitona pumpi chule na thaneina jousea na ngailut mong mong ding ahi.’\XREF{✡}{{\XO 12:30 }{\XT{Danbu Ni Na 6:4-5}}}

\VS{31}Anina jong kibangchet in athupin ahi, hichu: ‘Nangma na kingailut bangin naheng nakom ngailun.’ Hiche teni sanga thupijo thupeh dang aumpoi,” ati.\XREF{✡}{{\XO 12:31 }{\XT{Thempu Dan 19:18}}}

\VS{32}Hou dan thuhil pan adonbut in, “Na seihoi ngeiye, Houhil. Nangman thudih tah in thu na seiyin Pathen khat seh bou aum'e, Pathen dang aumpoi nati-e.\XREF{✡}{{\XO 12:32 }{\XT{Danbu Ni Na 4:35}}}

\VS{33}Chule Pathen chu lungthim pumpi, khohet theina pumpi le thanei jousea ngailut ding ahi chu kahen, chule eima ikingailut banga iheng ikom ngailut ding jong chu kahei. Hichu ganpum goa kilhaina le longlhenna sangin gamchengin aphajoi,” ati.\XREF{✡}{{\XO 12:33 }{\XT{Hosea 6:6}}}

\VS{34}Dan thuhil pan kichen tah a adonbut ajah phat in Jesun ajah a aseiyin, “Nangma Pathen Lenggam toh na kigamlat poi,” atipeh tai. Chukal chun koiman thudang adongngam tapoi.


\par }{\SH David Chapa Thudol Asei\XREF{✡}{{\XO 12:34 }{\XT{Lk 10:25-28}}}
\par }
{\PP \VS{35}Phat chomkhat jouvin, Jesun Hou-In sunga thu ahil pet in miho adongin, “Dan thusun hon Messiah chu iti David chapa ahi atiu hintem?

\VS{36}Ijeh-inem iti leh Lhagao Thengin ahil a kon'in David jengin jong, ‘Pakaiyin ka Pakai jah ah, jabolna mun'ah kajet lamin touvin na melmate cheng nakeng chotphaa kanei sah masangsen,’ anatin ahi.\XREF{✡}{{\XO 12:36 }{\XT{Labu 110:1}}}

\VS{37}David ama tah in Messiah chu 'ka Pakai,' asah in, achutileh Messiah chu achapa iti hithei ding ham?” atin ahi. Mipi chun Jesu thusei chu thanom tah in angaiyui.


\par }{\SH Jesun dan thusun ho umchan asei
\par }
{\PP \VS{38}Jesun aseibe kit in, “Dan thusun hoa kon'in kihong phauvin! Ajehchu ama hon sangkhol chol kiah a kholai lenna chule kailhanga min chibai aboh diu athanoppi uve.

\VS{39}Chule kikhopna in le golvahna a touna pipen adeiyui.

\VS{40}Hinlah kiphatlamna beihelin meithaiho nei le gou lahpehna dingin alhemlha jiuvin, hougut tah bangin japi mutheina ding munhoah sottah tah taona amang jiuve. Hiche jeh a hi amaho hi gotna sangtah chang diu ahi,” ati.


\par }{\SH Meithainu thilto
\par }
{\PP \VS{41}Chuin Jesu Houin sunga sumdolna bom jon'ah atouvin, mipin sumdolna boma sum ale-lut chu aven ahile mihao tamtah in tamtah tah ale-lut'u amui.

\VS{42}Chua chun vaicha tah meithainu khat ahungin sumsan nong pumni alehlut in ahi.

\VS{43}Chuin aseijui te ho akouvin ajah uva, “Tahbeh a kasei ahi, hiche meithai vaichanu hin adang jouse sangin sumdolna ah atam le-lut pen'e.

\VS{44}Ijeh-inem itileh adang ho jouse khun aneival ato'u ahin, amanu vang hin aneichasun ahinpi chengse ale-lut jeng ahi,” ati.




\par }\Chap{13}{\SH Jesun hou'in chim ding asei masah
\par }
{\PP \VerseOne{1}Chuin Jesu Hou-In'a kon'in apotdoh in, aseijui te khat in aseiyin ajah-ah, “Houhil, vetemin hichea in len thupitah ho hi! Abanga song lentah tah kimang ho khu athupi ngeiye,” ati leh,

\VS{2}Jesun adonbut in, “Henge, ven, hiche in lentah ho hung kisuchim sohkei ding ahi. Songkhat jeng jong khat chunga kisethom um louhel ding ahi!” ati.


\par }{\SH Gim le da, hesoh kipat
\par }
{\PP \VS{3}Phat chomkhat jouvin Jesu Olive Lhanga Hou-In jon'ah atouvin ahile, Peter, James le John chule Andrew ahenga ahungun, ajah a adongun,

\VS{4}“Nei seipeh un, hitobang phat chu itih tengleh hi ding ham? Hitobang ahung lhun ding hettheina ding amelchihna nei seipeh un,” atiuve.

\VS{5}Jesun adonbut in, “Koimacha kilhep lhah sah hih un,

\VS{6}ijeh-inem itileh mi tamtah keima minin hungun tin, “Keima Messiah kahi,” tiuvin tin mi tamtah alheplhah dingu ahi.

\VS{7}Chule gal kisat thuthang najah diu ahi, ahivangin lunglinglau hih-un. Henge, hitiho chu hunglhung tei ding ahin, ahivangin achaina hiloulai ding ahi.

\VS{8}Namkhat le namkhat chule gamkhat le gamkhat kidou ding, leiset chung mun chom choma lingkihot a, kellha ding ahivanga hichu naosonat kipat tobang hinalai bep ding, aban'a jong um ding ahinalaiye.”

\VS{9}“Hitiho chu ahung lhun tengleh, kiging phauvin! Khosung vaipo ho khut a pehdoh a naum dingu, chuleh Hou-In munho a jep le suhgim'a naum dingu ahi. Keima nungjui nahi jeh uva vaipoho le lengho masanga thutanna anga nadin dingu ahi. Hinla hiche phat chu keima thudol na seipehna diuva phat kijenpet hi ding ahi.\XREF{✡}{{\XO 13:9 }{\XT{Matt 10:17-20; Lk 12:11,12}}}

\VS{10}Ijeh-inem iti leh Kipana Thupha hi namtin lah a kihillhang ding ahi.

\VS{11}Ahivangin ama hon namat uva a angsung uva nadin tengule ipi kasei ding ham tin lungdong masa hih-un. Hitobang phat teng chuleh Pathen'in sei dinga napeh chan'u chu sei jengun, ajeh chu aseiya chu nangho hita louva Lhagao Theng joh hi ding ahitai.”

\VS{12}“Chule asopin asopipa, apan acha tha dinga ahin pehdoh ding, chaten anu le apa ahin douva atha diu ahi.

\VS{13}Chule kaseijui nahi jeh uva mijousen nahin vetda dingu, ahinlah akhonni geiya thohlhumpa bou chu huhhing'a um ding ahi.”\XREF{✡}{{\XO 13:13 }{\XT{Matt 10:22}}}


\par }{\SH Thoh genthei hahsa tah
\par }
{\PP \VS{14}“Thet umtah thil suboh chu adinlouna ding dol mun'a adin namu nikho'u hunglhung ding ahi.” (Asim hon chingthei tah a sim ding!) “Chuteng chuleh Judea gama um chengse thinglhang gamah jamlut hen.\XREF{✡}{{\XO 13:14 }{\XT{Daniel 9:27; 11:31; 12:11}}}

\VS{15}Inchunga umho jong athilkeo kilah dingin kumsuh dahen.\XREF{✡}{{\XO 13:15 }{\XT{Lk 17:31}}}

\VS{16}Koitobang loulaiya um jong avon-ah sangkhol kilah dingin hung kile dahen.

\VS{17}Ohe! Chuche phat laitah a naovop le naonoi chepsah ho ada nadiuve!

\VS{18}Chuche phat chu phalbi daplai ahilouna dingin taovun.

\VS{19}Chutobang gentheina nasatah chu Pathen’in leiset asema pat tuni geiyin aum khahih laiye; chuleh um jong umkit louding ahi. .\XREF{✡}{{\XO 13:19 }{\XT{Daniel 12:1; Rev 7:14}}}

\VS{20}Tahbeh a Pakaiyin hiche phat chu asuhchom lou hileh ahing’ah khatcha jong umlou ding ahi. Ahinlah, alhenchom te jal’a chuche nikho ho chu asuhchom ahitai.”

\VS{21}“Chule koitobang hamkhat in najah uva, 'Veuvin, hikom'a Messiah aum'e,' atia ahilouleh 'Khukom'ah aum'e,' ati jongleh tahsan hih un.

\VS{22}Ajeh chu messiah lhem le themgao lhem hung sohdoh intin melchihna le mu kidang dang ahin vetsah dingu ahin, ahithei le lhenchomte jeng jong lheplhah ding ahin got diu ahi.

\VS{23}Nangho vang chingtheiyun, ijakai kahil masah dem nahiuve!

\VS{24}Hitobang nikho ho jouteng chule nisa thim intin lha vah talou ding,\XREF{✡}{{\XO 13:24 }{\XT{Isa 13:10; Joel 2:10,31; 3:15; Rev 6:12;
}}{\XT{Isa 13:10; Ezekiel 32:7}}}

\VS{25}vanlaijola kon'in ahsiho pullhan tin, van'a hatnaho chengse kihot ling soh ding ahi.\XREF{✡}{{\XO 13:25 }{\XT{Isa 34:4; Rev 6:13;
}}{\XT{Joel 2:10}}}

\VS{26}Chutah leh mitin in vanlaijola Mihem Chapa chu athuneina le aloupina toh meilom chunga ahung amu diu ahi.\XREF{✡}{{\XO 13:26 }{\XT{Daniel 7:13; Rev 1:7}}}


\par }{\SH Mihem chapa hungna ding
\par }
{\PP \VS{27}Chuteng tah chule Aman avantil ho asola leiset monga pat van mong geiya kolkimvel lia kon'a alhenchomte alonkhom ding ahi.”

\VS{28}“Tuhin theichang phunga kon'in kihillun. Abah adon'a, ajih akilhap tengleh nipi anaitai ti naheuve.

\VS{29}Chutobangma chun, nang hon jong hicheng chu aguilhun namu tengule, ahungkitna ding anaitai, kotbul ahung geitai ti heuvin.

\VS{30}Tahbeh a ka seipeh nahiuve, hichengse aboncha a aguilhun masangsea tulai khang mite hi manglou ding ahi.

\VS{31}Van le lei mang ding ahin, keima thu vang manglou ding ahi.” Koiman Anikho le Anidan Ahepoi

\VS{32}“Ahivangin hitobang ahungsona ding chu koi hihen, vanna Vantil te hihen Chapa hijongleh, Pa tailou koiman anikho le anidan tah chu ahepoi.\XREF{✡}{{\XO 13:32 }{\XT{Matt 24:36}}}

\VS{33}Aphat tah nahetlou jeh un, chingtheiyin kiging jingin umun!

\VS{34}“Mihem Chapa hungkit nikho hi tekahnan: mi khat in asohten atoh dingu thuneina apeh a, kotngah jong kiging jinga um dinga thu apeh a, a-in dalha a kholgama chemang tobang ahi.\XREF{✡}{{\XO 13:34 }{\XT{Lk 12:36-38}}}

\VS{35}Hijeh chun kiging jingin um'un! Ijeh-inem itileh inneipu chu itih a ahung ding nahe pouve, nilhahlam ahim, jankhangkim ahim ahung ding phat nahe pouve.

\VS{36}Gihna um louva ahung lhun achun na imut pet u hung tohkhante.

\VS{37}Nangho jah a kasei hi mijouse jah a kasei ahi. Kiging jingin umun!”




\par }\Chap{14}{\SH Hou lamkai hon Jesu tha ding agon u
\par }
{\PP \VerseOne{1}Hichun Kalchuh Kut le Cholsolou Changlhah Kut kimanna ding nini aum tan ahi. Thempu pipuiho leh dan thusun hon Jesu chu guhthima mat'a tha theina ding lampi anahol jing nalaiyun ahi.\XREF{✡}{{\XO 14:1 }{\XT{Potdohbu 12:1-27}}}

\VS{2}Ahin, “Kalchuh Kut sung hida hen,” “achuti louleh mipi lah a thunoh umget inte,” tin akinopto uve.

\VS{3}Chuin Jesu chu Bethany mun'a Simon phah anaveipa, in'ah alhunge. Chua an aneh laiyin numei khat in songval bomin thaonamtui mantamtah ahin choiyin, abom chu asukeh-in aluchungah abunglhan ahi.\XREF{✡}{{\XO 14:3 }{\XT{Lk 7:37,38}}}

\VS{4}Ahin alah uva loikhat chu alung nommo uvin, “Ibol'a hitia hi thaonamtui mantam kimoh suhmang hitam?

\VS{5}Ijeh-inem itileh hiche thaonamtui hi kijoh leh kum lhunga thalo jat toh kikot intin, hichu vaicha gentheiho pehthei hi ding!” atiuvin aphunkhum tauvin ahi.

\VS{6}Ahinlah Jesun adonbut in, “Amanu achangin dalha uvin. Ka dinga thilpha abol jeh a idia naseiset uham?

\VS{7}Ijeh inem iti leh vaicha le gentheiho nakom uva aum jing nauve, nagot chan uva nahu theiyu ahi. Kei vang nakom uva um jing ding kahipoi.\XREF{✡}{{\XO 14:7 }{\XT{Danbu Ni Na 15:11}}}

\VS{8}Amanun abolthei chan abol ahitai. Ka thilong chu vuiya ahung um theina dinga thao einu masat ahitai.

\VS{9}Keiman tahbeh a ka seipeh nahiuve, vannoi pumpia Kipana Thupha kilhangsapna chan'a hiche numeinu thilbol jong hi amanu hetjingna a kisei toupeh ding ahi,” ati.


\par }{\SH Jesu johmang ding Juda anop
\par }
{\PP \VS{10}Chuin som le ni ho lah a mi khat Juda Iscariot chun Jesu chu matsah theina dingin thempu ho henga aga chen ahi.

\VS{11}ama hon ahet phat un akipatdoh un, ama chu sum peh dingin atem tauvin ahi. Chuin aman Jesu chu pehdoh a matsah theina ding agomkom'ahol tan ahi.


\par }{\SH Jesun aseijui te toh Kalchuh Kut ankong asokhom
\par }
{\PP \VS{12}Cholsolou Changlhah Kut nimasa nia Kalchuh Kut kelngoi atha pet uvin aseijui ten ajah ah, “Kalchuh Kut Ankong hoikom'a kagon diu nadeiyem?” atiuvin ahi.

\VS{13}Hichun aseijui mini khopi sunga gache lhon din asolin, “Khopi sung nalut lhon teng, twibel pua mi khat nato lhon ding ahi. Ama chu jui lhonin.

\VS{14}Ama alutna inneipa jah a chun, ‘Houhil'in: Ka seijui te toh Kalchuh Kut ankong ka sokhomna diu indan chu hoilai ham? ati,’ gati lhonin.

\VS{15}Chule ama tah in insong chunga indan lentah gontupsa a kikoi khat navetsah lhon ding ahi. Hikom chu ahi ineh khomna diuva na gonna diu mun chu,” ati.

\VS{16}Chuin seijui teni chu apot lhonin, khopi sungah alut lhonin, akisei bang chun ima jouse chu agatoh lhonin, Kalchuh Kut an ding chu aga gong lhon tai.

\VS{17}Hichun nilhah in Jesu aseijui te toh chua chun agalhung tauve.

\VS{18}Atou uva an aneh laitah un, Jesun aseiyin, “Tahbeh a kasei ahi, tua kaneh khompi lah a khat hin eipeh doh ding ahi,” ati.\XREF{✡}{{\XO 14:18 }{\XT{Labu 41:9}}}

\VS{19}Amaho alungkham pan tauvin, bannei chan khat khat in ahin dongui, “Kei kahim?” tin.

\VS{20}Aman adonbut in, “Nangho som le ni lah a khat, tua lhengkong kasokhompi hi ahi.

\VS{21}Mihem Chapa chu athi ding dol masanglai peh a pat Thubua ana kiseisa ahitai. Hinama jongleh, Mihem Chapa melmate khut a pedoh a johdohpa chu—Ohe, ada nading e! Ama chu apen'a ana penglou hile ama dinga phajo dinga!” ati.


\par }{\SH Pakai anjon kiphudoh
\par }
{\PP \VS{22}Chuin a anneh laitah un Jesun changlhah phabep alan, hichu phatthei aboh in, chuin ahehbal bal'in aseijui te apen, “Hiche hi katahsa ahi, neuvin,” ati.

\VS{23}Chule khon'a lengpitwi alan, phatthei aboh in amaho chu apen, chuti chun abonchauvin adon sohkei tauvin ahi.

\VS{24}Chuin Aman ajah uva aseiyin, “Hiche hi ka thisan, Pathen le amite kah a kitepna thah um photchetna ahi. Hiche hi mi tamtah chonset ngaidamna dinga longdoh ahi.\XREF{✡}{{\XO 14:24 }{\XT{Potdohbu 24:8;
}}{\XT{Jeremiah 31:31-34}}}

\VS{25}Tahbeh a ka seipeh nahiuve, keiman Pathen Lenggam'a athah a kadon kit ni ding tailou lengpitwi hi kadon louding ahitai,” ati.

\VS{26}Hichun la asauvin, chujouvin apotdoh un Olive Lhang lamah ache tauvin ahi.

\VS{27}Lampia achepet un Jesun ajah uva aseiye, “Nangho na boncha uva nalungthoi sohkei diu ahi. Ijeh-inem itileh, Pathen thubun: ‘Keiman kelngoi chingpa kavohlhuh ding ahi, chujou teng akelngoite chu chehchao diu ahi,’ ati.\XREF{✡}{{\XO 14:27 }{\XT{Zechariah 13:7}}}

\VS{28}Ahinlah keima thina a kon kahung thodoh jouteng Galilee gam lama namasang uva kache ding chua chu neimu diu ahi,” ati.\XREF{✡}{{\XO 14:28 }{\XT{Matt 28:16}}}


\par }{\SH Peter in aseilep ding Jesun asei masah
\par }
{\PP \VS{29}Chuin Peter in aseiyin, “Aboncha uvin lungthoi jonglehu, kei vang lungthoi ponge,” ati.

\VS{30}Hichun Jesun, “Keiman tahbeh a kasei ahi, Peter—nangman tujan'a ah nivei akhon masanga thumvei nei seilep ding ahi,” atipeh e.

\VS{31}Peter in, “Kanompoi! Nangma toh thitha tei ding hijongleng, naseilep hihhel ing kate,” atichang melin ahi. Chule abonchauvin achuti seicheh un ahi.


\par }{\SH Jesu Gethsemane honsunga atao
\par }
{\PP \VS{32}Amaho olive thinglei lah a Gethsemane atiu honsung achun ahungun, chuah Jesun aseiyin, “Keima katao sungsen nangho hikom'a hin anatou jingun,” ati.

\VS{33}Aman Peter, James chule John akipuiyin, alunghem lheh jeng tai.

\VS{34}Chuin Jesun, “Thina khop helin kalung hesoh behseh jengtai. Hikom'a hin um unlang eina kiginpeh un,” ati.

\VS{35}Chule amasang lamah neokhat ache chon'in tollah akhupboh in alhun, ahithei le hiche phat chu Ama a kon'a akitolmang theina dingin ataove.

\VS{36}Akapjah in, “Abba, Hepa,” “Imajouse Nanga dinga hithei ahi. Ahitheile hiche gimthohna khon hi keiya kon'in kitolmang hen. Hinla Nangma lunggot bang joh hihen lang, keima lunggot bang hida hen,” tin atao tai.

\VS{37}Chujouvin ahungdoh le khatte ho chu ana imutlhuh u ahung toh in, Peter jah a, “Simon, na imut hitam? Nidan khat jeng jong kiginga um joulou nahim?

\VS{38}Lhepna a nalhah louna dingun, kigingun, taovun ijeh-inem iti leh lhagaovin agonan, tahsan ajolou ahi,” ati.

\VS{39}Chuin amaho adalhan, ache kit in atao ngai bangin agatao kittai.

\VS{40}Chuin ahung kile kit in ahile amaho chu ana imut'u ahungtoh kit in, aimutso behseh jeh un adonbutje ahepouve.

\VS{41}Athumvei channa a ahung kile kit chun ajah uva, “Tun imu uvin lang kitha-ol tauvin. Aphaset tai, phat alhingtai. Hinla—veuvin, Mihem Chapa hi michonse te khut a kipedoh ahitai.

\VS{42}Kipat un, chetau hite. Veuvin, eipedohpa hiche akhun aumtai!” ati.

\VS{43}Jesun hichu asei jou jouvin, hetman louvin, Judas, aseijui ho lah a khat chu, mihonpi moltum le chemjam kichoi puma hungho toh ahung kilhon khom'in ahi. Amaho chu thempu pipuiho leh hou lamkai hon ahinsol'u ahi.


\par }{\SH Jesu johdoh le mat a aum
\par }
{\PP \VS{44}Ajohdoh a pangpa, Judas Iscariot chun melchihna ahil masan, “Namat diu chu chibai kaboh a kachop penpen chu hi ding ahi. Ama chu puimang un,” ati.

\VS{45}Ahung lhun lhun'un Juda chu Jesu hengah achen, “Houhil!” tin chibai bohnan achoptai.

\VS{46}Chuin akhut alhauvin Jesu aman tauvin ahi.

\VS{47}Jesu nungjuiho lah a mi khat in achemjam asatdoh in Thempu Chungnung sohpa asat leh abilkol langkhat asatlhan ahi.

\VS{48}Jesun adongin, “Galguh bol ho man dinga kon banga moltum le chemjam thoa keiman dinga nahung uham?

\VS{49}Hou-In sunga kaum laiya ibola neimat lou uham? Niseh leh nalah uva thu jong kanahil jinge. Ahinlah Thubua thu kiseisa aguilhun na dinga hitia hi thilsoh vang ahinai,” ati.\XREF{✡}{{\XO 14:49 }{\XT{Lk 19:47; 21:37}}}

\VS{50}Chuin aseijui te jouse akithecheh un, ajamgam tauve.

\VS{51}Alah uva gollhang khat asangkhol tupat ponnem khat seh kiah aumin, ama chu ahungkon hon amat ule,

\VS{52}Aman avon-ah chu akhut uva adalhan, asagohkeovin ajammangtai.


\par }{\SH Hou lamkaiho masanga Jesu
\par }
{\PP \VS{53}ama hon Jesu chu Thempu Chungnung hengah akaiyun, chua chun thempu pipui chengse le vaipo upaho chule dan thusun ho ahung kikhomun ahi.

\VS{54}Peter in galkangin ahin juipeh in chule jangpet'in Thempu Chungnung inpi leitol sungnung geiyin ajuilut peh in chua chun sottol leho lah a atouve.

\VS{55}Asunglamah, thempu pipuiho leh hou lamkaiho chengsen Jesu tha theina dia hehsetna le themmo channa ding pansat theina ding ahol un ahivanginla amu pouvin ahi.

\VS{56}Jouthu tamtah in ahehseuvin, ahinlah akitoh tapouvin ahi.

\VS{57}Akhkonna in, mi phabep akipatdoh un,

\VS{58}“Amaa kon'a kajah u chu: khut a kisa hiche Hou-Intheng hi suse ingting, nithum jou leh khut a sahlou achom dang khat katundoh ding ahi,” ati e tin ahin hehse tauvin ahi.\XREF{✡}{{\XO 14:58 }{\XT{Jn 2:19}}}

\VS{59}Ahivanginla hichea jong chun athuseiyu akitoh kit pouvin ahi.

\VS{60}Chuin Thempu Chungnung chu mipi masanga adingdoh in, Jesu thudoh abolin, “Hite hon naheh nau thu aseiyuhi na donbut louding ham?” ati.

\VS{61}Ahivangin Jesun donbut louvin thipbeh in aumin, chuin Thempu Chungnungin adongin, “Nangma Nunnom Chapa, Messiah chu nahim?” atitai.

\VS{62}Jesun adonbut in, “Kahi,” atin, chuleh, “Nanghon Mihem Chapa hi thuneina mun'a Pathen jetlam'a atouva chule van meilah a ahung namu dingu ahi nalaiye,” ati.\XREF{✡}{{\XO 14:62 }{\XT{Daniel 7:13}}}

\VS{63}Chuin Thempu Chungnung chun alunghan vetsahnan aponsil abotkeh in, “Hettohsahna ipi iholbe nahlai dingu ham?

\VS{64}Pathen ataitomna thu naja tauve. Nanghon iti nagel um?” atileh abonchauvin asam'un, “Athi dinga lom ahi!” tin aeo lahlah jengun ahi.\XREF{✡}{{\XO 14:64 }{\XT{Thempu Dan 24:16}}}

\VS{65}Mi abangkhat in achil asetkhum'un chule amit akanpeh un, akhutnun achumun, “Gaothu nei seipeh un,” tin eltolin ahouvun, angeiphe abengun apuimang tauve.


\par }{\SH Peter in Jesu aseilep
\par }
{\PP \VS{66}Hiche pet a chu Peter noilama leitol'a uma ahin, Thempu Chungnung ole numei khat ahungin ahile,

\VS{67}Peter in mei aoi chu amun, amanu chun aven ajah a, “Nang jong Nazareth Jesu toh kiloi nahi,” ati.

\VS{68}Ahinlah Peter in, “Nasei chu kahe hih hel'e,” tin adonbut in, leitol maiya apotdoh leh ahchal akhongtai.

\VS{69}Chuin sohnu chun amun akom'a ding ho jah a, “Hiche pa hi amaho lah a khat ahi!” atikit e.

\VS{70}Ahinlah Peter akilep kittai. Chomkhat jouvin, akom'a ding ho chun, “Amaho lah a khat mong mong nahi, ajeh chu Galilee mi nahi e,” atikit tauvin ahi.

\VS{71}Ahivangin aman, “Kajou kasei leh gaosap chang inge—nasei pau hi kahekha hihbeh e!” atijeng tai.

\VS{72}Chujou jouvin aniveina in ah ahung khong paitan ahi. Chutah chun, Jesu thusei: “Ah ni vei akhon masanga thumvei nei seilep ding ahi,” ati chu ageldoh tan, hakan akaptan ahi.




\par }\Chap{15}{\SH Pilate angsunga Jesu
\par }
{\PP \VerseOne{1}Chuin jingpi tah in thempu pipuho, vaipo upaho, dan thusun ho, chule hou vaipoloi chengse akihou paiyun, Jesu chu akan'un, akaiyun Pilate khut ah apedoh tauve.

\VS{2}Pilate in Jesu adongin, “Nangma Juda te Lengpa nahim?” ati leh, Jesun adonbut in, “Nasei chu adih e,” ati.

\VS{3}Chuin thempu pipui hon thu tamtah in ahehse tauvin ahi.

\VS{4}Pilate in adong kit in, “Amaho hi na donbut louding ham? Vetang thu hijat a nahin heh uhi?” Jesun adonbut loubeh phat in Pilate in adatmo lheh jenge.

\VS{5}Jesun adonbut lou phat in, Pilate in adatmo lheh jengin ahi.


\par }{\SH Jesu tha dinga thutanna mun alut
\par }
{\PP \VS{6}Vaipopa chena ngai dol'a kumseh a Kut sungse leh, sohchang ho lah a amipin athum pen pen khat chu alhadohpeh ji ahi.

\VS{7}Chulai chun songkul'ah Barabbas atiu gamsunga chohnoh bol le tolthat khat aumin ahi.

\VS{8}Mihonpi chu Pilate henga acheuvin, angaina banga songkultang khat lhadoh din agaseiyui.

\VS{9}Chuin Pilate in, “Juda te lengpa hi lhadohpeh leuveng nadeiyum?” tin aseitai.

\VS{10}Ama chun thempu pipui hon thangset man'a apehdoh u ahi ti chu ahet ahi.

\VS{11}Ahivangin thempu pipui hon Barabbas joh chu lhadohna dingin mipi chu atilse uvin ahi.

\VS{12}Hichun Pilate in ajah uva, “Achutileh Judah te Lengpa nati pau hi i-kalo ding ba hitam?” ati.

\VS{13}Chuin ama hon asamkit un, “Thingpela khenbeh in!” ati tauve.

\VS{14}“Ijeh-inem? Ipi abolset em?” tia Pilate in asei vangin, mipi chun ahasap cheh un, “Thingpel'a khenbeh in!” ati tauve.

\VS{15}Mipite lunglhaina dingin Barabbas alhadoh in, Jesu chu ajep jouvun thingpel'a khetbeh dingin apedoh tan ahi.

\VS{16}Chuin hemchoi (Sepai) sottol hon Ama chu inpi sunga vaipo (Praetorium atiu) chun akailut un, sepai jouse akoukhom sohkeiyun ahi.

\VS{17}Chuin Jesu chu ponsandup asilpeh un, leng lukhuh tobanga linga kiphan chu akhuhpeh ui.

\VS{18}Chuin, “Judah te Lengpa, choianun!” tin, totnopnan chibai aboh un ahi.

\VS{19}Chuin amaho chun peng tenggolin alu avouvin, chule achil asetkhum'un, totnopnan adilsu uvin chibai aboh ui.

\VS{20}Achainan ael-ela totnopna'a abol jouvun aponsan chu ahoh lhauvin, ama pon ale silpeh un thingpela khetbeh dingin apuiphei tauvin ahi.


\par }{\SH Jesu thingpel'a aki khetbeh
\par }
{\PP \VS{21}Cyrene kiti gam kochong langa pat hungkon, Simon kitipa chutoh amaho chu lamkah a akitohpa uvin, hichun ama chu acham louvin Jesun ahinput thingpel chu aputsah un ahi. (Simon hi Alexander le Rufus penna pa ahi.)\XREF{✡}{{\XO 15:21 }{\XT{Rm 16:13}}}

\VS{22}Chuin Jesu chu lugu-mun atiu Golgotha mun achun alhut tauvin ahi.

\VS{23}Chuah myrrh toh kihal lengpitwi apeuvin ahile Ama anompoi.

\VS{24}Chuin thingpel'a akhenbeh un, aponsil chu avangpha pha chang hen tin vang asang tauve\XREF{✡}{{\XO 15:24 }{\XT{Labu 22:18}}}.

\VS{25}Jesu akhetbeh u chun jingvai nidan ko ahitan ahi.

\VS{26}Achunga chun ahehnau hetnan, “Juda te Lengpa” tia kisun chu atah un ahi.

\VS{27}Ama toh gamsunga chohnoh bol mini, khat aveilamah, khat ajetlamah akhenbeh un ahi\XREF{✡}{{\XO 15:27 }{\XT{Isa 53:12}}}.

\VS{28}“Ama michonse chochibol ho toh akisimtha tai,” tia Lekhabua kisun chu aguilhung tan ahi.

\VS{29}Chuin achele avahleho jousen akhasuh khumun, “Katei! Nangin Hou-In kasuhchima nithumni leh kasahdoh kit ding ahi natin, tuchun kivet in.

\VS{30}Nangma kihuhhing inlang thingpel'a kon chun hung kumlha tangem!” atiuvin ael-elin ahouvun ahi.

\VS{31}Chutobangma chun thempu pipuiho le dan thusun hon jong abol ui. “Aman midang ahuhhingin, Ama akihuhhing theipoi!

\VS{32}Kamu uva kahet theina dingun Israel te lengpa chu tutah hin thingpel chunga kon'in hung kumlha hen!” atiuvin totnopnan abol'un ahi. Ama toh kikhetbeh tha teni jong chun hiti chun asei lhon e.


\par }{\SH Jesu thi
\par }
{\PP \VS{33}Chuin sunkim vel hin gam jouseah nidan thum chan mu athim tan ahi.

\VS{34}Hichun nidan thum dontah in Jesu hapen in apengin, “Eloi, Eloi, lema sabachthani?” atitai. Hichu “Ka Pathen, ka Pathen, ibola nei dalhah hitam?” atina ahi\XREF{✡}{{\XO 15:34 }{\XT{Labu 22:1}}}.

\VS{35}Avel'a umho phabep chun Elijah akou hinte atiuve.

\VS{36}Hichun mi khat alhaijelin, lengpitwi thuh a twichop phon ade lhop in, adon theina din peng tenggol leh chu adom in, amapa chun, “Khongaiyutin, Elijah in ahung huhdoh em veuhite!” ati\XREF{✡}{{\XO 15:36 }{\XT{Labu 69:21}}}.

\VS{37}Chuin Jesu kithongtah in ahung peng kit in ahai atantai.

\VS{38}Hichun Hou-In'a pondal len chu achunga pat anoilam geiyin a ehlha paiyin, kehni akiso tan ahi\XREF{✡}{{\XO 15:38 }{\XT{Potdohbu 26:31-33}}}.

\VS{39}Chule Rome sepai jalamkai khat in thilsoh ijakai amu jouvin, “Hiche pa hi Pathen Chapa tahbeh ahimonge!” tin aphongdoh jeng tai.

\VS{40}Numei phabep chun thilsoh chu gal'a kon'in ahin galdot ui. Amaho lah a chun Mary Magdalene toh Mary (James le Joseph nu) chule Salome jong apangun ahi\XREF{✡}{{\XO 15:40 }{\XT{Lk 8:2,3}}}.

\VS{41}Amaho cheng chu Jesu Galilee gam'a aumlaiya, Ama ajuile ajenlea ana pangho chu ahiuve. Chule numei tamtah Jerusalem'a Ama hin kilhon toupi ho jong chu ahiuve.


\par }{\SH Jesu avuiyu
\par }
{\PP \VS{42}Hichengse hi Cholngahni masang Kiginnia soh ahi. Chuin nilhah lam ahung hitan,

\VS{43}Arimathea Joseph chun Jesu longdamsa chunga mopohna ladingin Pilate kom'a agathum tan ahi. (Arimathea Joseph chu jaumtah mi vaipoho lah a khat ahin, chule Pathen Lenggam hunglhun ding ngahjing mi khat ahi.)

\VS{44}Pilate in Jesu chutia athiloi jeng ding chu atahsan pon, hijeh chun Rome sepai jalamkaipa chu akouvin Jesu athi tahbeh hitam tin adongin ahi.

\VS{45}Chuin Rome sepai jalamkai pan athi chu aphotchen phatnin along chu Arimathea Joseph kom'a apedoh tai.

\VS{46}Chuin Joseph chun along chu ala-lhan, tupat ponnem achon, hichun atomin, songpi kivut-hom lhan sungah chun alupsah tai. Chujouvin lhankot a chun songlen khat atanglut in, lhan chu asinnan ahi.

\VS{47}Chule Mary Magdalene toh Joseph nu Mary chun Jesu longdamsa akoinau chu avelhi jing lhonin ahi.




\par }\Chap{16}{\SH Jesu thodoh
\par }
{\PP \VerseOne{1}Chuin Cholngahni nilhah ahung hia, cholngah nit akichai jouvin, Mary Magdalene, James nu Mary, chule Salome chu apotdoh un thaonamtui gachoh a Jesu tahsaa nu dingin akigong uve.

\VS{2}Hapta nimasapen jingpi matah niso kon velin, amaho lhan lama chun aga cheuvin ahi.

\VS{3}Lampiah amaho akihouvun, “Lhankot song chu kon eitahdoh peh tauvin tem?” akitiuvin ahi.

\VS{4}Chuin ahung lhun phat un avet uleh song chu tahdohsa a anaum chu amu tauve. Asong chu lenpitah ahi.

\VS{5}Hichun lhan sunga chu alut ule gollhang khat ponbangleh kisil'a jetlam'a tou amu uvin chuin amaho chu atija lheh jengun ahi.

\VS{6}Ahivangin vantil chun amaho jah ah, “Nangho tija hih un, nang hon thingpel'a kithat Nazareth Jesu chu nahol'u ahi. Ama hikom'a aum tapoi! Ama thinaa kon'in athoudoh tai! Hungun, hung veuvin, hilai hi alonglupna chu ahi.

\VS{7}Tun cheuvinlang Peter le aloiho kom'ah Aman athi masanga anasei bang chun Galilee gam'a na masang uvah ana che masatai, chua chu Ama namu diu ahi, ti gaseipeh tauvin,” ati.\XREF{✡}{{\XO 16:7 }{\XT{Matt 26:32; Mk 14:28}}}

\VS{8}Numeiho chu atijauvin, kihot pumin lhan'a kon'in ahung potdoh un, akichat behseh jeh un ima seije jong ahepouve. Chuin ama hon agan'a gangin seijui ho—Peter le aloiho kom'ah aga seipeh tauvin ahi.

\VS{9}Hapta nimasapen jingkah a Jesu athodoh kit jouva akimutopi masatpen chu Mary Magdalene, asunga thilha sagi anodoh peh nu chu ahi.

\VS{10}Amanu chun seijui lunghem tah a anaum ho jah a chun thilsoh umdol ho chu aga seipeh tai.

\VS{11}Ahivangin ama hon athusei chu atahsan pouvin ahi.


\par }{\SH Jesu aseijui ni henga akilah
\par }
{\PP \VS{12}Phat chomkhat jouvin lim chombeh in aseijui teni Jerusalem'a kipan'a thinglhang lama che teni kom'ah akilah in ahi.

\VS{13}Amani ache lhonin seijui dang ho jah a agasei lhon leh ama hon atahsan deh pouve.

\VS{14}Chuin ankong aum laitah un seijui som le khat ho hengah Jesu akilah in athodoh kit nunga amuho thusei atahsan lou jeh ule alungtah jeh un asosalin ahi.

\VS{15}Chuin Aman ajah uva, “Nangho vannoi leiset gam jouseah cheuvin lang thilsem mihem namtin jah a hiche Kipana Thupha hi gahil lhang leuvin.\XREF{✡}{{\XO 16:15 }{\XT{Act 1:8}}}

\VS{16}Koi hileh, atahsan'a baptize chang chu sohcha ding ahi. Atahsanlou vang chu themmo changa um ding ahi.

\VS{17}Chule atahsante chu melchihna kidangin ajuipeh dingu ahi: Keima min'a thilha anodoh dingu, pao choma pao dingu,

\VS{18}Gul akhut a adop dingu, Thina thei ima don jonglehu ima tilou ding ahiuve. Chule ana-damlou chunga khut ngamleu ana chu dam ding ahi,” ati. Jesu Van'a Akaltou

\VS{19}Chuin Jesun ajah uva chucheng asei jouvin van'ah lahtouvin aumin, Pathen jetlam'ah atoutai.\XREF{✡}{{\XO 16:19 }{\XT{Act 1:9-11}}}

\VS{20}Chuin amaho achedoh un muntin'ah ahillhang leuvin anatohna chan uvah Pakaiyin akithopi uvin, chule melchihna in ajuisah in athuseiyu chu aphudet peh in ahi.


\par }