\NormalFont\ShortTitle{Hebrew}

{\MT HEBREW

\par }{\MTB MITE HENGA

\par }{\MTC LEKHATHOT

\par }{\IS Jesu toh tekahpi ding umlou ahi

\par }{\IS Aman nang din lampi khat nasempeh'e; Juiyin–itobang hahsatna hijongleh

\par }{\IS Hebrew lekhabu sung thu umdan

\par }{\IP Hahsatna phat tampi itoh jiuvin, hitobang chun eihin lhunkhum teng ule thil khat chu bangkhaiyin iumsahji tauvin ahi. Hiche hoa kon'a chu itilam dol'a ikisinsahpi jou ding ham, ti avel'in geldoh ute. Hebrew lekhabu hi hitobang dinmun chu ahin, adeh a Jesu nungjui Judah te chun atahsan jalun hitobang chu atoh jom jing tauvin ahi. Hinlah Jesu chu thil dang imatoh akitekah thei pon , koima toh jong akitekah theipoi—Vantil ho sanga chungnungjo, Mose, Joshua, Aaron, Melchizedek ho sanga chungnungjo ahi. Ipi dinmun hijongleh Jesu kal a manlu ding dang aumpoi, ti muchet ahi. Ajihpa hin kijom in Thulhun Lui dan le bih chule Thulhun Thah a tahsan'a hin ding dan tekahna apen ahi. Hijeh chun hiche dinmun toh kisaijin Judah te chu Thulhun Lui lam avel a asutlou uva kitepna thah lam mano dingin ajih in ahi. Itobang dinmun hijongleh Jesu kalval aumpoi tihi—Hebrew lekhabua kon muchet ahi.

\par }{\IS Lekhathot jihpa chule ajih kum

\par }{\IP Hebrew lekhabu jihpa thua hin thudoh aum jingin ahi. Hinlah donbutna hi-koi jih ahi, akicheh poi. Mi tampi mudan in Solchah Paul jih ahi atiuvin, ahin akiloipi Judah te lah a Barnabas, Apollos le Priscilla khat pen hi dingin jong ginmo ahi. Lekhajol aluiho mudoh a kon'in numeiyin ajih hidin jong ginchat aumin, ahin koipentah ham kihe joulou ahitai.

\par }{\IP Akijih kum hi Nero lengpa vaihopna noiya tahsan chate suhgentheiya aum hichu, Peter le Paul martyr chan jou AD 60 jou vellah hidin ginchat ahi.

\par }{\IS Koi henga ajih ham?

\par }{\IP Christa jal'a bolgimna thoh Juda te dinga kijih ahi. Bolgim nan alhun khum'u dinmun laitah a Thulhun Lui juiya Christa atahsan nau ajamsan nalou diuva kijih ahi. Hebrew lekhabu hin athahbeh in Christa tahsan jal a hinkho phal ngamna thun, tilkhouna aneiyin ahi.



\par }\ChapOne{1}{\SH Pathen'in achapan thu aseitai
\par }
{\PP \VerseOne{1}Masanglai chun Pathen'in tamtahvei chule gotchom chomin ipu ipateu henga themgao hoa kon'in thu anaseiye.

\VS{2}Chule tuphat nunung pena hin Aman eiho henga Achapa a kon'in thu ahin seitai. Pathen'in Chapa chu ijakai goulo dinga athutepsa ahin chule Chapa a konna vannoi pumpi hi anasem ahi.

\VS{3}Chapa chun Pathen loupina vah akilahdoh sah in, chule Pathen chondan dihtah chu aphongdoh tan ahi, chule Aman athupeh thahat tah jal'a ijakai atuh chah ahi. Aman ichonset nauva konna eisilngim jouvu phat chun, Ama jabolna mun Pathen jetlam'a atouvin, Van mun'a loupitah in atoutai.

\VS{4}Hichun avetsah chu, Pathen'in apeh min chu amaho min sanga chungnungjo ahi tobanga chu, Chapa chu vantil ho sanga gamchenga chungnungjo ahi.


\par }{\SH Pathen chapa vantil ho sangin achungnung joi
\par }
{\PP \VS{5}Ajeh iham itileh Pathen'in Jesu kom'a asei chu vantil ho khatpen kom'ah, “Nangma kachapa nahi, tunia hi keima napa kahung hi ahitai,” tin aseidoh khapoi, Chule Pathen'in, “Keima Apa hingting, chule Ama kachapa hi ding ahi,” tin aseikit in ahi.\XREF{✡}{{\XO 1:5 }{\XT{Labu 2:7;
}}{\XT{2 Samuel 7:14; 1 Thusimbu 17:13}}}

\VS{6}Chule Aman achapa chungnungpen chu vannoiya ahinpui chun, Pathen'in, “Pathen vantil ho jousen Ama hou cheh un.”\XREF{✡}{{\XO 1:6 }{\XT{Danbu Ni Na 32:43}}}

\VS{7}Vantil ho thudol'a Aman aseijin, “Aman avantil te chu hui bangin asoldoh in, asohte chu meikongto abahsah e,” ati.\XREF{✡}{{\XO 1:7 }{\XT{Labu 104:4}}}

\VS{8}Hinlah aman Chapa jah a, “Vo Pathen, na laltouna chu atonsot tonsot in aum jinge, nangman leng tenggola thutah in vai napon ahi.\XREF{✡}{{\XO 1:8 }{\XT{Labu 45:6,7}}}

\VS{9}Nangman thutandih nadeijin, chule aphalou nahotbol e. Hijeh a chu vo Pathen, na Pathen'in thao nanua, kipana thao chu midang chung sanga na chunga asunlhah ahitai,” ati.

\VS{10}Aman Chapa jah a aseikit in, “Vo Pakai, atil in, nangman leiset bul hi nana phutdoh in, chule van ho hi nakhuttah a nasem ahi.\XREF{✡}{{\XO 1:10 }{\XT{Labu 102:25-27}}}

\VS{11}Hiche ho hi mangthah diu, hinlah Nangma a-itih a um jing ding nahi. Hiche ho hi pon banga chullhaloi dingu ahi.

\VS{12}Nangman hiche ho hi pon kijeltum banga najeltum ding, ponlui banga napaidoh ding ahi. Hinla nangma angai chu nahi jingin; nangma a-itih a nahin jing ding ahi,” ati.

\VS{13}Chule Pathen chun vantil ho khatpen kom'a, “Namelmate kasuhnema nakengphang noiya kakoi masangsen, kakhut jetlam jabolna a touvin,” tin asei khapoi.\XREF{✡}{{\XO 1:13 }{\XT{Labu 110:1}}}

\VS{14}Hijeh chun vantil ho hi lhacha bou ahiuvin-huhhingna goulo ding ho kinbol dinga kisoldoh lhagaoho ahibouvui.




\par }\Chap{2}{\SH Huhhingna kidangtah
\par }
{\PP \VerseOne{1}Hiti ahijeh a chu eihon ithujah u thutah hi chingthei tah a ingai diu ahi, achuti louva ahileh hichea konna hi ikiheimang theiyu ahi.

\VS{2}Ajeh chu Pathen'in vantil hoa konna apehdoh Athu chu adingdet jingin, chule dan palkeh le seingai louho chu atotoh in engbolna achang jiuvin ahi.

\VS{3}Hiti ahijeh achu hiche Huhhingna loupitah, amasatah a Pakai Jesu Christa ama tah in aphondoh chule chujouva Athusei jahon eiho henga ahung phondohson u, hi isahlouva ikoi uleh, ahoidoh dinga iti ikigel theiyu ahidem?

\VS{4}Chule Pathen'in Athusei chu aphudetna dinga melchihna ho le thil kidang ho chule bolmo kidang jatchom chom ho chule Lhagao thilpeh, aman alhendoh phat phat a, apeh ahi.


\par }{\SH Huhhingna thu pandoh masapen
\par }
{\PP \VS{5}Chule akalvalin, tua iseiyu ahunglhung ding vannoi jong vantil ho thuneina ding ahipoi.

\VS{6}Ajeh chu mun khat ah Pathen Thubun aseiyin, “Mihem hi ipi hiya nangman na gelkhoh a, ahilouleh Mihem Chapa hi ipi hiya nakhohsah ham?\XREF{✡}{{\XO 2:6 }{\XT{Labu 8:4-6}}}

\VS{7}Ahijeng vang'in nangman vantil ho sangin noi nung jon nasemin chule amaho hi loupina le jabolnan lallukhuh nakhuh sah in ahi.

\VS{8}Nangman thil jouse chungah thuneina napetan ahi” ati. Tua “thil jouse” kitina a hi, imacha ajaolou umlou ahi. Hinla imacha amaho thuneina noiya akikoi akimudoh hih laiye.

\VS{9}Eihon imupenu chu Jesu, vantil ho sanga panmun neojep a kikoi chu ahin, chule Aman eiho dinga thina ahung thoh ahitah jeh in, Ama hi tun “loupina lallukhuh khuhpehna le jabolna achangtan ahi.” Ahi, Pathen lungset in, Jesun mitin dingin thina chu ahung tepkha tan ahi.

\VS{10}Pathen'in, chate tamtah loupina a apuilut theina dinga ama dinga alhena chule ama jala ijakai asem ahi.

\VS{11}Hiti chun tun Jesu le aman athenga asemho dingin Pa kibang aneiyu ahitai. Hijeh a chu Jesu chun asopite tia akou ding chu jahcha louva ahi.

\VS{12}Ajeh iham itileh aman Pathen kom'a, “Keiman kasopi te kom'a namin ka phondoh ding, Mihonpi kikhop khomna a keiman kavahchoi ding nahi,” ati.\XREF{✡}{{\XO 2:12 }{\XT{Labu 22:22}}}

\VS{13}Aman jong aseijin, “Keiman katahsan achunga kangap ding ahi,” hichu, “Keima le kachate Pathen'in eipeh ahitai,” ati.\XREF{✡}{{\XO 2:13 }{\XT{Isa 8:17;
}}{\XT{Isa 8:18}}}

\VS{14}Ajeh chu Pathen chate chu mihemho ahiuvin–tahsa le thisana kisem ahiuvin–Chapa jong chu tahsaphe le thisan pu ahung hitai. Ajeh chu mihemte ahijal a bou chu thi thei ding ahin, chule athi jal a bou thina thaneina neipa Diabol thaneina chu ajo ding hiya ahi.

\VS{15}Hichea konna bou thina kichatna a hinkho mang sohchang ho chamlhatna apeh thei ding hiya ahi.

\VS{16}Chapa chu vantil ho kithopi dinga hunga ahipoi tijong iheuvin ahi. Abraham chilhah ho panhu dinga hunga ahi.\XREF{✡}{{\XO 2:16 }{\XT{Isa 41:8,9}}}

\VS{17}Hiche jeh a chu, Ama tah jong chu imalam jousea eiho, asopite, tobang ahi theina dinga sem ngai ahi, chutia chu ama Pathen masanga lungset them le tahsan umtah Thempu Chungnung ahi theina dinga ahi. Chujeh a chu aman miho chonset pomang dinga kilhaina abol thei bou ahi.

\VS{18}Aman thohhahsa athoh lhumkeiya chule patepna ho athoh tah jeh a, eihon patepna ichan tengu jongleh aman eipanpi theiyu ahi.




\par }\Chap{3}{\SH Mose sangin Jesu alenjoi
\par }
{\PP \VerseOne{1}Chule hiti chun kasopi deitahte, Pathen a nahitah jeh ule van'a dinga kikouho toh chan neikhoma nahitah jeh uvin, ka phondoh u hiche Jesu keihon Pathen thupo le Thempu Chungnunga kaneiyu hi phate chan gel'un.

\VS{2}Ajeh iham itileh Mose chu Pathen insung pumpia akingansena a tahsan umtah ahi bang chun, Ama jong alhengdohpa Pathen a dinga tahsan umtah ahi.\XREF{✡}{{\XO 3:2 }{\XT{Minbu 12:7}}}

\VS{3}Hinlah, insapa chu a insah sanga vahchoina achan dinga kilomtah ahi banga Jesu chu Mose sanga gamchenga loupina chang dinga lomtah ahi.

\VS{4}Ajeh iham itileh inkhat cheh hi asapa uma ahin, hinla ijakai hinsadohpa chu Pathen ahi.

\VS{5}Mose chu soh khat hina a Pathen in'a tahsan umtah hiya ahi. Ama natoh hi khonunga Pathen'in ahin phondoh ding vetsahna hiya ahi.

\VS{6}Hinlah Christa chu Chapa hina a Pathen insung pumpia kingansea ahi. Chule eiho Pathen insung hina a ilungngam nau le Christa a ikinep nauva chu ikison jom dingu ahi.


\par }{\SH Pathen mite dinga choldona munkhat
\par }
{\PP \VS{7}Hijeh chun Lhagao Thengin aseiye, “Tunia nang hon a aw najah uva ahileh,\XREF{✡}{{\XO 3:7 }{\XT{Labu 95:7-11}}}

\VS{8}Israel ten keima gamthip a eipatep uva, chua dou lungchang aken uva abol bangu chun nalungu tahsah hih un.

\VS{9}Chupet chun napu napa teuvin kum somli jen thil kidang kanabol ho anamu jeng vangun, eipatep un chule ka thohhatna eiveuvin.

\VS{10}Hiti chun keima amaho chunga kana lunghang in, chule kaseiyin, ‘Alungthimu keiya kon'in akiheimang jingun ahi. Keiman kasei thua anung nom pouve.’

\VS{11}Hijeh a chu ka lunghanna a kahahsel amaho keima choldona a lutlouhel ding ahiuve, kati ahi.”

\VS{12}Chuti ahileh sopi deitahte, Pathen hingjing a konna kiheimangna aso louna dingin chingtheiyun, lungthim gitlouna le tahsanlelna neihih un.

\VS{13}Tuni akiti thei petcha hin nangho khat le khat kihilchah uvin, hiti chun bolleu chun nangho lah a koima chonset a lhalut le Pathen dounaa lungtah naumlou dingu ahitai.

\VS{14}Ajeh chu eiho achaina geiya Pathen songa ithoh uva itahsan masah pet uva banga idindet uva ahileh, Christa toh anei jousea chu chan neikhoma ihi dingu ahitai.

\VS{15}Akisei chu geldoh un, “Tunikhoa a aw najah uva ahileh, Israel ten abol bangu chun nang hon nalungu tahsah cheh hih un.”\XREF{✡}{{\XO 3:15 }{\XT{Labu 95:7,8}}}

\VS{16}Chule koi hiuvem amaho a aw ajah jeng vang uva Pathen douna a kimangcha ho chu? Mose’n Egypt a konna ahin puidoh ho chu hilou ham?

\VS{17}Chule koiham kum somli jen Pathen lung hansah ho chu? Amaho chu chonset bol mipite, atahsau long damsa gamthip a kijamden ho chu hilou ham?

\VS{18}Chule Pathen'in kihahselna aneipet a ka cholngahna a lut louhel dingu ahi atia chu koiho kom'a thu aseiyem? Asei ngailou miho kom'a hilou ham?

\VS{19}Hiti chun ama hon atahsan lou jeh uvin acholngahna ah alut tapouve ti imu tauve.




\par }\Chap{4}{\PP \VerseOne{1}Acholdona a lut ding thua Pathen kitepna tuchanin ading jing nalaiye. Hijeh a chu, nalah uva mi phabep khattou chuche thutep chu tepkhalou ding naum khah diu kichatna a eiho kichatah le kithing puma ium diu ahi.

\VS{2}Ijeh inem itileh hiche Kipana Thupha Pathen'in kicholdona a asem hi-amaho kom'a akiphongdoh ahitah banga eiho kom'a jong kiphongdoh a ahitai. Hinla ama hon aphatchompi pouve, ajeh chu ama hon Pathen sei ngaiho tahsan chu akikoppi pouve.

\VS{3}Ajeh chu eiho atahsan ho hi acholngahna a lutthei ihiuve. Hinla adang ho dingin vang Pathen'in, “Kalung hanna a kahahsel ahi: Amaho kacholdona a lutlouhel ding ahiuve,” ati. Hiche cholngahna hi vannoi asem laiya pat a gotsa akoi ahivangin.\XREF{✡}{{\XO 4:3 }{\XT{Labu 95:11}}}

\VS{4}Hiche hi gotsa koi ahi ti ihetnau ajeh chu Pathen Thubu munkhat ah nisagi thudol hiti hin akisune, “Nisagi nin Pathen anatohna jousea kon'in akicholdo tai.”\XREF{✡}{{\XO 4:4 }{\XT{Semtilbu 2:2}}}

\VS{5}Hinlah munchom khatma ah Pathen'in, “Amaho ka choldona mun'a lutlouhel dingu ahi,” ati.\XREF{✡}{{\XO 4:5 }{\XT{Labu 95:11}}}

\VS{6}Hiti chun Pathen choldona chu miho luttheina dingin aum'e, hinla hiche Kipana Thupha jamasaho chun Pathen sei angailou jeh uchun alut thei tapouve.

\VS{7}Hiti chun Pathen'in acholdona a luttheina dingin phat chomkhat agonpeh in, chule hiche phat chu tuni hi ahi. Pathen'in hiche hi David a kon'in khonungin ana phongdoh in, “Tunia Ama aw najah tengleh, nalung tahsah hih un,” atikit in ahi.\XREF{✡}{{\XO 4:7 }{\XT{Labu 95:7,8}}}

\VS{8}Tun Joshua chun hiche choldona hi ana neisah ahitah leh, Pathen'in choldona nikho chom hunglhung nalai ding aseitah louding ahi.\XREF{✡}{{\XO 4:8 }{\XT{Danbu Ni Na 31:7; Joshua 22:4}}}

\VS{9}Hijeh a chu, Pathen mite dinga choldona chombeh khat nga jing ding um nalai ahi.

\VS{10}Ijeh ham itileh Pathen'in vannoi asem jouva acholdo banga chu, Pathen cholngahnaa lut ho chu atohgim nauva konna choldoa ahi tauve.\XREF{✡}{{\XO 4:10 }{\XT{Semtilbu 2:2}}}

\VS{11}Hiti ahijeh chun ijochanun chu che cholngahna a chu lutding kiseh u hite. Hinla eihon Israel mite banga Pathen sei ingailou uleh ilhuh diu ahi.

\VS{12}Ijeh ham itileh Pathen Thu hi ahinga le thanei tah ahi. Hemto chemjam ahempen sanga jong hemjoa ahin, hinna le lhagao chule gu kisuhtona le lhin jong sukhen thei ahi.

\VS{13}Thilsem jouse lah a imacha Pathen a konna kisel thei aumpoi. Ijakai amitmua sagohkeo chule kihongsa ahi, chule Ama ichonna u jouse sutoh dingpa chu hiya ahi.


\par }{\SH Thempu Chungnung pen Jesu
\par }
{\PP \VS{14}Hiti chun eihon Thempu Chungnung, Pathen Chapa Jesu, van mun galut ah, chu ineiyu ahitah jeh in, Ama itahsan'u hi kolchah jingu hite.

\VS{15}Hiche ithempu Chungnung uhi ilhahsamnau hethem tah ahi, ajeh chu Aman eiho banga patepna jouse ato ahin, ahivangin chonse lou ahiye.

\VS{16}Hiti ahijeh chun eilungset uva I-Pathen'u Laltouna a chun lung ngamtah in hungu hite. Chukom'a chu eihon hepina le ingaichat khoh dehset tengu leh lungsetna panpina imu diu ahi.




\par }\Chap{5}{\PP \VerseOne{1}Thempu Chungnung chu midang thalhenga Pathen kom'a galutji ahi. Aman amaho thilto chu Pathen kom'a apeh a chule achonset jeh uva maichama thil atou chu akatdohji ahi.

\VS{2}Chule Ama hi ima helou le seingailou ho jeng jong lungneng tah a bolthei ahi, ajeh chu Ama tah jong hiche lhahsamna thunoiya chu kipelut a ahi.

\VS{3}Hiche jeh a chu Ama le midang ho chonsetna ho jeh a chu kilhaina abolteiji ahi.\XREF{✡}{{\XO 5:3 }{\XT{Thempu Dan 9:7}}}

\VS{4}Chule mi koima Thempu Chungnung chu jabolna tah achan jeh a ahinom mana moh hi jeng thei ahidehpoi. Ama chu Aaron tobanga hiche natohna dinga hi Pathen kouna chang mi hi ding ahiye.\XREF{✡}{{\XO 5:4 }{\XT{Potdohbu 28:1}}}

\VS{5}Hiti ahijeh a Christa jeng jong chu Thempu Chungnung hina na atoh jeng vang chun Ama tah kichoian deh louva ahi. Ama chu Pathen deilhen changa ahin, ajah a hitia hi asei ahi, “Nangma ka Chapa nahi. Keima tunia na Pa kahung hi ahitai.”\XREF{✡}{{\XO 5:5 }{\XT{Labu 2:7}}}

\VS{6}Chule munchom khat ah, Pathen'in ajah a aseiyin, “Nangma Melchizedek themputna tobanga tonsot thempu nahi,” ati.\XREF{✡}{{\XO 5:6 }{\XT{Labu 110:4}}}

\VS{7}Jesu chu leiset a anaum laiyin, Aman taona le thumna aneiyin hapen in apengin kana le mitlhi tothon thinaa konna ahuhdoh theipa henga chun ataove. Chule Aman Pathen agin lheh jeh chun Pathen'in ataona ho chu angaipeh tai.\XREF{✡}{{\XO 5:7 }{\XT{Matt 26:36-46; Mk 14:32-42; Lk 22:39-46}}}

\VS{8}Jesu chu Pathen Chapa ahijeng vang'in, Aman athohgimna a chun sei angaiyin ahi.

\VS{9}Hiti hin, Pathen'in Thempu Chungnung hina chamkim tah in asemin, chule asei ngai jouse dingin tonsot hinna bulpin asemtai.

\VS{10}Chule Pathen'in Ama hi Melchizedek banga Thempu Chungnunga apehdoh ahitai.


\par }{\SH Tahsan lhahdai louna dinga gihsalna
\par }
{\PP \VS{11}Keihon hiche thudol hi tampi kaseibe nomun, hinla hilchet ding ahahsai, adeh in nangho lhagaolam dol ah nalungmo un chule na ngainom diu chu ginchat aumpoi.

\VS{12}Tahsan cha nahung hinau sotpi ahung hitan, tua hi midang hilthei ding nahiu ahitai. Chusangin, nang hon midang khat in Pathen Thubul lam nahil diu na ngaicha nalaiyuve. Nangho hi naosen noitwi ngaicha nalai chule anham nethei loulai tobang nahiuve.\XREF{✡}{{\XO 5:12 }{\XT{1 Crth 3:2}}}

\VS{13}Ijeh ham itileh noichep nalai chu naosen hinalai bep ahin, chule thilpha iti bol ding ham chu ahet loulai ahi.

\VS{14}An ham chu akikhanlhit hoa ding ahi, amaho chun akithemchuh uva konna adih le adihlou hetkhenna aneiyu ahitai.




\par }\Chap{6}{\PP \VerseOne{1}Hijeh chun eihon Christa thudol thubul lam avel vel'a kihilna ngatau hite. Chusangin masotjou hitin hetna lam'ah pilhin ding gou hite. Tahbeh mongin eihon thilse bolnaa konna lunghei chule Pathen a itahsan nau ngaplhah thudol'a thubul lam kithah pat kitna ingaicha tapouve.

\VS{2}Baptize chan thudol, khutngap thudol, mithi thokitna, chule tonsot thutanna thudol'a kihilbena na ngaichat u ahi tapoi.

\VS{3}Chule hitia hi Pathen phatsah ahileh, eihon aban hetbena lam imasot dingu ahiye.

\VS{4}Ijeh inem itileh khatvei lhagao mitvahna neisa–vanlam thilpha ho hetna nei chule Lhagao Theng chankhompi hitasa ho,

\VS{5}Pathen thu aphatna ho tepkha a chule ahunglhung ding khangho um ding dol hetna neitasa,

\VS{6}chujouva Pathen a konna kiheimang ho chu: Pathen Chapa sang nomlou, Ama chu thingpel to avel'a akilbeh kit ahin, chule mihonpi lah a jachatsahna a atahlah ahitah jeh chun akisih kitna ding uva hin lepui chu thil hahsa tah ahi.

\VS{7}Van'a kon go hunglha chun leiset achap nouvin chule loubol mi dingin Pathen phattheina gapha ahin sodoh in ahi.

\VS{8}Hinlah lou chun lingphung le nangkai hinsodoh henlang hileh, panna bei hi ding ahitai. Loubolpa chun hiche lou chu themmo chanpai intin chule ahalvam jeng ding ahitai.\XREF{✡}{{\XO 6:8 }{\XT{Semtilbu 3:17,18}}}


\par }{\SH Thonlou kinepna
\par }
{\PP \VS{9}Sopi deitahte, keihon hiti hin sei jengu jonglehng, nangho chung chang thu a kisei ahipoi ti kaheuve. Keihon katahsanu chu aphajo, nangho huhhing channa thudol'a hinte tihi ahi.

\VS{10}Ijeh ham itileh Pathen chondih louva ahipoi. Aman nang hon ichan geiya ama dinga kisa lunggima nahiu chule nang hon tugeija naboljom'u atahsan dang ho nakhohsah nau navetsah u chu asuhmil louding ahi.

\VS{11}Kagel khoh tah u chu nahinkhou umsungin atahsan midang ho chu ngailu jomun, hichun nakinep nau chu atah hung himong ding ahinai ti aphotchet teina ding ahije.

\VS{12}Chutileh nangho lhagao lama amol le ima khohsalou nahilou dingu ahitai. Chusanga Pathen thutep loding ho tahsan le thohhat umchan nungjuiya nahi dingu ahi.


\par }{\SH Pathen thutep thon ngailou
\par }
{\PP \VS{13}Vetsahnan, Pathen'in Abraham kom'a thutep ana neiye. Ama sanga hettohsah lenjo dang aum tahlou jeh in Pathen chu Ama tah minin akihahselin,

\VS{14}“Keiman thon louhel a phatthei kaboh ding, chule keiman na chilhah ho chu simjou louva katamsah ding ahi,” ati.\XREF{✡}{{\XO 6:14 }{\XT{Semtilbu 22:16,17}}}

\VS{15}Chuti chun Abraham'in thohhat tah in angah in, chule Pathen thutep chu achangtai.

\VS{16}Hitia hi mihon kihahselna aneiji tengu leh amaho sanga lenjoa chun akihahsel jiuvin chule hiche kihahselna chu kidohna ngai louvin akiphutdet jin ahi.

\VS{17}Pathen Ama tah jong hin athutep chang hon alung akhel kit louna photchen nan, kihahselna achun ama jong aumin ahi.

\VS{18}Hitia hi Pathen'in Athutep le akihahselna chu apehdoh gel ahije. Hiche teni hi khelkit thei ahi tapoi, ajeh chu Pathen joutheilou ahije. Hijeh a hi, Ama henga kipelut a kisel ho chun kinepna imasang uva um chu ituhchah jing uva ahileh kiskonna phatah ineitheiyu ahi.

\VS{19}Hiche kinepna hi ilhagao ding uva kingap detna a phatah le tahsan umtah ahin, hichun pondal noiya Pathen muntheng sunga eipuilut theiyu ahi.\XREF{✡}{{\XO 6:19 }{\XT{Thempu Dan 16:2}}}

\VS{20}Jesu chu chuche mun'a eiho dinga analut a eiho dinga tonsot Thempu Chungnung Melchizedek dinmun a uma ahitai.\XREF{✡}{{\XO 6:20 }{\XT{Labu 110:4}}}




\par }\Chap{7}{\SH Melchizedek thempu hina dol'a themputna
\par }
{\PP \VerseOne{1}Hiche Melchizedek hi Salem khopia Leng ahin chule Chungnungpen Pathen thempu ahi. Abraham'in lengho douna a gal asat chu ajoa ahung kile chun Melchizedek hin akimupin chule phatthei bohna apen ahi.\XREF{✡}{{\XO 7:1 }{\XT{Semtilbu 14:17-20}}}

\VS{2}Chuphat in Abraham'in galsatna a achomkhom jouse lah a hopsoma hopkhat chu Melchizedek apen ahi. Melchizedek kiti min hi “Thutandih Lengpa chule Salem lengpa kiti hi ‘Chamna lengpa,’ ” kiseina ahi.

\VS{3}Apa le anu ahilouleh apu apa min kisutna aumpon–apatna umlou, ahilouleh ahinkho kichaina jong aumpoi. Ama tonsot thempu ahin, Pathen Chapa to kilouva ahi.

\VS{4}Chuti ahileh hiche Melchizedek hi ichan geiya lena hitam ngaito temin. Israel te mipa, Abraham jaumtah pa chun hiche hi ahet a agalsatnaa athillah hoa konna hopsoma hopkhat apeh jeng hi!

\VS{5}Tun, Mose Dan chun thempuho, Levi son ho, Abraham chilhah jong hiho, chun Israel mipi lah a konna hopsom’a khat chu akilah diu angeh in ahi.\XREF{✡}{{\XO 7:5 }{\XT{Minbu 18:21}}}

\VS{6}Ahin Melchizedek, Levi son hilou chun, Abraham a kon'in som’a khat chu akilah in ahi. Chule Melchizedek chun Pathen thutep ho ana changsa, Abraham chunga phattheina apen ahi.

\VS{7}Chule kidoh ngailouhel chu phattheina pepa thaneina chu phattheina changpa sanga chungnung joa ahi.

\VS{8}Thempuho hopsom donga pangho chu thi thei mihem ahiuvin, hiti chun Melchizedek chu amaho sanga chungnungjoa ahi, ijeh inem itileh ama ahingjing ahi.

\VS{9}Hiche banjoma chu, eihon Levi mite som’a khat donga pangho chun apuluiyu Abraham'in hopsoma hopkhat anapeh jeh a chu ama hon jong Melchizedek chu hopsom’a khat chu apeh u ahi.

\VS{10}Ijeh ham itileh Levi chu anapen loulai jeng vang chun ama hung kondohna Abraham tibah a chu uma ahin, hichea chu Melchizedek in amaa hopsoma hopkhat analah ahitai.

\VS{11}Hiti chun Levi thempu hina Dan a kingapna chun Pathen lunggon chu chamkimsah jou hitaleh Pathen'in ipi dia themputna achombeh a Levi le Aaron thalhenga Melchizedek thempu hina tobang chu aphudoh ngai ding ham?

\VS{12}Chule thempu hina chu akikhel tah a ahileh phatsahna dan jong chu kikhel ding adoltah ahi.

\VS{13}Ijeh ham itileh thempu ikihoulimna ding pau hi phung choma ahin, hiche phunga konna chu thempu natong anaum khaloulai ahi.

\VS{14}Keiman kahin seinom chu IPakai chu Judah phunga hungkon ahin, chule Mose chun hiche phunga konna thempu hung umdoh ding ana phapoh hihbeh in ahi.

\VS{15}Hiche kikhelna hi thempu gotchom beh Melchizedek tobang khat hung kilangdoh a ahitai.

\VS{16}Jesu thempu hina hi tahsalam dol a Levi phunga mihina ngaichatna pa chu hita louvin, suhmang thei hilou hinna thaneina a konjoh hiya ahi.

\VS{17}Chule David, Labu jihpan, hiche hi apodoh in, “Nangma tonsot thempu hina Melchizedek a tobang chu nahi,” ati.\XREF{✡}{{\XO 7:17 }{\XT{Labu 110:4}}}

\VS{18}Ahi, thempu hina a kingeh alui chu alhahsama chule panna bei ahitah jeh a achombeh a kikoidoh a ahitai.

\VS{19}Ijeh ham itileh danthun ima achamkim sahna aumpoi. Hinla tun eihon kinepna phajo ikisonpi uvin, hichea chu eihon Pathen kom inai theiyu ahi.

\VS{20}Hiche athahbehpa hi kihahselna gimneitah a kibol'a ahi. Aaron son ho chun hiche kihahselna jaotha louva hi thempu na atoh u ahi.

\VS{21}Hinlah Jesu chung chang thua kihahselna khat aumin ahi. Ijeh ham itileh Pathen'in ajah a aseijin, “Pakaiyin kihahselna chu akilahtai chule akihahselna chu asuhkeh loubeh ding ahi; Nangma tonsot a thempu nahitai,” ati.\XREF{✡}{{\XO 7:21 }{\XT{Labu 110:4}}}

\VS{22}Hiche kihahselna jal a hi, Jesu hin kitepna phajo Pathen to kinei chu aphat atep a panga ahi.

\VS{23}Chonna lui noiya chun thempu tampi anaum uvin, thina chun anatohna mun'a umden theilouna asodoh u hiya ahi.

\VS{24}Hinlah Jesu chu tonsot a uma ahijeh a thempu ahina jong tonsot a ding ahitai.

\VS{25}Hijeh a chu Aman khatveiya le tonsot geiya dinga Ama jal a Pathen kom hinnaiho thalhenga Pathen kom'a taopeh dinga Aman huhhing jou theina tha anei ahi.

\VS{26}Ama Thempu Chungnung ingaichat u ahina chu Ama athenga le nolna bei, chonset nenbeh louhel ahi. Ama chonse hoa konna chom uma ahin, chule van mun a jabolna sangtah mun changa ahi.

\VS{27}Thempu Chungnung dang tobang ahilou jeh a niseh a kilhaina thilto abol ngai talou ahi. Amaho chun amasapen tah a amaho chonset jeh a chule aban'a midang ho chonsetna jeh a kilhaina asemjiu ahi.\XREF{✡}{{\XO 7:27 }{\XT{Thempu Dan 9:7}}}

\VS{28}Danthu chun Thempu Chungnung ho alhendoh jiho chu mihem lhahsam jal a ahi. Hinla Danthu kipehdoh jou nunga chu Pathen'in Achapa chu kihahsel puma alhendoh a, chule Achapa chu Tonsot Themput Chungnung chamkima asem ahitai.




\par }\Chap{8}{\SH Kitepna Thah Thempu Chungnung pen
\par }
{\PP \VerseOne{1}Tun thu kiseilona jeh pen tah chu: Eihon jaumtah Laltouna mun'a toupa, Van mun'a Thempu Chungnung jabolna changa, chu ineiyuve.\XREF{✡}{{\XO 8:1 }{\XT{Labu 110:1}}}

\VS{2}Chuche mun'a Aman Van mun'a aman houbuh sunga lhachana atohna mun chu, Pathen houna mun dihtah Pakaiyin asahdoh ahin, mihem khut a kisadoh ahipoi.

\VS{3}Chule Thempu Chungnung ho chun thilpeh ho le maichama katdohna aneijiu ahijeh chun, iThempu Chungnungu jong chun maicham thilto ding aneitei ding ahi.

\VS{4}Ama chu lei chunga hi uma hileh Ama thempu jong hinom ponte, ajeh iham itileh Danin angaichat maicham thilto chu bol dinga thempu tampi um uva ahinai.

\VS{5}Amaho chun van'a Pathen hou atahbeh limso chu hiche thempu ho chun agongso umdan atho'u ahi bouve. Ijeh ham itileh Mose chun Pathen houbuh asah gotpet chun, Pathen'in hiche gihsalna hi ahinpei: “Molchunga agongso um ding dan kavetsah tobanga chu na boldohna dingin phot chenna neiyin,” ati.\XREF{✡}{{\XO 8:5 }{\XT{Potdohbu 25:40}}}

\VS{6}Hinlah tun Jesu, iThempu Chungnungu hi thempu natoh lui sanga gamchenga chungnungjo toh ding nei ahitah jeh hin, thutep phajo hoa Pathen to kitepna phajo eiho dinga palai hiya ahi.

\VS{7}Kitepna masa chu akisuhmona umlou hileh, kitepna anina akhel ding gon ngai talou ding ahitai.

\VS{8}Hinlah Pathen'in miho chu athemmo nau amu ahitah jeh in, hiti hin aseiye: “Pakaiyin aseiye, Keiman Israel le Judah mite toh kitepna thah kasemna nikho hunglhung ding ahi.\XREF{✡}{{\XO 8:8 }{\XT{Jeremiah 31:31-34}}}

\VS{9}Hiche kitepna hi apu-apateu keiman kakhut a amaho kapuiya, Egypt gam'a konna kahin puidoh pet a tobang chu hilou ding ahi. Amaho chu keima to kitepna a tahsan um ahi tapouvin, hijeh a chu kanung ngat ahi” tin Pakaiyin aseiye.

\VS{10}“Hinlah Keiman hiche nikho chuleh kitepna thah Israel mite toh kanei ding ahi,” tin Pakaiyin aseiye. “Keiman ka danthu alunggel uva kakoipeh ding, chule alungsung uva kajihlut peh ding ahi. Chule keima a Pathenu kahi ding, chule Amaho kamite hi ding ahiuve.”

\VS{11}Chule ama hon aheng akom uva ho hihen, akinaipiu sopiho kom hijongleh, “Nanghon PAKAI nahet u angaiye” tia nahilu ngai talou ding ahi. Ajeh chu aneopen a pat alenpen geiyin keima eihet chensau hi ding ahitai.

\VS{12}“Chule keiman agitlouna hou ka ngaidam ding, chule achonset nau keiman ka geldoh kit tah louhel ding ahitai.”

\VS{13}Pathen'in kitepna “thah” thudol aseiteng, hichun amasa chu don louva akoi ahitai. Hichu tua aphat kichaiya chule hung mangloi ding ahi kitia ahitai.




\par }\Chap{9}{\SH Lei le van'a muntheng teni
\par }
{\PP \VerseOne{1}Hiche Pathen le Israel te kikah a kitepna masa a chu leiset chunga Ama houna mun le Ama houna chondan ho uma ahi.

\VS{2}Hiche houbuh chu dannia kihom khena ahi. Dan masa sunga chu thaomei khom khat, dokhang khat, chule dokhang chunga chu changlhah theng pheng ni uma ahi. Hiche dan hi “Muntheng” kitia ahi.\XREF{✡}{{\XO 9:2 }{\XT{Potdohbu 26:1-30;
}}{\XT{Potdohbu 25:31-40;
}}{\XT{Potdohbu 25:23-30}}}

\VS{3}Abanah pondal khat aumin, chule hiche pondal nung lama adan sungnung um chu “Muntheng” pen akitin ahi.\XREF{✡}{{\XO 9:3 }{\XT{Potdohbu 26:31-33}}}

\VS{4}Hiche dan sunga chun Sana maicham kihal namtui aumin chule thinga kisem thingkonglen Kitepna Thingkong chu aninglia sana jenga kitoma ahi. Thingkong sunga chun sana a kisem bel khat aumin, belsunga chun-Manna, Aaron Tenggol hungpah ado um chule Kitepna Songpheng teni jong aum'e.\XREF{✡}{{\XO 9:4 }{\XT{Potdohbu 30:1-6;
}}{\XT{Potdohbu 25:10-16;
}}{\XT{Potdohbu 16:33;
}}{\XT{Minbu 17:8-10;
}}{\XT{Potdohbu 25:16; Danbu Ni Na 10:3-5}}}

\VS{5}Chule Kitepna Thingkong chunga chun Pathen loupina Cherub ni aumin, alhaving teni chun Kitepna kong chung, lhatdohna mun, chu atomkhum jengin. Hinla hitiho jouse hi tun achen achaiyin ihilchen jou pouve.\XREF{✡}{{\XO 9:5 }{\XT{Potdohbu 25:18-22}}}

\VS{6}Hiche ho jouse amun akigontup chun, thempuho chu indan masa pena chu aniseh a lut uva kilhaina natoh ho chu atoh jingu ahi.\XREF{✡}{{\XO 9:6 }{\XT{Minbu 18:2-6}}}

\VS{7}Hinlah Thempu Chungnung bou chu Muntheng pena chu lutthei, chule kumkhat a khatvei bou galut thei ahi. Ama chun ama le amiten het louva chonset abol doh houva kilhaina a thisan chukom'a akatji ahi.\XREF{✡}{{\XO 9:7 }{\XT{Thempu Dan 16:2-34}}}

\VS{8}Hiche chonna ho Lhagao Thengin aphondoh chu ahileh Muntheng pen a luttheina chu Houbuh le chuchea kimanchahna dan ho manchah ahilai sung sen gamohlut ahithei poi tihi ahi.

\VS{9}Hiche hi tuphat umdol vetsahna khat hiya ahi. Ijeh inem itileh thilpeh le kilhaina ho thempu hon akatdoh u chun thilto ding hinchoi ho dingin se le pha hetna alungthimu chu athensah joupoi.

\VS{10}Ajeh chu chonna lui hoa neh le don chule kisuhthengna gotchom chom, tahsa thila jui ding chonna anaumho chu aphajo chonna ahung umdoh kahsea ding bou ahije.

\VS{11}Hiti chun tun Christa hi ahung ding thilpha jousea dinga Thempu Chungnunga hung panga ahitai. Ama alenjo, achamkimjoa Van mun'a houbuh a chu lut ah ahitan, hichu mihem khut in asah hitalou vannoi kisemna a jong jaotha louva ahiye.

\VS{12}Kelchal ho leh bongnou hoa hita louvin, Ama thisan a chu Ama Munthengpen tah a chu khatveiya chule a-itih a dinga eiho lhatdohna chu asemdoh ahitai.

\VS{13}Chonna luiya chu kelchal ho le bongchal ho chule bongnou kihalvamna vut a chu chonna ngaidol thenlouna hoa konna kisutheng thei ahiuve.\XREF{✡}{{\XO 9:13 }{\XT{Thempu Dan 16:15,16;
}}{\XT{Minbu 19:9,17-19}}}

\VS{14}Ngaito le chun, ichan geiya Christa thisan chun chonset natohnaa konna se le pha hetna chu gamchenga asuhthenga Pathen hing chu ihou thei dingu asodoh hitam. Ijeh ham itileh tonsot Lhagao thaneina a konna Christa Ama tah chu ichonset jal uva Pathen a kikatdoh a ahitai.

\VS{15}Hijeh a chu Ama Pathen le mipite kikah a palaiya panga Pathen'in athutep ho dinga tonsot a alo dingu chu akouho chun akisan theiyu ahitai. Ijeh ham itileh kitepna masaa chonset aboljeh uva thiho chu lhatdoh dinga Christa chu hungthia ahitai.

\VS{16}Tun, koiham khat chun kitepna aneiya ahileh aphot chenna a kitepna bolpa chu athi angaiyin ahi.

\VS{17}Kitepna chu akitem pa thi tengleh bou kisudet a ahi. Kitepna bolpa chu ahin laisea kitepna chu kisudet louva ahi.

\VS{18}Hijeh achu kitepna masa jong chu gancha khat thisan a kitahsoa ahi.

\VS{19}Ijeh ham itileh Mose’n Pathen thupeh ho chu khat khata mijouse masanga asimdoh jou chun, aman bongnou le kelchal thisan ho chu alan, twitoh alahthan, Pathen Danbu le mihonpi chu hyssop thingbahho mangchan a samul sandup jong chu athekhum ahi.\XREF{✡}{{\XO 9:19 }{\XT{Potdohbu 24:6-8}}}

\VS{20}Chuin aman, “Hiche thisan hin Pathen'in kitepna nangho toh asem chu aphudet ahi,” ati.

\VS{21}Chule hitima chun, aman houbuh chule Pathen houna'a kimang jouse chunga chun thisan athekhum in ahi.\XREF{✡}{{\XO 9:21 }{\XT{Thempu Dan 8:15}}}

\VS{22}Tahbeh in, Mose Danbu dungjuiya ima jouse chu thisanin athensah ji ahi. Ijeh inem itileh thisan kisolouna a chu chonset ngaidam channa umlou ahi.\XREF{✡}{{\XO 9:22 }{\XT{Thempu Dan 17:11}}}


\par }{\SH Kilhaina gantha banga Jesu kithat chun chonset asubei tai
\par }
{\PP \VS{23}Hiche jeh a chu Houbuh le asunga um jouse chu, van'a um thil ho vetsahna ahin, gancha ho thisan a suhtheng ngai ahi. Hinla atahbeh van'a um chu gancha ho thisan sanga phajo chun asuhtheng ngai ahi.

\VS{24}Ijeh ham itileh mihem khut a kisa muntheng chu, van'a atahbehpa gongso ahibouvin, hichea chun Christa agalutpoi. Ama chu van'a alut in Pathen angsung'ah eiho thalhengin aga kilah in ahi.

\VS{25}Chule Ama van'a agalut hi Thempu Chungnung hiche leiset chunga muntheng pena gan thisan choiya agalut tobanga chu avel vel'a akikatdohna dinga galut ah ahi tapoi.

\VS{26}Hichu ngaikhoh ahileh Christa chu vannoi kiphudoh a pat a avel vel'a hung thi ding ahitai. Hinla tun, khang kichai kon lama hi chonset suhbeina dinga Ama tah hung kilah a khatveiya a-itih a dinga kikatdoh a thia ahitai.

\VS{27}Chule amichang cheh hi khatvei thi dinga gonsa ahi chujou tah le thutanna hunglhung ding ahi.

\VS{28}Hitobanga chu Christa hi mitampi chonsetna lamang dinga khatvei thia ahi. Ama ichonset u chung chang thutan dinga hilouva, Ama ngah jinga umho jouse huhhing dinga hungkit ding joh ahi.\XREF{✡}{{\XO 9:28 }{\XT{Isa 53:12}}}




\par }\Chap{10}{\PP \VerseOne{1}Mose Dan noiya Chonna lui chu agongso bou ahin, gaophel phul'a thilpha hunglhung ding ho vetsahna bou ahi, thilpha tahbehho chu hiloulai ahi. Chuche chonna noiya kilhaina chu avel vel'a, akumseh a kibol ahin, ahijeng vang'in Pathen houva hungho dingin thenna chamkim apetheipoi.

\VS{2}Thenna chamkim pethei ding ana hitaleu, ahouho dinga khatveiya thenna asodoh ding ahitan, chule akilhainau gantha chu tangdiu chule themmo akichannau jong umtalou ding ahitai.

\VS{3}Hinlah chusangin, chuche kilhaina thilto ho chun amaho chu akum kum'in achonset'u geldohna apejin ahi.

\VS{4}Ijeh ham itileh bongchal ho le kelchal ho thisanin chonset ho apohmang ding chu hitheilou ahije.

\VS{5}Hijeh a hi Christa vannoiya ahunga chu Aman Pathen kom'a, “Nangman gancha a kilhaina ho ahilouleh chonset man katdoh ding na ngehpoi. Hinla nangman katdoh ding tahsa neipe tai.\XREF{✡}{{\XO 10:5 }{\XT{Labu 40:6-8}}}

\VS{6}Nangma pumgo thilto a ahilouleh adang chonset kilhaina a lunglhai nahipoi.

\VS{7}Chuphat in keiman kaseiyin-Pathen Thubua keima chung chang thua kisunsa bang chun-Vo Pathen, Ven, keima nangma lunglam bol dingin kahunge,” ati.

\VS{8}Amasan Christan, “Nangman gantha a kilhaina ahilouleh chonset man thilto ahilouleh pumgo thilto na ngehpoi, chuho jenga jong chun nalung lhaipoi,” ati (hiche ho chu Mose Danbun angeh ahi cheh vang'in).

\VS{9}Chutah in aman, “Ven, Keima nangma lunglam bol dingin kahungtai,” ati. Kitepna nunung chu akichepi theina dingin amasa chu asuhbei ahitai.

\VS{10}Ajeh iham itileh Pathen eiho dinga alunglam chu Jesu Christa khatvei a-itih a dinga ahung kikatdoh jal'a athenga eikisim dingu chu ahi.

\VS{11}Kitepna luiya chu, thempu chun dinpum'a maicham mun a chu lhachana anitina abol jinga kilhaina abolngai jingho chu abol jing jeng ahin, chonsetna ho lamang theilou anahi.\XREF{✡}{{\XO 10:11 }{\XT{Potdohbu 29:38}}}

\VS{12}Hinlah iThempu Chungnungu chu Ama tah Pathen a hung kikatdoh a chonsetna jeh a ama chang hung kipedoh ah ahin, aphat jousea dinga pha ahi. Chujouva Ama jabolna mun Pathen jetlam'a chu touvah ahitai.\XREF{✡}{{\XO 10:12 }{\XT{Labu 110:1}}}

\VS{13}Chuche mun a chu Ama amelmate suhnema aum uva chule akengto noiya kikoi ding chu ngah a um jing ahi.

\VS{14}Ijeh inem itileh hiche khatvei Ama kikatdoh a akisutheng ho chu a-itih a dinga athenga ahi tauve.

\VS{15}Chule Lhagao Theng chun hitima chu ahije tin a hettohsah in, hitin aseiye,

\VS{16}“Hiche hi keiman kamite to kitepna thah chuche nikhoa kasem ding chu ahi, tin Pakaiyin aseiye. Keiman alungsung uvah kadan thupeh khum ingting, chule alunggel uva kajihlut peh ding ahi,” ati.\XREF{✡}{{\XO 10:16 }{\XT{Jeremiah 31:33}}}

\VS{17}Chuin aseiyin, “Keiman achonset nau le dan juilou ahinau geldoh taponge,” ati.\XREF{✡}{{\XO 10:17 }{\XT{Jeremiah 31:34}}}

\VS{18}Chule chonset ho chu akingaidam tengleh kilhaina ngaibe kit talou ahi.


\par }{\SH Pathen bel'u hite
\par }
{\PP \VS{19}Chule hitia chu sopi deitahte, van Mun Thengpen a chu Jesu thisan jal'a eiho iluttheiyu ahitai.

\VS{20}Ama athi jal'a chu Jesun lampi thah le hinna thah chu ahon a Mun Thengpen tah a pondal chu ahonlhah ahitai.

\VS{21}Chule eiho Thempu Chungnung Pathen in'a vaihompa chu neiya ihitah jeh uvin,

\VS{22}eiho Pathen angsung'ah lungdih pun tahsanna kicheh in lut jengu hite. Ijeh ham itileh se le pha hetna lungthima ikithemmo channau chu Christa thisan to kichoh hal a eithensah uva chule itahsau jong twithenga kisilngima ihitauve.\XREF{✡}{{\XO 10:22 }{\XT{Thempu Dan 8:30; Ezekiel 36:25}}}

\VS{23}Eihon kinepna iphotchet uhi lunglinglau louhel in kolchah kheh uhite, ijeh ham itileh Pathen hi akitepna a tahsan umtah ahije.

\VS{24}Eihon khat le khat kingailutna lama kitilkhou tona le thilpha bolna lunggel uhite.

\VS{25}Chule eiho ikikhop khom dingu hi mi abang khattou anahsahmo um jongleh nahsahmo pouhite, hinla khat le khat tuhin, adehset in ahungna ding nikho anai ihet u ahitah jeh hin kitilkhou tou hite.

\VS{26}Ngaitahte ho, eihon thutah hetna inei nung uvin henasan chonset bolleu hen, hiche chonsetna ho khukhumna ding longlhenna chu umkit talouva ahitai.

\VS{27}Pathen thutanna kichat umtah chule alunghanna meikou deujeju chun namelmate akahvam ding ahi.\XREF{✡}{{\XO 10:27 }{\XT{Isa 26:11}}}

\VS{28}Ijeh ham itileh Mose dan chu ajuinom lou auma ahileh khotona beihela hettohsah mini ahilouleh mi thum'a konna kithat jia ahi.\XREF{✡}{{\XO 10:28 }{\XT{Danbu Ni Na 17:6; 19:15}}}

\VS{29}Geltemin Pathen Chapa akengtoa chotphaa koiya, eithensah uvah thisana kitepna chu ima hilou le aboh a gela jachatna a chuhsah, chule Pathen lungsetna ichung uva hin lhunsah Lhagao Theng pampaija koiho chun ichan geiya khohse jo gimbolna amu dingu hitam!\XREF{✡}{{\XO 10:29 }{\XT{Potdohbu 24:8}}}

\VS{30}Ijeh ham itileh eihon hitia seidohpa chu iheuve, “Keiman phu kalah ding ahi. Keiman kalethuh tei ding ahi.” Ama chun hitin jong aseiye, “Pakai chun amite thu atan ding ahi.”\XREF{✡}{{\XO 10:30 }{\XT{Danbu Ni Na 32:35;
}}{\XT{Danbu Ni Na 32:36}}}

\VS{31}Hingjing Pathen khut tenia chu gimthohna tijat umtah ahi.

\VS{32}Nanghon Christa thu nakijil pattil laiyu chu nung geldoh un. Gimbol hesohna khohsetah thohnaa jong tahsan umtah nahiu chu geldoh uvin.

\VS{33}Khatvei kom le japi lah ah aeng engin nakibol jiuvin chule nakivo jiuvin chule khatvei kom le genthei nathoh khompi hou napanhu jiuvin ahi.

\VS{34}Songkul sunga kikoiho toh genthei nathoh khomuvin, chule nanei jouseu nanghoa konna akilahdoh in jong kipana in nagel nalai uvin ahi. Nanghon nangho dinga aphajo kikoipeh a a-itih a um jing ding nangau ahi naheuve.

\VS{35}Hijeh hin hiche Pakaiya nakingainau na ngaplhah u tahsanna hi paidoh hih un. Hichea hin tohman nasan dingu lentah aum'e.

\VS{36}Tua nangaichat u hi thohhat toh thoa lungdehat ahin, hiti hin Pathen lunglam chu boljomun. Chuteng Aman nateppeh jouseu namu dingu ahi.

\VS{37}“Ijeh ham itileh hetman louva hung dingpa chu hung ding chule geisang louding ahi.\XREF{✡}{{\XO 10:37 }{\XT{Habakkuk 2:3,4}}}

\VS{38}Chule Ka michonphaho chu tahsan jal'a hing ding ahiuve. Hinla akihei manga aum khah le kalung lhailou ding ahi.”

\VS{39}Hinlah eiho hi manthahna dinga kihei mangho ihipouve. Eiho tahsan umtah ho, alhagao huhhing'a um ding ho ihiuve.




\par }\Chap{11}{\SH Tahsan
\par }
{\PP \VerseOne{1}Tahsan kiti hi ikinepnau khat atahbeh a hung soh ding ahi tia lunggila kiskonna ahi; hichun imulouvu thil hoa lungmon konna eipeuvin ahi.

\VS{2}Atahsan jal uvin malai mihon minphatna akimu uvin ahi.

\VS{3}Tahsan jal in vannoi pumpi hi Pathen thupeh a kisem ahi ti iheuvin, tua imu hou hi akimu thei thil hoa konna kisema ahipoi ti iheuve.\XREF{✡}{{\XO 11:3 }{\XT{Semtilbu 1:1; Labu 33:6,9; Jn 1:3}}}

\VS{4}Tahsan jal'in Abel chun Cain sangin kilhaina thilto santhei aboldoh in ahi. Abel kilhaina thilto chun ama michonpha ahi ti atahlang in, chule Pathen'in athilto chu asange ti akihen ahi. Abel chu athina asot lheh tah vang'in, aman vetjuithei atahsanna jal'a kon chun thu eiseipeh nalaiyun ahi.\XREF{✡}{{\XO 11:4 }{\XT{Semtilbu 4:3-10}}}

\VS{5}Tahsan jal'in Enoch chun thina toh louvin van'a lahtouvin aumtai–“Ama akimu tapoi, ajeh chu Pathen'in alah ahitai.” Ijeh inem itileh ama lahtouva aum masang chun, Pathen sulunglhai mi ahi tin anakihen ahi.\XREF{✡}{{\XO 11:5 }{\XT{Semtilbu 5:21-24}}}

\VS{6}Chule tahsanna pang louva Pathen suh lunglhai kiti hi thil hithei hoi ahipoi. Chule koi hileh Ama henga hungnom chan chun Pathen aumin chule lungdihpua Ama hol ho chu tohphatman apei, kiti hi atahsan ding ahi.

\VS{7}Tahsan jal in Noah chun twisanglet a konna ama insung huhdohna dingin kong lentah asemin ahi. Aman tumasanga anasoh khalou thudol hoa chun Pathen'in agihna chu sei angaiyin ahi. Atahsan jal'in Noah in vannoi mitin themmo achan'in chule aman tahsan jal'in chonphatna chu akisan tan ahi.\XREF{✡}{{\XO 11:7 }{\XT{Semtilbu 6:13-22}}}

\VS{8}Tahsan jal'in Abraham chu Pathen'in a'in dalha dinga akouva chule gouva alo dinga ateppehna gam'a che dinga akou chun thun ana nung'e. Aman hoilama ache ding jong kihet louvin ana potdoh jenge.\XREF{✡}{{\XO 11:8 }{\XT{Semtilbu 12:1-5}}}

\VS{9}Chule Pathen'in ateppeh gam alhun jengin jong tahsan jal'in chua chun achengin ahi-ijeh ham itileh ama gampam mi bangin ponbuh in achengin ahi. Chule Isaac le Jacob, thutepna chang teni jong hitima chun aum gel lhon e.\XREF{✡}{{\XO 11:9 }{\XT{Semtilbu 35:27}}}

\VS{10}Abraham chun malam a kinepna neitah a tonsot a abul kiphutdoh khopi, Pathen'in agontoh le asahdoh khopi, chu avet jing ahi.

\VS{11}Tahsan jal'in Sarah jeng jong chu aching'ah ahin chule ateh lheh tah vang chun cha anei theiye. Amanu hin Pathen'in akitepna asuh bulhit ding ahi ti atahsanin ahi.\XREF{✡}{{\XO 11:11 }{\XT{Semtilbu 18:11-14; 21:2}}}

\VS{12}Chuti chun nam pumpi khat chu athisa tobang mikhat a kon mi atama tam, van'a ahsi ho jat le twikhanglen panga neldi jat, hung hidoh ahiuve, asimje jong umlou ahiuve.\XREF{✡}{{\XO 11:12 }{\XT{Semtilbu 15:5; 22:17; 32:12}}}

\VS{13}Hiche mite jouse hi Pathen'in ateppeh u chu tahsan pumin athigam tauve. Amaho hi thutep chu achang pouvin, hinla gamla tah a kon'in agaldot un chule alemuvin ahi. Ama hon leiset chunga hi maljin le khopem le kahi ti anom uve.\XREF{✡}{{\XO 11:13 }{\XT{Semtilbu 23:4; 1 Thusimbu 29:15; Labu 39:12}}}

\VS{14}Ahimongin hitia sei ho hin gamkhat, hichu amahoa ahimong nai tia kou ding, agaldot u ahi.

\VS{15}Ama hon ahung potdoh nau gam chu nung ngaichat kit leu, ana kilekit thei mama ahiuve.

\VS{16}Hinlah amaho hin mun phajo agaldot u ahi, hichu van gam ahi. Hijeh a chu Pathen chu a Pathen'u tia kikou ding jahchalou ahi, ijeh ham itileh amaho ding khopi khat asem ahi.

\VS{17}Tahsan jal'in Abraham Pathen'in apatep chun Isaac chu akatdoh jengin ahi. Abraham, Pathen thutep ho changpa, chun achapa changkhat “Isaac chu katdoh dingin kigosademin aumin ahi,\XREF{✡}{{\XO 11:17 }{\XT{Semtilbu 22:1-14}}}

\VS{18}Pathen'in Isaac a konna nachilhah kisim ding ahi,” tia ana seipehsa ahijeng vang chun.\XREF{✡}{{\XO 11:18 }{\XT{Semtilbu 21:12}}}

\VS{19}Abraham chun Isaac chu athitah jongleh Pathen'in ahinsah kitthei ahi tin agelin ahi. Chuleh atahbeh in, Abraham chun achapa chu athia konna akilemu kit tobanga lahthei ahitai.

\VS{20}Isaac in acha teni, Jacob le Esau, khonunga phattheina ateppeh chu tahsan jal ahi.\XREF{✡}{{\XO 11:20 }{\XT{Semtilbu 27:27-29,39,40}}}

\VS{21}Tahsan jal'in Jacob chu ateh a chule athi kon'in, Joseph chateni chu phatthei aboh in chule atenggol chunga akingaiyin, akunin Pathen ahoutai.\XREF{✡}{{\XO 11:21 }{\XT{Semtilbu 48:1-20;
}}{\XT{Semtilbu 47:31}}}

\VS{22}Tahsan jal'in Joseph chu athi kon'in, lung ngamtah in Israel mipite chun Egypt adalhah dingu thu aseiye. Aman amaho chun Egypt adalhah tengu jongleh agu-achangho chu apoh ding uvin thu apen ahi.\XREF{✡}{{\XO 11:22 }{\XT{Semtilbu 50:24,25; Potdohbu 13:19}}}

\VS{23}Tahsan jal'in Mose nu le pa chun apen'in lha thum jen asel lhonin ahi. Pathen'in cha lamdang tah khat apeh lhon ahi chu ahelhonin, chuti chun lengpa thupeh thua nunlou ding jong chu akicha lhon pon ahi.\XREF{✡}{{\XO 11:23 }{\XT{Potdohbu 2:2;
}}{\XT{Potdohbu 1:22}}}

\VS{24}Tahsan jal'in Mose chu ahung kikhanlhit phat in, Pharaoh-chanu chapa kiti ding anom tapon ahi.\XREF{✡}{{\XO 11:24 }{\XT{Potdohbu 2:10-12}}}

\VS{25}Ama chonset nopsahna a um sang chun Pathen mite kibol hesohna chu thohkhompi dingin alheng jotan ahi.

\VS{26}Aman Christa jal'a thoh hahsa thoh chu Egypt goulo ding sanga chungnungjon agel'e, ijeh ham itileh ama chun kipaman lentah chan ding chu agaldot ahi.

\VS{27}Tahsan jal'in Mose chun Lengpa lunghan ding jong chu akicha pon Egypt gam adalha jengin ahi. Aman mutheilou pa lam chu amit a vejing ahijeh in amason jom jingin ahi.

\VS{28}Tahsan jal'in Mose’n Israel mipite chu Kalchuh Kut mang jing dingin thupeh apen chule mithat vantil chun chapa peng masapen ho atha louna dingin thisan chu kotbul ah athekhumin ahi.\XREF{✡}{{\XO 11:28 }{\XT{Potdohbu 12:21-30}}}

\VS{29}Tahsan jal'in Israel chate chun Twipisan chu tolgolai lamjot bangin ajot galkaiyun ahi. Hinlah Egypt miten ajuigotna lam uvin abonchauvin twi lah a alhalut gam tauve.\XREF{✡}{{\XO 11:29 }{\XT{Potdohbu 14:21-31}}}

\VS{30}Tahsan jal'in Israel mite chun Jericho kulpi chu ni sagi avelun, chule kulpi bangho chu achim in ajal lhatai.\XREF{✡}{{\XO 11:30 }{\XT{Joshua 6:12-21}}}

\VS{31}Tahsan jal'in notinu Rahab chu ama chenna khopi mite Pathen sei ngailou ho tochun amantha tapoi. Ijeh ham itileh aman gamvelhi ho chu phate chan ana lamdot in ahi.\XREF{✡}{{\XO 11:31 }{\XT{Joshua 6:22-25;
}}{\XT{Joshua 2:1-21}}}

\VS{32}Ipi ijat kaseibe nahlai ding ham? Tahsan neiho–Gideon, Barak, Samson, Jepthah, David, Samuel, chule themgao ho jouse thudol velsei chu saoval ding ahi.\XREF{✡}{{\XO 11:32 }{\XT{Thutan Vaihom Ho 6:11—8:32;
}}{\XT{Thutan Vaihom Ho 4:6—5:31;
}}{\XT{Thutan Vaihom Ho 13:2—16:31;
}}{\XT{Thutan Vaihom Ho 11:1—12:7;
}}{\XT{1 Samuel 16:1—1 Lgt 2:11;
}}{\XT{1 Samuel 1:1—25:1}}}

\VS{33}Tahsan jal'in amaho hin lenggam ho alehkhup uvin, thudih in vai ahomun, chule Pathen'in ateppeh hou chu achang tauve. Keipibahkai ho kam asippeh uvin,\XREF{✡}{{\XO 11:33 }{\XT{Daniel 6:1-27}}}

\VS{34}meikou achendaiyun, chemjam hema kon'in thinaa asohcha uve. Athalhom nau chu thahatna asohdoh in ahi. Amaho galsatna a ahat un chule sepai jouse chu gal asat sah uve.\XREF{✡}{{\XO 11:34 }{\XT{Daniel 3:1-30}}}

\VS{35}Numei hon jong angailut hou chu athina uva kon'in ahingin akimu kit un ahi. Hinlah midang phabep chun hesoh gimbol athoh un, chamlhat ding deina a Pathen nungngat anomdeh pouve. Ama hon thokitna ahunglhun jouva hinkho phajo chu akineppiu ahi.\XREF{✡}{{\XO 11:35 }{\XT{1 Lgt 17:17-24; 2 Lengte 4:25-37}}}

\VS{36}Mi phabep chu nuisat achangun, chule atungtun'u chu jepna mahaho jeh in atan chetchut e. Adang ho chu songkul sunga thihkhaova hen ahiuve.\XREF{✡}{{\XO 11:36 }{\XT{1 Lgt 22:26,27; 2 Thusimbu 18:25,26; Jeremiah 20:2; 37:15; 38:6}}}

\VS{37}Phabep chu songa aseplih un, phabepma thing-atna ah akehso un, chule mi phabep chu chemjam a athat un ahi. Phabep jen chu kelngoivun le kelchavun kiah pumin, lhasam le engsetah in abol'un, chule abolseuvin ahi.\XREF{✡}{{\XO 11:37 }{\XT{2 Thusimbu 24:21}}}

\VS{38}Amaho hiche vannoi ding hin apha behseh un ahi, gamthip ho le molchunga avah leuvin, leiko le songko hoa akisel uvin ahi.

\VS{39}Amaho jouse hin atahsan jal uvin minphatna akilodoh tauve, ahijeng vang'in amaho khatbeh in jong Pathen'in athuteppeh jouseu chu achangdeh pouve.

\VS{40}Ijeh ham itileh Pathen'in eiho dinga thil phajo akheh ahin, hitia chu eiho louva amaho chamkimna chang louding ahiuve.




\par }\Chap{12}{\SH I-Pau Pathen
\par }
{\PP \VerseOne{1}Hijeh chun, tahsan hinkhoa jong hettohsah mihonpi nasatah in eiumkimvelu ahin, ichung uva kaijing ipohgih u eihatmosah u, adehset a einohphah sah uva chonset hi pailhau hite. Chule thohhat tah in Pathen'in imasang uva akoi kilhaitetna a hin lhaiyuhite.

\VS{2}Eihon hiche hi, itahsanu akipatna le achamkim sahpa, Jesu, lam jeng vea ibol'u ahi. Aman kipana amu ding jeh chun, thingpel gimna chu ana thoh in, jumna le maimohna ija seplouvin aumin ahi. Tun, ama Pathen laltouna mun'a jabolna a atoutan ahi.

\VS{3}Michonse hoa konna adoudal nau natoh jouse thoh lhumkei pa chu geldoh un, chuti le nangma thachola naum louding chule moh ngahnomna nanei louding ahi.

\VS{4}Among'in, nangho chonset douna a napan nauvah hinkho katdoh chan geiyin na thohgim pouve.

\VS{5}Achate hina jal'a Pathen'in naheng uva tilkhouna a athusei chu nasuhmilu hitam? Aman hitin ati, “Ka chapa Pakai thununna chu ima louvin gel hihbeh in, Aman na suhdih tengleh lunglhah nan neihih in.\XREF{✡}{{\XO 12:5 }{\XT{Job 5:17; Thuchihbu 3:11,12}}}

\VS{6}Ijeh ham itileh Pakaiyin angailut chu athunun ahi, chule Acha hina a alah chan chu agimbolji ahi.”

\VS{7}Nanghon hiche Pathen a konna thununna chu nasan uva ahileh Pathen'in achate tahbeh hina a nabolu ahi. Koiham apan athununlou chapa najah khah um?

\VS{8}Pathen'in achate jouse abolna banga nathunun louva ahileh nangho jaocha nahiu chule cha tahbeh hilou nahiuve.

\VS{9}Eihon leiset a ipateu eithunun hou chu ijabol uva ahileh, chusanga chu ilhagao hou le tonsot a um jing iPau thua chu nung cheh louding ihiuvem?

\VS{10}Ijeh ham itileh leiset a ipateuvin eithunun nau hi kum phabep sunga dinga abolthei chan gei uva dinga aboljiu ahi. Hinla Pathen'in eithunun nau hi eihon Ama thennaa chu chanpha ineikhom theina dingu ahiye.

\VS{11}Thununna hi apet a anom khatcha aumpoi–thoh hahsa ahi! Hinla hitia kichuhna neisaho dinga chu cham-lungmon konna hinkhoa hinna anei thei dingu ahi.


\par }{\SH Pathen milungset nahsah loujeh a gihsalna
\par }
{\PP \VS{12}Hiti ahijeh chun thacholsa nakhut u chun tuhchah phakit henlang chule khup ngoisa ho chu thahatsah kit un.\XREF{✡}{{\XO 12:12 }{\XT{Isa 35:3}}}

\VS{13}Nakengphang teniuva ding uvin lampi jangkeiyin jot un chutileh thalhom le elbaihon kiseplhu louva, thaneitah a lam ajot diu ahitai.\XREF{✡}{{\XO 12:13 }{\XT{Thuchihbu 4:26}}}

\VS{14}Amitakip to kitohdel a hin ding gelkhoh un, chule hinkho thenga hing dingin kiseh un, thenna hinkho manglou hon Pakai chu amulou dingu ahi.

\VS{15}Pathen milungsetna changlel a naum louna ding uvin nangho khat le khat kive phauvin. Kihong phauvin koiman thina thei lung gitlou keng pumin na hinkho man suhboi dauhen, mitampi suhboh thei ahi.\XREF{✡}{{\XO 12:15 }{\XT{Danbu Ni Na 29:18}}}

\VS{16}Chingtheiyun koima Esau tobanga chonlambei ahilouleh Pathen ngaisah louna neiya cha masapen hina chanvou chu an khoukhat neh a kijoh doh um khauvin nate.\XREF{✡}{{\XO 12:16 }{\XT{Semtilbu 25:29-34}}}

\VS{17}Aman khonungin apa phatthei bohna chu achannom vang'in kisihna dinga vaigei behseh ahitah jeh in kisih a kappuma ahol vang'in akiphalpeh tapoi.\XREF{✡}{{\XO 12:17 }{\XT{Semtilbu 27:30-40}}}

\VS{18}Nangho Israel ten Sinai mol a amuu meikou, muthim lhangkhal kiheh, chimpei aumna mun, molchung mun tobanga chu hunga nahi pouve.\XREF{✡}{{\XO 12:18 }{\XT{Potdohbu 19:16-22; 20:18-21; Danbu Ni Na 4:11,12; 5:22-27}}}

\VS{19}Ijeh ham itileh amaho chun sumkon kimut ging lenglung chu ajauvin chule tijat umtah awgin chu ajah uva kon'in Pathen'in ajah uva thu asei tahlou dingin ataovun ahi.

\VS{20}Mihonpi chun Pathen thupeh, “Ganchan mol chu atohkhah jongleh songa selih ding ahi,” kiti chu kidang asauvin anunglhuh ui.\XREF{✡}{{\XO 12:20 }{\XT{Potdohbu 19:12,13}}}

\VS{21}Mose ama tah jengin jong amittah a amu chun atija valin aseitai, “Keima kati ajan chule kaki thing thing e,” ati.\XREF{✡}{{\XO 12:21 }{\XT{Danbu Ni Na 9:19}}}

\VS{22}Ahin, nangho Zion Mol, hingjing Pathen khopi, Van Jerusalem, chule asangsang simsenlou vantil ho kikhopna mun chu lhunga nahi tauve.

\VS{23}Nangho Pathen cha apeng masa, van'a aminu kisun ho lah a chu hunga nahi tauve. Nangho Pathen ijakai chunga thutanpa henga chu hunga nahi tauve. Nangho tua chamkima kisem chondih ho lhagao umna van gam'a chu hunga nahi tauve.

\VS{24}Nangho Pathen le miho kikah a palaiya pangpa Jesu henga chu hunga nahi tauvin, chule thisan kithekhum mun a chu hunga nahi tauve, hichu Abel thisan tobanga phulahna dinga ka-na awgin chu hilouvin, ngaidamna thu asei ahitai.\XREF{✡}{{\XO 12:24 }{\XT{Semtilbu 4:10}}}

\VS{25}Najah uva thuseipa thu chu ngai louva naum louna ding uvin kichih theiyun. Ijeh ham itileh Israel mipiten bon Mose, leisetna athupo le palaipa, sei angailou jeh uva asochat lou uva ahileh, eihon van'a konna thuseipa thu chu ingailou uleh ihoidoh louhel dingu ahi.\XREF{✡}{{\XO 12:25 }{\XT{Potdohbu 20:22}}}

\VS{26}Pathen'in Sinai Mol a konna thu asei chun a awgin chun leiset ahot lingin, hinla tun thutep chom dang khat eineiyuve, “Keiman leiset jengseh kaholing ding ahipon, vanho jong kaholing ding ahi,” ati.\XREF{✡}{{\XO 12:26 }{\XT{Haggai 2:6}}}

\VS{27}Hiche hin thilsem jouse kihot lingsoh a chule kichondoh ding ahi ti avetsah e, hitia chu akiling theilou ho bou umden ding ahi.

\VS{28}Eihon Lenggam khat akiling louhel ichan diu ahijeh in, kichatna thenga Ama houna le ginna neipum in thangvah u hitin chule Pathen lunglhaina peu hite.

\VS{29}Ijeh ham itileh I-Pathen'u chu mivallhum meikong ahi.\XREF{✡}{{\XO 12:29 }{\XT{Danbu Ni Na 4:24}}}




\par }\Chap{13}{\SH Pathen lunglam tah a natohna
\par }
{\PP \VerseOne{1}Sopi hina a khat le khat kingailut tona neijom jingun.

\VS{2}Nanghon kholjin hungho chu phatbol ding sumil hih un, ijeh ham itileh hitia bol a vantil ho het louva lhunsah khah aumun ahi!\XREF{✡}{{\XO 13:2 }{\XT{Semtilbu 18:1-8; 19:1-3}}}

\VS{3}Songkul'a nangho tah aumsa bangin kigelun lang, songkul'a umho chu geldoh un. Nanghon natahsa uva gimbol natna ama hon athoh u nangho tah in nathoh sau ahi tobangin, alam louva kibol ho jong chu geldoh un.

\VS{4}Imalam jousea kichen hi jabolun, chule kichenna a kitahna hi khat in khat chunga neiyun. Pathen'in chonthanghoi bol ho le jonbol ho thu atan ding ahi.

\VS{5}Sum ngailu hih un; nanei chung'ah lungkimna neiyun. Ijeh ham itileh Pathen'in aseisa ahitai, “Keiman nangma kalha louhel ding nahi. Keiman nangma kachanglha louhel ding nahi,” ati.\XREF{✡}{{\XO 13:5 }{\XT{Danbu Ni Na 31:6,8; Joshua 1:5}}}

\VS{6}Hijeh a chu eihon lungngam tah a, “Pakaiyin eikithopin, hijeh a keima kicha louding kahi. Miho bep in ka chunga ipi abol diu ham?” tia isei theiyu ahi.\XREF{✡}{{\XO 13:6 }{\XT{Labu 118:6}}}

\VS{7}Na lamkaiyu Pathen Thu nahil hou chu geldoh un. Ahinkho uva thilpha ahin sodoh hou chu gelun, chule atahsan u vetton thei chu juiyun.

\VS{8}Jesu Christa hi janhi, tuni chule a-itih a ahina abang ahi jinge.

\VS{9}Hijeh chun thuhil lamdang le gotchom'ah lunglut hih helun. Na thahat nau hi Pathen lungsetnaa hungkon ahi bouvin, anneh thudol'a chonna hoa kon ahipoi, hiche thua kisa lunggim hon ima phatchomna anei pouve.

\VS{10}Eihon maicham khat, thempu hon Houbuh sunga nehtheina thaneina aneilouvu, ineiyun ahi.

\VS{11}Chonna lui dungjuiya Thempu Chungnung chun gancha thisan chu Munthenga chonset maicham thiltoa ahin choilut ahin, chule gancha ho tahsa pumho chu khopi pamlama ahalvam jiu ahi.\XREF{✡}{{\XO 13:11 }{\XT{Thempu Dan 16:27}}}

\VS{12}Hitobangma a jong chu Jesu chun khopi kotpi polama chu gim athoh a chule thia athisan'a amite athensah ahi.

\VS{13}Hiti chun eiho Ama henga kulpi pam lama chun gachedoh uhitin, chule Aman jachatna apoh chu gapoh hu-ute.

\VS{14}Ijeh ham itileh hiche vannoiya hi indet aumden ding inei pouve; eihon ahunglhung dingin inga nahlaiyu ahi.

\VS{15}Hiche jeh chun Jesu vanga Pathen vahchoi jingna eihon Amin'a ikitahnau phondohna kilhaina neijom jingu hite.

\VS{16}Chule thilpha bol le ngaichatna neiho to chan neikhom ding sumil hih un. Hitobang kilhaina ho hi Pathen lunglhaina ahi.

\VS{17}Lhagaova nalamkai hou thun nungun, chule ipi aseiyu bol un. Amaho hi nalhagaovu honbitna a natong ahiuvin, chule amaho Pathen a mopoa ahiuve. Amaho chun kipahtah a abol theina dingu le lunghimo puma abol louna ding uvin, ajeh phatah in peuvin. Hichu nangho dinga phatchomna hilouhel ding ahi.

\VS{18}Keiho dingin taovun, ijeh ham itileh se le pha hetna kaneiyu hi akicheh in chule kabolna lam jouseuvah jana neitah in hinkho kaman nom uvin ahi.

\VS{19}Chule adeh a keima nangho kom agangthei pena kahung theina dingin taovun.


\par }{\SH Tao khumkhana le salam chaina
\par }
{\PP \VS{20}Tun cham-lungmon konna Pathen, I-Pakaiyu Jesu, kelngoiho Achingpipa, thina a konna kaithoupa, athisan a tonsot kitepna namdet nom pa chun–

\VS{21}Na ngaichat nau jousea alunggot bolna dingin na bulhin sah uhen. Ama chun Jesu Christa thuneina jal in, nachung uva thilpha lam jousea Ama lunglhaina dingin sodoh hen. Loupina jouse tonsot atonsot in Amaa hijing hen! Amen.

\VS{22}Kasopi deitahte, kangeh nahiuve, hiche tilkhouna chomcha kajih hi gelkhoh uvin.

\VS{23}Keiman nahet dingu kadei chu isopiu Timothy chu songkul'a kon'in ahin lhadoh tauve. Ama hikom'a ahungvah a ahileh nangho to kimuto dinga kahin lhonpi ding ahi.

\VS{24}Chuche mun a na lamkaihou le tahsannei ho jouse ana lemun. Italy a tahsan neihon lemna nahin thot ui.

\VS{25}Pathen milungsetna chu na boncha uva chunga umhen. Amen.


\par }