\NormalFont\ShortTitle{Solomon Labu}

{\MT SONG OF SOLOMON

\par }{\MTB SOLOMON LABU

\par }{\MTC Solomon Labu Jihpa Chule Akijih Kum

\par }{\IP Hiche lathu ho hi Solomon kimin phahna’a kijih chule Solomon ama tah-in ajih hidin ginchat ahitoh kilhonin, Solomon Labu ahilouleh Solomon Zaila tin aki minvon ahi.

\par }{\IP Chule Leng Solomon khang 970 le 930 BC sunga ana kijih ahin, hiche Zaila ho hi Israel ten Pathen le amite kingaina dol-in aleuvin, Christianten Christa le ahoubung mite kitimatna dol-in akilen ahi.

\par }{\IS Thusim Che Dan

\par }{\IP Thusim chedan hi gollui laiya mipi vet dinga thusim tho abolji nauva, lasa hon athusim zaila’a asah thojiu tobanga kijih ahi. Chule athu chedan het bailamna dingin athusei le alasah chu numeinu ahi tengleh ‘Mounu’ tin athubul in akitahlang in, pasal pa’a ‘Moulang’ akitin, chule akahlah’a honlasa le lomgol lasa ho chu ‘Zailom’ tin aki tahlang’e. Hiche bu hi lasut ahilouleh lathu ahijeh in, thu hopkhen na dingin ‘Labung’ tin mun get in aki homkhen in ahi.



\par }\ChapOne{1}{\SH Shulam Nungahnun Kelngoi Chingpa Angaina
\par }
{\PP \VerseOne{1}Zailom: Hiche hi Solomon la ho lah’a apipen, adang jouse sanga thupi ahi.
\XREF{✡}{{\XO 1:1 }{\XT{1 Lgt 4:32}}}

\VS{2}Mounu: Neichop in lang, avel in neichop in, ajeh chu nei deibolna chu lengpitwi sang'in jong alhumjoi.

\VS{3}Gimnamtui nakinu chu iti namtuija hitam, namin ngei hi agim namtui kitungdoh tobang ahi. Akidang poi, khangdong nungah jousen hibang loma nahin deiju hi!

\VS{4}Kei jong neipuijin, hungin; kijam ta hite! Lengpan ajalna pindan’ah ei puilut hen.

\par }{\PP Zailom: Iti kahin kipapiu hitam, O Lengpa. Na milungset dan hi lengpitwi sang'in ka ngaisang jouve.

\par }{\PP Mounu: Nahin ngaisangnau hi adih tangeiye!


\par }{\PP \VS{5}Keima ka vouso avom vang'in kamel-hoi nai, Vo Jerusalem Chanute-Cedar phaiya ponbuh kisongho banga vom, Solomon pondal banga vom chu ka hinai.

\VS{6}Kavouso avom jeh-in, Neihin vehih-uvin-nisan ei kahdup jeh ahi bouve. Ka sopi pasal ho ka chung ah alunghang uve, alengpi leiju vekol dingin eino uvin, hijeh chun kei le kei ka kijen joupoi; keima lengpilei ka kivet kol man poi.

\VS{7}Nei seipeh-in, O goldei, tuni na kelngoi honho hoilama na puiding ham? Sun teng hoikom'a na kol sah ding ham? Ajeh chu keima hi noti banga naloi-napaiho chule kelngoite lah’a iti ka vavai le jeng thei ding ham?

\VS{8}Moulang: Na het loule, O nungah mel-hoipen nu; ka kelngoi ho kikaina nung juiyin lang, kelngoi chingho ponbuh vel’a chun na kelchate vah-in.


\par }{\SH Melhoina Toh Pharaoh Sakol Ho Tekahna
\par }
{\PP \VS{9}O ka deinu, na nunnop dan hi Pharaoh sakol lagol lah-a khat toh nabang’e.

\VS{10}Na bengmai alangtoa hi iti deium hitam! Na bilba tenin asal emsel jeng’e! Nangong jong iti dei um hitam, na sana bilba hung kailha chun ajem hoi be cheh-e.

\VS{11}Zailom: Sanavui sempeh-ungting, kicheina ding dangkavui toh thosah-unge.

\VS{12}Mounu: Lengpa jalkhun chung ah alum in, gimnamtui ka kinu gimnam hi aki tunglut jel jeng’e.

\VS{13}Ka goldeipa hi ka ang-a Myrrh gim namtui theineo kikhai abangin ahi.

\VS{14}Ama hi En-gedi lengpileiya henna pahcha-boh toh abange.

\VS{15}Moulang: Iti hoiya hoi nahi hitam, O ka goldei nu! Namit teni hi vakho te abang jeng’e.

\VS{16}Mounu: Nangma jong na hoi ngeije, O goldei, kam’a seidoh jou hoi hilouvin dei na um nalom’e! Hampa dong nem hiuheo khu i-jalkhun lhon dingin alom e.

\VS{17}Namtwi tah Cedar thingbah ho jeng jong i-inkam lhon dingin apang uvin, chahthing ho jeng jong i-insun lhon dingin apang’uve.




\par }\Chap{2}{\SH Kelngoi Chingpa Ngailutna Ponlap
\par }
{\PP \VerseOne{1}Mounu: Kei hi Sharon phaichama pahcha chule phaichama lily pah kahi.

\VS{2}Moulang: Ahi ngeije, lingnang lah-a lily aum bangin, nungah khangdong ho lah-a kadei nu aum'e.

\VS{3}Mounu: Thei-honsunga theithup twipen aum bangin, gollhang khangdong lah-in ka dongma pa aum’e. Alimdam noija keima ka touvin, atheiga twitah chu kane’e.

\VS{4}Aman golvahna in dan sung ah ei kilhon lutpin, eikhohsah dan hi akichen lheh jeng’e.

\VS{5}Lengpi theigan nei thahatsah-in lang, theithup gan nei kidodoh sah-in, ijeh-inem itileh keima nangma ngaija haisam pai ding kahi.

\VS{6}Aban veilam ka kikhap in, aban jet in eijut lelei.

\VS{7}Vo Jerusalem chanute, loujaova sapeng le sakhi min pan’a katem nahiuve; achama ahung kipatdoh ngal lou leh kideina hi nang hon tildoh tho ahilouleh suh-khahtho din got dauvin.


\par }{\SH Kelngoichingpan Shulam Nungahnu Heng Hin Jon
\par }
{\PP \VS{8}O, kangai penpa ahung phei gin kajai! Molsang sang ahinlhah-in, alhang alhang ahin lhah-e.

\VS{9}Kangaipa hi man-gangtah sapeng gol tobang le sakhi chalgol tobang ahi. Veuvin, bangtom ah khun ama adingin; bangkot vangkah-a kon'in ahin ven, pindan sung ahin velhin ahi.

\VS{10}Kangaipan aseije, “Kithouvin, ngainu! Hiti hin kijot mang ta hite, O mel-hoi!

\VS{11}Ven, phalbi a kichai tai; chule gojuh jong atang tai.

\VS{12}Pahchate ahung jamdoh tauvin, vachate mao jinjen lai phat kum kihei ahunglhung tan, vahui hamgin in ikom-ivel khohui alodim tai.

\VS{13}Theichang aga pantan, chule lengpipah gimvui akitung tai. Thouvin, ngainu! Hung in gavahdoh hite, O mel-hoi!”

\VS{14}Moulang: Kol song panga songpi khi kah-ah kavakhu akiselle. Na somai nei musah-in, na awgin nei jahsah in. Ajeh chu na awgin angeiyin, na somai ahoi ngeije.

\VS{15}Zailom: Sealte khu man uvin, khuche sealneo ho khun kingailutna lengpilei laidung ahin chilthang masang uvin, man uvin, ijeh-inem itileh lengpithei pahlai ahitai!


\par }{\SH Shulam Nungahnu Kelngoi Chingpa Dinga Kitah-A Pang
\par }
{\PP \VS{16}Mounu: Ka ngailutpa hi keija ahi in, keima ama-a kahi. Aman kelngoite Lily pahho lah-in alhajin, avahva ji’e.

\VS{17}Khovahkon huilhi ahung nun masang, chule jan muthim lim jong akihei mang masang'in, ka heng hin jon kit in; O ka ngai goldei, Bether lhangdunga sa peng gol ahilouleh sakhi chalgol hunglhai bangchan hung kit teijin.




\par }\Chap{3}{\SH Kelngoi Chingpa Kiholmo
\par }
{\PP \VerseOne{1}Mounu: Jan khat khun chunga sa-mang kajal laijin, ka goldeipa ka lhangai lheh-e. Kalhangai lheh jengin, hinlah ama ahung poi.

\VS{2}Hijeh chun, “Keima kithoudoh-ing katin khopi tolsungah vahle in, lamlen-lamkah ningkoi jouse ah ka goldeipa gahol le inge,” tin ka kigel tai. Hiti chun ka gahol le in, hinlah ka gamu joupoi.

\VS{3}Kholai vengtup jan khongah hon lamkah-a eina khamtang uvin, chuin keiman amaho jah-a, “Ka goldeipa chu namu khah uvem?” tin kadong’e.


\par }{\SH Kelngoi Chingpa Toh Kimuto Kit
\par }
{\PP \VS{4}Amaho ka dalhah jouchet’na ka goldeipa kamu-mu chun, ka nailut in ka tuhchah jeng tan, chuin kapenna indan, kanu insung ah ka puilut tai.

\VS{5}Vo Jerusalem chanute, loujaova sapeng le sakhi min pan’a katem nahiuve; achama ahung kipatdoh ngal lou leh kideina hi nang hon tildoh tho ding le suhkhah-tho din got dauvin.


\par }{\SH Lengpa Hung
\par }
{\PP \VS{6}Zailom: Ipi hitantem hiche gamthip lama kon’a meikhu lom banga kijel doh letlut pi khu? Ipi hitan tem Myrrh gim namtui chule sumkol veiho gimnamtui kilhut nam bang jeng hi?

\VS{7}Veuvin, hiche khu Solomon khunjon ahi in, avengtup din Israel sunga gamngah-galsat son-um pen pasal thahat somgup in ahin jui uve.

\VS{8}Amaho khu chemjam peithem cheh, galsat them cheh ahiuve. Chemjam a kiko sohkei uvin, janteng koiyin lengpa hin bulu jongleh avengdoh ding sadema kimansa ahiuve.

\VS{9}Leng Solomon loupitah-a akijkonna khunjon hi Lebanon gam'a thing phapen’a kisem ahi.

\VS{10}Akhun jon akhom-ajol chengse chu dangka jengin a kisem in, achung khu khu sana songmantam in akitom in, apondal-ho chu pon san dup val lheng ahi. Hichu Jerusalem chanu ten ngailutna jouse puma ajep-hoisel’u khunjon ahi.

\VS{11}Mounu: Vo Jerusalem chanute, hung uvin lang Leng Solomon hi hung ve tem’un. Aman akipa thanop napen, ajinei nia anun lallukhuh apeh chu akikhuh-in ahi.




\par }\Chap{4}{\SH Lanu Melhoina
\par }
{\PP \VerseOne{1}Moulang: Namel-hoi ngeije, ngainu, seidoh jou hoi hilouvin nahoi ngeije. Na ponlukhuh noija namit teni vakhu abang jeng’e. Nasam kailha jong Gilead lhang dunga kon kel-hon hung kijot suh abang jeng’e.

\VS{2}Naha ho kelngoi kihet ngousel jouchet’na kisop thengsel banginakangleh jeng’e. Na mehiuheo dan nolnabei ahin, na hatu jouse jong akigol khom dildel uve.

\VS{3}Nane geiteni jong patsandup abangin, nakam jeng jong mihiptah ahi. Na bengmai langto jong na ponlukhuh noijah kolbuthei chang asan jit jet abang jenge.

\VS{4}Na ngongchang jong David insang, migal-hang asang aja galmanchah-omphoa kijem pah jeng toh abangin avet-hoi ngeije.

\VS{5}Na-ang teni jong sapengnou teni, Lily pah lah-a lhale sapengnou pengkop teni abange.

\VS{6}Khovahkon huilhi nun masang, jan muthim lim kiheimang masang ah; keiman Myrrh molsang kajot’na, bego lhangdung ka jot touding ahitai.


\par }{\SH Lanu Melhoina-A Kelngoi Chingpa Lunglhai
\par }
{\PP \VS{7}Nangma na pumpin nahoije, ngainu, na hoi chamkim ngeiye.

\VS{8}Lebanon’a kon'in neihin juiyin, ka deilhennu, neihin jui tan Lebanon’a kon'in. Senir le Hermon molvum, keipi-bahkai ho kokhuh umna lah, Kei-ahsite chenna lhang, hin juisuh-in Amana Molsanga kon’in hung kumsuh tan.

\VS{9}Nangin ka lungsung na lodim in, ka goulu nahi, kangai ka jiding nu. Na khivui val emsel toh namit-ha’a neivet dan in ei hentang den jeng tai.

\VS{10}Nei ngailutnan ei kipa thanop sah-e, ka goulu nahi; ka ngai kaji ding nu. Nei ngaina hi lengpitwi sang'in alhumjon, na gimnamtui hi pahnamtui sang'in jong atwi joi.

\VS{11}Na negei teni khoiju sang'in alhum joi, O ka ji ding nu. Nalei noija khoiju le bongnoi aum'e. Na von jouse jong Lebanon lhangpah gimtwi anam’e.

\VS{12}Nangma hi keija ding monga pahcha lei, goulu, chongmou chule khal laiya twinah kiselguh tobang nahi.

\VS{13}Na pheichung jong kolbuthei toh muinam kikhat tah henna,

\VS{14}Chule leipah namtui toh sehlhum, kolju le thingthal, bego le Myrhh, aloe le muinam jouse dinga kingapna ahi.

\VS{15}Nangma honlei twinah, twichim twikul; Lebanon lhanga kon hung longlha tobang nahi.

\VS{16}Mounu: Khang in, Sahlam khohui! thouvin, lhanglam khohui! Ka honlei jon ah hung nungin lang akimvel jouse agimtwi hi lhutsohhel tan. O ka goldeipa, na honleija hin hunglut in lang, theiga hoipen hung kilon lang, hung nen.




\par }\Chap{5}{\SH Janmang Nina
\par }
{\PP \VerseOne{1}Moulang: Keima ka kallha luttai ka honlei, kagoulu, kajidinu kom'ah! Keiman Myrrh toh amuinam theiho ka chomkhom in, ka khoiphanga khoiju ka chop’e. Ka lengpitwi toh bongnoi ka don’e.

\VS{2}Zailom: O goldei le ngai umte, neuvin lang, don un! Henge, ngailutna hi donkham vaset un.

\VS{3}Mounu: Keima ka-ihmun, hinlah kalung alimgeh-e kangai penpan kot ahin kiuva eihin kou awgin: “Kot neihonin, O kagoulu, kangainu, kavakhu, kadinga chamkimpen; ka lujang daitwi akottan, ka jangsam daitwi alhopsoh tai,” tia ahinsei kajah chun keiman kadonbut in: “Keiman von kana kisutlhah man tan, kahung kivon kit ding ham? Ka keng kana kisop ngim tan, ka chotnen kit ding ham?”

\VS{4}Kangai penpan kot chu ahin hong gotan, hichun ka lung thathou lheh jeng tai.

\VS{5}Keiman ka dongmapa kot honpeh dingin thanom tah in ka chomdoh-in, ka khut chung ah jong gimnamtui kavatnatsah-in ahi. Ka khut jung Myrrh gimtwija chun kotkil chu kahong tan ahi.


\par }{\SH Kelngoichingpa Kiholmo Aniveina
\par }
{\PP \VS{6}Kangai penpa din kot kahonpeh tan, hinlah ama anaum tapoi! Kalung lhadah del jeng tai. Ama holnan kadahlen, hinlah kamu jouta poi. Ka koule-in hinlah adonbutna awgin akija tapoi.

\VS{7}Janlaija khongah hon khosung avel le laijun eihung mudoh-un, eijep pop chetchut jengun, ka ponlukhuh eihodoh peh-un ahi.

\VS{8}Vo Jerusalem chanute, katem nahiuve-kadongmapa na kimupi khah bang uleh, ama lhangai nan ka tahsa akem lheh jeng tai tihi neina seipeh tauvin.


\par }{\SH Kelngoichingpa Deitum Ahina Jeh Thu Kidong
\par }
{\PP \VS{9}Zailom: Idinga na dongma pa chu midang jouse sanga dei um chomdeh hija ham, O mel-hoi kidang lanu? Ipin na dongma pa chu atumbeh-a alulsah chom hija keihon nei temnau chu ka nun diu ham?

\VS{10}Mounu: Kangai penpa chu donghoisel in avouso ajolsel in, aemsel jengin, midang asang-aja sang'in ahoijoi.

\VS{11}Alujang chu songmantam sang'in ahoijon, asam jang va-ah vom banginavom’e.

\VS{12}Amit teni khaltwi panga tou vakhu banginaval lheng in, sana khiba bongnoitwi-a kisop ngimsel tobang ahi.

\VS{13}Abengmai chu muinampah honlei, gimtwi hinlhut dohji tobang khu ahi. Ane geiteni jong Lily pah Myrrh gimtwi kichap khum tobang ahi.

\VS{14}Abanjang jong sana pum kihehkol’a sana pahjema kijempol bangin alhanlhaije. Atahsa pum saiha kinotval lhenga, Sapphire songa ki tomjol toh abang’e.

\VS{15}Akengteni jong sana khomtoa kon kitungdoh ngunsong khom abang’e. Atahsa gongso adingchah-in, Lebanon lhang banginahuikaijin, alhang lehvuma Cedar thing huikai abang’e.

\VS{16}Akamsung alhum in, imalam jousea dei umtah chu ahi. Vo Jerusalem chanute, ka ngaipen; ka goldei chu hitobang chu ahi.




\par }\Chap{6}{\SH Shulam Nungahnu Pandet Jeh’a Thudoh Kibol
\par }
{\PP \VerseOne{1}Zailom: Nagoldei hoiya che hitam, O mel-hoi kidang lanu? Nahin holpeh-uvinge, nei seipeh’un hoilam ajot ham?

\VS{2}Mounu: Kagoldeipa muinam theiho pahna ahonleijah akumsuh tai, hon leilaija akelngoite vah ding le Lily pahho loukhom dingin.

\VS{3}Keima ka ngaipenpa-a kahin, ama keija ahi. Ama akelngoi Lily pah lah’a avah-e.


\par }{\SH Lengpan Shulam Nungahnu Melhoina Achoi-At
\par }
{\PP \VS{4}Moulang: Ngainu, namel-hoi ngeije, vetnom umtah Tirzah khopi, Jerusalem tobang’in na hoijin; galsat-galhang hon ponlap akidop bang uvin na thupi-e.

\VS{5}Namit tenin avet nalang heiphei jin, ijeh-inem itileh na hoinan haisa mo in eilhai. Nasam kailha jong Gilead lhangdunga kon kel-hon hung kijotsuh abang jeng’e.

\VS{6}Naha ho kelngoi kihet ngousel jouchet’na kisop thengsel banginakangleh jeng’e. Na mehiuheo dan nolnabei ahi in, na hatu jouse jong akigolkhom dildel uve.

\VS{7}Na bengmai langto jong na ponlukhuh noijah kolbuthei chang asan jitjet abang jeng’e.

\VS{8}Lengnu somgup, thaikem somget chule sim’a simsenlou nungah khangdong aum in,

\VS{9}Hijeng jongleh kenvang ka vakho, achamkim pen nu-anun adeilhen pen, ahing nun dottah’a angailut pen nu bou hi ka deilhen pen’e. Nungah khangdong hon jong angai sang uvin, lengnu tamtah le leng inpia thaikemho jengin jong ngaisang nan ala choijun:

\VS{10}“Koi hija ham, taikho vah banga hung vahdoh-a, chollha banga vet-hoi lheh jenga, nisa banga vah emsela, galsat ho ponlap dop banga gimnei jeng hi?” atiuvin ahi.


\par }{\SH Shulam Nungahnun Akilhohmang Dan Aphondoh
\par }
{\PP \VS{11}Mounu: Kei jong ka kumsuh-e beleija bepah veding le phaichama hamhing hung dondoh thahho veding, chule lengpi gui ho dondoh soh tam, kolbutheiho jong pahsoh hitam ti gave lha dingin.

\VS{12}Hinlah keiman ka kigeldoh masang'in, ka lhangai mama jeng na lungthim chun eipui lut tai; keidia milalpa sakol kangtol sung ah.

\VS{13}Zailom: Hung kile in, hung kile kit tan, O Shulam nungahnu. Hung kinung heijin, hung kit in, i-kimuto kit theina diuvin.

\VS{14}Moulang: Shulam nungahnun lamthem ho golnia akigol uva alam nau kikah-a achephei dimdem khu i-dinga nang hon na galdot jing’u hitantem?




\par }\Chap{7}{\SH Amel-hoina Choiatna Banjom
\par }
{\PP \VerseOne{1}Moulang: Kengdap in adap na keng teni chu iti vetnom um hitam, O leng nungahnu! Na khelphe jol silsel teni jong sana pah jem abang jengin, khut them tahho suitoh sel abang jeng’e.

\VS{2}Na laimu jong lengpitwi kihalkhom kikholna lhengkam bempel tobang ahi. Na oi jong suhlou changphal kisea, Lily pahhoijin aum kim sohkei abang’e.

\VS{3}Na-ang teni jong apengkop sapeng nou teni tobang ahi.

\VS{4}Na ngongchang jong saiha insong kitung tobang ahi. Namit teni jong Bath-rabbim kelkot panga Heshbon twikul chim sitset le val litlet toh abang’e. Na nahlhong jong Damascus lam galdot phahna Lebanon insang banginahoisel jeng’e.

\VS{5}Na luchang Carmel Molsang banginakikhang sang'in, na samjol val litlet chun lalna le loupina atahlang’e. Na samlom hoije chun lengpa jong chatmo in alhatai.

\VS{6}O, iti hoiya hoi nahi hitam! Iti lunglhaium nahi hitam, ngainu, lunglhainan na dim jeng’e!

\VS{7}Na gongso tumthing banginnapai jitjet in, na-ang teni jong aphung’a aga lomho abang’e.

\VS{8}Keiman kaseije, “Aphunga ka kaltouva, atheiga ho ka tuhchah ding ahi.” Na-ang teni lengpithei lom bang hen lang, na haihu theithup gimtwi banginnamtui hen.

\VS{9}Na michop dan jong lengpitwi twipen akidon teng, ilei chung le i-ha kahlah’a nal-heova alonlut banginthanop umhen.


\par }{\SH Kelngoi Chingpa Dinga Shulam Nungahnu Akitah
\par }
{\PP \VS{10}Mounu: Keima ka ngaipenpa-a kahi in, aman jong kei hi ama-a mong in eigel’e.

\VS{11}Hung in, goldei, jaolah-a gavahdoh hitin; gammang-pahchaho lah’a jankho gamang khom hite.

\VS{12}Kithou dohvah hitin lengpileija gache hitin, lengpi guiho pah hitam gave hitin; apahmum ho chu ana pahlhasoh hitam, kolbutheiho jong ana pahlhasoh hitam gave hite. Chuteng ka ngailutna ka musah ding nahi.

\VS{13}Joldei-ai gimvui nam aki tung in, thei phapenho jong in kotbul ahin phatan; kipa thanopna athah hihen alui hijongleh, nang dingin kana khol khomsohkei tan ahi, O goldei.




\par }\Chap{8}{\SH Kelngoi Chingpa Toh'in Lama Kile Kit
\par }
{\PP \VerseOne{1}Mounu: Kasopi pasal, kanu noitwija kivahdohpa chu ana hile chun ka titave! Chutileh hoikom hihen, koiyin eihin ve jongleh nahin chop jing thei ing kating, koiman jong ei seise thei ponte.

\VS{2}Chuteng neolaija ka chennau in ah napui ing-katin, kideije ki kihil tante. Hichea chun muinam thet lengpitwi na donsah ingting, ka kolbuthei jutwi lhum jet chu ka donsah ding nahi.

\VS{3}Naban veilang ka lukhap hintin, naban jet lang in eikoi tante.

\VS{4}Vo Jerusalem chanute, kijoldeina kiti hi aphat didol tah alhin kahsea nang hon kaithoulou dingin kitem uvin.

\VS{5}Zailom: Gamthip’a kon hungpheija, agoldei chunga kingailha khu koi hija? Ka hin thoukhang tai hiche theithup phungnoi, na chunnun nahin pensahna, sonat na hin thohpi na mun’a chun.


\par }{\SH Kitahna Kitepna
\par }
{\PP \VS{6}Mounu: Na-anglaija Mohor (Namdet melchih) kinam banginneikoi jin, ajeh chu ngailutna hi thina toh kibanga thahat tah ahin, kideina-a kon kithangsetna hi lhankhuh sunga ki um’a kithohgim tobang ahi. Kigoldeina hi meikong banga deo jejua, chule meikong lah-a akoupen tobang ahi.

\VS{7}Kingailutna hi twi ijat in jong achap mit joupon, vadung hon jong alhohmit joulou ahi. Khat touvin ngailutna hi anei-agou jousen chohtho ding gotaleh, alunggot chu imacha hidehlou ding ahi.


\par }{\SH Khonung Phatthei Bohna Dinga Kitepna
\par }
{\PP \VS{8}Zailom: Keihon sopi numei kumdong, a-ang jong bohdoh nailou khat kanei jui. Khat touvin chongmou din thumna hung nei taleh, ka sopinu’u dinga ipi ka bolpeh thei diu ham?

\VS{9}Ama hi pal banga ding jangpet nungah theng ahileh, gal panmun sang dangka-a ka sem uva ka venbit diu ahi. Hinlah ama chu kotkha kikaile-kisonle banga detna neilou khat ahileh, ama venna dinga Cedar thinga pal kakam diu ahi.

\VS{10}Mounu: Keima pal banga ding jang nungah theng chu kana hi-e, tuhin ka-ang teni hi insang kisa inting vum abang’e. Ka goldeipan eihin vet teng, ka chunga athilmu chung ah alunglhai ngeije.


\par }{\SH Amanu Lengpilei
\par }
{\PP \VS{11}Solomon in Baal-hamon ah lengpilei aneiyin, hichu lou natongho asansah-in, amaho jouse chun atheiga man dingin dangka sangkhat apecheh-uve.

\VS{12}Hinlah keima lengpilei hi keija mong ahi in, keiman kapeh ding ahi. Solomon in dangka sangkhat eipeh angai poi. Hinla theiga ngah-a pangho vang dangka jani

\par }{\PP cheh kapeh ding ahi.


\par }{\PP \VS{13}Moulang: Honleija cham jing, O ngainu,

\par }{\PP naloi ten nangma awgin ajah jeh un avangphauve, keima jong nei jahsah-in.


\par }{\PP \VS{14}Mounu: Hung in, O ka ngaipen pa! Muinam theiho pahna lhang chunga sapeng gol le sakhi chalgol banginchom letan!


\par }