\NormalFont\ShortTitle{Thempu Dan}

{\MT THEMPU DAN

\par }{\MTB Thempu dan sung thu umdan

\par }{\IP Israel mite chu kum jakhat lam soh ahinau hephalou khop in ana um uvin, Pathen'in amaho leh amaho akivaipoh uva anam sung’u akhan lhitsah diu chu a deisah ahi. Pathen'in Israel mite chu gamthip noiya apuilen hicheng hi thu apeuvin; adih’a hinkho aman nadiu, adam theina diu, insung kingailutna, athenga sumkol veina chule adang phabep apen ahi. Thempu Dan hi tulai phattoh kikal chondan banginaum in, ahinlah hiche hi Pathen toh kiguijopna dihtah ahi. Ajeh chu Pathen athen banga thenna hinkho athupi dan gelpuma sim sim ding, chule hiche lekhabu hin Pathen adia thildih ho ahilchen in, Pathen angsunga kineosah leh Ama toh kinaina na neibe ding ahi. Ajeh chu Pathen'in hiti hin aseiye: “Keima ka then banginnangho jong theng un ati,” (19:2).

\par }{\IP Pathen'in chonset ihinauva konna chamlhat ihidiu adeisah in, chule mimal hinkhoa Pathen toh kiguijop ding hi kicheh tah’a na mudoh ding ahi. Pathen lam kat a, Ama jenga hin ding mong ahi, tijong na hetna kibelap ding ahi.

\par }{\IS Lekhabu jihpa, akijih kum chule akijih lona

\par }{\IS Thempu Dan hi Mose’n 1440 BC vel'a anajih ahi.

\par }{\IP Pathen'in Israel mite chu akiloi khomnau leh ahou dan ho uva konna, ki hilthemna anei theina diu chu adeisah ahi. Pathen leh amaho jouse kah’a chamleh lungmon aum ding chu ahi.

\par }{\IP Mose’n Israel mite chu Egypt gam'a kon'in gamthip lah’a apuilut in, kenglama achejing laiyun Mt. Sinai mun'a Pathen houna dingin Houbuh khat atungdoh uvin ahi. Hiche lai dinmun hin ama hon midang akon kilam hilna; thungaina, ki manchahna lampi hoa amacham uvin ache thei pouve. Ama hon Gamtepna mun jotna dia thupeh anga jing lai un, Pathen'in hiche Thempu Dan akon kimu, ki lamhil naho jouse hi ana peh ahin, hichea kon hi Israel nampi ki bulphuna leh khan lhitna um ding ahi.



\par }\ChapOne{1}{\SH Pumgo thilto maicham
\par }
{\PP \VerseOne{1}Pakaiyin Mose chu houbuh a kon'in akouvin, ajah a hiti hin aseipeh tai.

\VS{2}Hiche thupeh chengse hi Israel te hengah seipeh in. Nang hon Pathen henga pumgo thilto nabol tengu leh, bong hon ahilouleh kelcha hon chule kelngoi hon lah a konna nato jeng thei diu ahi.

\VS{3}Nangman gancha nato ding chu pumgo thilto ding gancha akul sunga pat hi ding, nolna bei thilto hi ding hichu Pathen'in asan theina dinga houbuh kotphunga todoh ding ahi.

\VS{4}Hiche gancha pumgo thilto chu aluchunga nakhut ngamlhan, chuteng kithoidam nadia hiche thilto chu Pakai adia santhei dol hi ding ahi.

\VS{5}“Chutengleh Pakai Pathen ma sanga bongchal nou natha ding chule Aaron chapate leh thempu hon gancha thisan chu houbuh maiya maicham akimvel jousea athe khum diu ahi.”

\VS{6}Chutengleh gancha chu avun nalip ding abong bonga nasat chen ding ahi.

\VS{7}Hitia chu Aaron chapate thempu hon maicham chunga mei atikong diu, meikong chunga chu thing alom loma akoi diu ahi.

\VS{8}ama hon maicham kitonaa sa kisem ho chu, aluchang leh athao ho chu maicham chung meikou lah achu aban bana akoi diu ahi.

\VS{9}Amavang sasung jouse leh akeng ho jouse amasa pena twiya sop lhah ngimsel ding, hiche teng chule thempu pan pumgo thilto maicham chung meiya ahal vam ding, hichu Pakai, Pathen adia namtui tah thilto hi ding ahi.

\VS{10}Nangman pumgo thilto dinga gancha hon lah akon napeh teng, kelngoi ahilouleh kelcha hithei ahi; amavang hichu achal hitei ding chule nolna beihel hi ding ahi.

\VS{11}Chuteng gancha chu maicham chunglama natha ding, Pakai angsunga Aaron thempu leh achapate hon, gancha thisan chu maicham phung anigli chunga achap kimvel soh diu ahi.

\VS{12}Hiche teng chule thempu pan gancha maicham chu atum tum, alhang lhang nga asat khen ding, aluchang, alap leh athao jouse pumgo thilto maicham mei kong nga ahalvam ding ahi.

\VS{13}Ahinla sasung jouse chule akeng jouse chu amasa tah’a twiya asop theng ding ahi. Hiche teng chule thempu pan pumgo maicham pumpia maicham phung meiya ahal vam soh ding, hichu thilmanlutah kipe, Pakaiya dia gimnamtui kihal vam ahi.

\VS{14}Nangman Pakaiya pumgo maicham’a vacha napeh le, nalhen kah ding vakhu ahilou le vapal napeh ding ahi.

\VS{15}Hiche teng chule thempu pan vapal leh vakhu ham chu maicham phunga akoi ding, chuteng aluchang chu maicham phung chunga atan lhah ding, thempupan amasa pena hiche thisan jouse chu maicham aning gol jousea achap khum ding ahi.

\VS{16}Chule thempu pan achang-oi le amul jouse apaimang ding, niso lam maicham phung meivam lah’a ase lhah ding ahi.

\VS{17}Chuteng thempu pan vapal lha ving tenia amat a abojal ding; asat tel louhel ding chule maicham chunga meiya ahal vam ding, hichu pumgo maicham, gimnamtui Pakai adia kikatdoh ahi.




\par }\Chap{2}{\SH Gamasa maicham
\par }
{\PP \VerseOne{1}Nangman lhosohga Pathen maichama napeh tengleh, hiche lhosohga changbong neldisel chu nalhen doh ding, hiche changbong chunga chu Olive thao nasunkhuma, Bego toh nachap khum ding ahi.

\VS{2}Hichu Aaron chapate, Thempu ho kom'a nahin choi ding, Thempu ho chun changbong thaotwi toh kihalsa chu, khut a sip-kham khat ahamdoh ding, Bego namthei toh kihalsa changbong ho chengse chu maicham phunga ahal diu ahi. Hichu Pakaiya dia thilpeh pha leh gimnamtui tah hi ding ahi.

\VS{3}Gasoh maicham amoh chengse chu Aaron leh achapate jouse na hoppeh ding, hiche maicham thilpeh hi Pakai adia thilpeh athengpen leh aman lupen hi ding ahi.

\VS{4}Na lhosohga thilto changlhah chu lhummeiya kisang minsa ahileh changlhah chu thao thengsel'a kikeng hi ding, chol kiso lou hi ding ahi.

\VS{5}Na lhosohga maicham chu khangbela naken min ahijongleh changbong lah’a anel pen hi ding, chule Olive thao naloi ding, hijong chu chol jao lou hi ding ahi.

\VS{6}Hiche changbong hose chu, atum tum in homkhen inlang chuteng Olive thao toh nuhel in, hichu lhosohga maicham ahi.

\VS{7}Nangman lhosohga maicham anbela nahon teng, hiche changbong chu anelpen leh Olive thao ahoi pen toh kihel hi ding ahi.

\VS{8}Ipi lhosohga maicham hijongleh, iti kisem hijongleh thempupa kom'a hinpuiyun amapa chun maichama atodoh ding ahi.

\VS{9}Thempupa chun lhosohga maicham atodoh chu, maicham chunga agovam ding ahi.

\VS{10}Hiche lhosohga maicham amoh chengse chu Aaron le achapate kipe ding ama hon anneh chohnaa anei diu, hiche maicham chu atheng pen, ahoipen leh lunglhaina dimset Pakaiya dia kikatdoh hi ding ahi.

\VS{11}Nang hon lhosohga maicham nabol tengu leh chol kisolou changlhah jeng hi ding, Pathen henga na pehdoh jouseu chu khoiju leh chol jaona ho chu maicham phunga na halvam thei louhel diu ahi.

\VS{12}Theichang gathah ho jouse jong, Pakai angsunga thilto dia nahin choi thei ahinai, hinlah hiche ho vang chu maicham phunga ki gouvam thei louhel ding ahi.

\VS{13}Na lousohga maicham todoh ding jouse chu chi-al toh na haltha cheh ding ahi. Hichu Pathen tonsot a dia na kiteppi nau na geldoh jing nau hi ding ahi.

\VS{14}Na lousohga amasa pen maicham nasem tengleh, changvui lah a ahinhoi apumchep ho chu meiya na hulgot a, Pakaiya dia nahin todoh thei ahi.

\VS{15}Na anchang ho chu Olive thao sunkhum inlang Bego namthei toh hal in.

\VS{16}Thempu pan lousohga phasah khat chu alah a Olive thao asunkhuma, Bego toh ahal ding, chuteng Pathen adia thilto loupi hi ding meiya ahal vam ding ahi.




\par }\Chap{3}{\SH Chamna maicham thilto
\par }
{\PP \VerseOne{1}Nangman gancha akul apat maicham nasem teng, achal hihen anu hijongleh nato thei ding, amavang nolna bei hi ding ahi.

\VS{2}Gancha luchunga chun nakhut ngam inlang, chule Houbuh lutna a chun that in. Chutengleh Aaron chapate, thempu ho chun, thisan chu maicham ning jousea chu athe khum diu ahi.

\VS{3}Thempu pa chun chamna thilto phabep chu Pakaiya dinga thilpeh lutah a apeh dingu ahi. Hichea hi athao jouse le asung ho jouse ahin,

\VS{4}Akongbuh toh kinaiya um akal teni le akimvela beh athao chengse, chule athin chunga beh athao jouse jong jaoding ahi. Hichengse hi akal toh kiladoh khoma,

\VS{5}Chule Aaron chapaten hichengse chu pumgo thilto dinga maicham chunga meikonga chu ahal vam diu ahi. Hichu Pakaiya dinga lunglhai um gimnam tuitah, thilpeh lupen hi ding ahi

\VS{6}Nangman gancha kul sunga konna gancha chu Pakaiya chamna thilto a naton ding tengleh, hichu achal ahilou le anu hi ding, amavang nolnabei hi ding ahi.

\VS{7}Nangman nato ding thilto chu kelngoi ahile, Pakai henga nahin kailut na,

\VS{8}aluchunga nakhut nangapma, chule Houbuh maiya chu natha ding ahi. Chutengleh Aaron chapaten kelngoi thisan chu maicham ning jousea chu athekhum sohkei dingu ahi.

\VS{9}Thempupa chun hiche chamna thilto a athao jouse chu Pakaiya dinga thilpeh lutah a apeh ding ahi. Hiche lah a chu atingpigu amei kitanlhah na geiya beh athao ho, agila beh athao jouse,

\VS{10}akongbuh toh kinaiya um akal teni le akimvela beh athao chengse, chule athin chunga beh athao jouse jong jaoding ahi. Hichengse hi akal toh kiladoh khoma,

\VS{11}Chule Thempu pan hichengse hi maicham chunga ahal vam ding ahi. Hichu Pakai anneh dinga kipe thilpeh lutah hi ding ahi.

\VS{12}Nangman nato ding thilto chu kelcha ahile, Pakai henga nahin kailut na,

\VS{13}aluchunga nakhut nangapma, chule Houbuh maiya chu natha ding ahi. Chutengleh Aaron chapaten kelcha thisan chu maicham ning jousea chu athekhum sohkei dingu ahi.

\VS{14}Thempu pan hiche thilto lah a konna phabeh khat chu Pakaiya dinga thilpeh lutah a apeh ding ahi. Hiche ho lah a chu sunga um athao jouse,

\VS{15}akongbuh toh kinaiya um akal teni le akimvela beh athao chengse, chule athin chunga beh athao jouse jaoding ahi. Hichengse hi akal teni toh kiladoh khoma,

\VS{16}chule thempu pan maicham chunga ahalvam ding ahi. Hichu Pakai anneh dinga kipe thilpeh lutah, lunglhai um gimnamtui tah ahi. Athao jouse chu Pakaiya ahi.

\VS{17}Nangman athao hihen athisan hileh naneh louhel ding ahi. Hiche hi nanga dinga aum jing ding dathupeh ahin, chule hoilai mun'a cheng jong leuchun, akhang khanga nanit jing jeng dingu ahi.




\par }\Chap{4}{\SH Chonset jeh’a maicham
\par }
{\PP \VerseOne{1}Chuin Pakaiyin Mose henga hitin aseiye,

\VS{2}“Israel te henga anoiya hilchahna chengse hi seipeh tan. Koitobang hetlouva chonset bola Pakai danthu ho lah a khat pen pen palkeh aum khah a ahileh hitia hi nabol dingu ahi

\VS{3}Thempu Chungnung chun chonset abola ahile, mipi jouse chunga chonset ahin pohlut ahin, hijeh a chu aman hitobang chonset jeh a chu chonset thilto atoding ahi. Hichea chu aman Pakaiya dinga nolnabei bongchalgol khat atoding ahi.

\VS{4}Aman Houbuh maiya Pakai kom'a chu bonchalgol chu ahin kailutna, aluchunga akhut angapma, chule Pakai angsunga chu atha ding ahi.

\VS{5}Chutengleh Thempu Chungnung chun bongchalgol thisan chu themkhat alah a, Houbuh sunga chu lutding,

\VS{6}Akhutjung chu thisan lah a adelutna, chule muntheng chungnung kidaltan na pondal mai Pakai angsunga chu sagi vei athinkhum ding ahi.

\VS{7}Chutengleh thempupa chun Houbuh sunga Pakai angsunga kitung gimnamtui halna maicham chunga saki hoa chu thisan phabep cheh asunlut ding ahi. Bongchalgol thisan adangse vang chu Houbuh maiya pumgo thilto kitona maicham bula chu asunlhah ding ahi.

\VS{8}Chujongleh thempupa chun bongchalgol chu athao jouse chonset thilto a todinga alahdoh sohkeiding ahi. Hiche sathao lah a chu agila beh athao jouse,

\VS{9}akongbuh toh kinaiya um akal teni le akimvela beh athao chengse, chule athina beh athao jouse jaoding ahi. Hiche ho jouse hi akal teni toh alahdoh tha ding,

\VS{10}chamna thilto a kitoh kelngoi chunga abol banga abola, chule pumgo thilto maicham chunga ahalvam sohkeiding ahi.

\VS{11}Ahin bongchalgol vun, asa, alu, akengho, asung, chule a-eh amoh jouse chu alah a

\VS{12}chule ngahmun polama vutvam ho kisunlhah na a kimang ngai jing muntheng lai khat na apohdoh ding ahi. Hiche vutbou chunga chu thing ati-a agovam ding ahi.

\VS{13}Israel nampi chun Pakai dan thupeh holah a khat apelkeh a achonset uva, ahivanga ama hon achonsetlam akihetdoh hih'u jong le, amaho chu chose hithou thou dingu ahi.

\VS{14}Itih hijongleh achonset nau ahin kihetdoh tengule, ama hon bongchalgol khat chonset thilto dinga ahin to uva chule Houbuh maiya chu ahin kailut dingu ahi.

\VS{15}A-upahouchun bongchalgol luchunga chu akhut angap uva Pakai angsunga chu atha dingu ahi.

\VS{16}Chutengleh Thempu Chungnung chun bongchalgol thisan chu phabep khat alah a Houbuh sunga chu achoilut ding,

\VS{17}akhut jung chu thisan lah a chu aphum lut a, chule muntheng chungnung kidaltan na pondal mai Pakai angsunga chu sagi vei athinkhum ding ahi.

\VS{18}Chutengleh thempupa chun Houbuh sunga Pakai angsunga kitung gimnamtui halna maicham chunga saki ho a chu thisan phabep cheh asunlut ding ahi. Bongchalgol thisan adangse vang chu Houbuh maiya pumgo thilto kitona maicham bula chu asunlhah ding ahi.

\VS{19}Chutengleh Thempupa chun sathao jouse chu alahdoh sohkei ding, chule maicham chunga chu ahal vam ding,

\VS{20}Thempu chungnunga dinga kitoh chonset thilto bongchal kibolna bang banga abol ding ahi. Hitobanga hi, thempupa chun mipi chu asuh thenga, Pakai toh asuhcham ding, chutengleh achonset nau ngaidama um ding ahi.

\VS{21}Chutengleh thempu pan bongchal amoh chengse chu ngahmun polama achoidoh a ahalvam ding, Thempu Chungnunga dinga chonset thilto tobanga chu abol ding ahi. Hiche hi Israel mipi jousea dinga chonset thilto ahi.

\VS{22}Koi hijongleh Israel mite lah’a alamkai khat pen chun Pakai a Pathen thupeh apelkeh a achonset khah a ahivanga achonsetna kigeldoh lou aum khah ahile, amapa chu chonse hithou thou ding ahi .

\VS{23}Amapa chun achonsetna ahin kigel doh ni nileh, chonset thilto a dinga nolnabei kelchal khat ahin kailut ding ahi.

\VS{24}Chutengleh akhut chu kelchal luchanga angap a chule pumgo thilto a kitoh gancha ho kithana Pakai angsunga chu atha ding ahi. Hichu chonset thilto ahi.

\VS{25}Chutengleh thempu pan chonset thilto gan thisan lah achu akhut jung aphumlut ding, chule pumgo thlto dinga maicham chunga saki ho a chu asunlut ding ahi. Adangse vang chu maicham bula chu asunlhah ding ahi.

\VS{26}Chutengleh kelchal thao jouse chu maicham chunga ahal vam ding, chamna thilto tobanga abol ding ahi. Hitobanga hi, thempupan lamkaipa chu achonsetna a konna asuh thenga, Pakai toh asuhdih ding, chutengleh achonsetna kingaidam ding ahi.

\VS{27}Koitobang milhamho lah a Pakai thupeh pelkeh a chonset bola, ahivanga abollam helou ho jong chu chonse hithou thou dingu ahi.
\XREF{✡}{{\XO 4:27 }{\XT{Minbu 15:27,28}}}

\VS{28}Achonsetnau ahin geldoh ni niuleh, achonset nau thilto dinga nolnabei kelpi khat ahin kai dingu ahi.

\VS{29}Chonset thilto luchunga chu khut angap uva, pumgo thilto a kitoh gancha ho kithana mun'a chu atha dingu ahi.

\VS{30}Chutengleh thempu pan akhutjung gan thisen lah achu aphumlut a pumgo thilto dinga maicham chunga saki ho a chu asunlut ding ahi. Thisan amoh chengse vang chu maicham bula asun lhah ding ahi.

\VS{31}Chutengleh kelpi thao jouse chu alah doh ding, chamna thilto a kitoh sathao kibolna banga abol ding ahi. Sathao chu maicham chunga ahal vam ding, chule hichu Pakaiya dinga lunglhai um namtui tah hi ding ahi. Hitobanga hi, thempupa chun mipi chu asuh thenga Pakai toh asuhdih ding, Chutengleh achonset nau ngaidama um dingu ahi.

\VS{32}Mipi chun chonset thilto dinga kelngoi ahin kai uva ahile, hichu nolnabei anu hi ding ahi.

\VS{33}Chonset thilto chunga chu akhut angap uva chule pumgo thilto a kitoh gancha ho kithana mun'a chu atha dingu ahi.

\VS{34}Chutengleh thempupan akhutjung chu chonset thilto gan thisan lah a chu aphumlut a pumgo thilto dinga maicham chunga saki ho a chu asunlut ding ahi. Thisan amoh chengse vang chu maicham bula asun lhah ding ahi.

\VS{35}Chutengleh kelngoi thao jouse chu alah doh ding, chamna thilto a kitoh kelngoi thao kibolna bang banga abol ding ahi. Pakaiya dinga thilpeh lutah kipehna chunga sathao chu maicham chunga ahal vam ding ahi. Hitobanga hi, thempupan mipi chonsetna a konna asuh thenga, Pakai toh asuhdih ding, chutengleh amaho chu ngaidama um dingu ahi.




\par }\Chap{5}{\SH Themnmo na chunga maicham velvet ding
\par }
{\PP \VerseOne{1}Nanghon thil khat namu'u leh nahet'u chung changa hettohsah dinga nakikou tengule, hitobang hettohsah louva um chu chu chonset ahin, chule na chonset jeh a chu gotna nachan ding ahi.

\VS{2}“ahilouleh nangman sathenglou sathisa hamkhat chu hetlouva natoh khah a ahileh hichu chona dola thenglou ahi. Hitobanga nathilbol chu nahet doh tengleh nangman nakisuhboh na le na chonsetna chu na phondoh ding ahi. Hitobang sathisa chu gamsa hihen, insa hihen, ahilou le tolla vah ho hijongleh aboncha chunga nabol sohkei dingu ahi.

\VS{3}“Ahilou jongleh nangman hetlouvin mihem suhboh thei thil khat natongkha tai. Hiche nathil tohkhah chu nahet doh ni nileh, nangman na chonsetna chu na phondoh ding ahi.

\VS{4}“Ahilouleh nangman aphatna ding hihen asetna ding hijongleh ngol-hoitah in nakihahsel tan ahi. Hichu ngol-hoitah ahi ti nageldoh tengleh, na chonsetna chu na phondoh ding ahi.

\VS{5}Hitobang chonsetna ho hi khat pen pen hijongleh nahin geldoh ni nileh, na chonsetna na phondoh ding ahi.

\VS{6}Chutengleh chonset themona jeh a nangman gancha kul sunga konna kelngoi hihen kelcha hijongleh anu khat Pakai henga nahin kai ding ahi. Hiche hi chonset thilto hi ding thempupan nangma chonsetna a konna nasuhtheng na le Pakai toh nasuh dih na hi ding ahi.

\VS{7}Ahinlah nangman kelngoi nahin kaijou hih jongleh, chonset themmona jeh a thilto dinga vakhu ni ahilouleh vapal ni nahin choi ding ahi. Vahcha khat chu chonset thilto ding ahin chule khat chu pumgo thilto hi ding ahi.

\VS{8}Hichengse chu thempupa henga nahin choi ding, aman vacha khat pen chu chonset themmona thilto a ato ding ahi. Vacha ngong chang chu ahechip a, ahivanga aluchang chu atahsa toh akikhen sah louding ahi.

\VS{9}Chuteng chonset thilto gan thisan phabep chu maicham ning ho a chu athekhum ding, chule thisan amoh chengse chu maicham bula chu alonlhah sah ding ahi. Hichu chonset thilto hi ding ahi.

\VS{10}Hitia chu thempu pan vacha ani chana pa chu pumgo thilto adia asem ding, akibolding dan kisei tobang chetna abol ding ahi. Hitobanga hi thempupa chun na chonsetna a konna nasuhthenga, Pakai toh nasuhdih a, chtengleh ngaidama naum ding ahi.


\par }{\SH Thilto thua khankho
\par }
{\PP \VS{11}Vakhu ni le vapal ni nahin choi jou louva ahileh, na chonset thilto dinga chu changbong ephah dimni nahin choi thei ahi. Hiche hi chonset thilto ahijeh chun, olive thao toh nahelkhom louding, thil namtui jong nalhah lut louding ahi.

\VS{12}Changbong chu thempupa kom'a nahin choiding, chutengleh aman changbong lah a konna chu khut dimkhat asodoh hing ahi. Pakaiya dinga thilpeh lutah napeh na bana hiche changbong chu Maicham chunga ahalvam ding ahi. Hichu chonset thilto ahi.

\VS{13}Hitobanga hi chonset jeh a themona neiho chu thempu pan asuhtheng a, Pakai anga asuhdih ding, chule achonset nau ngaidama um ding ahi. Changbong amoh chengse chu lhosohga thilto kibolna banga, thempupa chang ding ahi.

\VS{14}Chuin Pakaiyin Mose henga aseiyin,

\VS{15}“nalah uva khat touvin hettohlou jeh a Pakai thilthengho asuhboh a chonsetna naneikhah uva ahile, Pakai henga chonset thilto nahin choi ding ahi. Chonset thilto ding chu nangma a mong mong kelngoichal nolna bei hi ding, ahilou le aman kibahpi khat dangka a nachoh ding, hichu muntheng phunga thiltena a kitetoh dungjuiya hi ding ahi.

\VS{16}Thiltheng nasuhset ho chu aman napeh a nasem phat kitding kit ding, chule adang soma ni jong napehtha ding ahi. Thempupa kom'a napeh tengleh, aman kilhaina kelngoichal toh chun chonset thilto a ato a nasuhtheng ding, Pakai toh nasuhdih a, chule ngaidama naum ding ahi.

\VS{17}“vetsahnan Pakai thupeh ho lah a khat napelkeh in na chonsetai. Nangman nabolkhel chu nahetlouva nabol hijongleh chonse nahithou thou ding chule na chonset jeh a chu bolgima naum ding ahi.

\VS{18}Hitobang chonset thilto dinga chu, thempupa henga nangma kelngoichal nolnabei khat nahin kailut ding, ahilou le aman kibahpi khat nachoh a nahin kailut ding ahi. Hitobanga hi thempupan hetlouva nabolkhah chonsetna ho a konna nasuhtheng ding, Pakai toh nasuhdih a, chule ngaidama naum ding ahi.

\VS{19}Hiche hi chonset thilto hi ding ahi, ajeh chu Pakai douna a chonse nahi.




\par }\Chap{6}{\PP \VerseOne{1}Chuin Pakaiyin Mose henga aseiye,
\XREF{✡}{{\XO 6:1 }{\XT{Minbu 5:5-8}}}

\VS{2}“Vetsahnan mikhat touvin akivoppi khat dounan chonset abolin, chule Pakai henga kitah louvin aumin ahi. Ahilouleh vetsahna dangkhat mikhat in sum nakoisah chu najoubolin, nagumang in, nachompeh tai,

\VS{3}ahilouleh thilkeu mangkhat namun chule najou naseiyin, thutah seina a nakihahsel in jou naseiyin, ahilouleh hitobang chonsetna dangkhat naboldoh tan ahi.

\VS{4}Hitobang chonsetna ho hi khatpen pen nabolkhah a ahileh, nangma chonse nahitai. Naguhmang jouse chu na lepeh ding, achamlouva nalahpeh sum hihen lang, min nakoisah naguhmangho hijongleh, ahilouleh thilmang namuho hihen lang,

\VS{5}jouthu a nakihahsel a nalamdoh jouse hijongleh aboncha a na lepeh ding ahi. Nalahpeh ho jouse kom'a lhingsetna na lepeh ding lhingsetna na lepeh ding akelvala jong soma ni napeh tha ding ahi. Napehdoh nikho lechun chonset thilto jong napeh tha ding ahi.

\VS{6}Chonset thilto dinga chu, nangma a mong mong kelngoichal nolnabei khat nahin kaiding, nangma a aumlou leh aman kibahpi khat nachoh ding ahi.

\VS{7}Hitobanga hi thempupan Pakai angsunga nasuhtheng ding, ama toh nasuhdih, chule hitobang chonsetna jousea konna ngaidama naum ding ahi.


\par }{\SH Pumgo thilto
\par }
{\PP \VS{8}Chuin Pakaiyin Mose henga aseiye,

\VS{9}“Aaron le achapate henga pumgo thilto chung changa hilchahna hi seipeh tan. pumgo thilto chu ajing jingkah chan'a maicham chunga nadalhah den ding, chule maicham mei jong chu jankhovah keiya nakousah ding ahi.

\VS{10}jingkah tengleh, thempupan atupatpon von chu ahin kivona chule tupat pon vonsungnung chu ahin kivon jouteng chuleh, pumgo thilto kihal vamna vut ho chu ahin suhtheng ding, chule maicham ning langa akoi ding ahi.

\VS{11}Chujoutengleh avonho chu asutlhah ding, avon ngaiya kivon kit ding, chule vutvam ho chu ngahmun polama munthenglai khatna apohdoh ding ahi.

\VS{12}Hiche phat sunga chu maichama mei chu kou jing ding; mitsah louhel ding ahi. Jingkah sehle thempupa'n meilah a chu thing ahetbe jing ding chuleh pumgo thilto a dinga agontup jing ding ahi.

\VS{13}Maicham chunga mei chu phat jousea kou jing jeng ding, ding, mit louhel ding ahi.


\par }{\SH Gancha maicham
\par }
{\PP \VS{14}Hichu lhosohga thilto maicham ahin, chule Aaron chapate jousen thilto ding chu Maicham Pakai angsunga ahin tocheh diu;

\VS{15}Amaho jouse lah a mikhat pen chun athilto lah’a konna lhosoh changbong neldi khut dim khat aham doh ding, lhosoh thilto toh kihel thaotwi leh gimnamtui puma alah a, hichu mangtheilou maicham chunga chu agovam soh hel ding, Pakaiya dia gimnamtui soh ding ahi.

\VS{16}Chule amoh chengse chu Aaron le achapate sesen aneh diu ahi. Aneh tengu leh cholsolou hi ding, hichu muntheng lai khat a aganeh diu ahi; aneh nadiu mun chu kikhop khomna ponbuh sunga chu aneh diu ahi.

\VS{17}Chule changlhah neh dia akiken tengu leh, cholsolou hi ding; hichu keiman pumgo maicham ka chan ka hoppeh ahin, chonset maicham le themmona chungnung ahi.

\VS{18}Pathen akonna pumgo thilto thudol'a nakhang lhung uva dia thu katep peh na hiuvin, hichu Aaron chate lah a pasal jousen aneh diu ahi, hiche maicham thilto hi koi hile atongkha chan theng jing ding ahi.

\VS{19}Mose henga Pakaiyin hiti hin aseijin,

\VS{20}Aaron le achapate hon thempu pan mun dia thao akinu nikho tengu leh, Pakai henga athilto diu chu hiche hi ding ahi; lhosohga thilto dia changbong nelsel ephah dimkhat hopsom lah a hop khat hi ding, akeh khat chu jingkah maichama atoding chule akeh langkhat ma chu nilhah lang maichama ato ding ahi.

\VS{21}Changbong nel chu khangbel sunga thaotwi toh kichoh hel ding, chuteng nangman dip a kihelsa chu maicham thilto dang ho banga apheng phenga nakoi tup ding; hichu Pakaiya dia gimnamtui dinga nahin choi ding ahi.

\VS{22}Chule Aaron chapate ho lah a, ama khela thempu dia thaonu chang pa chun, hiche maicham thilto chu a-itih chana dia Pakai heng lama ato ding, hiche ho jouse chu govam hi ding ahi.

\VS{23}Thempu koi hileh lhosohga maicham thilto ato doh jouse, aboncha agovam hel ding, hichu koima chan anehthei louding ahi.


\par }{\SH Chonset jeh’a maicham
\par }
{\PP \VS{24}Chuin Mose henga Pakaiyin hitin aseipehin ahi.

\VS{25}Aaron le achapate henga hiti hin sepeh in, hiche hi chonset jeh’a maicham thilto dinga dan ahin; hichu pumgo thilto gancha kitthana mun Pakai angsunga chonset maicham thilto ding gancha jong tha ding, ajeh chu hiche hi maicham thilto lah a atheng chungnung ahi.

\VS{26}Chonset jal'a maicham thilto toh doh a thempu pan asa chu aneh ding, hichu kikhop khomna ponbuh muntheng lailung khat a aneh ding ahi.

\VS{27}Chule itobang thil hijongleh hiche maicham thilto sa gatong kha chan athenga um jing ding, athisan hijongleh apon chunga anat khah a ahileh, hiche thisan natna ponsil chu nangman muntheng lailunga nasop ngim ding ahi.

\VS{28}Chule sa hkonna bel jeng jong kivo keh ding, sum eng bela mangchaa kihon ahileh, suhtheng sela twiya phumlut ding ahi.

\VS{29}Hiche maicham thilto sa chu, thempu ho jouse lah a pasal kiti phot in aneh diu, hichu atheng chungnung ahi.

\VS{30}Ahinlah muntheng mun'a kithoidamna dinga thisan puma kipolut sa, kikhopkhomna ponbuh sunga kilhut chonset themmo thiltoa kithat sa chu koiman anehthei louhel ding, asa chu apumpia meiya govam hel ding ahi.




\par }\Chap{7}{\SH Themmo jeh’a maicham
\par }
{\PP \VerseOne{1}Themmo jeh a maicham thilto ding chu hiche hi ahi, hichu atheng chungnung hi ding ahi.

\VS{2}“Pumgo thilto maicham phunga gancha kithana mun'a chu, hiche themmona thilto chu kithat ding chule gan thisan chu maicham ning gol jousea chapkhum ding ahi.”

\VS{3}Hitia chu thempu pan athao jouse aboncha maichama atodoh ding, amei tobuh thao, asung thao alap jouse toh,

\VS{4}Ataijung lah a akal teni leh akala athao um chengse, athin leh akal teni jaonaa aphe le athao jouse aboncha alah doh cheh cheh ding,

\VS{5}Chutengleh thempu pan pumgo thilto ding a Pakai heng lam, maichan chunga agovam hel ding ahi, ajeh chu themmo maicham thilto ahi.

\VS{6}Hitobang maicham thilto chu thempu ho lah a pasal kiti phot in anehthei ding, ahin muntheng sung lai khat a aneh ding dol ahi, hichu atheng lah a atheng chungnung khat ahiye.

\VS{7}Themmona maicham thilto le chonset thilto hi akikhehna umbeh lou ahin, anitah a dan khat a um chu ahi, chutia chu athoiya pang thempupa chun ki thoi damna maicham thilto chu akilah ding ahi.

\VS{8}Pumgo maicham thilto a pang jouse sanpeh a toh doh a pang thempu pan hitobang maicham thil to savun chengse chu akilah ding ahi.

\VS{9}Chule lhosohga maicham thilto, meilhum sunga kigousa, khang bela kihon sa le ki kang sa jouse chu aboncha hiche thempupa chun akilah ding ahi.

\VS{10}Hitia chu lhosohga maicham thilto thaotwi kichap kotsa hihen, akichap kot lou hijongleh, aboncha Aaron chapate chang diu ahi.


\par }{\SH Chamna maicham
\par }
{\PP \VS{11}Ajeh chu hiche maicham thilto hi, koi hileh Pathen henga chamna maicham kilhaina ganthaa hitia hi chepi ding ahi.

\VS{12}Maicham thiltoh pan thangvahna dia ato doh ding ahileh, hitobang thangvah maicham thilto ding chu changlhah thaotwi kichap khumsa changlhah pheng phabep chu toh, hiche thaotwi toh kihalsa changlhah le changbong neldil a kisem chutoh ato thading ahi.

\VS{13}Amapa chun hiche thangvahna maicham thilto kilhaina gantha chu chol jaolou changlhah chutoh ahin totha ding ahi.

\VS{14}Chule hiche thilto ho jouse lah’a konna chu khat cheh alah doh ding, hichu Pakai maicham thiltoa apeh ding ahi. Hiche ho jouse chu chamna maicham thilto gancha thisan jouse chap jal'a pang thempupa chang ding ahi.

\VS{15}Hiche thangvahna maicham thilto kilhaina gancha kithat chu, anikhoa neh ding ahin, asa neo khat jeng jong khovah chan umsah louding ahi.

\VS{16}Chule hiche gancha kilhaina maicham toh doh pa chun, thu lolhin sah a kitoh doh ham ahilouleh deisah jal'a kitoh doh ahileh, hiche kilhaina gancha kitha nikho mama achu aneh ding amoh chengse chu ajing lam le anehthei kit ahi.

\VS{17}Chule ani thum chana sa umho vang chu meiya govam hel ding ahi.

\VS{18}Ito bangkhat a hiche mipan gancha kilhaina maicham thilto aneh nah laiya ahileh, hiche kilhaina maicham tohpa chu santhei dol ahipoi; hiche maicham thilto chu amapa dinga ngensea um thei louding ahi, ajeh chu hot umtah sohdoh ahitan hitobang thilto nekha sun chu chonset themmona chu chang jing ding ahi.

\VS{19}Thil theng lou sa chu neh tah louding, hichu meiya govam hel ding ahi, hinlah mi koi hileh atahsa chung theng chan chun sa aneh thei jing ahi.

\VS{20}Ahinlah koibang khat chu ama tichung boh puma, Pakaiya dia kitoh doh kilhaina maicham nekha sun chu koi hileh amite lah a konna pampeiya um jing ding ahi.

\VS{21}Koi hileh atheng lou tongkha achu, hiche atheng lou atoh khah pen pen chu, mihem ahin gancha theng lou hi jong le hiche ho jouse toh chun kilhaina maicham thilto ho chu nekha jing ta leh, amapa chu amite lah a konna pampeiya um jeng ding ahi.


\par }{\SH Nehlou ding ho
\par }
{\PP \VS{22}Pathen'in Mose henga hiti hin asei tan,

\VS{23}Israel chate jouse henga hiti hin thu sepeh in, sathao kiti phot bongchal thao hihen, kelngoi thao, kelcha thao hitaleh athao kiti phot chu neh da jengun,

\VS{24}Gancha thikam thao hihen, gam mang lah a gamsa tha athao hijongleh hiche sa thao ho chu lam choma kimang thei ding, hinlah neh vang naneh louhel diu ahi.

\VS{25}Hitobang achu koi hijonglehu chun, Pathen henga govam dia kitoh doh gancha sa thao nekha chan chu namite lah uva konna pampeiya um ding ahi.

\VS{26}Nanghon thisan kiti phot, vacha thisan le gancha thisa kiti phot, nache lenauva thisan um phot chu naneh thei lou diu ahi.
\XREF{✡}{{\XO 7:26 }{\XT{Semtilbu 9:4; Thempu Dan 17:10-14; 19:26; Danbu Ni Na 12:16,23; 15:23}}}

\VS{27}Hiche bang achu nalah uva koi hileh, thisan tep kha phot chu pampeiya um jeng ding ahi.


\par }{\SH Thempu hodia chanvou
\par }
{\PP \VS{28}Pathen'in Mose henga hiti hin aseipeh in,

\VS{29}Israel chate jouse henga hiti hin seipeh tan, nalah uva koitobanginPathen adia chamna maicham thilto kilhaina gancha apeh nom chan in peh jeng thei ahi.

\VS{30}Ama chun atahsa tah a hiche kilhaina gancha chu Pathen heng lama ahin kaiya, hichea chu athilto ding chu athao le a oppheng ahin choi ding, chuteng Pathen ansunga aoppheng lai chu maicham thennso naa pang ding ahi.

\VS{31}Chujou tengleh thempu pan sa thao chengse maicham phunga agovam hel ding, a oppheng jouse vang chu Aaron chapate chang ding ahi.

\VS{32}Chamna thilto nabol bang un, Sa amal khat pen chu thempupa henga napeh lut diu ahi.

\VS{33}Hitia chu Aaron chapate ho lah a gancha thisan le athao toh'a pangpa chun, ama chan ding samal jet lam chu aki koi ding ahi.

\VS{34}Ajeh chu kithenso sa oppheng le sa mal chu Israel chate jouse lah a kon kiladoh a, chamna maicham thilto apeh jouse lah uva konna kachom khen doh ahi.

\VS{35}Hichu Aaron le achapate jouse chang diu ahi, ajeh chu amaho Pathen thempu adia akithen souva ahung kipeh doh nikhouva pat, Pathen henga pumgo maicham thilto jouse akilah diuva gotsa chu ana hitai.

\VS{36}Chule thempu dia thao akinu nikhouva pat, hichu amaho chang diu ahitia Pathen'in Israel te lah a ana phondohsa ahitai, hitia chu akhang lhung keiyuva tang louhela bat a anei jing diu ahi.

\VS{37}Hichu pumgo maicham thilto ding dan, lhosohga, themmona, kisuhthengna chule chamna maicham thilto dan hi ding ahi.

\VS{38}Gamthip lailunga Pathen'in Mose henga athusei chun, Israel chaten Pathen henga maicham thilto ahinchoi diu ahitia, ana phondohsa ahitai.




\par }\Chap{8}{\SH Thempu ho thensona
\par }
{\PP \VerseOne{1}Hichun Pathen'in, Mose henga hiti hin aseiyin ahi.

\VS{2}Aaron leh achapate kou khom inlang, akivkonna ding un, kiloi ding thaotwi choiyin chonset maicham thilto dingin bongchal le kelngoi achal nitoh puiyin chule cholsolou changlhah pucha khat jong nachoi peh ding u,

\VS{3}Chutengleh khopi sunga ami takip ki khopkhomna ponbuh kot phunga chun koukhom sohkeiyin, ati.

\VS{4}Chuin Mose’n jong Pathen thupeh bang bang chun na atong in, khopi sunga kon'in amitakip chu kikhopkhomna ponbuh kot achun ahung kikhom soh tauve.

\VS{5}Hichun Mose’n jong Mipi hojouse jah a thu aseiyin, hiche hi Pathen'in bol dinga thupeh anei ahi.

\VS{6}Aaron le achapate ho Mose’n ahin puitan, abonchauvin twiyin asiltheng soh tauve.

\VS{7}Chuin Aaron chu sang khol lah a alenpen chu avonpeh tan, sangkhol chol jong avon peh in, konggah jong agah peh tan ahi, hichu khut them tah a kisem chalchep konggah chu agahpeh in ahi.

\VS{8}Hiti chun ompho achung a atom peh in, chuin ompho chunga chun vahna le chamkimna akoi lhing sel’in ahi.

\VS{9}Chuin Mose’n Aaron luchunga del akop peh in, adelkop mailama chun sana pheng lallukhuh akhaipeh tan, Pathen'in Mose athupeh bang chun aboltai.

\VS{10}Chuin Mose’n tahsaa anu ding thao chu alan, Pathen houbuh le asunga um jouse anu sohkeiyin, thensona aneiyin ahi.

\VS{11}Hichea chu vel sagi jen achap khum ding, maicham leh ama manchah thil jouse jong chu thao achap soh in, kisilna konglen chule atunna jong thaotwi achap in abonchan athenso tan ahi.

\VS{12}Thempu Aaron luchunga nu dingin thaotwi helkhat achap khum in, atahsa ajong anun, athenso paitan ahi.

\VS{13}Chuin Aaron chapte ho chu Mose’n ahin puiyin, khat cheh in sangkhol len a ahpeh tauvin; konggah jeng jong gahpeh in aluchang cheh uva lukhuh akhuh peh cheh un, Pathen thupeh bang banginMose’n amaho chu khat cheh in abolpeh tauvin ahi.

\VS{14}Hiti chun Chonset maicham thilto dingin, bongchal chu ahin kai luttan, chuin Aaron le achapate hon gancha luchanga chun akhut angam lhasohkeiyun ahi.

\VS{15}Chuin bongchal chu Mose’n athat paiyin, athisan achun akhut jung aphum lut in, maicham phunga saki ho achun achap natsohkeiyin, maicham jong athenso in, gan thisan chu maicham khombul hoa achapnat soh helin, thensona sem in, hiche achun kithoina jong aboltan ahi.

\VS{16}Asunga athao jouse achom khen in, athin lah a aphe le athao le akal teni ahin, athao beh jouse jong achom khen in, hiti chun Mose’n maicham achun agouvam tai.

\VS{17}Hiche bongchal avun atahsa ho chule aeh jaonan, Pathen thupeh bang banginMose’n polam ngah mun achun agouvam heltan ahi.

\VS{18}Chuphat in pumgo maicham thilto dingin kelngoi chal ahin pelut in, hiti chun Aaron le achapaten kelngoi chal chunga chun akhut-u angam sohkei tauvin ahi.

\VS{19}Mose’n kelngoi chal chu athat in, gan thisan chu maicham aning gola achap khum in ahi.

\VS{20}Kelngoi chal sa chu asem toh selin, aluchang ahin asa kisem toh sel leh athao abonchan Mose’n meiya agouvam tan ahi.

\VS{21}Gancha sa sung jouse ahin, akeng ahin; abonchan twiya asoptheng soh phat in, Pumgo maicham thiltoa dingin Mose’n kelngoi chal chu agoutan, Pathen thupeh dungjuijin Mose’n Pathen heng lam adin pumgo thilto namtuisel chu atodoh in ahi.

\VS{22}Chuin kelngoi chal khatma thensona dingin ahin kailut paiyin, Aaron le achapate hon gancha luchang achun akhut-u angam sohkeiyun ahi.

\VS{23}Hiti chun Mose’n jong Kelngoi chal thenso na chu athat tan, athisan phabep aladoh in, Aaron bilkol jetlam achun aloipeh in, akhut jetlang khupi achun thisan anupeh in, akeng phang khupia jong chun anupeh in ahi.

\VS{24}Hiti chun Aaron chapate abonchauvin ahin puiyin, gan thisan hel khat khat abilkol jet lamu aninggol leh akhut jet lamu khutpi cheh-u ahin, akengphang jetlamu khupi achun anunat peh sohkeiyin ahi. Gan thisan chu Mose’n jong maicham kimvela chun athe chap soh hel in ahi.

\VS{25}Athao ho jouse ahin, asunga athao ho jouse jaonan, athina aphe um cheng leh athao toh kihal akal teni jaonan, athao chengse chutoh amal jet lam achom khen in,

\VS{26}Pathen angsunga kitung pucha sunga chol jaolou changlhah phengkhat, thao toh kihal chu mang chan, changlhah atum tuma umkhat jong alan, hiche ho jouse chu abonchan sathao ho leh samal chunga chun akoiyin,

\VS{27}Chuphat in Aaron le achapate khut a apedoh tan, hichengse chu abonchan Pathen angsunga thensona maicham din thennsona aneiyin ahi.

\VS{28}Hiche ho chu abonchan Mose’n anung lah in, abonchan pumgo maicham thilto toh chun maicham phunga meiyin agouvam tai. Ajeh chu ki thensona maicham ahin, hichu Pathen heng lam adia gimnamtui tah pumgo thilto ahi.

\VS{29}Aoplhang se chu Mose’n aladoh in, Pathen heng lama thensona thilto din alhan in, hichu Pathen thupeh bang banga Mose’n chanvou anei ding ahi.

\VS{30}Thao phabep khat le gan thisan phabep maicham chunga um chu nu dingin, Mose’n alan Aaron tahsa chung le aposil chung hoa chun achap khum in, Aaron le achapate jouse jaonan, achapate jouse ponsil ahin ama ponsil abonchan thensona aneiyin ahi.

\VS{31}Hiti chun Mose’n Aaron chule achapate jouse henga hiti hin aseipeh in, kikhop khomna ponbuh achun sa hi kihon tauvin, ajeh chu Aaron le achapa ten aneh diu ahi, tia ana kiphong doh bang bang achun; khopi phung lam achun sa thensona changlhah pucha sunga um chu naneh diu ahi.

\VS{32}Hichea naneh moh chengseu chu, aboncha sa hihen changlhah hileh meiya nago vam diu ahi.

\VS{33}Chule ni sagi sung sesea koima chan kotpi phung apaltan louding, hichu thensona nikho ahung lhun kahsea koimacha pampot louhel ding nahiuve, ajeh chu na kithenso na dinga, na ki suhtheng ngaijah ahi.

\VS{34}Hichu ahin tunia na kitong banga hi, Pathen'in nangho kithoina sem nadinga thupeh ana nei ahitai.

\VS{35}Hijeh chun nangho koihijonglehu chun nisagi sunga hi, ki khopkhomna ponbuh kotpi bula najan ge jeng diu; Pathen thupeh banga ima jouse najui diu, hiche bang bang achu keima jong ngensena eina kipe a ahi.

\VS{36}Chuin Aaron le achapate jousen, Pathen akon Mose’n athupeh bang uchun ijakai abol tauvin ahi.




\par }\Chap{9}{\SH Aaron kilhaina maicham
\par }
{\PP \VerseOne{1}Chuin niget lhin nin, Mose’n Aaron chapate chengse le Israel te lah a upaho akou khom in,

\VS{2}Aaron henga hiti hin aseipeh in, chonset maicham thilto dingin bongchal khat gakaiyin, chule pumgo maicham thiltoa todingin kelngoi chal khat ma gakaiyin lang, anitah achu Pathen henga na todoh a,

\VS{3}Hitia hi Israel chate henga na seipeh ding, chonset maicham thilto dingin, kelchal khat gakaiyun lang chule pumgo maicham thilto dingin, nolnabei bongnou khat leh kelngoi nou khat nahin kaidiu ahi.

\VS{4}Pathen angsunga chamna maicham ki lhaina thiltoa din, bong chal khat le kelngoi chal khat naga kaidiu; lhosohga maicham thiltoa din changbong thaotwi kichapsa jong jaonan, ajeh chu tuni khoa hi nangho henga Pakai, Pathen hung kilah thei ahi, tin hil’un tin aseiye.

\VS{5}Hitobang chun amaho jousen Mose akonna athu jah bang un, thil jouse chu kikhop khomna ponbuh mailam achun ahin poluh sohtauvin; chuin khopi sung akon japin ahin nailut un, abonchauvin Pathen ansung achun ading sohkeiyun ahi.

\VS{6}Chuin Mose’n ajah uva hiti hin aseipeh in, hitobang thil ho jouse hi Pathen'in nangho natoh dinga napeh doh-u ahitan, hichea chu Pakai, Pathen loupina nangho jal'a naheng uva hung kilah ding ahi.

\VS{7}Hiti chun Mose’n jong Aaron henga hiti hin aseipeh in, maicham phung lam hin nailut in, chonset maicham thilto nato ding le pumgo maicham thilto nato ding chu hung toh'inlang, hichea chu nangma mimala ding ahin namite jousea ding hijongleh ki thoidamna nasem ding, Pathen thupeh bangmin japin maicham thilto dinga ahin choi chengse chu, hinchoi inlang amaho dia jong kithoidamna nasem peh diu ahi.
\XREF{✡}{{\XO 9:7 }{\XT{Heb 7:27}}}

\VS{8}Aaron in jong maicham phung lam ahin nailut paiyin, ama mimal kithoi damna dia chonset maicham thilto bongnou chu athat tan ahi.

\VS{9}Gan thisan chu achapaten Aaron henglama ahin choiyun, hichun Aaron in jong gan thisan lah achun akhut jung aphum lut in; chuin maicham ning li saki hoa achun thisan aloinat in, thisan amoh chengse vang chu maicham phunga chun abonchan abolhan ahi.

\VS{10}Chule hiche chonset maicham thilto gancha thao le akal teni, athin a um aphe chengse chu Mose henga Pathen'in anathu peh bang chun maicham chunga meiya agou vam I ahi.

\VS{11}Gancha tahsa le avun chengse vang chu, Aaron in polam mun khat a meiyin agou vam tan ahi.

\VS{12}Chuban in Pumgo maicham thiltoa kito doh gancha chu athattan, gan thisan chu Aaron chapaten ama heng lama ahin choiyun, hiti chun Aaron in jong maicham phung aning gol gola chun gan thisan chu achap khum sohkeiyin ahi.

\VS{13}Chuin Aaron kom'a pumgo maicham sa um chu achapate hon asem khen khen un, aluchang jaonan ahin polut un; chuin Aaron in maicham chunga meiyin agou vam in ahi.

\VS{14}Sasung ahin akeng li ho ahin, abonchan Aaron in asop theng in pumgo maicham thilto ahin, abonchan maicham chunga chun meiyin agou vam in ahi.

\VS{15}Hiche jouse kichaiyin, Aaron in japi maicham thilto chengse ahin kaiyin, japi dinga ki tohdoh chonset maicham thilto kelcha chu athat in, masanga thilto kibol bang bang chun chonset maicham thilto in apedoh tai.

\VS{16}Pumgo maicham thilto jong ahin choilut in, dan kisem bang bang chun hiche jong chu atodoh paiyin ahi.

\VS{17}Lhosohga akon maicham thilto ding ahin polut'in, maicham thilto ding chu akhut dim in aham doh in, pumgo maicham thilto jingkah seh’a kibolna mun achun agou vam in ahi.

\VS{18}Chuin Aaron in chamna maicham thilto kilhaina japi dingin, bongchal leh kelngoi athat in, gan thisan chu Aaron chapaten ama henga ahin choiyun ahileh, Aaron in jong gan thisan chu maicham phung gol gola chun achap khum in,
\XREF{✡}{{\XO 9:18 }{\XT{Thempu Dan 3:1-11}}}

\VS{19}Bongchal leh kelngoi achal thaose chu, amei thaolai le asung alap thao jaonan akal teni le aphe um chengse,

\VS{20}Abonchan athao jouse jaonan aoplhang chungvuma chun akoi uvin, ahin hilah achun athao laise chu meiyin ahalvam un ahi.

\VS{21}Aoplhang kah le amal jetlam vang chu, Patheng henga Aaron in athensona maicham thilto din athenso paiyin, hiti chun Mose thupeh banginaboltai.

\VS{22}Hiche jouse kichai nungin, Aaron in japi lamven phatthei aboh un ahi. Hiti chun hiche maicham thilto ho; chonset maicham thilto, pumgo maicham thilto leh chamna maicham thilto abonchan Pathen henga atodoh nung chun ama ahung kumsuh tan ahi.
\XREF{✡}{{\XO 9:22 }{\XT{Minbu 6:22-26}}}

\VS{23}Kikhop khomna ponbuh sung achun, Mose le Aaron asung lha lhonin, ahung potdoh kit lhon tan, japi chu phatthei aboh pai lhonin, apattah chun japi angsung achun Pathen loupina ahung kilah jengin ahi.

\VS{24}Hiche pattah chun Pathen angsunga mei akou jeng tan, maicham phunga kikoi sa thao pumgo maicham thilto chu aka lha jeng tai, japin hiche thilsoh amu phat un a-ul lha tauvin, abonchauvin tollhang achun, amaiyu angasohkeiyun akun lha tauvin ahi.




\par }\Chap{10}{\SH Nadab le abihu thina
\par }
{\PP \VerseOne{1}Chule Nadab le Abihu, Aaron chateni chun meibom chu akilah lhon tan, asung achun mei atih kou lhonin, gimnamtui jong akoiluttha lhonin, Pathen thupeh loubeh in achon lhontai, thenna beihel khop in Pathen angsunga chun hiche gimnamtui chu ahal lha lhonin ahi.

\VS{2}Chuin Meikong hattah Pathen a kon'in ahung koudoh in, Pathen angsunga chun ani lhonin thina atoh lhon tan ahi.

\VS{3}Mose’n jong Aaron henga aseipeh in, hiche hi Pathen'in ana thupeh keima heng lam hin nailut chan chu, Keiman jong thengsel'a kakimu sah ding, chitin namtin anga choi-at a kaum ding ahi, tia asei chu ahi, chuin Aaron jong thip chat in aumtai.

\VS{4}Uzziel chapte ni Mishael le Elzaphan chu Aaron in akou lhonin, ajah lhona hiti hin aseipeh lhonin, muntheng sunga hung lut lhonin nasopi te ni longdamsa hi polang ngahmun khat a gathah doh lhonin, ati.

\VS{5}Chuin amanin jong muntheng achun alut lhonin, Mose thupeh banginasopi teni longdamsa chun asang khol len achun, akhu lhonin polang ngahmun achun apodoh lhon tan ahi.

\VS{6}Mose’n jong Aaron ahin achapateni Zar chule Ithamar henga hiti hin aseipeh in, na jangtel sam uchu lhaideh a naput louhel diu ahi, hitia chu na ponsil jeng-u jong na kesah lou diu, hichu nanit lou uva ahileh thina na chan jeng thei uahi, chugoh hi louvin na khopi sung uva jong lunghanna kibung lha thei ahi. Pathen lunghanna aso jah khah a ahileh, Israel chate jouse chu kap ding ahiuve.

\VS{7}Kikhop khomna ponbuh kotbul chu jabol unlang khokal hih un, hiche jong chu nanit lou uva ahileh thinan naphah diu ahi, ajeh chu nangho hi Pathen adia thaonu chang nahi tauve. Hiti chun Mose’n athupeh bang bang uchun abol tauvin ahi.

\VS{8}Pathen'in Aaron henga hiti hin jong aseipeh in,

\VS{9}Kikhop khomna pobuh sung lam nalut ding uva ahileh, na chapate jouse ahin chule nangma tah nahin na boncha uva ju leh khamna thei kitiphot nadon theilou diu ahi, ajeh chu thina na chan jeng thei diu; hijeh chun nakhang nakhang uva najui diuva thupeh ahi.

\VS{10}Thil theng le thil ijakai athenglou hose chu, na chomkhen sohkei diu, atheng le atheng lou chu datkhen jidan nathep diu ahi.

\VS{11}Hiche jeh’a chu Pathen'in Israel chate jouse, Mose mangchaa athusei jouse nun le khan ding dan chengse chu phatah a na seipeh sohkei diu ahi, tin a seipeh in ahi.

\VS{12}Chuin Aaron chapa teni Eleazar le Ithamr adam nalai teni jah chun, Mose’n hiti hin aseipeh lhonin, Pathen adia lhosohga maicham thilto amoh chengse chu chomtup unlang, chol jaolou in maicham phung kom achun netauvin, hichu thil theng lah a achungnung pen ahi.
\XREF{✡}{{\XO 10:12 }{\XT{Thempu Dan 6:14-18}}}

\VS{13}Hiche hi muntheng lai khat a naneh diu ahi, ajeh chu hiche hi Pathen adia pumgo maicham govam dinga thilto lah a konna kihom khena chapateu janaa nangho ding dia a-itih a kichom koi chu ahi. Hiche hi keima tah henga thupeh ahi, ati.

\VS{14}Hinlah ana kithensosa oplhang le sa amal anakitoh dohsa chu na chapate jouseu le na chanute jouseu janan, muntheng lailung khat a naneh khom diu ahi. Hichengse chu Nangho jouse chule Israel chate jousen chamna maicham thilto kilhaina gancha tha chu ahin, nangho le na chapa teu neh dinga a-itih a thupeh le aki koitup chu ahi.
\XREF{✡}{{\XO 10:14 }{\XT{Thempu Dan 7:30-34}}}

\VS{15}Sa aoplhang le sa amal ana kitoh dohsa chu hin choi unlang, pumgo maicham thilto ahin sathao jaona ahin pohlut diu, chutengleh Pathen angsunga thensona maicham thilto dinga thensona um ding, a-imatih chana dinga hiche maicham thilto jouse chu nangho jaonaa na chapate jouse chan ding ahin, Pathen thupeh bang banga chu um ding ahi tin aseipeh in ahi.

\VS{16}Chuin Chonset maicham thilto kelcha chung chang thua Mose’n kholchilna aneiyin, kelcha chu ana gouvam un ahi. Mose’n jong Aaron chapateni adamna lai Eleazar ahin Ithamar lunghanna achutan, hiti hin aseipeh lhon tai.

\VS{17}Chonset maicham thilto chu ipi dinga munthenga naneh lhon lou hitam? Thil lah a atheng chungnungpen nang ni chanvou ahitan, Pathen masanga khopi sung japi thoidamnaa na natoh lhon ding ahitia mopohna sangpen nakipe lhon hilou ham?
\XREF{✡}{{\XO 10:17 }{\XT{Thempu Dan 6:24-26}}}

\VS{18}Tun gan thisan chu muntheng lailunga akikoi lut tapon, kathu hetsah bang chun nangnin jong muntheng lai lunga chu naneh teitei lhon ding ahi, tin aseipeh lhonin ahi.

\VS{19}Aaron in jong Mose henga aseitan, chonset jeh a Pumgo maicham thilto ding chu Pathen angsunga akat lhonin, hiche thilto hi angai ngai ahina laiye, hijeh chun keima tah mo eiki chansah ahi. Tuni hin hiche chonset maicham thilto sa hi kananeh hitaleh, Pathen mitmua san theidol ahidem? tin aseiyin ahi.

\VS{20}Mose’n jong hitia Aaron in ahenga, aseiphat chun alung dam tan ahi.




\par }\Chap{11}{\SH Gancha theng le athenglou
\par }
{\PP \VerseOne{1}Pakaiyin Mose le Aaron henga hiti hin, aseipeh lhonin,

\VS{2}Israel chate henga hiti hin seipeh lhonin, hiti hin chon uhen, hiche ganhing leiset chunga lha le jouse hi naneh thei diuva um ganhing ho chu ahi.

\VS{3}Gancha ho chu abang atin ni kehkop, atin keh to, chule anehsa akama lhai ho chu naneh thei diu gancha ho ahi.

\VS{4}Gancha atin kika ho leh anehsa ihdoh a avel'a lhai ji ho chu, naneh diu hijongleh sangongsao vang naneh theilou diu ahi, ajeh chu anehsa aihdoh a alhai vang'in, atin akika poi. Hitobang gancha ho hi nangho dia satheng lou aboh ahi.

\VS{5}Jupi jeng jong athenglou anehsa aihdoh a alhaiji vang'in, atin kika lou ahi.

\VS{6}Talep kiti gan hing jong hi nangho dia aboh ahi, anehsa aihdoh a alhaiji vang'in, atin kika lou ahi.

\VS{7}Gancha lah a vohcha jeng jong hi nangho dia aboh ahi. Ajeh chu atin kika ahivangin, anehsa kiti aihdoh khapon lhai jong alhai poi.

\VS{8}Hiche gancha ho hi toh jong natoh khah lou diu, along jeng ujong nasuh loh lou diu satheng lou aboh ahiuve.

\VS{9}Tuilah a cheng ganhing naneh thei diu ho chu ahileh, twikhanglen le vadunga cheng aving chule alip nei tapou naneh diu ahi.

\VS{10}Ahinlah twikhanglen le vadunga cheng jouse lah achun ahon hon'a lhakhom hihen, ipi ganhing chu hitaleh alip, aving neilou jouse nangho dia atheng lou ahi.

\VS{11}Hichengse chu nangho dia thet umtah a nagel diu, asa jong naneh louhel diu, athisa jong chu natoh khah louhel diu ahi.

\VS{12}Twi lah a alipbei le alhaving bei ganhing jouse, nangho dia atheng lou aboh ahi.

\VS{13}Vachate lah jeng ajong nathet bol diuva ganhing ho chu ahileh, hiche ho hi nathet bol diu naneh louhel diu ahi: muthong, muvanlai, mu ngaman,

\VS{14}Ipi mu hijongleh mubong hijongleh,

\VS{15}Vangah hijongleh,

\VS{16}Va ngongsang ahin, Bahpi ahin, twiva, itobang va hihen muvanlai jouse jaonan

\VS{17}Sumbupi ahin, vatot muhsao ahin, twi vahong ahin,

\VS{18}Twi va-ah ahin, vatot kamkabah ahin, muthong,

\VS{19}Twilungva ahin, ipiva hileh twi vakang jouse jaonan, sel ehva leh bah,

\VS{20}Alha neiya akenglia lamjot ganhing kiti phot, nangho dia thet umtah ganhing ahi.

\VS{21}Alha neiya akeng lia lam ajot jing vang chun, tol'a achop le achut le nathei akeng jung nei ho vang chu nang hon naneh thei diu ahinai.

\VS{22}Nangho neh thei ding chu hichengse hi ahi: khaokho naneh thei diu, mul neilou khaokho hovang naneh lou diu, khongbai naneh thei diu, khaokhopi jat chengse naneh diu ahi.

\VS{23}Amavang tol'a vah akeng li um, lhaving neiya lengthei kit ganhing kiti jouse chu nangho dia thet um ahi.

\VS{24}Hiche hoa chu na kisuh boh thei diu ahi, akimin phah chengse hi nalah uva koi hijongleh, atongkha chu aboh ahin hichu nilhah geiya aboh a um ding ahi.

\VS{25}Koi hijongleh hiche ganhing thisa tongkhaa kipoh aum khah leh, aponsil akisop theng ding nilhah geiya ama chu aboh a um ding ahi.

\VS{26}Chule gancha tin kika neiya hinlah atin teni khe lhalouva, anehsa ihdoh kit a lhai kit lou gancha chu nanghodia aboh atheng lou ahi, koi hileh hiche gancha tongkha chan chu aboh a um ding ahi.

\VS{27}Sa ho lah a akeng lia lamjot hihen, akengpeh tollhang chon jouse hijongleh, nangho dia hichengse jong hi aboh a kisim ahi. koi hijonglehu chun hiche sa thilong thamkha chan chu, nilhum geiya aboh a um ding ahi.

\VS{28}Chule hitobang saboh tham kha chun aponsil akisop thenga, nilhum geiya aboh a um ding ahi, ajeh chu hichengse hi nangho dia atheng lou aboh a kisim jeng ding ahi.

\VS{29}Ahon hon'a lha khoma kiloikhom ganhing leiset chunga lha hichengse jong hi aboh ahi. Khoili ahin, jucha ahin, thangkip pi ahin, thangkip to kibangse ahin,

\VS{30}Daidep ahin, Tang, Thangkip, Taangnam, jucha thangkip hichengse hi ahi.

\VS{31}Ahon hon'a lha ganhing hichengse chu aboh a um ding ahi, hichengse hi athitengleh nalah uva koihijonglehu chun athilong tong kha aum leh, ama chu nilhum geiya aboh a um ding ahi.

\VS{32}Hiche ganhing hose hi athiteng ahung kipai lhah namun'a aho khah pen pen chu thinglom lah hihen, ponsil chung hihen, savun chung hihen, dip chunga hijongleh, manchah jat chom choma kimang bel chung hijongleh, aho khah pen pen chu aboh a um ding, aho khah penpa chu nilhuma aboh ahitan, nilhum tengleh amapa chu kisutheng thei ding ahi.

\VS{33}Hitia ch ganhing aboh hose chu hetman louva leibel sung ahung ho lut khah tah a ahileh, hiche belsunga um jouse jaonaa chu atheng lou ahitan, aleibel jeng jong chu na tekeh diu ahi.

\VS{34}Neh ding hijongleh hichu twiya sopngim thei ahitapon, athenglou aboh a um ding ahi. Hiche leibel sunga twi uma donkha aum khah a ahileh, ama jong chu twi aboh banga aboh a um ding ahi.

\VS{35}Hitia chu hiche ganhing ho chun athijoua ahokhah pen pen chu atheng louva um ding, meithuh ahin, thaomei bom ho lah ahin, ahokhah pen pen chu tekah ding ahi, ajeh chu hiche manchah thil jouse chu aboh ahitan, nangho dia jong atheng loua pang ahitai.

\VS{36}Itobang khat a twinah le twisam putdoh namun ahikhah levang hichu athenga um ding ahinai, hinlah thil dang tongkha pen pen chu ganhing aboh bang banga chu aboh atheng louva um ding ahi.

\VS{37}Chule hitobang ganhing ho chun muchi tudia kikoi, hiche ganhing athisa neokhat touin atoh khah a ahileh, hiche muchi tuding chu athenga um ding ahi.

\VS{38}Hiche muchi tuding chu twiya kichop nousa ahileh, hiche ganhing atheng lou thilongin ahokhah tah jeh a chu, hiche muchi tuding chu nangho dia atheng lou ahi.

\VS{39}Naneh ngaiyu gancha khattou athi khah a ahileh, hiche gancha thilong tongkha pen pen chu koi hijonglehu chun nilhum keiya atheng loua um ding ahi.

\VS{40}Hiche gancha thikamsa nekha chan chun aponsil akisop ngim ding, hinlah ama chu nilhum geiya athenglou aboh ahitai. Hiche bang achu koi hijonglehu chun nalah uva hiche ganthikam pole apang aum khah leh, ama chun aponsil akisop ngima nilhum kahsea atheng loua um ding ahi.

\VS{41}Chule ganhing ahon hon'a lhakhom chele jouse chu, nang hon napam paidiu ahi, hichengse chu naneh thei louhel diu ahi.

\VS{42}Ganhing aop a kithol lea, akeng li neiya aoipoh a kithol, keng tamtah neiya kithol jaonaa ahon hon'a kithol khom ho jong naneh lou diu, ajeh chu thet umtah ganhing ahiuve.

\VS{43}Hitobang ganhing aop a kithol ahon hon'a lhakhom ho chu, toh jong natoh khah lou diu hichea konna chu dalbola naum lou nadiu ahi; hichengsea kon chun kisu boh hih hel un, hijeh chun naboh nalou diuvin um cheh un.

\VS{44}Ajeh chu keima hi nangho jouse Pathen chu ka hin, keima kathen banga nangho jong nathen diu, hijeh chun vannoi leiset a aop a kithol ganhing akonna nakiven doh uva nakisuh boh lou diu ahi.
\XREF{✡}{{\XO 11:44 }{\XT{Thempu Dan 19:2; 1 Pet 1:16}}}

\VS{45}Hicheng ho jouse chung achu keima tah nangho jouse Pathen ka hi jeh in, nangho jouse Egypt gam'a konna nahin puidoh pau Pakai kahi, keima kathen bang banga hi nangho jong nathen diu ahi.

\VS{46}Tua na heng uva kisei hi ahileh, sa ahin, vacha ahin, twi lah a cheng ganhing namkim ahin, twi lah a kithol jouse ahin, leiset chunga ahon hon'a lhakhoma ganhing ho ahin chule achung chang cheh uva dan um ahin,

\VS{47}Hiche ganhing ho jouse lah akonna chu atheng le athenglou dat khen nadinga, neh thei ding le nehthei louding thudol'a dan kisem ahi.




\par }\Chap{12}{\SH Naopen jou’a thensona
\par }
{\PP \VerseOne{1}Hiti hin Pakaiyin, Mose henga thu aseipeh in,

\VS{2}Israel chate jouse jah a hiti hin seipeh in, Numei khat in nao avop a anavah lhah a nao chu pasal ahileh, hiche numeinu chu athi neipet banga, ni sagi sung aboh a um ding ahi.

\VS{3}Hitobanga chu niget lhinni le, achapa chu chep kitan ding ahi.
\XREF{✡}{{\XO 12:3 }{\XT{Semtilbu 17:12; Lk 2:21}}}

\VS{4}Chujouteng hiche numeinu chu athisana konna thenso kinbolna dinga, nisom thumle nithum hitia chu um ding; hiche nikho kitipna nikho sunga chu hiche numeinu chun thiltheng khat jong atoh khah louding, Hou-In munthenga jong lutlou ding ahi.

\VS{5}Hiche numei chun cha ahin a numei ahileh, athi neiphat bang banga hapta ni kah atheng loua um ding; chujouteng athisana konna thenso nadia nisom le nigup angai banga anga ding ahi.

\VS{6}Chapa pen dol hihen lang chanu pen dola hijongleh, jechan ding numeinu kithensona nikho jat alhin teng, hiche numeinu chun kikhop khomna ponbuh kotbula chu, thempu henga pumgo maicham thilto dinga kum khat lhing kelngoi ahin kai ding, chule chonset maicham thilto dinga vapal nou ahin choi thading ahi.

\VS{7}Chuteng numei naosen neinu dia thempu pan kithoina dinga Pakai henga atodoh peh ding, chule numei nu chu athisan lkonna akonna athenga umbep ding ahi. Hiche dan hi numei chanu le chapa hing thei jouse dinga dan ahi.

\VS{8}Hiche numei chanei nuchun kelngoinou anei louva ahileh, vakhu nou ni pumgo maicham thiltoa anei ding, hiche lah a adang khat chu chonset maicham thiltoa ding, chuteng thempu pan amanu dinga kithoina asempeh a athenga um ding ahi.
\XREF{✡}{{\XO 12:8 }{\XT{Lk 2:24}}}




\par }\Chap{13}{\SH Tiphah chung changa danho
\par }
{\PP \VerseOne{1}Pakaiyin Mose le Aaron henga, hiti hin thu aseipeh lhonin.

\VS{2}Koitobang khat chu atahsa vun pomdoh aboldoh ham, ahilouleh adul doh a ham auma ahileh, hiche natna akonna chu avun ahung pat doh a, ahung phah lha dia ginmo ahileh, amapa chu thempupa Aaron kom ham ahilouleh achapate thempu ho heng lama puiding ahi.

\VS{3}Chuteng thempu pan atahsa pat laichu avet peh ding, hiche atipat laiya amulse chu akan tom ding, chule hiche atahsa pat laichu atahsa vunpotho sanga asunglut joham khat akimu leh, hitobang tipat natna chu aphah veiya ahi; thempu pan ama chu avet lhah ding, hitobang natna nei mihem chu thempu pan ama hi aphah ahin abohtai, aphondoh ding ahi.

\VS{4}Atipat lai avunbeh chu akan chah ding, akang laichu avun tho sunga alut loulai leh, atahsaa amul jong akan chah loulai ahileh, hiche natna neipa chu thempu pan nisagi sunga angai banga ajehsah ding,

\VS{5}Chule nisagi lhinni leh thempu pan avel'a avet lhah kit ding, chuteng thempupa mitmu changa anat chu a oldoma, ati pat jeng jong avun beh dang hoa achalbe tahlouva ahileh, hiche natna neipa chu thempu pan ni sagi sung vet a akoi ding ahi.

\VS{6}Ni sagi ahung lhin kit nikho tengleh thempu pan natna neipa chu avel'a avet lhah kit ding, atipat na chu avom doh a, atahsa chung dang hoa atipat chu achalbe tah louva ahileh, amapa chu thempu pan akisutheng ahitai, tia phondohna anei ding ahi. Hiche tipat chu tahsa chung boldoh tobang ahin, hiche natna neipa tipat neipa chun, aponsil ho akisop theng ding chuteng athenga um thei ding ahi.

\VS{7}Hinlah thempu pan avet lhah jou nung jenga jong, atibol chu avunbeh dang hoa achalbe nah laiya ahileh, thempupa heng lama avel'a che kit ding ahi.

\VS{8}Chuteng thempu pan avet lhah ding, atibol chu atahsa vun danga achal bea ahileh, hichea chu thempu pan ama chu atheng lou ahitai, ti aphondohna anei ding ahi.

\VS{9}Mihem khat chu tiphah natna anei tengleh, thempupa heng lama puiding,

\VS{10}Chuteng thempu pan tiphah nat veipa chu avet lhah ding, avun beh a chu akang tobang adul doh a, hiche akang lai chun atahsa mul kisan akan sah tah a, adul doh lai akonna avouso thah akimu doh khah a ahileh,

\VS{11}Hiche natna chu anapa tahsa vun sung thoa lut ahitan, chuteng thempu pan nantna neipa chu athenglou ahitai, ti aphondohna snri ding, vet a jong akoitah louding, hiche pa chu atheng lou aboh a kisim ding ahi.

\VS{12}Chule hiche tiphah natna chu atahsa vun hoa achan soh tah a, hichea chu phah natna veipa chun thempupa mu theiya, aluchang apat akengto phang chan, phah natna chun atom lhah a ahileh,

\VS{13}Amapa chu thempu pan hoitah a vet lhahna anei ding, hichea jong chu tiphah natna chun amapa chu atom lhah jing tah ahileh, thempu pan amapa chu hiche tiphah natna anei jeh’a chu, atheng lou aboh ahitai, tia aphondoh ding, hinlah aphah natna atina khem hojouse chu akan doh a ahileh, amapa chu athenga kisim ding ahi.

\VS{14}Chule amapa tahsa chunga chu avouthah akisebea ahileh, atheng louva umnalai ding ahi.

\VS{15}Amapa vouthah kisepbe lai chu thempu pan avet ding, atheng lou ahitia aphondoh ding ahi; ajeh chu vouthah kisep doh kiti hi atheng lou ahin, hichu tiphah natna ahi.

\VS{16}Hinlah tichunga natna chu akhip tah a ahung kan doh khah a ahileh, tiphah natna veipa chu thempu heng lama hung ding,

\VS{17}Amapa chu thempun avet lhah ding, anatna tiphah chu ahung kansoh a akikhenna auma ahileh, hichea chu thempu pan tiphah natna veipa chu aphahna akonna athengdoh ahitai, amapa hi athengtai tia aphondoh ding ahi.

\VS{18}Mihem khattou tahsa chunga uilut neiya, pomdoh aum khah leh,

\VS{19}Hiche tina maha akonna chu anai kang ahung umdoh khah a, asan le akang kihal ahung pomdoh thaa ahileh, hitobang natna chu thempupa henga vetlhahna nei ding ahi.

\VS{20}Thempu pan vet lhahna anei ding, hiche natna chu avun tho sanga asung lut joh a, atahsa mul jeng jong akang ahung umdoh khah a ahileh, amapa chu thempu pan atheng lou ahitai, ti aphondohna anei ding ahi. Ajeh chu hitobang natna chu tiphah ahin uilut lima hung sohdoh ahi.

\VS{21}Ahinlah thempu pan avet lhah a tina maha beh, atahsa mul ho kang doh nailou anatna jeng jong asung thoa lut nailou, tina maha nai jong avom nah laiya ahileh, hiche pa chu thempu pan ni sagi sunga vet a aum sah ding ahi.

\VS{22}Hiche natna chu atahsa chunga achalbe khah a ahileh vang, amapa chu thempu pan atheng lou ahitai, ti aphondohna anei ding, hiche jeng jong hi phahnat vei ahi.

\VS{23}Hiche anatn chu ati chung munkhat seh a sohdoh chalbe louva aum leh, hiche tiphah chu uilut ahiin, hichea chu thempu pan amapa chu atheng e, tia aphondoh ding ahi.

\VS{24}Meiyin mihem tahsa chu akah khah a, meikahna avun beh le avouso chu ahung dul doh a, asan le akang kihel, akang ham ahung sodoh tah a ahileh,

\VS{25}Hichea chu thempu pan anat nalai meikah lai chu avet lhah peh ding, anat nalai a atahsa timul geiya ahung kan doh khah a chule avun tho sunga asunglut khahtaa ahileh, hichu phah natna ahin, meiyin akah na maha chu hung soh oh a ahitan, thempupan amapa chu atheng loua ahitai, ti aphondohna anei ding ahi, ajeh chu hiche natna chu phah natna ahi.

\VS{26}Hinlah anatna chu thempu pan vetlhahna aneiya, anatna behkah timul jeng jong akang asohdoh nailou, anatna chu avuntho sung jenga jong lutnai louva, avom den nah laiya ahileh, thempu pan amapa chu ni sagi sunga vet a aum sah ding ahi.

\VS{27}Thempu pan jong ni sagi alhin nikho tengleh avel'a avet lhah kit ding, anatna chu avunbeh dang hoa achalbe khah a ahileh, hichea chu thempu pan nat veipa chu athengloua ahitai, ti aphondohna anei ding ahi.

\VS{28}Ahin hiche anatna chu munbeh khat bouva auma chule avunbeh dang hoa chalbe talouva, hitia chu avunbeh khat bou aumden tah a, avun chu avom ahikhah leh, meiyin akah jeh’a hung duldoh a ahin, thempu pan hitobang ho chu atheng lou ahipoi tia, phondohna anei ding ahi, meiyin akahna maha chu akhem hung sohdoh kha ahi.

\VS{29}Pasal leh numei khat pen pen in aluchang, akha lhang dona tina anei khah a ahileh,

\VS{30}Hichu thempu pan avet lhah ding, anatna chu avun thosunga alut khah a ahileh, atina maha beh a atahsa mul jeng jong eng lilih a auma, voichet chut dana aum khah a ahileh; hiche natna veipa chu thempu pan atheng louva ahitia, phondohna anei ding ahi. Ajeh chu hitobang natna chu tithah phah natna ahin, hichu lu chung leh kha lhang chana chal lut thei ahi.

\VS{31}Hinlah hiche natna veipa chu thempu pan avetlhah nung jenga jong avuntho sung nunga asung lut hih laiya, atina maha beh a atahsa mul doh nailou ahileh, hiche natna tithah veipa chu thempu pan ni sagi sunga vet a aum sah ding ahi.

\VS{32}Chule ni sagi lhin nikho tengleh, thempu pan vetlhahna aneipeh ding, ki thejal louva anatna tithah chu auma, anatna beh kah jenga jong atahsa mul eng kimuloua, tithah natna jeng jong avunthoa asunglut loudana akimu a ahileh,

\VS{33}Hiche tithah veipa chun ama tah in atahsa mul aki vochai ding, atithah nabeh lai vang chu ahoi ding ahi; chutengleh thempu pan hiche tithah veipa chu ni sagi sunga vet a aum sah ding ahi.

\VS{34}Nisagi lhin nikho le thempu pan atithah natna chu avet lhah peh kit ding, atithah natna chu avunbeh hoa chalbe talouva, avuntho sung nunga jong sunglut louva auma ahileh, thempu pan tithah veipa chu atheng ahitai, ti aphondohna anei ding ahi. Chuteng amapa chun aponsil jouse akisop lhah ding, athenga um ding ahi.

\VS{35}Itobang khat a athengtai, tia athenga aum nung jenga jong, ati chung dunga ahung chalbe khah a ahileh,

\VS{36}Avela thempu pan hiche tithah veipa natna chu avet lhah peh kit a, atithah natna chu atahsa chung dang hoa achalbe khahtah a ahileh, hichea thempua pang ding chun atahsa mul a-eng ham a-eng lou ham ti, khol talouva hiche pa chu atheng lou ahitai, ati jeng ding ahi.

\VS{37}Hinlah thempupa mitmua atithah natna chu akinga dana auma atithah beh jong, atahsa mulvom ahung kedoh a, atithah natna jong adam ding tah a ahileh, amapa chu atheng ahitan, hiche jeh’a chu thempu pan jong amapa chu athenga ahitai, ti aphondohna anei ding ahi.

\VS{38}Pasal hileh numei hileh atahsa chung aboldoh a, akang ahung sohdoh a duldoh khat tou anei khah leh,

\VS{39}Ahung boldoh lai chu vet lhahna thempupan anei ding, atahsa dullai chu akan dup hela, ati chunga konna soh maimai ahivang leh, hichu avunthoa hung kimu chen ahitan, hiche pa chu athenga um ding ahi.

\VS{40}Mihem koitobang khat chu, alujang sam pullha chai keiya auma alu kisan atolleua ahileh, amapa chu atheng ahi.

\VS{41}Chule mikhat tou achal sam jouse apullhah a, alujang sam jouse apul lhah a adetol leuva leh amapa chu atheng ahi.

\VS{42}Adetol lai ahin achal sam tollai ahin, hiche beh a konna chu avun san tobang ahung dul doh a ahileh, hitobang natna chu asung lama konna tithah natna hung sohdoh ahin, hichu adeh tollai le achalsam tollai achu hung sohdoh ahi.

\VS{43}Chuteng thempu pan amapa chu avet lhah ding, adeh tollai ham achal sam tollai mun hama, tin ahung sohdoh chu, tahsa chunga tithah natna banga agel khah tah leh,

\VS{44}Hiche pa chu aphah ahitan, atheng louva ahitai, tia aphondoh ding, hiche pa chun alujang chunga natna chu akipoh ding ahitai.

\VS{45}Hitobang natna tithah vei mi chun ponse jong akisil ding, alujang sam aput lhai ding, amuh chung geiya pon'a aki toma, aboh, aboh tia penga asap ding ahi.

\VS{46}Ama tobanga natna nei mihem chun, adammo sungsea atheng louva um ding ahi, ajeh chu aboh ahitan, ama chu achangseh a polam ngahmun tiphah ho umna mun'a cheng ding ahi.


\par }{\SH Ponsil a tiphah
\par }
{\PP \VS{47}Ponsil dunga tithah natna anat khah tah a ahileh: samul pon hihen, tupat ponnem hileh,

\VS{48}Adung le avaiya kikhong tupet ponnem hihen, samul pon hihen, savun hihen ipi savun a kisem hijongleh,

\VS{49}Hiche ponsil chunga chu tina maha ahung dul liuva, asan jong ahung sodoh a ahileh, hiche ponsil chu manlutah a adung avai kipheh a kikhong hijongleh, savuna kikhong hihen ipi savuna ponsil kikhong hijongleh, hiche natna chu tithah phah natna ahin, thempupa heng lama puiya vetsah ding ahi.

\VS{50}Thempu pan anatna chu avet lhah sohkeijya, hiche natna vei mihem chu nisagi sung vet a um ding ahi.

\VS{51}Ni sagi lhin nikho tengleh thempupan avel'a vet lhahna anei kit ding, hichea jong chu anatna posila achalbe nalai leh, aponsil chu adung avaiya kipheh a chalchep a kikhong hihen, savun thoa kikhong hihen, ipi tobang hihen, savun jat jat a kikhong hijongleh, anatna chu tiphah natna ahin, hijeh achu aponsil pen pen chu atheng lou ahitai.

\VS{52}Hiche mipa chun aponsil chu meiya agovam ding, adung avaiya kipheh chalchep pon hihen, sa vun hihen, tupat ponnem hileh, ipi sa vuna kisem von hijongleh, natna chunga akonna titphah natna ahin, hichu meiya govam ding ahi.

\VS{53}Thempu pan avet a hiche adung avaiya kipheh chalchep a kikhong, ponsil chung lah hihen savuna kisem vonlah hijongleh, anat nachu chalbe louva auma ahileh,

\VS{54}Hichea chu thempu pan amaho henga thu aseiya, japi hon nat bena ponsil chu asop ngim diu, chuteng thempu pan hiche ponsil chu ni sagi sunga vet a aum sah ding ahi.

\VS{55}Hiche nat bena ponsil chu akisop ngim soh tengleh thempu pan avel'a avet lhah ding, natbe na ponsil vang chu akisop ngim jou tah louva ahileh, anatna chu ponsil chung achalbe louvang in, hiche ponsil chu aboh a um ding, tithah natna khem chu ponsil sung lang ham apolang hama abe jongleh hichu meiya govam ding ahi.

\VS{56}Thempu pan avet lhah laiya ama hon hichu asop ngim thei uva, nat bena beh lai chu avom aum dana ahileh, hiche beh lai kahse chu ponsil vona konna chu abo-eh a apai jeng thei ahi, savuna kisem hihen adung avaiya kipheh chah kheh a ki khong hijongleh,

\VS{57}Hiche jenga jong chu ponsil chung lah ham, adung avaiya kipheh a kikhong ponsil lah ham, savuna kisem von chung ham, chule ipi vona kisem hijongleh, savun von kisem chung jenga jong ahung sodoh a akimu kit nah laiya ahileh, hiche anatpi chu thi loulai ahin, chalbe nalai ahi, abena penvang chu meiya agovam manghel diu ahi.

\VS{58}Ahinlah aponsil ham, savuna kisem von ham ahilouleh ipi pena kisem ponsil hijongleh, savuna kisem jeng jong nasop ngim sel uva; hiche natpi chu abeihela ahileh ani chan nan jong sop kit un, chutileh theng ding ahitai.

\VS{59}Hichea akisei jouse hi tithah natna ham, samul pon chung lah ham, tupat ponnem chung ham, adung avaiya kipheh a kikhong ponsil chung ham, ipi pen vona kisem ponsil chung hihen, savuna kisem hitaleh achunga hiche tithah natna natpi achuh tah jeh a, itilam dola dantoh kitoh a phaham ti, abol ding dan ahi.




\par }\Chap{14}{\SH Tiphah veiho suhthengna
\par }
{\PP \VerseOne{1}Pakaiyin Mose henga hiti hin thu aseipeh in,

\VS{2}Hiche hi miphah kisuh theng nikhoa bol ding dan ahin, miphah chu thempupa henga puiding ahi.
\XREF{✡}{{\XO 14:2 }{\XT{Matt 8:4; Mk 1:44; Lk 5:14; 17:14}}}

\VS{3}Thempupa jong ngahmun polama potdoh’a chuteng thempu pan kholchilna anei ding ahi. Hichea chu miphah pa chu damna achan khah a ahileh,

\VS{4}Thempu pan akisutheng ding pa jeh’a chu miho thu apeh ding, vacha hing thengsel ni jaonaa Cedar thing toh agalah sah a, ponsan thim chule hyssop jong agalahsah ding ahi.

\VS{5}Chutengleh thempu pan miho henga thu apeh a, twi longlai chung khat achu leibel sunga vacha atha sah ding ahi.

\VS{6}Vacha chu ahin nalai leh Cedar thing chule ponsan thim le hyssop pon chu alah a, twi longlai chunga kithat vacha thisan chu anunat sohkei ding,

\VS{7}Chule tiphah nat akonna akisutheng ding pa chunga chu sagi vei jen athin khum ding, chuteng tiphah nat veipa chu atheng ahitai, tia aphondoh a vacha hing jong chu ahinga alha doh a, hichu gamlah a alha mang ding ahi.

\VS{8}Thensona kibol peh ding pa chun aponsil aboncha akisop lhah a, asam jong aki chetol a, twija kisil thengsel ding, chuteng amapa chu athenga uma, hiche ho jouse akibol chaisoh tengleh masanga tiphah nat veipa chu naghmun sunga hung ding ahitan, hinlah amapa chu aponbuh polama ni sagi chan nichong nalai ding ahi.

\VS{9}Ni sagi lhin nikho tengleh alujang sam jouse akivo ngima, anemul akhamul le amitmul jouse jong akivo ngimsohkei ding, asama kai kiti phot avongim ding ahi. Chujou tengleh amapa chun aponsil jouse akisop thenga, atahsa twiya ki soplha ding, kisil thengsel'a, hitia chu amapa chu athenga um ding ahi.

\VS{10}Niget lhinni tengleh, masanga miphah pa chun nolna beihel kelngoi chal ni leh, nolnabei kelngoi pi khat aga mat ding, hiche kelngoi chu kum khat lhingsa hi ding, changbong neldi thaotwi kichapsa ephah dimkhat hopsoma hop thum toh agalah thaa, thaotwi khon dimkhat toh agathal tha ding ahi.

\VS{11}Chujou tengleh miphah pa suthenga pang ding thempu pan miphah pa ahin, thil hichengse chu kikhop khomna ponbuh kotpi phunga, Pakai angsunga atousah ding ahi.

\VS{12}Thempu pan kelngoi chal khat joh chu amat a thaotwi khon dimkhat chu themmona maicham thiltoa atoding, hiche teni chu Pathen angsunga themmona maicham thiltoa atodoh ding ahi.

\VS{13}Chule kelngoi chal chu miho chonset maicham thilto chule pumgo maicham thilto athana mun-u muntheng laiya chu atha ding ahi, ajeh chu hiche themmona maicham thilto jong hi chonset maicham thilto banga thempupa chan ding dol ahin, athilto dohsa chu atheng chungnung ahi.

\VS{14}Thempu pan hiche themmona maicham thilto thisan chu phabep khat aham doh a, thempu pan jong hiche thisan chu alah a aki thenso ding pa jetlam khut khopia abilkol geiya anunat soh ding, akeng khopi jetlam'a jong anunat peh ding ahi.

\VS{15}Thempu pan jong khon dimkhat akonna thaotwi helkhat athaldoh a, hichu akhut veilam khut phang chunga asun lhah ding,

\VS{16}Hiche akhut veilam khut phang chunga asun lhahsa thaotwi chu, akhut jetlam khut junga akhoi nat ding, Pakai angsung achu vel sagi jen athin ding ahi.

\VS{17}Akhut a umnalai thaotwi phabep chu akisutheng ding pa, ajetlam bilkola chu thempu pan anunat peh a, ajetlam khut pia jong anunat peh a, akeng phang lam khopia jong hitia chu themmo maicham thilto thisan kiloina chunga chu anunat peh ding ahi.

\VS{18}Hichea thaotwi amoh chengse chu thempu pan jong aki sutheng ding pa luchang achu anupeh ding ahi. Hitia chu tiphah nat veipa chu, Pakai angsunga kithoidamna asempeh ding ahi.

\VS{19}Thempu pan jong athenlounaa konna kisuh thengna le aki thoidam dingpa dia chonset maicham thilto asempeh ding ahi. Hi chu abol chai tengleh, pumgo maicham thilto jong chu atha paipai ding ahi.

\VS{20}Thempu pan jong pumgo maicham thilto le lhosoh thilto chu maicham chunga agato doh ding, hitia chu tiphah natveipa chu thempun athoidama, chuteng tiphah veipa chu theng ding ahitai.

\VS{21}Chule tiphah nat veipa chu mivai cha ahikhah a, athilto ding ato joulou tah a ahileh, themmo thilto dinga kelngoi chal khat beh ahin toding, hichu amapa kithoidamna thiltoa pang ding, chule changbong neldi thaotwi kichapsa iphah dimkhat hopsoma hop khat lhosoh thilto dinga thaotwi khon dimkhat toh jaonaa atoding ahi.

\VS{22}Hitobanga chu aman jong hiche khela chu, atodoh kham vakhu ni le vapal nou ni jong ato thei ahi; vacha khat pen chu chonset thiltoa ding ahin, chule vacha khat chu pumgo thiltoa pang ding ahi.

\VS{23}Miphahpa chun niget lhin ni tengleh, akisuh thengna ding kikhop khomna ponbuh kot phung Pakai angsunga, thempu henga ahin choi ding ahi.

\VS{24}Hiche themmona thilto kelngoi chu thempu pan amat ding, khon dimkhat thaotwi jaonaa thempupan anitah a, thenso thilto dinga Pakai angsunga athenso ding ahi.

\VS{25}Chuteng amapan themmo thiltoa ki tohdohsa kelngoi chu athaa, hiche themmo thilto gan thisan chu thempu pan themkhat alah ding, hichu aki sutheng ding pa bilkol jetlam'a aloinat peh ding, akhut jetlam khutpia jong aloipeh ding, akeng phang jetlang khutpia jong aloinat peh ding ahi.

\VS{26}Chule thempu pan jong ama tah khut veilama chu, thaotwi helkhat asun lhah ding,

\VS{27}Akhut veilam khut phanga kisung lha thaotwi chu akhut jetlam khut junga akhoinat ding, hichu Pakai angsunga sagi veijen athin khum ding ahi.

\VS{28}Akisu theng ding pa bilkol jet langa chu, thempu pan jong thaotwi themkhat aloinat ding, akhut jetlang khutpi le akengphang jetlang akhopi jaonaa themmo thilto thisan kiloina chunga chu aloinat cheh ding ahi.

\VS{29}Thempupa khut phanga umnalai thaotwi moh chengse chu, thempu pan jong aki sutheng ding pa luchanga chu anupeh ding, chuteng Pakai angsunga athoidam ding ahi.

\VS{30}Tiphah natveipa chun ajokham chabep a vakhu ni ahin, vapal nou ni ahinto ding,

\VS{31}Lhosohga thilto jouse jaonaa chonset thilto ding atodoh a chule vacha khatpen chu pumgo thilto dinga atodoh a, chuting leh thempu pan aki sutheng ding pa dia chu, Pakai angsunga kithoidamna asempeh ding ahi.

\VS{32}Hiche hi mihem tiphah nat veiya akisuh thengna dinga thilto lhingsel, atoh jouloupa dinga chu dan kisem peh ahi.


\par }{\SH Insunga thiphah lhung
\par }
{\PP \VS{33}Pathen'in Mose le Aaron, ajah lhona thu aseipeh in,

\VS{34}“Keiman nangho gamlo dinga kapeh Canaan gamsung nalhun tengu leh, na chennau gamsunga chu, koitobang nalah uva konna insung khat a tiphah natna ka lhunsah khah a ahileh,

\VS{35}Hiche inneipu chu thempupa henglama hunga thu ahung peh ding, ka insunga natna hi lungdon aum lheh jinge, tia ahung sei ding ahi.

\VS{36}Chuteng thempu pan hiche natna chu avetchil masanga, in'a chenghon abonchauva insung adalhah diuva thu aseipeh ding; thempu pan thu aseipeh masat diu ahi. Achuti louva ahileh hiche insunga cheng jouse chu atheng louva umdiu, hitia chu mihon hiche insung chu adalhah soh tengu leh thempupa insung lut bep ding ahi.

\VS{37}Hiche natna chu thempu pan avet chilpeh a, natna chu inbang lah a anabe khah a, adum dehduh ahilouleh asan thima akilah a ahileh, hiche natpi chu inbanga asung lut khah tah leh,

\VS{38}Thempu pan insung adalhah a kotpi chu akal lhah ding, hiche in chu ni sagi sunga vet a um dinga kotpi akamkhum ding ahi.

\VS{39}Thempupa jong ni sagi lhin ni leh hung kit a, ahung vetlhah ding, natpi chu in bang lah a ana kithejal bea ahileh,

\VS{40}Miho jouse chu thempu pan thu apeh ding, in bang lah a natpi bedenna ho chu akhodoh sohkei diu, khopamlam munsang lai khat a agase lhah diuva thu apeh ding ahi.

\VS{41}Insung lam chu atheh ngim sah sohkei ding, akimvel lhung keiya akho ngimsah ding, athah jut namsah kit ding, ahinlah akikhoh dohsa chengse vang chu, khopam lam munsang lai diu khat a agaboh lhah sah diu ahi.

\VS{42}Natpi bena song kikhoh doh chengse nung jenga jong adang akoilut kit uva, inloi namna chu alah a aloinam kit ding ahi.

\VS{43}Ibangkhat a natpi bena song jouse alah doh a asuhtheng jou ahilouleh, aloinam jou nunga jong insunga chu natpi akithe jah kit nah laiya ahileh,

\VS{44}Thempupa chea agavet lhah kit ding, natpi mong mong ahia insunga chu ana kithe jah kit a ahileh, hitobang natna chu mihem tiphah natna phaloutah insung hung lut ahitan, hiche in chu athenglou ahitai.

\VS{45}Amapan jong hiche a-in chu aphetlhah jeng ding, ain-a song ho leh thing ho chule invai kijutna jouse jong aphit ngimsela, aboncha khopamlam munsang lai khat a agahthah mang ding ahi.

\VS{46}Hiche jouse nunga jong hi, a-in hi atheng louva kikoi kotpi kikam densa ahin, koi hileh kotpi kikam sunga lut kha aum leh nilhum keiya atheng louva um ding ahi.

\VS{47}Koi hileh hiche insunga imu khapen pen jong chun aponsil akisop lhah ding chule insunga an nekha pen pen injong, aposil jouse akisop theng ding ahi.

\VS{48}Ahinlah thempu pan ahung vet lhah kit a, natpi chu insung kijut namlai hoa ana kithe jah tah louva ahileh, hichea chu thempu pan jong a-in chu athengtai, tia aphondoh ding ahi, ajeh chu hiche natpi akonna chu damna chang ahitai.

\VS{49}Hiche insuh theng nadia chu vahcha ni agakimat ding, cedar thing, ponsandup le hyssop pon ahin choitha ding,

\VS{50}Vacha teni lah a khat pen chu, twi long chung leibel sunga atha ding,

\VS{51}Cedar thing le hyssop pon, ponsandup jaonaa vacha ahing nalai chutoh ahin choi ding, hichengse chu twi long chunga vacha kithat thisan lah achu akoilut ding, a-in chu thisana vel sagi jen athin khum ding ahi.

\VS{52}Hitia chu ain vacha thisan toh twilong pet jaona a, vacha hing chutoh, cedar thing ahin, hyssop pon, ponsandup jaona a asuhtheng ding ahi.

\VS{53}Chujou tengleh vacha hing chu khopi sung akonna gamlah langa alha mang ding, hichea chu insuh theng na leh thoina asem ding, chuteng in chu athenga um ding ahi, ati.

\VS{54}Danthu hi mihem tiphah natna vei chung changa bolding dan hihen, tithah hihen,

\VS{55}Ponsil le chen hihen chule inchunga hung chu jeng phah natna thudol hijongleh,

\VS{56}Apomdoh ham, adul doh ham, aboldoh hijongleh,

\VS{57}Hicheng jouse chu agomsoh a ding ahitan, atheng ding ahitai, ti photchet nadia dan thu chu ahi. Mihem tiphah nat veina chung chnaga dan thu chu ahi.




\par }\Chap{15}{\SH Thilboh ho chung changa dan
\par }
{\PP \VerseOne{1}Pakai, Pathen'in Mose le Aaron henga hiti hin aseipeh in ahi.

\VS{2}“Israel chate jah’a seipeh lhon inlang hiti hin um uhen, pasal khat chu ahinpia thilong aum khah a ahileh, hiche thi hung longdoh chu atheng lou ahi.”

\VS{3}Hitia thilong doh akonna pasalpa athenglou ahitia dan kisem chu, atahsa akonna athilon chu tanglou hela ahunglon jinga, chule atahsa akonna akitang densah a ahijongleh, hiche pa chu asunga athenglou aboh uma ahitai.

\VS{4}Athia longpa imutna jalkhun chu atheng loua um jing ding, itobang thil hijongleh atoupha chan chu aboh a kisim ahi.

\VS{5}Hijeh chun mihem koi hileh athi longpa imutna tongkha chan chun, aponsil jouse akisop ngimsel ding ama tah jeng jong twiya kisil thenga, nilhum keiya atheng louva um ding ahi.

\VS{6}Hitia chu koi hijongleh athilongpa touna mun'a toukha chan chun, aponsil jouse akisop theng ding, ama tah jong twiya kisil lha ding, nilhum keiya aboh a um ding ahi.

\VS{7}Hitobanga chu koi hijongleh, hiche athilong pa tahsa tongkha chan chun, aponsil jouse akisop thenga, ama jeng jong twiya kisil lha ding, nilhum keiya atheng loua um ding ahi.

\VS{8}Chutia chu athilong pa chun mi koi tobang khat chu ngimsela aum pet a achil aset khum khah banga ahileh, aset khum pen pen chun aponsil jouse akisop ngim ding, ama tah jong twiya kisil lha ding, nilhum keiya atheng louva um ding ahi.

\VS{9}Chule hiche athia longpa touna sakol jeng jong chu atheng louva um ding ahi.

\VS{10}Ipi thil hijongleh athia longpaa umsa kiti phot tongkha auma ahileh nilhum keiya atheng louva um ding ahi, hitobang thil kilah khah aum leh ama chun aponsil jouse akisop theng ding, ama tah jeng jong twiya kisil lha a, hicheng jouse nunga chu nilhum keiya atheng louva um ding ahi.

\VS{11}Koi hijongleh athia longpan akhut twiya sop ngim louva atham khat napen pen chun, aponsil jouse akisop theng ding, ama tah jong twiya kisil lha ding nilhum keiya atheng louva um ding ahi.

\VS{12}Chujongleh athia longpan atoh khah leibel kiti phot chu tekeh jeng ding, chule thinga konna kisem manchah ahikhah jongleh, hichu twiya sop ngimsel ding ahi.

\VS{13}Athia longpa chu akibol damteng, athilon jeh a suhda na achan jal'a chu amapan jong, akisuh thengna ding, ni sagi sung anga ding aponsil jouse jong akisop ngimsoh hel ding ahi. Atahsa ahinpi jeng jong chu twi long alhai lai mun khat achu akisil thenga, chuteng athenga um ding ahi.

\VS{14}Niget alhin teng athia longpa chun vakhu ni ahilouleh vapalnou ni ham ahin choi ding, kikhop khomna ponbuh kotphung bula Pathen angsunga hunglut ding, hiche vacha teni chu thempupa henga apeh lut ding ahi.

\VS{15}Vacha teni chu khat penpen thempu pan alah a chonset thilto dinga atodoh peh ding, adang khat chu pumgo thiltoa atodoh peh a; thempu pan jong athia longpa ding jal'a Pathen angsunga athoi ding ahi.

\VS{16}Pasal koi ham khat chun abotwi achedoh a ahileh, atahsa jouse twiya asiltheng ding, nilhum keiya atheng louva um ding ahi.

\VS{17}Ponsil chung lah ahin savun chung hijongleh abotwi vet lhahna chu twiya soptheng ding, nilhum keiya atheng louva um ding ahi.

\VS{18}Numei khat tou chu pasal toh alup khom naa abotwi ache khuma ahileh, amani chu twiya kisil lha lhon ding, nilhum keiya atheng louva um lhon ding ahi.

\VS{19}Numei khat touvin ahinpia konna thilong doh ngei chu anei teng, amanu chu nisagi sunga atheng louva um ding, koi hijongleh hiche numeinu tongkha chan chu nilhum keiya atheng louva um ding ahi.

\VS{20}Chule numei nun athi neilai tah a imut naa aneipen chu ipi hijongleh, atheng louva um jeng ding ahi; hitia chu ipi thil hijongleh atoupha chan chu atheng louva um ding ahi.

\VS{21}Koi hijongleh hiche numeinu imutna jal khun tongkha aum khah leh, atongkha pen pen chun akivkonna jouse akisop ngim ding, ama tah jong twiya kisil lha ding, nilhum keiya atheng louva um ding ahi.

\VS{22}Hitia chu ipi thil hijongleh hiche numei thinei nun atoupha tongkha chan chun akivkonna jouse akisop lhah a, ama tah jong twiya kisil theng ding, nilhum keiya atheng louva um ding ahi.

\VS{23}Hiche numei thinei nun atouphana chu pasal koi hileh, atongkha chan chu nilhum keiya athenglouva um jeng ding ahi.

\VS{24}Pasal koi hileh hiche numei thi neinu chu aluppi noma aluppi khah a ahileh, numeinu thichu pasalpa chunga nat ahitan, pasalpa cu nisagi sunga aboh a um ding chule hiche pa lupna jalkhun chu atheng louva um ding ahi.

\VS{25}Numei khattou nikho tampi athi tang louva alon khah a ahileh, athi neina ding phat jong hitalou, hitia chu athineina phat kalvala athi alon jing tah a ahileh, athilon sungsea chu numeinu chu atheng louva um ding, angaiya athi neilaia aboh a aum banga um ding ahi.

\VS{26}Athilon sungsea a-imutna jalkhun chu, angaiya athinei laiya a-imutna jalkhun banga chu atheng louva um ding; ipi thil hijongleh numei nun atoupha chan chu angaiya athinei lai banga atheng louva um ding ahi.

\VS{27}Chule hiche jalkhun leh touna tongkha chan chun aponsil jouse akisop ngim ding, ama tah jong twiya kisil lha ding, nilhum keiya atheng louva um ding ahi.

\VS{28}Hiche numeinu chu athilkonna akonna boldamna achan khah leh, numeinu chu ni sagi sunga vet a um ding, chuteng amanu chu athenga kisim bep ding ahi.

\VS{29}Niget lhin ni tengleh numeinu chun vakhu ni ham vapal nou niham chu agakimat a, hiche vacha teni chu thempu henga, kikhop khomna ponbuh kot bula chu ahin choi ding ahi.

\VS{30}Thempu pan jong vacha khat pen pen chu chonset thiltoa atohdoh peh a, chule vacha adang khat chu pumgo thiltoa atodoh peh ding, thempu pan hitia chu numeinu thilon doh thoidamna chu asempeh ding ahi.

\VS{31}Hitia hi nangho jousen Israel chate athenlou nauleh aboh nauva konna nachom khen doh diu; achuti louva ahileh amaho lailunga kitung keima houbuh aboh a aumsah diu, hichea chu athenlou nauleh aboh nauva konna chu thijeng theiyu ahi.

\VS{32}Hitobang danthu hi pasal thinei le abotwi che doh jeh a, atheng lou aboh a umpa ding ahi.

\VS{33}Chule numei thinei pet thudol'a, numei hileh pasal hileh aphat achang louva ahin pia konna tang louva thilong ho jaonaa, numei athilon pat a pasal in aluppi ho ding dan kisem chu ahi.




\par }\Chap{16}{\SH Suhdamna nikho
\par }
{\PP \VerseOne{1}Dan toh kitoh louva Pathen angsunga thilto anabol lhon jal'a, thina chang teni Aaron chapate ni thinung in Pakai, Pathen'in Mose henga hiti hin aseipeh in,

\VS{2}Pakai, Pathen'in Mose henga hiti hin asei tan, “Na sopipa Aaron jah a seipeh tan pondal kidalna muntheng lailung, thingkong chunga um ngailut hepi touna maiya ama cham in alut nom phat chan in hung lut louding, hichu ahilouleh thi jeng thei ahi; ajeh chu hichea ngailut hepi touna chunga khu keima meiloma kilahji kahi.”
\XREF{✡}{{\XO 16:2 }{\XT{Heb 6:19}}}

\VS{3}Aaron vang hiche munthenga hi lut theia, chonset thilto dinga bongchal gol khat leh kelngoi chal khat jaonaa ahin kai ding,
\XREF{✡}{{\XO 16:3 }{\XT{Heb 9:7}}}

\VS{4}Chule tupet ponnema kikhui sangkhol chol len chu aki ah ding, tupet ponnem a kikhui toka chol jong akichen a, chule tupet ponnem a kikhui chalchep konggah chu akong akigah a, tupet'a kikhong delkop jong akop ding, hichengse hi von lah a atheng ahin, hijeh chun thempu pan jong hiche von ho chu akivon theina din atahsa pumpi twiya kisil thengsel ding ahi.

\VS{5}Chule Israel chate khoppi apat chu kelchal nou nitah, pumgo thiltoa to dinga kelchal khat ma akimat ding ahi.

\VS{6}Aaron in jong atumbeh a ama dinga bongchal khat atodoh ding, hitia chu amading leh a insung mite dinga kithoidamna anei masat ding ahi.

\VS{7}Chule Aaron in jong kelchal teni chu akai ding, kikhop khomna ponbuh kotbul Pathen ansunga chu adinsah a,

\VS{8}Chule Aaron in jong kelchal teni dia phun asan ding, hiche aphunsan lah a khat chu, Pakai ding chule aphunsan khat vang chu Azazel chang ding ahi.

\VS{9}Chule Aaron in jong Pakaiya dia phun, achunga phunchan chuhna kelcha chu akai ding, chonset thiltoa atodoh ding ahi.

\VS{10}Hitobanga chu Azazel chan ding phun pha, achunga phunchan chuhna kelcha chu kithoidamna dinga ahing laiya todoh ding, hichu Azazel chan dinga gamlah a ahinga lha mang ding ahi.

\VS{11}Aaron in jong ama tah chonset thilto dinga bongchal chu atodoh ding, hiche bongchal chu ama chonset thilto dinga akitha ding ahi.

\VS{12}Chule Aaron in jong Pakai angsung maicham phunga pat, meiam kong khat dim hichu gimnamtui lhutna ding, chule hoitah a kisemsa gimnamtui khut dimni aham doh a, hichu pondal kikhai kal lama chu apohlut ding ahi.

\VS{13}Hitia chu Pakai angsunga meikong lah a gimnamtui chu alelhah ding, chule hettohsahna dinga kido ngailut hepi touna chu, gimnamtui kilhutna meikhu chun atom sohhel ding ahi, hichu ahilouleh thinan alhun thei ahi.

\VS{14}Chule bongchal thisan chu themkhat alah ding, akhut jung akonna ngailut hepi touna mailah a chu athe lhah ding, ngailut hepi touna mailah a chu akhut jung akonna sagi veijen athe khum ding ahi.

\VS{15}Hiche jouteng chule mipi dinga chonset thilto kelcha chu atha ding, athisan vang chu pondal sunglama achoilut a, hiche kelcha thisan chu bongchal thisan kibolna bang bang achu abol ding, ngailut hepi touna chungvum chule ngailut hepi touna maiya chu athin khum ding ahi.
\XREF{✡}{{\XO 16:15 }{\XT{Heb 9:12}}}

\VS{16}Hitobang achu Israel chate aboh a aumna jouseu leh chonset a aumnauva konna muntheng pen chu asuhtheng ding, hitobang akonna hi ngahmun lailung chu atheng loua umji ahitan, suh thengna abolji ding ahi.

\VS{17}Muntheng pen suhthengna dia Aaron asung lhah a ahung potdoh kit kahsea, kikhop khomna ponbuh sunga koima um thei louding ahi. Amavang ama le a insung mite chule miho dinga thensona anei ding,

\VS{18}Chule maicham phunga pumgo thilto abola suh thengna anei ding, hichea chu bongchal thisan phabep le kelcha thisan phabep alah a, maicham ninga selki hose chu anunat ding ahi.

\VS{19}Hiche thisan chu akhut junga akhoi ding, chuteng maicham chung vum lah achu athin khum ding ahi. Hitia hi Israel te chonset jal'a maicham asema athenso ding ahi.

\VS{20}Chule Aaron in jong muntheng pen jouse le Pakai Pathen chenna ponbuh suhthengna chule maicham sutheng naho achai kimsoh tengleh, phun phatna dia kelcha chu atodoh ding ahi.

\VS{21}Chuteng Aaron in akhut teni kelcha chunga chu angap ding, chonset thil ho ahin, gitlouna jouse, Israel chaten doumah aboldoh jouseu aphondoh ding, kelcha chunga buhlhah peh banga abola, chuteng son umtah mikhat chun gammang lah a dellut ding ahi.

\VS{22}Hiche kelcha chun achonsetna ho jouseu chu, chenna loubeh gammang lah khat a apohmang ding ahi.

\VS{23}Chujouteng muntheng sung alut masanga, thempu vona kivon chengse chu kikhop khomna ponbuh lut a Aaron in aga puilut ding, hiche mun'a chu ahin dalhah diu ahi.
\XREF{✡}{{\XO 16:23 }{\XT{Ezekiel 44:19}}}

\VS{24}Chule muntheng khat a kisil lha ding, akivona ngai banga kivona hichea chu ama tah chonsetna le mipi chonset thensona dinga, pumgo thilto chu anei ding ahi.

\VS{25}Chule chonset thoidam nadia sathao jouse chu, maicham phunga agovam ding ahi.

\VS{26}Chule gammang lah a kelcha delmang pa chu, ngahmun ahung lhun kah a avon jouse akisop lhah ding, ama jeng jong kisil lha ding ahi.

\VS{27}Chonset thoidamna dia kithat bongchal le kelcha teni thisan jong chonset abeina thei dingin, muntheng pena kikoisa chu ngahmun polama govam ding, avun leh asa chule agil jaonaa aboncha govam ding ahi.
\XREF{✡}{{\XO 16:27 }{\XT{Heb 13:11}}}

\VS{28}Hitia chu agouvam penpen in ngahmun asung lhah kah a, aponsil jouse asop lhah ding, chuteng ngahmun lai achu sunglha bep ding ahi.

\VS{29}Chule hiche dan hi akhang akhanga na jui diu, lha sagi, nisom alhin nikho teng Israel chate chule alah uva cheng gamchom mihon an angol diu, na atoh louhel diu ahi.
\XREF{✡}{{\XO 16:29 }{\XT{Thempu Dan 23:26-32; Minbu 29:7-11}}}

\VS{30}Hou thulam dola thenna anei na ding un, hiche nikhoa chu achonset nau thoidamna nei ding ahi.

\VS{31}Hiche nikho hi nikho theng ahin, anngol ding natoh jong bol louva um ding ahi. Hitia chu dan jouse hi akhang akhanga chepi ding ahi.

\VS{32}Thempupa khela dantoh kitoh a thensona changsa, Thempu Chungnung in suh thengna kin anei ding, thempu vona kivon ding,

\VS{33}Pakai chenna ponbuh chule muntheng chungnung, maicham phung chule thempu ho jouse le mipi ho chu suhthengna abolpeh ding ahi.

\VS{34}Hitia chu dan hichengse hi akhang akhanga jui ding ahi. Israel chate achonset nauva konna suhthengna thei dia, hiche kithoidamna hi kumseh a khatvei bol ding, hichu Pakai, Pathen thupeh banginMose’n jong aboltan ahi.




\par }\Chap{17}{\SH Atumbeh a kilhaina dan
\par }
{\PP \VerseOne{1}Pakaiyin, Mose henga hiti hin aseipeh in,

\VS{2}Aaron le achapte chule Israel chate jouse henga aseipeh dingin, bannei chan dan ho chu athupeh in ahi.

\VS{3}Israel telah a koi hijongleh, Pakai, Pathen chenna ponbuh kot phung tailouva; Pakai adia kilhaina bong, kelngoi chule kelcha that pen pen in danthu apalkeh ahi.

\VS{4}Ama chun thisan asotah jeh a, Pathen miteh lah a konna kisimtha louding ahi.

\VS{5}Hiche thupeh in adeisah pen chu, gammang tollah a kithat gancha jouse chu, Pakai angsunga ahin kailut diuva thupeh ahi. Kotbul lama thempupa henga ahinkai lut diu, kiloikhomna thilto dia kithat ding ahi.

\VS{6}Thisan chu thempu pan ki khop khomna ponbuh kot phung maicham kimvel jousea athe thang ding, Pakaiya dia sathao ho chu gimnamtuiya agovam ding ahi.

\VS{7}Israel chaten Pathen ajoulhep nauva kelcha limsemthu, doihou dinga gammang lah a gancha atha kitlou diu ahi. Hiche dan thupeh hi Israel ten akhang akhanga ajui diu ahi.

\VS{8}Israel mite hihen amaho lah a cheng gamchom mi hijongleh pumgo thilto ahi.

\VS{9}Kikhop khomna ponbuh kotphung tailouva Pathen adia kilhaina sem jouse, Pathen mite holah a konna kisim thalou ding ahi.

\VS{10}Israel hihen gamchom mi hijongleh, thisan lhoh lha theng louva sa toh neh tha aum le, hichu Pakai, Pathen toh kidou ahin, amite lah akonna simtha louding ahi.
\XREF{✡}{{\XO 17:10 }{\XT{Semtilbu 9:4; Thempu Dan 7:26,27; 19:26; Danbu Ni Na 12:16,23; 15:23}}}

\VS{11}Ganhing jouse hinna hi thisan akon ahi, hiche jeh achu Pakaiyin mijouse chonset suhmang ahitheina dinga, hichu maicham phunga asun lhah dinga thupeh ahi.
\XREF{✡}{{\XO 17:11 }{\XT{Heb 9:22}}}

\VS{12}Hijeh chun Pakaiyin Israel chate le alah uva cheng gamchom miho jaonaa, sa chu thisan jaonaa neh lou dia athupeh ahi.

\VS{13}Israel mi hihen, gamchom mi alah uva cheng hijongleh, gamlah a saham vacha ham, houtoh kitoh a atheng, hiche ho that pen pen chu thisanso ahitan, hichu leiset avuh khu ding ahi.

\VS{14}Ganhing hinna kiti hi thisan ahin, hibanga chu sa kiti phot Israel chaten thisan jaonaa nehlou dia Pakai thupeh ahi, koi hileh anetha chu amite lah a konna pampeiya um ding ahi.

\VS{15}Israel mi hihen gamchom mi hijongleh, gan thikam ahilouleh, sa hang ham in atha nekha aum le avon jouse akisop theng ding, ama jong kisil lha ding, nilhum keiya atheng louva um ding ahi.

\VS{16}Hichu abol tah louva ahileh, themmo chang ding ahi.




\par }\Chap{18}{\SH Dandih loutah’a jonthanhoi
\par }
{\PP \VerseOne{1}Pakai, Pathen'in Mose henga hiti hin thu aseipeh in,

\VS{2}Israel chate henga seipeh inlang, Keima hi nangho Pakai, na Pathen u-chu kahi, ati.

\VS{3}Nanghon na bonchauva masanga Egypt gamsunga, nachen laiyuva na chonna bang un, Keiman kahinpui lutna Canaan gam'a vang nachon louhel diu ahi. Amaho chonna dan jouse hi najui lou diu ahi.

\VS{4}Nanghon na bonchauva keima chonna dan jeng nanit diu, nunle khan tohthoa keima chonna dan aboncha najui diu ahi. Ajeh chu keima nangho Pakai leh Pathen kahi.

\VS{5}Hijeh chun na boncha uva keima chondan jouse le chonna dan aboncha, nun le khan tohthoa nanit jing diu ahi, hichu nit ding chua konna hinna ahiye, ajeh chu keima Pakai chu kahi.
\XREF{✡}{{\XO 18:5 }{\XT{Nehemiah 9:29; Ezekiel 18:9; 20:11-13; Lk 10:28; Rm 10:5; Gal 3:12}}}

\VS{6}Nangho jouse leh pasal kiti phot in aki naipi ainko ham chu, ajotlut a anih ahopeh louhel ding ahi. Pakai le Pathen keima kaum jing e.

\VS{7}Nanu sagoh keoham, napa delchen nasut peh thei louhel ding, nanu nih chen le sil jong naho peh thei louhel ding ahi; ajeh chu ama nahingnu ahin, nangman anih chu naho peh louhel ding ahi.

\VS{8}Napa jinu nih chen jong naho louding, hichu nabol khah ngai ngai leh napa delchen nasut tobang ahi.
\XREF{✡}{{\XO 18:8 }{\XT{Thempu Dan 20:11; Danbu Ni Na 22:30; 27:20}}}

\VS{9}Napa akonna na numei channu hihen, nanu akonna numei chanu hijongleh, hiche na sopi numei chu insung akonna peng hihen kholgama konna peng hijongleh, anih naho peh louhel ding ahi.
\XREF{✡}{{\XO 18:9 }{\XT{Thempu Dan 20:17; Danbu Ni Na 27:22}}}

\VS{10}Na chapate chanu, na tunu te ham khat chu anih na hopeh louhel ding ahi; ajeh chu na tute nihchen na hodoh peh chu nangma le nangmaa kihoh doh peh tobang nahi.

\VS{11}Nangman napa jinu chanu ham, napa akonna hungpeng numei chu anih naho peh louhel ding ahi, hiche nu chu na sopinu ahi.

\VS{12}Nangman napa sopi numei jeng jong anih na hodoh peh louhel ding ahi, hiche nu chu napa dings sopi kinai cha ahi.
\XREF{✡}{{\XO 18:12 }{\XT{Thempu Dan 20:19,20}}}

\VS{13}Nanu sopi numei jong anih nahopeh thei louhel ding, nanu akonna asopi numei akinai picha ahi bouve.

\VS{14}Napa sopipa delchen jong nalhep peh louding, ajinu jong nanailut thei louding ahi, ajeh chu nang dia nanu ngahnu ahi.

\VS{15}Namou nu jeng jong anih na hodoh louding ahi, ajeh chu amanu hi nangma chapa dia ajinu ahin, anih na hodoh thei louhel ding ahi.
\XREF{✡}{{\XO 18:15 }{\XT{Thempu Dan 20:12}}}

\VS{16}Na sopipa jinu nih jong na hodoh peh thei louding, ajeh chu amanu chu na sopipa nabolna tobang bang hi ding ahi.
\XREF{✡}{{\XO 18:16 }{\XT{Thempu Dan 20:21}}}

\VS{17}Numei khat chu anih na hodoh pehtah jongleh, achanu chu anih na hopeh louhel ding ahi; chule hiche numei nu chapa le chanu hihen achanu hijongleh, anih hodoh dia na kipui thei louding, amaho cheng chu nangdia na kinaipi tikhat nahiuvin, hichu nabol khah tah leh gitlounaa chon chu na hitai.
\XREF{✡}{{\XO 18:17 }{\XT{Thempu Dan 20:14; Danbu Ni Na 27:23}}}

\VS{18}Chule numei khat chu asopinu dam lai sung sea, asopinu chu anih hodoh peh dia napui thei louhel ding ahi.

\VS{19}Numei chu a thinei pet a na nai lut a anih na hopeh louhel ding ahiye.
\XREF{✡}{{\XO 18:19 }{\XT{Thempu Dan 20:18}}}

\VS{20}Nangman kiphal theng tah dana na in hengpa jinu chu luppi ding lung na vop louhel ding, amanu chutoh chonset a na lhalut a na kisuh boh thei louding ahi.
\XREF{✡}{{\XO 18:20 }{\XT{Thempu Dan 20:10}}}

\VS{21}Na chate khat a khat cha jong meiya govam ding chule Molech adia na todoh louhel ding, hiche hoa konna chu na Pakai le Pathen min nasuh thang theilou ding ahi, ajeh chu keima Pathen kahi.
\XREF{✡}{{\XO 18:21 }{\XT{Thempu Dan 20:1-5}}}

\VS{22}Pasal hi numei tobang banga na luppi thei louhel ding, hichu thet umtah thil bol ahi.
\XREF{✡}{{\XO 18:22 }{\XT{Thempu Dan 20:13}}}

\VS{23}Kiphal theng tah dana gancha nanai lut a na luppi louhel ding ahi, hitobang chu chonset ahi bouve, numei jeng jong kiphal thengtah a gancha angsunga konna kido louhel ding ahi, hichu conset lah a gitlouna lenpen khat ahi.
\XREF{✡}{{\XO 18:23 }{\XT{Potdohbu 22:19; Thempu Dan 20:15,16; Danbu Ni Na 27:21}}}

\VS{24}Hichengsea kon hin nangho chonset a lhalut hihhel un, ajeh chu keima tah in nangho masang a namtin vaipi kadohna chu hitobanga ana chonset khah jih-u ahi.

\VS{25}Hitia chu gamle leiset jong ana suhboh uva ahitai; hichea konna chu themmo channa talent kamat sah ahin, hitobanga chu agam leiset a cheng mite jouse jong acham loua kitol mang ahi tauve.

\VS{26}Nanghon na boncha uva keima chonna dan ngai le ka chonna jouse hi nit sohkeiyun; agama cheng hihen ahilouleh, nalah uva konna hung kholjin hijongleh, hitia thet umtah thil ho hi khat a khat cha jong nabol thei louhel diu ahi.

\VS{27}Ajeh chu thil thet umtah hicheng jouse hi, nangho masanga cheng mite nana bolu ahitan; hiti chun agam jeng jong ana suboh tauvin ahi.

\VS{28}Tun nang hon agam hi suboh kit leuchun, nangho masanga ana cheng namtin vaipi te bang banga chu nache doh jeng diu ahi.

\VS{29}Koihijongleh hitobang thil thet umtah a konna chonkha aum ngai ngai leh, hitobang bol kha mihem chu nangho jouse lah akonna pampeiya um jeng ding ahi.

\VS{30}Keima thupeh hi nanit jeng diu, namasang uva mite nana bolsau thet umtah chondan chengse hi, nabol louhel diu ahi, hichea kon chun kisuboh hihhel un, Keima hi nangho Pakai le na Pathen u-kahi, ati.




\par }\Chap{19}{\SH Mimala nun le khan ding dan
\par }
{\PP \VerseOne{1}Pakai, Pathen'in Mose henga hiti hinaseipeh in ahi.

\VS{2}Israel chate jouse kikhop khomnaa hiti hin seipeh tan, na Pakai le na Pathenu keima then bang banga hi nangho jong nathen diu ahi.
\XREF{✡}{{\XO 19:2 }{\XT{Thempu Dan 11:44,45; 1 Pet 1:16}}}

\VS{3}Nalah uva koi hileh nu le pa jabolna nanei cheh diu, keima cholngahna nikho jeng jong nanit cheh diu ahi, keima hi na Pakai ule na Pathenu kahi.
\XREF{✡}{{\XO 19:3 }{\XT{Potdohbu 20:12; Danbu Ni Na 5:16;
}}{\XT{Potdohbu 20:8; Danbu Ni Na 5:12}}}

\VS{4}Milim doi kisem thu houhih hel un, milim doi jong semthua jabolna chansah di gohih hel un, Pakai le na Pathenu keima kaum'e.
\XREF{✡}{{\XO 19:4 }{\XT{Thempu Dan 26:1;
}}{\XT{Potdohbu 20:23; 34:17; Danbu Ni Na 17:2-5}}}

\VS{5}Nanghon chamna thilto ahin, kilhaina gantha ahin Pakai henglama todoh ding nanop uva ahileh, nangma cheh jong santhei dolin kisemtoh masauvin lang, chuteng hichu nakatdoh diu ahi.

\VS{6}Nathil to chengseu chu akikatdoh nikhoa neh chai ding, ajing nikho chan kat ding neh thei pai hi ding, hitia chu nithum lhinni geiya amoh chengse chu aboncha meiya govam ding ahi.

\VS{7}Nithum lhin nikhoa hiche thilto nekha chan chun, athil kitoh doh chu thet umtah ahitan, santhei dol ahi tapoi.

\VS{8}Chule koi hijongleh hiche sa nekha chan chun ama cheh in themmona akipoh ding ahi; ajeh chu aman Pakaiya thiltheng asuh thang ahitan, ama chu amite lah akonna pampaiya um ding ahi.

\VS{9}Chule nang hon leiset gasoh nachop khom tengu leh, nalou beh uchu apam chin geiya nachop khom lou diu, chule changphal jeng jong changpal geiya chom louding ahi.
\XREF{✡}{{\XO 19:9 }{\XT{Thempu Dan 27:15; Danbu Ni Na 24:19-22}}}

\VS{10}Chule na lengpi gui jong ngimsela nachom louding, na lengpi lei laiya lengpithei ajam thang ho jouse jong nalo ngim louding ahi, hichengse chu vaichate le kholjin hodia nakhen tei ding ahi, keima hi Pakai na Pathenu kahi.

\VS{11}Guchat kiti bol hih hel un, koi hijonglehu chun naheng nakom cheh u jouva nabol louhel diu ahi.
\XREF{✡}{{\XO 19:11 }{\XT{Potdohbu 20:15; Danbu Ni Na 5:19;
}}{\XT{Potdohbu 20:16; Danbu Ni Na 5:20}}}

\VS{12}Keima min pana jouthua koima nalhep lhah louhel diu, hiche hoa chu na Pathen min nasuhchat veilou ding ahi; keima hi Pakai kahi.
\XREF{✡}{{\XO 19:12 }{\XT{Potdohbu 20:7; Danbu Ni Na 5:11; Matt 5:33}}}

\VS{13}Nang man naheng nakom nachoma nasuhgim thei louding, thalah soh natoh man jong pelouva najan khovah sah louding, peh ding dol napeh ding ahi, keima hi Pakai chu kahi.
\XREF{✡}{{\XO 19:13 }{\XT{Danbu Ni Na 24:14,15}}}

\VS{14}Na-ngong mi jong nagaosap louhel ding chule mitcho masang jenga jong aki pallhuh nathei ima nakoi louding, hiche ho sanga chu na Pathen gin ding hi na thupi sah ding ahi, keima hi Pakai chu kahi.
\XREF{✡}{{\XO 19:14 }{\XT{Danbu Ni Na 27:18}}}

\VS{15}Nanghon thu natan tengu leh adih louvin tanding go hihhel un, vaichaho chunga langneina nanei ham, ahilouleh milen ho chunga jong khentumna ima nabol louding ahi. Ahinlah thu chu adihtah a naheng nakom chunga natan ding ahi.
\XREF{✡}{{\XO 19:15 }{\XT{Potdohbu 23:6-8; Danbu Ni Na 16:19}}}

\VS{16}Nangma mikahlah a thuse polea chesuh chetou nabol louhel ding, chule naheng nakom jeng jong athi nathei ding nagela na kidou pithei louding ahi. Keima Pakaiyin kaumpi jing uve.

\VS{17}Na lungthim sung akonna naheng nakom na thetbol louding, hiti sang chun naheng nakom in atohmo thudol'a phatah a naki houlimpi joh ding ahi, ajeh chu achunga phatlouna lhung thei ahi.
\XREF{✡}{{\XO 19:17 }{\XT{Matt 18:15}}}

\VS{18}Nangman namite lah a konna achapateu chunga phulahna nabol louding, tahsa lunghimona jong nei hihhel in, chuti sang chun nangma na kingailut banga, naheng nakom nangailut ding ahi, keima Pakai kaum jing e.
\XREF{✡}{{\XO 19:18 }{\XT{Matt 5:43; 19:19; 22:39; Mk 12:31; Lk 10:27; Rm 13:9; Gal 5:14; Jac 2:8}}}

\VS{19}Na bonchauva keima chonna dan jouse nanit sohkei diu ahi, na gancha ho chu jatchom chom na kitimat sah a, na kingai sah louhel ding, na loulai jenga jong muchi jatchom chom na tuhel louding, chule ponsil jatchom cheh a kikhui von na tahsa chunga navon louhel ding ahi.
\XREF{✡}{{\XO 19:19 }{\XT{Danbu Ni Na 22:9-11}}}

\VS{20}Pasal koi hileh huh jeh a numeiya kicho doh loulai, chamlhatna jong kipe nailou, ahinlah pasal chom khat toh kitepsa khat chu aluppi tah a ahilea, hichu phatah a kholtoh masat a, anumeinu chu chamlhatna kichansah nailou ahin. hijeh achu thina chan mochan sah louding ahi.

\VS{21}Hiche mihempa chun athemmo thilto ding, ama ding mong monga kikhop khomna ponbuh kotpi maiya Pakai angsunga ahin kai lut ding, hichea themmona thilto ding chu kelngoi chal khat hi ding ahi.

\VS{22}Hiche themmona thilto hiche mipa chun abol jeh achu, thempu pan jong themmona thilto kelchal chu Pakai angsunga thoidamna anei peh ding, hichea chu chonset abol khahna akonna ngaidamna chang ding ahi.

\VS{23}Na bonchauva gamsung nahung luttengu leh, thing agathei natu jouseu aga masa chengse chu mihem chep kitan peh banga nagel diu, kumthum sunga thingga jouse chu cheptan lou ahitia, nagel cheh diu ahi. Hiche thingga ho chu koiman aneh thei lou lai ding ahi.

\VS{24}Kumli ahung lhin teng chule hiche kuma chu thingga jouse aboncha, Pakai angsunga thangvahna kut khat a thensona um cheh ding ahi.

\VS{25}Chule kum nga lhin teng thingga jouse chu naneh thei diu, nang hon gamga jouse chu nangma nangma ding cheh a nakilo lhah jeng thei u ahitai. Pakai na Pathenu keima kaum jing e.

\VS{26}Nanghon ipisa hitaleh athisan pum in netha hihhel un, phun jong sanghih unlang mitpheldoi kiti jong choi hih hel un.
\XREF{✡}{{\XO 19:26 }{\XT{Semtilbu 9:4; Thempu Dan 7:26,27; 17:10-14; Danbu Ni Na 12:16,23; 15:23;
}}{\XT{Danbu Ni Na 18:10}}}

\VS{27}Nachal samu jong som hih unlang, nabeng mul-u jong among lamse natan thei lou diu ahi.
\XREF{✡}{{\XO 19:27 }{\XT{Thempu Dan 21:5; Danbu Ni Na 14:1}}}

\VS{28}Mithi hojeh in natahsa chungu atpop ding go hih unlang, na tahsa na tichung hou na atkeh louhel diu, na tahsa cheh uchu milim hoa khat chan nasem thei lou diu ahi, Pakai kitipa keima kaum jing e.

\VS{29}Na chanu chu aki joh a pansah ding got dan lang, na kisuh bohsah louhel ding ahi, achuti louva ahileh gamsung pumpi jeng jong akijoh a pang ding, hitia chu gamsung pumpi phatlounan ahinlo jeng thei ahi.
\XREF{✡}{{\XO 19:29 }{\XT{Danbu Ni Na 23:17}}}

\VS{30}Keima cholngah nikho jouse chu nanit cheh diu, keima muntheng jong jabolna nanei jing diu ahi. Keima na Pathenu chu kahi.
\XREF{✡}{{\XO 19:30 }{\XT{Thempu Dan 26:2}}}

\VS{31}Doithem ho leh lhagao phalou ho heng jong jon louvin don jong don hih un, hiche ho chu gellut daovin lang, hiche ho chun kisuboh khaget un nate, Pakai na Pathenu keima kaum jing e.
\XREF{✡}{{\XO 19:31 }{\XT{Danbu Ni Na 18:11; 1 Samuel 28:3; 2 Lengte 23:4; Isa 8:19}}}

\VS{32}Tehse lukang jabolna napeh a amasanga na dindoh ding, upa masanga jong jabolna nanei ding chule Pakai na Pathen jong nagin jing ding ahi, keima Pakai kahi.

\VS{33}Kholgam mi khattou toh na gamsunga kholjin khomna nanei leh, na boncha uvin hiche kholjin mi chu aphalouva nabol thei lou diu ahi.
\XREF{✡}{{\XO 19:33 }{\XT{Potdohbu 22:21; Danbu Ni Na 24:17,18; 27:19}}}

\VS{34}Na lah uva hung kholjin le kholgam mi chu nalah uva konna peng doh banga um jing ding, hiche kholjinpa chu nangma cheh na kingai bang bang uva nangailut cheh diu ahi, ajeh chu na boncha uva Egypt gamsunga ana kholjinsa nahi tauve, Pakai na Pathenu keima kahi jing e.

\VS{35}Thu natannau mun jouse, ipiham khat tou adung avai natenau ahin chule thil ajat nasim nau hijongleh, adih louva nabol louhel diu ahi.
\XREF{✡}{{\XO 19:35 }{\XT{Danbu Ni Na 25:13-16; Thuchihbu 20:10; Ezekiel 45:10}}}

\VS{36}Lep toh le ding thil jouse jong dihtah a kitoh del dela nakoi diu, thil agih tena jong adihtah naman diu, ephah jong akitoh chet chet naman diu adihtah chu naman diu ahi, keima hi Pakai na Pathenu kahin, Egypt gam'a konna nahin puigal kaipau chu kahi jing e.

\VS{37}Hijeh chun nabonvchauvin keima chonna dan jouse kachon dan aboncha keiya na jui uva, nabol jing diu ahi, keima Pakai kahi jing e, ati.




\par }\Chap{20}{\SH Chonset jeh’a gimbolna
\par }
{\PP \VerseOne{1}Pakaiyin Mose jah a hiti hin aseipeh in ahi.

\VS{2}Israel chate jah in seipeh tan, Israel chate lah a mihem kiti phot hihen, chule ahung kholjin kholgam mi hijongleh achateu Molech houna dia tohdoh aum leh, thina chang jeng ding, amapa chu gamsung cheng miten songa aselih jeng ding ahi.

\VS{3}Chule hitobang mihem chu keiman jong kaki doupi ding, amite lah akonna hitobang mihem chu paidoh a umjeng ding ahi; ajeh chu aman asunga konna pengdoh khat chu Molech houna din atodoh in, hichun keima muntheng asuh boh ahitan, kamin jong asuh chatvei ahi.

\VS{4}Ahilou jongleh gamsung cheng miten, hiche pan achate Molech houna dinga atodoh chu akimu mosah khah uva, thana chan dinmun'a konna ahoidoh sah khah tah ule,

\VS{5}Kei matah in hiche pa douna chung chona a insung mite dounaa kahung kilah jeng ding, ama jong chule ama nungjuia pang Molech houna'a kimangcha akijoh sese chu abonchauva, amite lah uva konna kapampai jeng ding ahi.

\VS{6}Mihem koitobang lhagao dihlou ho leh doithempuho tahsanna neiya amaho juiya apan khah leh, amaho nung ajuiya akijoh ho chona achon tah ahileh, keimat ah in hitobang chonna akonna chu kamai kahin lah jeng ding, hitia chu ama chu amite lah akonna pampaiya um jeng ding ahi.

\VS{7}Nang ma cheh kithenso unlang atheng in umdoh jeng tauvin, ajeh chu keima Pakai na Pathenu chu kahi.

\VS{8}Chule kachonna dan jouse nanitsohkei uva, hichengse chu nanjui cheh diu ahi, keima nangho jouse sutheng na Pakai uchu kahiye.

\VS{9}Koi hileh nalah uva apa ham anu ham, gaosapna neiya naum uva ahileh, ama chu thina chang ding ahi, aman amapa ahilouleh amanu agaosap tah jeh chun, athisan chu ama chunga chu ding ahi.
\XREF{✡}{{\XO 20:9 }{\XT{Potdohbu 21:17; Matt 15:4; Mk 7:10}}}

\VS{10}Pasal koi hileh aheng akompa jinu chu achonset pikhah tah leh, ajongpa ahin ajonpinu jaonaa anilhona thana chan chang lhon ding ahi.
\XREF{✡}{{\XO 20:10 }{\XT{Potdohbu 20:14; Thempu Dan 18:20; Danbu Ni Na 5:18}}}

\VS{11}Koi hileh apa jinu toh lumkhom aum khah le ama chun apa delchen alhep peh ahitan, ani lhona thina chang jeng lhon ding, thisan soman jong ama nin achung cheh lhona akipoh lhon ding ahi.
\XREF{✡}{{\XO 20:11 }{\XT{Thempu Dan 18:8; Danbu Ni Na 22:30; 27:20}}}

\VS{12}Amounu luppi pasal aum khah jongleh, amapa ahin amounu jong ani lhkonna thina chang jeng lhon ding ahi, ajeh chu chonset gitlouna chu abol khah lhon ahitan, thisan soman jong achung cheh lhona akipoh lhon ding ahi.
\XREF{✡}{{\XO 20:12 }{\XT{Thempu Dan 18:15}}}

\VS{13}Numei kilup khompi bang banga pasal khat chun pasal khat a luppi tah a ahileh, thet umtah a chonkha ahilhon tan, ani lhona thina chansah jeng ding, athisan kisona lhon kisona chu ama cheh in akipoh lhon ding ahi.
\XREF{✡}{{\XO 20:13 }{\XT{Thempu Dan 18:22}}}

\VS{14}Numei khat jaonaa anu jong ji dinga akipui tha khah a ahileh, hiche pasalpa chun Thil phalou chungnung abol khah ahitan, pasalpa jaonaa numei teni ahin, abonchauva meiya govam heldiu, ajeh chu nalah uva hitobang thilse avel'a aum kit louna ding ahi.
\XREF{✡}{{\XO 20:14 }{\XT{Thempu Dan 18:17; Danbu Ni Na 27:23}}}

\VS{15}Ama kiphal thengtah a gancha lup khom pi pasal kiti chu thadoh jeng ding ahi, a kitimatpi gancha jeng jong chu natha doh jeng diu ahi.
\XREF{✡}{{\XO 20:15 }{\XT{Potdohbu 22:19; Thempu Dan 18:23; Danbu Ni Na 27:21}}}

\VS{16}Gancha kitiphot kom'a gachea kitimatsah ding gela kido numei chu, gancha ahin numeinu ahin natha jeng ding, hitia chu ani tah lhona thana nachan sah a, athisan lhon sona chu amani chung cheh a mo akipoh lhon ding ahi.

\VS{17}A sopinu apa chanu ham ahilouleh anu chanu ham kipui aum leh, apan amanu chu anih alhap peh ding amanun apa del alhep peh ding, pasal pan jong sagoh keova aum chu avet a, numei nun jong hiche pa sagohkeova aumchu avet peh khah tah leh, hichu jachat na lah a jachat sangpen ahitan, hitia aum khah lhontah jeh achu achate ahilouleh amite lah akonna pampaiya um jeng ding ahilone, hiche pa chun asopinu nih alhep lhah peh ahitan themmona chu aman akipoh ding ahi.
\XREF{✡}{{\XO 20:17 }{\XT{Thempu Dan 18:9; Danbu Ni Na 27:22}}}

\VS{18}Numei in phat ngai banga thi aneiya, hiche pet achu pasal in alup pia ahileh, anih alheppeh a sagoh keova alupsah a ahileh, hiche pa chun numei thisan hung potdoh sagoh keova alupsah ahin, chule amanu jong athisan lonlai tah a lumlha jeng ahitan, hijeh achu hiche teni chu amite lah’a konna pampaiya um jeng lhon ding ahi.
\XREF{✡}{{\XO 20:18 }{\XT{Thempu Dan 18:19}}}

\VS{19}Nanu sopinu ham na pa sopinu ham nih chu na sut thei louhel ding, hitia kibol chu a inko puma akeova ajam ahitan; hitia chon ho chun themmona ama cheh in akipoh diu ahi.
\XREF{✡}{{\XO 20:19 }{\XT{Thempu Dan 18:12-14}}}

\VS{20}Apaneo jinu luppi pasal chun apaneo del asutpeh tobang ahitan, hiche pasalpa le numeinu chun achonset lhon akipoh cheh lhon ding, cha hingthei louva thi lhon ding ahi.

\VS{21}Asopipa jinu jidia kipui pasal aum khah tah leh, hiche pa chun dihlouna aboldoh ahitan, hiche pa chun asopipa delchen asut ahitan, hijeh a chu numeinu jaonaa anilhona thi jeng ding ahi lhone.
\XREF{✡}{{\XO 20:21 }{\XT{Thempu Dan 18:16}}}

\VS{22}Nabon chauvin keima chondan le ka chondan jouse najui sohkei diu, aboncha keiya nabol tahtah diu ahi, chuteng na chenna diu gamsung ka puilut nauva konna hi kapaidoh louding nahiuve.

\VS{23}Chule nangho masanga kana paidoh namtin le vaipi ho chonna bang chun, chon hihhel un; ajeh chu hitobang hoa chonna hinkho ana mantah jeh un, keima adia amaho chu thet umtah anahi tauve.

\VS{24}Hiti hojeh a chu najah uva ka seipeh nahiuve, amaho chenna gampumpi nang hon nalosoh uva, keiman jong hiche gam'a bongnoi le khoiju lkonna hi nalo nadiuva kapeh nahi tauve, tia kasei ahi. Namtin vaipi lah a nangho atuma lheng doh achu na Pakaiyu le na Pathenu keima hi kahi.

\VS{25}Hijeh chun na boncha uvin satheng le satheng lou chu hom khen unlang, vacha atheng ahin athenglou ho nakhen diu; hitia chu hiche ganhing ho ahin, vachate ahin tollhanga kithol tho hijongleh khat a khat cha nakisuh boh thei lou diu ahi, hichengse hi athenglou aboh a kase khen sa ahi.

\VS{26}Na bonchauva keima dia athenga naum diu, keima hi Pakai kitipa athenga um chu kahin, keima mite nahi na diuva namtin le vaipi lah akonna kalhen dohsa chu nahi tauve.

\VS{27}Pasal hihen numei hileh lhagao phalou vop a pang ham, mitphel doithem ham, ani gela thina chansah jeng ding ahi lhone, songa selih jeng ding, athisan sona jal'a mona jong amaho chung cheh a lechuh ding ahi, ati.




\par }\Chap{21}{\SH Thempu hinajala thenna
\par }
{\PP \VerseOne{1}Pakaiyin Mose henga hiti hin aseipeh in, keiman kathupeh chengse hi Aaron chapate thempuho jah a seipeh tan. “Thempu koi hileh aheng akom thivuina kina, panga kisuboh thei louding ahi.”

\VS{2}Inko khat akinaipi hichu anu ham, apa ham, achanu ham chule asopipa ham ahikhah louleh,

\VS{3}Asopinu chu nungah laileh atheng hinalai ahileh, hichenu chu ajipa um nailou ahin, amadia jong insungkhat a umnalai ahin, asopinu chunga vang hi athilong aop a kisuhboh thei ahi.

\VS{4}Pasal khat mipa dinmun ahinunga amite lah a kisuh boh louhel ding, ama le ama jeng jong kisunoh phah louding ahi.

\VS{5}ama hon aluchang-u akihotol thei loudiu, abeng mul jeng ujong akivo chai lou diu, chule atahsa jeng ujong timaha um thei louding ahi.
\XREF{✡}{{\XO 21:5 }{\XT{Thempu Dan 19:27,28; Danbu Ni Na 14:1}}}

\VS{6}Abonchauva Pathen adia atheng hidiu, a Pathen pau min asuh thang louhel diu ahi, ajeh chu amaho hina Pathen pau nehdia changlhah thilto jouse Pakai lama ahinto doh jio ahin, hijeh achu amaho hi athenga umdiu ahi.

\VS{7}Numei aki johsa kiti jong akichen pithei lou diu, ajipa khat in adalhahsa numei jong chu akichenpi thei louhel diu ahi. Ajeh chu hiche thempu chu a Pathen pa dia atheng ahi.

\VS{8}Nangman ama chu thensona nanei peh a, ajeh chu amapan na Pathen adia changlhah atodohji ahin, ama jong nangdia atheng ahin, hiche jouse chunga hin nangho thensoa pang Pakai keima hi, atheng jing kahi.

\VS{9}Chule thempupa chanu chu akijoh a apan khah a ama le ama akisuh boh khah tah leh, hiche nu chun apa jeng jong asuhboh ahitan, hitia chon numei kiti phot chu meiya govam hel ding ahi.

\VS{10}Chule asopi holah a Thempu Chungnung penpa, angaiya alua kinu thaotwi kinusa, vontheng ngena kivon dinga thenso nachang khat chun, asam alhaiya putda henlang, aponsil jong akehlai aumsah louding ahi.

\VS{11}Apa hihen anu hijongleh mithi long anailut a, ama le ama kisuboh thei louhel ding ahi.

\VS{12}Muntheng lai chu adalhah a hiche muntheng chu asuhboh thei louhel ding ahi, ajeh chu ama hi a Pathen akonna thensona thaotwi akinu chu achunga akipoh le ahitan, keima Pakai chu kahi.

\VS{13}Chule amapan jong aji ding nu chu, nungah theng ahiphat a akipui ding ahi.

\VS{14}Meithai hihen akidasa hijongleh, chule akisubohsa numei hihen akijohsa hijongleh, amaho tobang chu thempu pan ji dinga akipui thei louhel ding, amaji ding chu amite lah a kon mong mong nungah thengset akipui ding ahi.

\VS{15}Hichu abol teng amite lah a chu ama chate jeng jong asuhboh tah louding, ajeh chu amapa thensoa pang chu keima Pakai kahi, ati.

\VS{16}Chule Pakaiyin Mose hengah thu aseiyin, hiti hin bolin, ati.

\VS{17}Aaron jah a seipeh tan, nason na chilhah te ho chu akhang akhang uva, abonchauva atahsa chunga losapna nei jouse a Pathen dinga changlhah tohdoh dia hungsung lha thei louding ahiuve.

\VS{18}Koi hileh tahsaa losapna nei chu, amitcho hihen, a elbai hihen, anah jom hihen atumpoh hijongleh,

\VS{19}Mi koi hileh akeng phang ham ahilouleh, akhut kisuh boh ahikhah a,

\VS{20}Chule atingbong ham adung nem amitkho mulou, tiphah natna ham, atibol lha jeng ham atilchang kisuh keh aum leh,

\VS{21}Aaron chapate lah a konna hitobang atibukim lou puma, Pakai dia pumgo thilto tohdoh a pangthei louhel diu ahi, amapa tahsa chu aboh nei ahitan, hijeh achu a Pathen dia changlhah tohdoh a hungsung lhate hi louhel ding ahi.

\VS{22}Ama chuna Pathen dia changlhah kitoh doh chu aneh thei ding, thil thengho chule atheng pen thil dang ho jong chu aneh thei ding ahinai,

\VS{23}Ahinlah pondal phung hung lut a maicham phung jeng jong ajotpa louhel ding ahi, ajeh chu atibah kimlou ahitan, keima muntheng penchu asuhboh louhel ding ahi. Thempu jouse sutheng chu keima bou kahi, ati.

\VS{24}Hicheng jouse hi abonchan, Mose’n Aaron ahin Aaron chapate jouse jah a anathupeh tan ahi.




\par }\Chap{22}{\PP \VerseOne{1}Pakaiyin Mose henga, thu hiti hin aseipeh tan ahi.

\VS{2}Aaron leh achapate henga seipeh unlang kamin theng asuhboh louna diuvin, Israel chate akonna thiltheng aboncha keima lama ahin todoh a houva konna akidalsena diuvin seipeh in, keima Pakai kahi.

\VS{3}Hiti hin seipeh tauvin, nang hon nakhang nakhang uva nachilhah teu chan geiya, then louna chang puma Israel chate jousen thil theng kitiphot ajot a asung lhah jeng a ahileh; ama chu ka angsung akonna paidoh a um jeng ding ahi, ajeh chu keima Pakai chu kahi.

\VS{4}Aaron chilhah kitiphot koima chan miphah hihen, athi long puma natna thoh hijongleh athen kahsea thil theng cheng chu aneh loubeh ding ahi. Koi hijongleh hiche hi thil thenglou ahitai tia, ahivanga tongkha nah nah chun mithi long tongkha hihen botwi potdoh jeh a athenglou ahitia kisei tongkha aum jongleh,

\VS{5}Aop lhanga kithol tho ipi ganhing hile aboh ahitia, ahivanga tongkha chule athenlouna akon kilason thei asuh khahna akon aboh aum thei hijongleh, mihem a dia aboh ahina thei kiti poupou chu,

\VS{6}Koi hileh hiche tongkha pen pen chu nilhum keiya aboh a um jeng ding, atibah pumpi twi a kisil lha ding achuti louva ahileh, hiche mihem chun thiltheng kiti aneh thei louding ahi.

\VS{7}Chule nisa alhum tenglehvang ama chu athenga umkit ding ahitai, hitia chu thiltheng ho jong aneh thei ding ahi, ajeh chu aboncha amapa dia chu hinna anneh a anei ahi.

\VS{8}Koi hileh sa thikam ahilouleh gamsa hang in athasa kiti phot aneh louding, hichu ne-in ama leh ama kisuboh hih hel hen, keima Pakai kahi, ati.

\VS{9}Hitia chu kathu lhah hi phatecha anitsohkeidiu, hichu ahilouva ahileh abonchauva chonset anei khah teidiu, thiltheng chu ahin suhkhah tengu leh, thina chan achung uva lhung ding, amaho jouse suthenga Pakai chu keima hi kahi, ati.

\VS{10}Thiltheng kiti phot ahung gamvaikon hon aneh theilouding, thempu kom'a hung kholjin hihen asoh thagoi hijeng jongleh thiltheng chu aneh thei louding ahi.

\VS{11}Thempupa dia asoh ham, suma achohdohsa ham, ahilouleh ama insung tah a pengden ham vang chun thempupa dia kipe neh leh chah ho chu nethei nante.

\VS{12}Thempupa chanu ham khat chu thempu hilou khat toh akichen leh, thilto thengho aneh thei louding ahi.

\VS{13}Meithainu ham, akidasa numei ham, cha hinglouva um hichu apa inlama hung kile kit a apa jeng jong kingainaa neikit chu, thempu hina jal’in apan amu thil chengse vang chu aneh thei ding ahi. Hitia chu thempu insung kon hon bou hitobang thilto ho hi aneh thei ding ahi.

\VS{14}Thempu insung hilou ima hetoh louva thilto thengho nekha aum leh, ama chun aneh doh jat man thempupa henga alepeh ding, hitia chu aman jat mong mong jakhat a somni to apeh tha jeng ding ahi.

\VS{15}Thempuhon thilto theng Israel ten Pakai henga ahinto houchu, asuhboh thei lou diu ahi.

\VS{16}Nehsah dia lomlou ho anehsah da jeng diu, hitobang chu aneh sah angai ule themmona chule talent matnaa kibol doh jeng thei diu ahi. Keima Pakai chu kahin, thilto jouse sutheng pa chu kahi, ati.


\par }{\SH Nolnabei gancha maicham
\par }
{\PP \VS{17}Pakaiyin Mose jah a aseipeh in.

\VS{18}Abana kisei chondan jouse hi aboncha Aaron le achapate chule Israel te seipeh dingin athumop tan ahi. Israel ham ahilouleh Israel gamsunga ahung cheng midang koiham khat chun pumgo thilto ato tengleh, deilhen thilto hihen, kinepna dia lolhinsah ding thilto hijongleh, hichu nolna beihel gancha bou ato thei ding ahi.

\VS{19}Santhei ding dol chu ahileh achal hi ding, hichu nolna beihel hi ding ahi.

\VS{20}Nolna nei gancha tohdoh chu Pakai adia santhei dol hilou ding ahi.
\XREF{✡}{{\XO 22:20 }{\XT{Danbu Ni Na 17:1}}}

\VS{21}Kitepna bulhitsahna ham, deilhen tum adia thilto ham, Pakai heng lama kikhop khomna dia todoh chun nolnabei ato le bou santhei dol hi ding ahi.

\VS{22}Gancha amit khomu lou ham, a elbai ham, ati bukim lou ham, atiphah ham, atibol ham, apat ham khat chu Pakai dinga nato doh thei louhel diu ahi. Thilto doh chu neh le chah ding ahijeh in, hitobang ho hi maicham phunga pehda jeng uvin, ati.

\VS{23}Deilhen chombeh thilto din natna neiya, akhang theilou tibu kimlou hijongleh todoh jeng thei ahi. Ahinlah hitobang ho chu kitepna molso nadia vang santhei dol ahipoi.

\VS{24}Gancha atil kilasa ahin, akisukeh saham, akigot kehsa ham chu, Pakai henga nato lou diu ahi. Hitobang chondan kiti hi, nangho gamsunga najom thei lou diu ahi.

\VS{25}Gamchom mi akonna kichosa gancha kiti chu nehthei ding thilto kitia natodoh lou diu, hitobang gancha hi nolnaa dim jeng ahin, santhei dol ahipoi.

\VS{26}Bongham ahilouleh kelngoi ham kelcha hamkhat chu anou aso tengleh, hichu nisagi alhin kahsea apitoh nakhen theilou diu ahi.

\VS{27}Ni sagi jou tengleh vang, hichu neh leh chah thilto dinga santhei dol hibep ding ahi.

\VS{28}Nikhat sung chun bongpi anou jaonan chule kelngoi api chutoh, kelpi le anou chu ki lhaina nabol kop louhel diu ahi.

\VS{29}Pakai lama thangvah thilto na todoh tengu leh, santhei ahina tei dingin, abol ding dan kisem jouse hi abonchan jui cheh un,

\VS{30}Hiti chun nathilto doh nikho mama chun nechai jengun, ajing nikho chan in naneh moh houchu khen hih hel un,

\VS{31}Pakiyin aseiye, ka thupeh chengse bol un ajeh chu keima Pakai kahi, ati.

\VS{32}Ka mintheng hi suthang hih hel un, Israel pumpin kathen dan joh seiphong hen, keima Pakai chu kahin, keiman ka suhtheng nahiuve, ati.

\VS{33}Nangho Pathen hina dia Egypt gam'a konna kahin pui galkai nahi tauvin, keima Pakai chu kahi, ati.




\par }\Chap{23}{\SH Pakai dia kut kibol ho
\par }
{\PP \VerseOne{1}Pakaiyin Mose henga thu aseiyin, hiti hin bolin, ati.

\VS{2}Israel chate jouse jah a seipeh tan, Pakai dia phat tepsa kut na bonchauva atheng ahitia na phondoh cheh diu, keima dia hiche phat tepsa kut ho chu ahileh,

\VS{3}Nigup sunga mihon na akitoh cheh ding, nisagi lhinni vang chu imacha bol louva ki choldo nikhoa nanei cheh diu, hichu thengsel'a kikhop nikhoa ding ahi, hiche nikho kitia hi natoh nabol thei louhel diu ahi. Hoilai chana cheng jong leu chun, hiche nikho hi kicholdo nikhoa nanit jing diuva thupeh ahi.
\XREF{✡}{{\XO 23:3 }{\XT{Potdohbu 20:8-10; 23:12; 31:15; 34:21; 35:2; Danbu Ni Na 5:12-14}}}

\VS{4}Hicheng hi Pakaiya dia phat ana kitepsa kikhop khomna theng chu ahin, hitobang nikho jousea hi aphat kitepsa dung juicheh a, nang hon mi nakou khom diu ahi.

\VS{5}Lhamasa nisom le nili lhin nikho, hiche nilhah lam vang chu Pakai dia Kalchuh Kut hi ding ahi.
\XREF{✡}{{\XO 23:5 }{\XT{Potdohbu 12:1-13; Danbu Ni Na 16:1,2}}}

\VS{6}Chule hiche lhasung nisom le ninga lhinni chu, Pakai dia cholsolou Changlhah Kut nikho ding ahin, ni sagi sung vang chun cholsolou changlhah tang loua naneh diu ahi.
\XREF{✡}{{\XO 23:6 }{\XT{Potdohbu 12:14-20; 23:15; 34:18; Danbu Ni Na 16:3-8}}}

\VS{7}Nikho masapen nileh na bonchauva khompi theng naman diu, lel nathei na natoh lou diu ahi.

\VS{8}Ni sagi sungsea chu Pakai dia govam thil tang louva na todoh diu, ni sagi lhin nikho vang leh khompi theng nikho ahitan, hiche nikho tengchu leh na bonchauva na kichol diu lelna thei na natoh lou diu ahi.

\VS{9}Pakaiyin Mose henga thu aseipeh in, hiti hin bol in, ati.

\VS{10}Israel chate henga ajah uva hiti hin seiyin, keiman kapeh nau gamsung nahin phah uva gamga soh nahin lo tengu leh, nachangphal gao masapen chu thempupa lama nachoi diu ahi.

\VS{11}Hichea konna chu thempu pan nangho santhei dol nahi theina diuva nathenso diu, ajing nikho cholngah ni tengleh thempu pan thensona anei ding ahi.

\VS{12}Hiche thensona kibol nikhoa changpal natodoh tengu leh, kelngoinou achal khat jong Pakaiya dia nolnabei hel chu nakatdoh tha diu ahi.

\VS{13}Hiche nikhoa lhosohga todoh ding chu, suhlou changbong neldisel Ephah khat dim, hopsoma hopni kiso ding; hichu thaotwi toh kihal, Pakaiya dia gimnamtui sela govam ding, don ding lengpithei jong chu khon dimkhat hoplia konna hopkhat chu hichea ding chu ahi.

\VS{14}Chule hiche nikho masang chun, na Pathen pa diuva thilto ding nahin pohlut kahseo vin, changlhah jong nehdao vinlang, chang kikang poh ahin changlhah kigou tho jong nehdauvin, hoilai chana cheng jong leuchun hicheng hi nakhang nakhang uva chonna dan in jui jingun.

\VS{15}Cholngah nikho aki chai apat, changpal nahin choi uva, thensona thilto nabol nikho uva pat nikho nasim cheh cheh diu, hapta sagi chan nasim diu ahi.
\XREF{✡}{{\XO 23:15 }{\XT{Potdohbu 23:16; 34:22; Danbu Ni Na 16:9-12}}}

\VS{16}Cholngah nikho vel sagi chan geiya nasim uva chule ajing nikho nisomnga lhin chan geiya nasim tha diu, chujou tengleh Pakai heng lama lhosohga thilto natodoh diu ahi.

\VS{17}Na inson cheh uva pat Ephah dim khat cheh hopsom lah a, hopnia kikhen thenso thilto dinga changlhah lhonsao ni jaona nahin choi diu ahi, hiche teni chu cholsosa ahin, Pakaiya dia lhohsoga masapen thiltoa pang ding ahi.

\VS{18}Chule hiche changlhah jaona chu kumkhat lhing tasa nolna beihel kelngoi sagi, bongchal golpai khat, kelngoi chal ni jaona nakatdoh uva, hiche gancha ho chu Pakaiya dia pumgo thiltoa kimang ding gimnamtui sela meiya govam ding ahi.

\VS{19}Chonset thilto dingin kelchal khat mang unlang, chamna thilto le gantha ki lhaina dinga kum khat a tah kelchal ni nahin kat diu ahi.

\VS{20}Chule hicheng ho chu thempu pan Pakai angsunga thensona anei ding, lhosohga masa thilto changlhah jaonaa, kelngoi chalteni jong chu athenso tha ding ahi, hiche hose hi thempu dia Pakai angsunga thil thengsel'a um ahi.

\VS{21}Hiche nikhoa hi khompi khat nanei diu, hichu khompi thengsel'a naman uva, lel nathei natoh nabol lou diu, na khang lhum keiyuva hoichana chejong leuchun, hiche hi chonna dan dungjuiya najui jing diu ahi.

\VS{22}Na bonchauva na gamsung uva konna chang na-at tengu leh, na lou jao uchu apam chin jousea na-at chai lou diu, nachang at na nung uva chang khai ho jong nachom thengsel lou diu ahi; vaichate leh kholjin hodia na koipeh diu ahi, ajeh chu keima nangho Pakai, Pathen kaum jing e, ati.
\XREF{✡}{{\XO 23:22 }{\XT{Thempu Dan 19:9,10; Danbu Ni Na 24:19-22}}}

\VS{23}Pakaiyin Mose henga thu aseipeh in hiti hin bol in, ati.

\VS{24}Israel chate jouse jah a hiti hin sei peh tan, lha sagi lhin teng, hiche lhasung nimasa nileh na bonchauva naki chol uva khompi theng nanei diu, sumkon mutgin tothoa naphon jal jidiu ahi.

\VS{25}Thabeina thei natong hih un, Pakai henga pumgo thilto nahaimil lou diu ahi.

\VS{26}Pakaiyin Mose henga thu aseipeh in, hiti hin bolin, ati.
\XREF{✡}{{\XO 23:26 }{\XT{Thempu Dan 16:29-34}}}

\VS{27}Lha sagi lhin nikho nisom alhin nikho hi ki thoidamna ahin, hiche nikhoa hi thonlouva khompi theng khat nabol diu, anngol tothoa Pakai dia pumgo thilto nato doh diu ahi.

\VS{28}Hiche nikhoa hi koima chan thabeina thei natoh nabol lou diu, ajeh chu kithoidamna nikho loupi khat ahin, na Pakaiyu leh na Pathenu henga thoidamna nanei diu ahi.

\VS{29}Koi hijongleh hiche nikhoa anngol lou aum leh, amite lah akonna pampeiya um ding ahi.

\VS{30}Hitia chu koi hijonglehu chun, hiche nikhoa hi thabeina thei natong aum khah leh, ama chu amite lah a konna ka suhmang ding ahi.

\VS{31}Na bonchauva natoh thilbol akon na nakikangse cheh diu, hoilai mun'a hijongleh na chenna jouseuva chonna dan ahitia, najui cheh diu ahi.

\VS{32}Hiche nikho hi na boncha diuva kicholdo nikhoa naman jing diu, hitia chu anngol tothoa, hiche lhasung nikho ahung lhin niapat, ajing nilhah lam chana choldonaa naman cheh diu ahi, ati.

\VS{33}Pakiyin Mose henga thu aseipeh in, hiti hin bol in, ati.
\XREF{✡}{{\XO 23:33 }{\XT{Danbu Ni Na 16:13-15}}}

\VS{34}Israel chate jouse henga seipeh tan, lhasagi lhinna chule nisom le ninga lhin nikhoa pat, ni sagi sungse hi Pakaiya dia ponbuh kut a kimang ding ahi.

\VS{35}Kut akipat nikho chu khompi theng nikho ahin, hijeh chun thabei nathei natoh ima bol-hih un, ati.

\VS{36}Tanglouhel a ni sagi sunga Pakaiya dia thilto nabol jom jing diu, niget alhin nikho tengleh khompi theng khat nabol diu, Pakai ansunga pumgo thilto nakatdoh diuchu ahin, hichu khompi theng laitah ahijeh in thabei nathei natoh akon nakikangse cheh diu ahi.

\VS{37}Achunga kimin phah chengse hi, Pakaiya dia phat tepsa kut ho chu ahin, hiche nading chun Israel chate koukhom sohkeiyun lang, khompi theng tothoa, thilto ding ho ahin, pumgo thiltonaa naman diu, anikho mama a abol ding dan jouse govam ding hihen, donthei lengpitwi hijongleh, nabol diu ahi.

\VS{38}Hiche ho jouse hi na bonchauva Pakaiya dia na thiltou hichu deilhen choma na thilto uva ahitan, chule athenso ho jouse jaonan, nathil pehdoh jouseu leh Pakaiya dia cholngah nikho le adang dang nanit kimsel hou kisim tha lou ahi.

\VS{39}Lhasagi chan nisom leh ninga lhin nikho leh, na bonchauva gamsung lho sohga nachop kimsoh niuva pat nasim uva Pakaiya dia ni sagi sungsea kut tang louva nabol jom jing diu, hiti chun kut akipat nichu choldo nikho theng hi ding, niget lhin nichan chu choldo nikhoa naman diu ahi.

\VS{40}Kut kipat nikho teng thingga ahoilai nalo lhah diu, lusuna tampi jaona, thingboh phatah tah na helhah diu, vadung pang lah a tomdo he tohthoa, hicheng chu na kichoi uva, na Pakaiyu leh na Pathenu angsunga tang louva nakipa jing diu ahi.

\VS{41}Kumkhat seh le Pakai heng lama ni sagi tang louva kut khat nabol jing diu, hichu nakhang lhumkei uva chonna dan ngaiya naman chah jing diu, lhasagi lhinna lhasung achu naman diu ahi, ati.

\VS{42}Ni sagi sunga na bonchauva lhambuh a nachen diu, Israel sungkon agammi cheng aboncha lhambuh sunga cheng ding ahiuve.

\VS{43}Hichea kon chun nachilhah teuvin keima tah in Egypt gam'a konna, Israel chate jouse kahin puidoh chun lhambuh sung a bou kachen sah ji'e ti, ahin hetdoh thei diu ahi, ajeh chu keima hi na Pakaiyu leh na Pathenu kahi, ati.

\VS{44}Mose’n Pakai dinga phat tepsa kut ho jouse chu, Israel chate jouse lah a aphondoh peh ahi.




\par }\Chap{24}{\SH Thaomei leh changbong niel
\par }
{\PP \VerseOne{1}Pakaiyin Mose hengah thu asepeh in, hiti hin bol in, ati.

\VS{2}Israel chate ho henga seipeh tan, mit thei louhel ding vah jing din, olive thaomei chu nahin choipeh nading un seipeh tauvin.

\VS{3}Ki khop khomna ponbuh hettohsahna pon kilang doh, hiche mun'a chu Aaron in thaomei kivah chu tang louva avet kol jing ding ahi. Hiche thaomei hi Pakai angsunga nilhah muthima pat jingkah khovah geiya kivah khovah hel ding ahi. Hiche hi nakhang lhumkei uva chonna dana nanei jing diu ahi.

\VS{4}Aaron in jong Pakai sana thaomei khom phunga chu, hiche thaomei kivah jouse chu avah jingnai ti, photchetna avetkol jing ding ahi.

\VS{5}Chule nangman changbonga kigoidi chu nalah ding, hichu changlhah lhonsom le ni nasoa naken ding, lhonkhat cheh chu Ephah dimkhat hopsoma hopni lhingsela kisem hi ding ahi.
\XREF{✡}{{\XO 24:5 }{\XT{Potdohbu 25:30}}}

\VS{6}Changlhah nasemsa chu golni nia nagol ding, golkhat achu changlhah lhongup pang ding, sana thengsel'a kisem touna chunga chu nagola nakoi ding ahi.

\VS{7}Gimnamtui nalah a changlhah golkhat chu nasun den ding, hichu nangman nato doh changlhah toh chun Pakaiya dia govam thiltoa kitoh doh tha ding ahi.

\VS{8}Cholngah nikho seh le hichu Pakai angsunga kigol doh ding, hitia chu beitih umlouva Israel chaten machah thei ho chu atodoh jing diu ahi.

\VS{9}Hiche thilto hose hi Aaron le achapate ho ding ahin, hitia chu hiche thilto ho chu muntheng laiya anehji diu ahi, ajeh chu hiche thilto chu Aaron ding Pakaiya dia pumgo thilto kitoh dohsa, ama chanvou dia thiltheng tah ahin, hichu tang louva chonna dan dinga juijing ding ahi.
\XREF{✡}{{\XO 24:9 }{\XT{Matt 12:4; Mk 2:26; Lk 6:4}}}

\VS{10}Pasal khat chu anu Israel numei chule apa Egypt mi, hiche pa chu ahungvah doh le tan ngahmun khat a avah lut in ahileh, hichun Israel chaten aum kemvel tauvin, chuin Israel numei nu chapa jong Israel chapa khat toh chun akiboi lhontan ahi.

\VS{11}Israel numeinu chapan jong Pathen pa min panin taitomna toh thon agao sapjeng tai, chuin mipi hon ama chu Mose heng lama ahin pui tauve. Hiche pa anu min chu Shelomith ahin, Dan phung akonna Dibri chanu ahi.

\VS{12}ama hon jong hiche pa hi iti ding hi tam atiuvin, Pakai lunglam aheng uva ahung kilah kahsea din, mihenna kul sunga chun akhumlut tauve.

\VS{13}Pakaiyin Mose henga thu aseiyin, hiti hin bolin, ati.

\VS{14}Pathen gaosap mipa chu polam ngahmun'a hin kaidoh inlang, aman agaosapna awchang japha chan in, aluchunga akhut angap lhah cheh diu, hiche joutengleh khompi thenga mipi jousen song in seplih jeng tauhen, ati.

\VS{15}Chule Israel chate henga ajah uva hiti hin aseipeh tan, koi hileh Pathen gaosap mihem aum khah leh, hiche mihem chun ama tah themmona akipoh ding ahi.

\VS{16}Pathen taitom mihem chu thajeng ding ahi, khompia pang mihem jousen ama chu songa aselih diu, kholgammi hihen agamsung chengden hijongleh, Pathen min taitom mihem kiti phot chu thana chang ding ahi.

\VS{17}Chule mihem khat that chu, ama jong thina chansah ding ahi.
\XREF{✡}{{\XO 24:17 }{\XT{Potdohbu 21:12}}}

\VS{18}Koi hileh gancha that achu ama chun akhel apeh doh pai ding, hiche gancha khel thei dia chu gancha hing khat alepeh ding ahi.

\VS{19}Koi hileh ain-heng khattou amavo khah leh, aman hiche pa abolna banga chu ama chunga jong bolgimna lhung ding ahi.

\VS{20}Agu ham achang ham asuh chep a ahileh, ama jeng jong agu achang suhchep del ding, amit asuh chot tah jongleh ama mit jong hitia chu suhchot peh ding, aha ham khat asuh lhoi khah jongleh ama ha jong suh lhoi pai ding; aman mi abol gimset banga chu ama chunga jong abepbep a lhunsah ding ahi.
\XREF{✡}{{\XO 24:20 }{\XT{Potdohbu 21:23-25; Danbu Ni Na 19:21; Matt 5:38}}}

\VS{21}Gancha that aum leh hiche athat pen pen chun akhel ahola apeh le ding, mihem chunga hem lama thatpa chu ama jeng jong tha ding ahi.

\VS{22}Na bonchauvin kholgam akonna mihem hihen, agamsung akon hijonglehuchun abonchauva danthu khat a chondel del diu, ajeh chu keima Pakai leh nangho jouse Pathen pa chu kahi, ati.
\XREF{✡}{{\XO 24:22 }{\XT{Minbu 15:16}}}

\VS{23}Mose jong hiti chun Israel chate jouse jah aseipeh soh tan, chuin ama hon Pathen taitomna neipa chu polam ngah munkhat a ahin kaiyun, amapa chu song in aseplih tauvin ahi. Pathen thupeh banginIsrael chate jousen abolun ahi.




\par }\Chap{25}{\SH Jubilee leh sabbath kum
\par }
{\PP \VerseOne{1}Pakaiyin Sinai molsang chunga kon'in, Mose henga hiti hin aseipeh in,
\XREF{✡}{{\XO 25:1 }{\XT{Potdohbu 23:10,11}}}

\VS{2}Israel chate jouse jah a seiyin, na bonchauva keiman kapehna gam nahung lhun tengu leh agam pumpia jong Pakaiya dia choldam kum anei tei ding ahi.

\VS{3}Kumgup sunga na loujaova muchi nathe ding, hitia chu kumgup sunga na lengpi thei nalho ngimsela, chuteng aga nakilo ding ahi.

\VS{4}Kum sagi lhinkum levang agamsung pumpin choldam kum anit ding, hitia chu loujaova muche jeng jong natu thei louding, na lengpithei lei jong nalho ngimtah louding ahi.

\VS{5}Chule changval hung kehdoh ho jong na-at louding, lengpi lei lholou laiya hung kehdoh aga ho jong nadon da jeng ding, ajeh chu na boncha diuva choldamna kum ahi.

\VS{6}Gamsung pumpia dia choldamna kum ahitan, ami chan cheh adingin chule nangma nahin nasoh pasal ham nasoh numei hijon gleh; natha lah mihem hihen lang gamchom ahung kholjin hijongleh, na bonchauva dia anneh ding nahin ngaito peh diu ahi, ati.

\VS{7}Nangma gancha ho ahin, na gam'a um gamsa ho jaona hiche gamga soh ho chu aneh diu ahi.

\VS{8}Kum khat sunga hapta sagi nasim dohji ding, hatpa sagi veijen na simdoh ding hitia chu agoma kumsom li leh kumko aphah ding ahi.

\VS{9}Hiche jou tengleh nangman lha sagi lhinna hiche lhasung mama achu, nisom lhin nikho chule sumkon namut ging ding, hichea chu kithoidamna nikho nagam pumpiuva thong jejua sum kon na lhangsap uva nathejal soh diu ahi.

\VS{10}Kum nga don ahung lhin teng hiche kum chu kum theng tah ahi, hichu na phonjal diu, gamsung pumpia khosa jouse henga chamlhat kum ahitia naphon jalsoh diu ahi; hiche kum hi na boncha diuva jubilee kum ahitan, mihem koi hileh athilkeo jouse akile lah kit ding, mihem jeng jong ama cheh in mun'a kile cheh ding nahiuve.

\VS{11}Hiche kum somnga lhinkum hi nangho jouse dia jubilee kum ahitan, hiche kuma hi muchi jeng jong natu louhel diu, achama hung keh muche chang jeng jong na-at da jeng diu, lengpilei nalho louna beh a hung kehdoh aga ho jong nadon louding ahi, ati.

\VS{12}Ajeh chu Jubilee kum hi kum theng tah ahi, na boncha diuva atheng ahi; hijeh chun agamsunga anagasa hobou naneh diu ahi.

\VS{13}Hitia chu Jubilee kum ahung lhun teng, na boncha uva koi hileh agoulo cheh chu na kile pehto diu ahi.

\VS{14}Na kinaipi henga na thil joh ham, ahilouleh nathil chohsa ham jeng jong chu, hitia thil joh chung chang leh akijoh doh thil chung changa na sopi khat toh adih louva na kibol to thei louding ahi.

\VS{15}Chule Jubilee aki chaiya pat naheng nakom'a na thilchoh chule akum ijat sunga hijongleh, agamga soh toh kitoh a nangma kom'a thil ale joh ding ahi, ati.

\VS{16}Kum vang chu ahung tamkhah tah leh hiche thilman chun nasan sah ding, ahinlah akumjat chu alhom khah vang leh athilman jeng jong nalhom sah ding ahi, ajeh chu akum kisim jat dungjuiya aman jong gamga toh ajoh ahi, ati.

\VS{17}Na bonchauva khat leh khat nakisuh gim louhel diu, hiche sangchun na Pathen chu ging jingin, ajeh chu keima na Pakai leh na Pathenu chu kahi, ati.

\VS{18}Na bonchauva ka chonna dan jouse najuikim sohkei diu, hiche ho jouse chutoh natoh doh diu ahi, chuteng gamsung pumpia na bonchauva lungmong sela nakhosah diu ahi.

\VS{19}Agamsunga jong gamga pha hung um doh ding, hitia chu oiva sela naneh thei diu, agamsunga lungmong sela nachen thei diu ahi.

\VS{20}Na bonchauva na ngaito uva, kum sagi ahung lhin kum le ipi ham ineh diu, muchi la itu ta pouvin, chang jeng jong i-at lou diu hitam, tia na lung don khah uva ahileh,

\VS{21}Keima tah in kumgup alhin kumle na boncha chung cheh uva phattheina kahin bung lhah peh diu, hichun kum thum sungsea naneh khop diuva anga ahin sodoh ding ahi.

\VS{22}Na bonchauvin kum get lhin kum apat muchi tujong leu chun lhosoh ga aumsa alui hobou naneh diu, kumko ahung lhina lhosohga athah kahsea lhosohga alui hobou naneh na ai diu ahi, ati.

\VS{23}Gam leiset kiti jong najoh doh thei lou diu, aneipa kei kahin, na bonchauva gamchom mi kholjina kanei nahiuve, ati.

\VS{24}Hijeh chun hoilai chan hijongleh nachen na jouse uva, gam leiset lhatdohna man na bonchauva napeh cheh diu ahi.

\VS{25}Na sopipa hamkhat hahsatna ato jeh a, agam leiset ajoh doh khah a ahileh, ama bana asopipa chu hunga athiljoh doh chu ahung lhat ding ahi.

\VS{26}Ahinlah ajoh dohpa ham khat chun, asopi alhat doh thei mi anei tah louva, amavang khonunga ahung haodoh thei dinga auma ahileh, aman ahin kilhat doh thei ding ahi.

\VS{27}Hitia chu agamjoh doh pan jong ajohdoh kuma pat phatah a sim ding, ajohna pa henga chu aman jat apeh dia lom cheng chutoh apeh dohtha ding, chujou tengleh ana chodoh pa chun agam leiset chu aboncha anung peh kit ding ahi.

\VS{28}Ahinlah amapa chun alhat dohna ding anei louva ahileh, Jubilee kum ahung lhun kahsea ajoh dohnapa kom'a chu athil joh doh chu chuti um ding ahitan, Jubilee kum ahung lhun phat levang chun achopa chun ale lhatdoh ding, athil neipa chu lechan kit ding ahi.

\VS{29}Kula kigensa gam leiset behkah khat tou johdoh a umleh, hiche ajohdoh pa chun ajoh kum sunga chu akile lhat dohthei ding ahi. Ajeh chu kum khat sunga chu akile lhatdohna dia thu anei ahi.

\VS{30}Ahinlah a-in chu kum sunga chu alhatdoh jou louva ahileh, khopi sunga kul ki gensa ki johdoh a akichohpa chun akhang lhum keiya anei ding ahitan, Jubilee kum hunglhung jongleh akile lhatna ding thu anei lou ahitai.

\VS{31}Kul kigen lou khopi neocha sunga in ki johdoh ho vang chu, amin mai maiya ki sim peh ding, hiche ho chu lhatdohna tha um ding, hichu Jubilee kum ahung lhunteng lhatdoh ding ahi.

\VS{32}Ahinlah Levi te chenna khopi ho chu, amaho ana chennasa akhopi sung uva in ho vang chu, Levi ten itih phatlai hijongleh akile lhatdoh thei diu ahi.

\VS{33}Koi hileh Levi mite akonna athuneina aman chah louva ahileh, amaho chenna khopi sunga ana kijoh dohsa in vangchu, Jubilee kum ahung lhun teng kile peh cheh cheh ding ahi, ajeh chu Israel chate chenna tin cheng chu Levi mite dia amaho goulo jeng ahi bouve.

\VS{34}Levi mite dia kikoi gam beh jouse chu, khat a khat cha kijoh doh thei louding, hichu amaho dia tonsot goulo ding ahi.

\VS{35}Na sopipa chu aneilel valtah a, nakom tah a akivah lelna aum doh a ahileh, nangman jong ima dang gel louva ama chu navah jeng ding, kholgam akonna jin banga nakom'a khosa jeng ding ahi.
\XREF{✡}{{\XO 25:35 }{\XT{Danbu Ni Na 15:7,8}}}

\VS{36}Natoh le tham a kon'in apung akal jong tep peh dan lang, na Pathen maiven na sopipa chu nakom'a khosa teijo hen, ati.

\VS{37}Ama chu veikan dia sum bat napeh thei louding, nehle chah jeng jong apung dia nei peh louding ahi.
\XREF{✡}{{\XO 25:37 }{\XT{Potdohbu 22:25; Danbu Ni Na 23:19,20}}}

\VS{38}Ajeh chu kei matah hi na Pakaiyu leh na Pathenu kahin, nangho Pathen kahiye tia Cannan gam kapeh diu ahitia, Egypt gam'a konna nahin puigal kaipau chu kahi, ati.

\VS{39}Hijeh chun nangma nai lama cheng na sopipa chu anei lelval tah a nangma kom'a ama le ama ahung ki peh lut tah leh, ama chu soh tobanga nagoi thei louding ahi.
\XREF{✡}{{\XO 25:39 }{\XT{Potdohbu 21:2-6; Danbu Ni Na 15:12-18}}}

\VS{40}Amapa chu na kom'a thalah mi banga khosa jeng ding, Jubilee kum ahung lhun kahsea na kom'a khosa ding ahi.

\VS{41}Jubilee akichai teng nangma dalhaa pot tading achate jouse jaona che diu, a insung lama leche diu, apu apa khanga gou ho chu lechan ding ahiuve.

\VS{42}Ajeh chu abonchauva keima lhachaa pang ahiuvin; abonchauva Egypt gam'a konna kahin puigal kai ahiuve, hiche jeh chun amaho hi abonchauva sohjoh a najoh doh lou diu ahi.

\VS{43}Nangman amaho jouse munemna neitah a thu nasei louding, na Pathen ging khencha hinkho naman ding ahi.

\VS{44}Soh pasal ho in numei jong nanei jeng thei ahin, hiche soh ding achu nakom lah a namtin vaipi ho chu na chohdoh a navul thei ahi.

\VS{45}Na bonchauva nalah uva chenglut kholgam mih ho chu nachoh doh uva, soh a nalap thei diu ahi, na gamsung pumpiuva chengsa ho jong nachoh thei diu, hitobang mi nachoh doh hou chu na in cheh uva uma nalap le thei diu ahi.

\VS{46}Chule soh ho chu na chateu banga na goulo diuva na umsah uva, khonunga goulo ding jong nakoi peh diu, nangho Israel te lah a vang khat in khat chunga thuneina tah a vaihoma chatloh thei louding ah.

\VS{47}Na kom'a cheng kholjin mi chu ahung haodoh jeng tah a, na kom'a cheng na sopi pakhat machu achen dan ahah satval tah a ahileh; amajeng jong na kom'a cheng kholjin mipa kom'a ahung kipeh doh jeng tah a ahileh, chule asopi ho kom ham khat a akijoh doh jeng tah a ahileh,

\VS{48}Hitia akijoh nunga chu lelhat kit thei ahi, asopi ho lah akonna khat penpen in amapa chu ale lhat kit ding,

\VS{49}Ahilouleh apaneo ham apaneo chapa ham khat in jong ale lhat thei ahi, ama toh kinai asopi aheng akom aphung chan khompi a insung toh kinai pen khat injong alhat doh thei ding, hiche kala chu ama le ama ahung neijou tah levang ama chama kilhat ding ahi.

\VS{50}Ana ki chohdoh patoh akinopto banga, ama le ama akijoh doh niapat Jubilee kum chana asim ding, aman jat chu akum tam leh lhom dungjuiya alepeh ding ahi, anakichoh pan amapa alap sungsea chu thalah man toh kibang ding ahi.

\VS{51}Jubilee kum lhunna ding kum phabep avat nah laileh, aki lhatdohna dia ana ki chohdohna man chu alang khat alepeh ding ahi.

\VS{52}Ahinlah Jubilee lhinna ding chu kum lhomcha akivat tah a ahileh, akichoh apat akum jat chu avet toh lhon ding, hiche kuma pat chu atohman jat dungjuiya avaldoh chengse chu akile lhat dohna dia ale dip ding ahi.

\VS{53}Tohman akisim teng hiche pa chu thagoi man bep bep a kisim peh ding, koi hileh hiche pa tobang chunga engset nanei thei hoa konna navet tup ding ahi.

\VS{54}Hiche ho jouse nunga hi, amapa hi aki lhatdoh joulou tah vang leh, chuti uma Jubilee kum ahung lhun teng lhat ding, ama ahin achate jouse jaona lhat tha ding ahitai.

\VS{55}Ajeh chu Israel chate hi abonchauva keima lhacha ngen ahiuvin, amaho hi kalhacha ahin, Egypt gam'a konna keima tah in kahin puigal kai ahiuvin, keima hi na Pakaiyu le na Pathenu chu kahi jinge, ati.




\par }\Chap{26}{\SH Thunun jal'a phattheina
\par }
{\PP \VerseOne{1}Na bonchauva milimdoi nasem thu louhel diu, milim akisem hihen songa tun ding hijongleh, khat a khat cha natundoh theilou diu ahi, gamsung pumpi naum nau kitia hi song milim natundoh theilou diu, hiche ho chu nabol uva amasanga naboh khup loubeh diu ahi; ajeh chu keima na Pakai uleh na Pathen pau kaum jing e, ati.
\XREF{✡}{{\XO 26:1 }{\XT{Thempu Dan 19:4;
}}{\XT{Potdohbu 20:4; Danbu Ni Na 5:8; 16:21,22; 27:1}}}

\VS{2}Na bonchauva ka cholngah nikho chu nanit kimsohkei diu chule ka muntheng jeng jong jabolna napeh jing diu ahi. Ajeh chu keima Pakai kahi.

\VS{3}Na bonchauva ka chonna dan ho najui kimsohkeidiu, ka thupeh chengse jong aboncha nanit kimsohkeidiu aboncha nabol kimsel tengu leh,
\XREF{✡}{{\XO 26:3 }{\XT{Danbu Ni Na 11:13-15; 28:1-14}}}

\VS{4}Hichea chu keima tah in nangho jouse dia gotwi kahin lhah sah ding, chuting leh agam leiset pumpia kon'in gamsa hung kisep doh becheh ding, thingga jeng jong hagaa hung ga ding ahi.

\VS{5}Chuteng na loujao dung uva thingga louding le lengpi theiga louding, alhang alhanga mihem kikaiya, chuteng na oivasel uva changlhah naneh cheh diu na gamsung jeng uva jong lungmong le lhamonga na khosah diu ahi.

\VS{6}Chuteng keiman nangho gamsung pumpia chamna kaumsah ding, nomtah a na choldo diu koiman nasuh kichat tahlou diu ahi, gamsung pumpia gamsa phalou jouse katol manghel ding, na chennau gam jenga jong hem mangchaa kitona um talou ding ahi.

\VS{7}Namel mateu nadel jam diu, na masang lai tah uva chem jam tothoa nasat lih jeng diu ahi.

\VS{8}Nanghoa konna mi nga jengin jong mi jakhat nadel jam thei diu, chule nangho mi jakhat seh in melma sangsom nadel jam thei kit diu ahi, namel mateu chu chemjam lama nasat chop joukei diu ahi.

\VS{9}Na bonchauva kagel khoh cheh diu, na boncha chung uva ka kitepna jong guilhun sah ding kahi.

\VS{10}Na bonchauva nahou thei diu lho sohga abeisa naneh uva, lhosohga thah ahung lhun kit teng aumsa ho chu na otdoh diu ahi.

\VS{11}Keima tah jong nalah uva khosa ding kahin, ka lungsung jenga jong kidah tah a na kibol kit lou diu ahi.

\VS{12}Chule nalah uva kalhat le ding, na Pathen pau chu kahi jing ding, na bonchauva ka mite nahi jing diu ahi.
\XREF{✡}{{\XO 26:12 }{\XT{2 Crth 6:16}}}

\VS{13}Egypt gam mite soh nahi lou na diuva, agam sung uva konna hinpui galkai Pakai na Pathen uchu keima hi kahin, keiman na bonchauva namkol chu kasuh chip a nangho jouse dingdet puma ka che sah nahiuve.


\par }{\SH Louchal Jih’a Suhgimna
\par }
{\PP \VS{14}Na bonchauvin kathu nit ding nanom pouve, thupeh jouse jong najui tapouvin ahi.
\XREF{✡}{{\XO 26:14 }{\XT{Danbu Ni Na 28:15-68}}}

\VS{15}Ka chonna dan aboncha nahsah louva na koi uleh, na hinkho sung uva ka chondan ho kidah le thet a nakoi khah uleh, ka thupeh khat cha beh jong bol ding go louhela naum uva, ka kitepna napel keh khah tah uleh,

\VS{16}Keima tah in na boncha chung uva hitobang chu ka lhunsah ding. Na chung cheh uva lunggim hesoh lhung jeng ding chule na gam nadiu ka lhunsah a, nahai hu jengu jong bing leuva ka lhunsah ding ahi, namel mateu neh chai ding bep sohdoh ahi.

\VS{17}Na bonchauva kaki doupi sohkeiyuva, namel mateu masanga jong na kisuhgam set diu ahi, nadei lou uleh nathet bol teu aboncha nangho chung vum'a vaihom thuneiya umdiu, koima dellou beh a ha jama najam cheh diu ahi.

\VS{18}Akisei chengse nahsah a koi louva kathu jeng jong na kijah mosah ngei ngei uleh, na chonset nauva konna vel sagi jen bolgimna ka lechuh sah ding nahiuve.

\VS{19}Na kiletsah nau le natha nei sunu aboncha ka suhmanghel ding, na chung cheh uva thih ka chuh sah a, na gam sung jengu jong sum eng ka hisah ding ahi.

\VS{20}Hitia chu na thaneina jouseu panna bei jeng hi tading, nagam leiset pum piuva jong lhosohga um talou ding, gamsung pumpia thing phung jouse gasoh thei louhel ding ahi.

\VS{21}Keima dounaa na kisah uva na chon khah uleh, keima tah in nat phalou jouse na gamsung ule na boncha chung uva, kalansah ding ahi.

\VS{22}Keima tah in na boncha chung uva gamsa hang jouse kahin hoilut peh diu, na chateu aboncha abah gamset diu, gancha jeng jong natha chai peh kei uva; na bonchauva na manthai cheh cheh diu, naki jotna jouseu jong thip del ding ahi.

\VS{23}Hiche ho jouse nunga jong na khah doh thei lou uva, nei ki doupi nah lai uva ahileh,

\VS{24}Keiman na bonchauva kahin kile doupi diu, na chonset jal uva na bonchauva talent namat cheh diu, na pumpiuva kasuh gamset ding nahiuve.

\VS{25}Kitepna phulahna chemjam hem chu na chunguva kahin jah jeng ding, Na khopi lai lung uva kikhom khom unlang aning aum jong leu chun, na boncha chung cheh uva natna huise hung lang in tin, chuteng na kidou piteu ma sanga nakun cheh diu ahi.

\VS{26}Nangho hinna changlhah mol chu kalahpeh diu, nalah uva numei som seh seh in jong changlhah pha bep cha bou anei diu, hichu kitup tah a atena toh kitoh chet a tepeh cheh cheh ding, naneh jeng vang uva oivan'aa neh diu ahi tapoi.

\VS{27}Kathu naki jah mosah uva, nei ki doupi nah laiyu ahileh,

\VS{28}Na chunguva lungsatna tothoa ka doudal diu, hiche chonsetna nanei jal uva ajat sagi vei nachung cheh uva lethuhna chu ding ahi.

\VS{29}Na chateu tahsa geiya, numei kithei lou pasal kitheilouva nahin neh nah laidiu ahi.

\VS{30}Na chunguva munsang lai jouse kahin suh chim jeng ding, gim namtui na halvam nau maicham phung jeng jong kasuh jaldeh ding, hinkho lhum keiya ka kidah uva kathet ding nahiuve.

\VS{31}Na chennau khopi aboncha aching ding koima um louva kalha ding, muntheng lai nanei chengseo jong thipdel ding, nagim namtui lhut nam jengu jong kanah sahpeh louding nahiuve.

\VS{32}Gamsung pumpi akeuseh a um ding, na gamsung uva um nakidou piteuvin nalung don jeng diu ahi.

\VS{33}Namtin chitin lah a kathejal sohhel diu, chemjam kalap a hajam a kajam sah diu, na gamsungu aboncha akeova um ding, nakhopi jengu jong thip dela um ding ahi.

\VS{34}Na bonchauva na kidoupi teu gam'a na vaitham sung seuva na gamsung uchu thip dela koima um louva um ding, chuteng agam sung pumpi chu kitha kimat ima louva choldam sel ding ahi.

\VS{35}Gamsung chu akeuva aum channa chol damsel ahin, ajeh chu nachen laiyuva cholngah nikho nanit tapouvin hijeh achu cholngah nikho banga chol damsel ding ahitai.

\VS{36}Nalah uva konna athi moh cheng ahing nalai na kidou piteu gamsunga cheng ho jeng jong alungthimu kasuh nemdeh peh diu, nathu khat a kheh lhah a agin khu chemjam kilam banga tijat tothoa jam lele uva, mikhat seh del maimaia jong jamcheh ji diu ahi.

\VS{37}Koima del louva amaho le amaho kigela chemjam in adel banga jamcheh diu, khat le khat kinolhua jamcheh cheh jeng ding ahiuvin, na bonchauva naki doupiteu masang kitia nalhuh lhuh jeng diu ahi.

\VS{38}Namtin lah a navaitham gam kei diu, na kidou piteu gam leiset chun nasuh gamset jeng diu ahi.

\VS{39}Na kidou piteu gamsunga chengho ahing doh chengse jong chu achonset jal uva meidoi gamkei diu, apu apateu chonset a alhah nauva konna amaho jouse jong apu apateu akilo diu meidoi joukei diu ahi.

\VS{40}Abonchauva keima douna jeh’a chon khelna abol uva, keima eiki doupi uva joule nal thua achon uva apu apateu chonset phondohna neiya,

\VS{41}Hitia achon khah tah jeh uva chu keiman jong akale lama lethuhna achung uva ka lhunsah ding, akidoupi teu angsunga kapui lut nau ajehmpentah aphondoh thei ule; alung tahna jengu,jong aki suhnem thei uva, achonset nauva konna kisem thahna anei thei uleh,

\VS{42}Jacob henga ka kitepna kageldoh kit ding chule Isaac toh ka kitepna jong kagel doh ding, hitia chu Abraham henga ka kitepna jong kagel doh ding, agam leiset pumpi jong kahin geldoh thaa ka huhdoh kit ding ahi.
\XREF{✡}{{\XO 26:42 }{\XT{Semtilbu 28:13,14;
}}{\XT{Semtilbu 26:3,4;
}}{\XT{Semtilbu 17:7,8}}}

\VS{43}Adalhahna agam sung pumpiu chu cholngah nikho tobanga anisih a choldamnaa aman chah diu, hitia chu chondan jouse nahsah moa akoi uva ahinkho sung uva keima doumah le kidahna achonset jouseuva konna kisemphatna achung uva lhung ding ahi.

\VS{44}Hiche ho jouse jal'a hi abonchauva akidou piteu gamsunga achen tengu leh, keiman jong abonchauva sumil louhela ka hebol cheh diu, ka kitepna jong um jing ding ahi, ajeh chu keima na Pakai uleh na Pathen uchu kahi jing jenge, ati.

\VS{45}Amaho jouse Pathen kahi jing na dinga keima tah in Egypt gamsunga konna mijouse mitmu changtah a kahin puigal kaiyu ahin, apu apateu chunga kana kitepna keiman achung uva gelkhohna kanei ding ahi, keima Pakai chu kahi jing jeng e, ati.

\VS{46}Hiche chondan jouse ahin chonna dan jouse jaonan, danthu chengse toh Pakaiyin ama tah le Israel chate dinga akoichu ahitia, Mose henga ana thupeh chengse chu ahi.




\par }\Chap{27}{\SH Pakaiya kitepna leh som’a khat
\par }
{\PP \VerseOne{1}Pakaiyin Mose henga hiti hin aseipeh in,

\VS{2}Israel chate henga chondan chengse hi aseipeh in, kinop toh jeh a mihem khat chu Pakaiya dia kipeh dohna anei ding ahi, sum aki seijat hi apeh a kilhat doh thei ding ahi.

\VS{3}Kitepna dungjui cheh le aki chepi bang banga pasal kum somni apat kumsom gup chan chu dangka somnga jaonan shekel jaonan sanaa kisem shekel somnga hichu muntheng laiya ding ahi.

\VS{4}Chule numei ahileh amanu chun dangka somngaa kitepna anei ding ahi.

\VS{5}Hitia chu Pasal kum nga apat somni chan, dangka somni hi ding, numei vang chu dangka somkhat hi ding ahi.

\VS{6}Chule naosen kum nga apat noilam dangka cheng nga hi ding, numei ahileh dangka cheng thum hi ding ahi.

\VS{7}Amavang pasal kum somgup chunglam dangka somle nga hi ding, numei kum somgup chung lamse ahileh dangka somkhat a lhatdoh thei ahi.

\VS{8}Ahinlah hitobanga kitepna nei dingpa chun, hiche chepi ding chu angaplal banga ahileh, ana kikatdohsa mihempa chu thempu lama apui ding, chuteng thempu pan aman ato khambep ateppeh ding, hiche mipan ajokham ding chu atep peh ding ahi.

\VS{9}Amavang hiche kitepna hi gancha peh ding toh kisaiya kitepna nei ding ahileh, Pakai lama santhei ding, hitia chu Pakaiya dia kipe dohsa chu atheng ahi.

\VS{10}Kitepna neipa chun gancha chu aphajo ding gelna jal'a adang khat a akhel thei louding, apeh khel dia aum jongleh, atodoh masat le akhel dia atodoh chu ania atheng ahi.

\VS{11}Pakai lama todoh theilou hichu gancha theng lou kitepna ahi vang leh, kitepna nei dingpa chun agancha chu thempupa heng lama akai ding ahi.

\VS{12}Thempu pan aman lutdan le aman lut lou dan atetoh ding, thempu pan aphatsah dungjuiya hichu achaina hi ding ahi.

\VS{13}Ahinlah atodoh pa chun akile lhat noma ahileh, aman jat jaonaa jakhat lah a somni toh alepeh tha ding ahi.

\VS{14}Chule mi koi hileh a in atheng dinga Pakai henga apehdoh noma ahileh, in ahoi dan le ahoi loudan dungjuiya thempu pan jong atetoh chet ding, thempu pan atetoh bang banga chu achaina hi jeng ding ahi.

\VS{15}In pedoh pa chun akile lhatdoh noma ahileh, aman sum leh jakhat lah a somni chu toh ale peh tha jeng ding ahi. Hichea bouchu akitepna banga lechan thei ding ahi.

\VS{16}Chule koi ham khat chun Pakaiya dia agam beh khat tou apeh doh noma ahileh, hiche gambeh khat chu muchi kitu lutjat ding toh atetoh a, chuteng suhlou chang shekel somni ki tulutna thei gambeh chu sum somkhat man jat atepeh ding ahi.

\VS{17}Thil kile pehna kum kut kon chaa apeh doh khah ahile vang, aki tepehna banga aman jat jong lhingset a apeh ding ahi.

\VS{18}Ahinlah agambeh chu apat a alhat doh jou louva ahileh, thil kile pehna kum kut ahung lhun kahsea dinga thempu pan aman jat atetoh peh ding, aman hichea chu lhat dohna anei thei ding ahi.

\VS{19}Agam beh pedoh pa chun akile lhat noma ahileh, sum aman jat bang banga jakhat lah a somni toh alepeh tha ding, hichea bouchu lechan thei ding ahi.

\VS{20}Pakai henga chodoh louva midang kom khat touva agam beh chu ajoh doh khah bang leh, hichu itih chan hijongleh akile lhatdoh thei talou ding ahi.

\VS{21}Amavang thil kile peh to kum ahunglhung ding, chuting leh imatih chana Pakai gambeh mong monga um ding, hitia chu thempu pan ama neiya akisim ding ahi.

\VS{22}Chule koi hileh aki chodohsa gambeh khattou Pakaiya dia apehdoh noma ahileh, hichu ama gambeh hilou ding ahi.

\VS{23}Hitia chu thempu pan thil man lepeh kum ahung lhun ding to kitoh a aman jat atepeh


\par }{\SH jeng ding, ani kho sunga hi apedoh pan
\par }
{\PP \par }
{\SH jong aman jat lhingsela apeh jeng ding, hichu thil theng Pakai ding ahi.
\par }
{\PP \VS{24}Thil kilepeh na kum ahung lhun tengleh, hiche gambeh chu aneisa pa ahilouleh aki naipi henga lepeh kit ding ahi.

\VS{25}Thilman ho aboncha chondan dungjuiya akiman dan bang banga ale teppeh cheh ding, hichu Gerah somni jaona shekel toh kitoh ding ahi.

\VS{26}Gancha masa jouse aboncha Pakaiya ding bou ahin, hicheng chu aboncha koima chan atum beh a apehdoh thei louding, bong nou hihen kelngoi nou hihen, kelnou hi jeng jongleh hichu aboncha Pakaiya bou ahi.

\VS{27}Amavang gancha thenglou masa vang chu akile lhatdoh thei ding, amanjat chule jakhat lah a somni chutoh apehtha ding, ahinlah ale lhat dohtah louva ahile, chonna dan dungjuiya midang khat henga ajoh thei ding ahi.

\VS{28}Hitia chun mihem ahin, gancha hihen, gambeh jeng jong, ajeh um louva Pakaiya dia kipeh dohsa chu koiman ale lhat thei louding ahi.
\XREF{✡}{{\XO 27:28 }{\XT{Minbu 18:14}}}

\VS{29}Ajeh beihela Pakaiya kitoh doh chu mihem jeng jong kiledoh thei louva, thina chan sah jeng ding ahi.

\VS{30}Lhosohga chang ahin, thingga hihen, ipi chu hijongleh gamga jouse chu hopsom lah a hop khat vang Pakaiya ding ahi.
\XREF{✡}{{\XO 27:30 }{\XT{Minbu 18:21; Danbu Ni Na 14:22-29}}}

\VS{31}Koi hileh thil som’a khat kipeh dohsa le choh nom aum leh, chonna ngai banga aman jat jaonan jakhat lah a somni alepeh cheh cheh ding ahi.

\VS{32}Hitobang chun gancha jouse som lah a khat chu Pakaiya ding ahin, hitia chu gancha kiti phot, som lhinna jouse aboncha khat chu Pakaiya ding ahi.

\VS{33}Gancha neipan jong agancha ho chu ahoi leh apha alhen chil louding, alhen kah le louding ahi. Gancha khat khela chu achom khat apeh khah bang leh ani tah a Pakai chang jeng ding. ale lhat thei louding ahitai.

\VS{34}Hiche thupeh chengse hi Israel te henga Pakayin Sinai molchunga Mose athupeh ahi.


\par }